
BEÖTHY  ZSOLT. 

Irta  KÉKY  Lajos. 

Beöthy  Zsolt  Kazinczyról  írta  egyik  legszebb  tanul- 
mányát ;  Kazinczy ra  emlékeztet  sok  vonásában  pályája 
és  egyénisége  is.  Gyakran  hirdette  méty  megindultsággal 
a  «szent  öreg»-röl,  hogy  ö  volt  a  magyar  irodalomnak 
dicsőséges  szervezője  s  ő  írta  bele  először  a  nemzet  lelkébe 
a  nagy  igazságot,  hogy  a  magyar  jövő  a  magyar  művelt- 
ségben van.  Ez  a  nagy  igazság  volt  vezércsillaga  Beöthy 
Zsoltnak  is,  ennek  hangoztatására  és  szolgálatára  irá- 
nyult munkássága.  Annak  az  iskolának  kései  s  talán 
utolsó  tam'tványa  ő  is,  melyet  «az  apostolok  iskolájá»- 
nak  nevezett.  Nem  a  lelkesség  s  az  áldozatos  szív  hiányán 
múlt,  hogy  ő  töviskoszorú  nélkül  küzdlietett  a  babérért. 
Csak  szerencsésebb  volt  Kazinczynál  s  kedvezőbb  viszo- 
nyok közt  mmikálkodhatott.  Azon  a  mezőn,  melyen 
Kazinczy  küzködve  vetett,  ő  már  fényes  állást  s  kitün- 
tetéseket aratott ;  de  ez  semmit  se  von  le  abból  az  érde- 
méből, hogy  Kazinczy  lankadatlan  buzgalmára  emlékez- 
tető erős  hévvel  lobogott  benne  a  nemzeti  művelődés 
emelésének  szenvedélyes  vágya  s  az  a  sokirányú  érdek- 
lődés és  ösztönző  hatás,  mellyel  ezt  az  eszményt  szolgálta. 

Amint  Kazinczy  jelentőségét  nem  annyira  műveinek 
értéke,  írói  kiválósága  adja,  mint  inkább  mvmkásságának 
s  hatásának  egésze,  Beöthyre  vonatkozólag  se  tudimk 
határozott  feleletet  adni  arra  a  kérdésre,  hogy  alkotásai- 
ban lássuk-e  pályájának  legkimagaslóbb  eredményét 
vagy  egyetemes  hatásában.  Mindenesetre  azok  közé  tar- 
tozik ő  is,  akiknek  jelentősége  elsősorban  nem  könyveik 
költői  vagy  tudományos  értékében  áll,  hanem  a  magyar 

művelődést  s  ezzel  a  magyar  élet  fejlesztését  és  erősítését 
szolgáló  eszméikben.  Azok  közé,  akikről  Kazinczy  oly 
szépen  írja  :  «Magyar  leikökben  halhatatlanok*. 

Egyik  vezéralakja  ő  is  a  magyar  szellemi  életnek. 
A  magyar  kultúra  ragyogott  előtte  eszményül  s  irodal- 
munkon kívül  művészetünk  és  oktatásügyünk  is  sokat 
köszön  szervező  és  alkotó  munkájának.  Sok  fényes  ado- 
mánya tette  hivatottá  erre  a  vezéri  szerepre  :  tehetsége 
és  műveltsége,  buzgalma  és  szeretetreméltósága,  rend- 
kívül széleskörű  irodalomismerete  és  művészeti  tájéko- 
zottsága, éles  szeme  irodalmi  értékek  felismerésére  és 
megérté.sére,  világlátottsága  és  nyelvismerete,  ízlésének 
kényessége  s  lelkének  összhangos  derűje,  gondolkozásá- 
nak szabadehnísége  és  elfogulatlansága  s  mindezeket 
túlragyogó  fénnyel :  lelkes  és  rendületlen  magyarsága. 

Lelkének  legmélyéről  fakadt  ez  az  egész  pályáját 
átható  s  munkásságát  sugalló  nemzeti  érzés.  Nem  üres 
szólam  vagy  szíík  látókörű  elfogultság  volt  ez,  hanem 
áhítatos  hűség  a  nemzet  múltjához  s  munkás  áldozat- 
tevés jövőjéért.  Csüggedetlen  lelkesedéssel  buzgólkodott 
a  nemzeti  érzés  élesztésén  olyan  korban,  melyben  élén- 
ken élt  a  haladás  vágya,  de  lankadt  a  nemzeti  érzés  tüze. 
Mélységes  meggyőződéssel  hirdette  egész  hosszú  életén 
át,  hogy  irodalmunknak  egészséges,  ízes  termést  ígérő 
fejlődése  csak  nemzeti  alapon,  a  múlt  dicsőséges  hagyo- 
mányainak megtagadása  nélkül  remélhető.  Ezeket  a 
hagyományokat  legragyogóbb  képviselőikben  szinte  a 
vallásos  szolgálat  elmélyedő  bensöségével  idézgette  nem- 
zedéke elé,  míg  áhítatos  kegyelettel  nyújtotta  e  dicsők 
felé  koszorúit. 

Ezt  az  erős  nemzeti  érzést  a  legnagyobb  magyarok- 
nak, az  ő  hőseinek  és  példaképeinek  gyönyörű  hagyo- 
mánya szellemében  hozzákapcsolta  a  műveltség  és  hala- 
dás gondolatához.  A  lelkes  magyarság  fogalmát  el- 
választhatatlannak liirdette  a  művelt  európaiságétól. 
A  szájas  és  műveletlen  hazafiaskodást  éppúgy  lenézte, 
mint  az  önhitt  és  magyartalan  ktütúrgögöt.  A  nemzet 

jövőjére  döntő  íontosságúnak  vallotta  nemzeti  érzésé- 
nek a  haladottabb  külföld  műveltségével  való  áthatott- 
ságát  s  hogy  sorsát  azok  irányítsák,  kikben  magyarság 
és  műveltség  a  legmagasabb  fokon  egyesül. 

Erős  nemzeti  érzése  s  ennek  összeszövödése  a  haladás 
gondolatával  azoknak  a  nagyoknak  öröksége  nála,  kik 
előkészítették  és  megharcolták  a  reform-kor  küzdelmeit. 
Megindító,  egész  életre  szóló  dicsőséges  emlékei  voltak 
a  magyarság  nagy  korszakáról.  Látta  még  mint  gyermek 
a  régi  Pest  utcáján  a  sírja  felé  hanyatló  Vörösmartyt, 
a  szabadságharc  után  irodalmi  s  közéletünknek  csaknem 
minden  kiválóságához  személyes  kapcsolat  fűzte,  a  ma- 
gyarság káprázatos  emelkedésének  vezérférfiai  sorában 
s  lélekemelő  képei  közt  ívelt  magasba  az  ő  pálj'ája  is, 
végül  attól  sem  kímélte  meg  a  sors,  hogy  a  boldog  ég. 
nagy  Magyarország  romjai  közt  ennek  utolsó  nagy 
vezérférfiát  elsirassa. 

Életének  e.seményei  is  ezt  a  hagj-ományt  táplálták 
és  erősítették.  Élete  a  magj-ar  történetnek  izgalmasan 
változatos  korszakába  esik,  mely  megdöbbentő  vég- 
letekül  mutatja  a  legtündökletesebb  fényt  s  a  leggyá- 
.szosabb  bukást.  A  szabadságharc  idején,  1848  szept.  4-én 
született  Budán,  hol  atyja,  Zsigmond,  akkor  a  közokta- 
tásügyi minisztériiim  titkára  volt.  Születése  idejének,  a 
«láng-év»-uek  tüzéből  mintha  mindvégig  ott  ragyogott 
volna  eg>-  fényes  sugár  lelkének  hevületében.  Családja 
jómód i'i  komáromi  nemesi  família  volt,  mely  irodalmi 
hagyomán3-okat  is  örökített  reá.  Gyermekéveit  Komá- 
romban, a  magyarságnak  egyik  legeredetibb  városában 
töltötte.  Kitörölhetetlen  emlékekkel  gazdagították  lelkét 
az  «ezüstös  város*  jómódban  élő  patriarchális  világának 
eredeti  alakjai  és  képei,  melyek  tárgj'körét,  alakjait  és 
.színeit   szolgáltatják   majd   szépírói  mvmkásságának   is. 

Az  ehiyomatás  korának  sajátságos  magyar  világában, 
férfias  daca,  vigadva  síró  hangulatai,  humoros  képei  s- 
reménykedései  közt  élte  legfogékonyabb  éveit.  Az  iskola. 
az  irodalom  s  a  tár.sasélet  olvanná  nevelte  nemzedékét. 

hogy  legmelegebb  érzésével  a  hazára  gondolt,  mélyen  át- 
hatotta a  nemzeti  műveltség  tudatos  szeretete  s  áhítatos 
tisztelettel  művelte  és  támogatta  a  nemzeti  irodalmat. 

Hivatásának  útjára  nem  talál  rá  mindjárt  első  lépé- 
sével ;  de  akikben  elevenen  él  az  eszmények  szolgálatára 
való  készség,  a  kerülő  utat  sem  sajnálják,  mikor  fölcsen- 
dül lelkükben  a  hívó  szó.  Pályáját  a  pénzügyminisz- 
tériumban kezdi,  de  pár  év  múlva  szépen  indult  hiva- 
talnoki karrierjét  a  középiskolai  tanársággal  cseréh  föl. 
Azonban  az  igénytelen  pályán  is  fényes  emelkedés  vár 
reá :  az  egyetem  esztétikai  tanszékén  Greguss  Ágost 
utódjává  lesz  s  vezetöszerephez  jut  közoktatásunk  min- 
den jelentékeny  szervezetének  munkájában. 

Ebben  a  fényes  munkakörben  s  mint  eg\'ik  legnagyobb 
hatású  tanárunk  munkálkodik  nag>'  közművelődési 
ideáljának  :  a  minden  rétegében  lelkes  nemzeti  művelt- 
ségtől áthatott  nemzetnek  valóra  váltásán.  Becsülettel 
kiveszi  részét  a  vezető  szellemek  sorában  a  nemzetépítő 
nívmkából,  fényes  kitüntetések  és  ünneplések  jutalmaz- 
zák, de  támadásoktól  és  csapásoktól  sem  kiméli  meg  a 
sors,  különösen  amikor  elkövetkezik  a  nagy  vérzivatar 
s  a  haza  katasztrófája.  Látja  rombadölni  a  nagy  ma- 
gyar század  dicsőséges  alkotásait,  de  a  romok  között 
vergődő  szívvel  is  hirdeti  mindvégig  törhetetlen  hitét 
nemzetünk  jövőjében. 

Ezért  a  jövőért  sokfelé  ágazó,  széleskörű  munkás- 
sággal dolgozott.  Első  sikereit  elbeszélésekkel  aratta  s  a 
hetvenes  évek  közepére  az  ifjabb  elbeszélő  gárdának 
már  első  sorába  emelkedett.  Jókai  nyomán  indul,  de 
csakhamar  tanárának,  Tolnai  Lajosnak  s  általa  az  angol 
^s  orosz  reálistáknak  kerül  hatása  alá.  Az  angol  sketch 
mintájára  meghonosítja  nálvmk  az  egy  helyzetre  világító 
s  a  novelláénál  szabadabb  szerkezetű  rajzot.  Ez  a  tőle 
irodalmunkba  beoltott  ág  gyönyört!  kivirágzását  éri  el 
csakhamar  Mikszáth  és  Petelei  rajzaiban. 

Elbeszéléseket  és  rajzokat  tartalmazó  kötetei  [El- 
beszélések, 1871.    A  névtelenek.   1875.  Rajzok,   1879.  Régi 

nóták,  1920)  tárgyaikkal  egészen  szűk  körben  mozognak 
s  a  múlt  századi  hatvanas  évek  vidéki  mag\'ar  társadal- 
mának különösen  két  rétegéről  nyújtanak  jellemzetes 
vonásokat  :  a  megyei  székhelyekre  szorult,  pusztuló 
gentryröl  s  a  falusi  compossessor- világról.  Képzelete  föl- 
tíínö  vonzalmat  mutat  bemiük  az  élet  szomorú  képei 
iránt  s  szíve  a  rokonszen\mek  és  humornak  meleg  suga- 
raival világít  be  az  élet  tri\'iális  jelenségeibe  s  elkallódó 
lelkek  szenvedéseinek  éjtszakájába. 

írt  két  regényt  is.  Az  egyik  {Biró  Márton,  1871)  egy 
erélytelen  jó  embernek,  egy  becsületes,  de  nem  erős  jel- 
lemnek tragikomédiája  ;  a  másik  {Kálozdy  Béla,  1873) 
egy  nagyrahivatott  tehetség  letörésének,  egy  eljátszott 
élet  boldogtalanságának  története  az  egyensúlyában 
megingott  magyar  léleknek,  a  vergődő  magyar  társada- 
lomnak rajzán  belül.  Szerkezeti  egyenetlensége  s  elöadás- 
beli  nehézkessége  iitját  állta  annak  az  elismerésnek, 
melyet  komoly  törekvése  és  sok  művészi  értéke  meg- 
érdemelt volna. 

Elbeszélő  művein  kívül  költeményeket  is  írt ;  ezeket 
főként  családi  érzések  s  a  művészet  remekei  fakasztot- 
ták lelkében.  Sajátságos,  hogy  az  egyébként  derűs  élet- 
kedvű Beöthy  ezekben  érzelmes,  nem  egyszer  szenti- 
mentíUis.  Legterjedelmesebb  költeménye  Ráskni  Leát,  a 
könyvmásoló  középkori  magyar  apácát  egy  gj-öngéd 
tapintattal  megírt  szerelmi  tragédia  hősnőjévé  teszi  s 
mélyen  megkapja  lelkünket  a  lelki  küzdelemnek  lehellet- 
szerűen  finom  festésével,  mélabús  hangjával  s  a  múltba 
varázsló  archaikus  színével. 

Ez  a  szép  költői  beszély  már  a  tárg}'ába  elmélyedt 
tudós  pihenő  óráinak  szülötte.  A  hetvenes  évek  közepé- 
től ugyanis,  pályaváltoztatásával  egyidőben,  elhajlást 
mutat  írói  munkássága  is :  sikerei  közepette  búcsút 
mond  a  szépirodalomnak  s  a  tudományos  irodalom 
terére  tér  át.  Az  irodalomtörténeti  oktatás  hiányán  akart 
segítni iskolai  irodalomtörténetével  (1877 — 79),  de  könyve 
gazdagodásává   lett  a  tudománynak  is  :  az  addigi  kí.sér- 


leteknél  egységesebb,  tömörebb  s  részletekben  mégis 
gazdagabb  összefoglalását  nyújtotta  a  magyar  irodalmi 
kultúra  fejlődésének.  Eredeti  rendeltetésén  messze  túl- 
menően hatása  mintegy'  az  egész  magyar  értelmiségre 
szétáradt,  tömérdek  szívben  gyújtott  lelkesedést  a  ma- 
gyar irodalom  iránt  s  példátlan  befolyást  gyakorolt 
csaknem  két  nemzedéknek  irodalomtörténeti  felfogására 
és  műveltségére.  Méltán,  mert  a  legszebben  írt  magyar 
köny\'ek  közé  tartozik  s  belőle  olvasói  lelkébe  az  isme- 
reteken felül  a  kultúrájára  büszke  magj'amak  önérzete  és 
lelkesedése  is  áradt  emelő  és  ösztönző  lendülettel.  Azt  az 
irányítást,  melyet  így  tankönyvével  nyert  irodalom* 
történeti  nevelésünkre,  még  inkább  kiszélesítette  a  tőle 
szerkesztett  Képes  Irodalomtörténettel  (1893 — 95).  Csak- 
nem neg}'edszázadon  keresztül  ebből  nyerte  a  művelt 
magyar  közönség  irodalmimkra  vonatkozó  ismereteit  s 
ebben  látta  maga  előtt  szellemi  életünk  múltjának  leg- 
hívebben s  leggondosabban  festett  képét. 

Nemcsak  Beöthy,  hanem  egész  irodalom történet- 
írásvmk  is  Beöthy nek  egy  kis  könyvében,  A  magyar 
irodalom  kis  tükrében  (1896)  emelkedett  legmagasabbra: 
a  magyar  irodalom  bölcseleti  megvilágításáig.  Az  iro- 
dalombúvár alapos  tudományával,  a  bölcselő  intuiciójá- 
val  s  a  művész  ihletével  vizsgálja  az  irodahnunk  életében 
működő  erőket,  tárja  fel  kapcsolataikat  s  rajzolja  meg 
azt  a  lelki  típust,  mely  a  magj-ar  sors  mindennemű 
változásában,  a  korszellem  és  az  idegen  hatások  módo- 
sító erejével  szemben  is  állandó  maradt.  Emiek  a  nemzet 
léleknek  szimbolikus  képe  a  sokat  idézett  volgamenti 
lovas,  kinek  lelki  mivoltát  könyve  keretéül  rajzolja. 
A  könyvet  Riedl  Frigyes  remekbe  készült  ötvösműnek 
mondotta,  melyben  az  anyagi  értéket  még  felülmúlja  a 
kidolgozás  művészete. 

A  monografikus  feldolgozásra  is  adott  mesteri  példát 
A  szépprózai  elbeszélés  a  régi  magyar  irodalomban  (1886 — 
1887)  című  kétkötetes  művével.  Mintája  ez  az  esztétikai, 
filológiai  és  történeti  szempontokat  nemesen  összeeg>'ez- 

tető  tudós  munkának,  előadása  pedig  példaképe  a  mű- 
vészien szép  tiidományos  prózának. 

Nagyobb  munkáin  kívül  számos  tanulmányban  vilá- 
gít rá  irodalmvmk  egész  mezejének  fontos  kérdéseire  s 
számos  emlékbeszédben  ünnepli  a  magyar  kultiira  baj- 
nokainak halhatatlan  emlékét.  Ezeknek  csak  egy  részét 
mutatja  be  ez  a  kötet,  de  még  így  is  fényes  bizonyságát 
adja  az  essay-író  s  irodalmi  szónok  kiválóságának.  Sok 
szép  és  nemes  tulajdonság  csillog  mimkáin :  a  költő 
tüze,  a  míívész  fogékonysága,  a  szónok  kés2^ége  s  a  bölcs 
mélysége.  Költői  kedélye  a  fantázia  színes  képeivel  szövi 
át  bennük  a  tudós  mvmkáját,  melyet  éleslátás  és  eredeti- 
ség, a  gondolkozás  fegyelmezettsége  s  az  ítélő  erő  biz- 
tossága jellemez.  Legtöbb  mmikájának  a  fonna  a  fő- 
értéke.  Ha  tartalmukban  elavvdnak  is,  formájuk  mű- 
vészi szépsége  sokáig  megtartja  eleven  hatásukat.  A  ki- 
fejezés választékossága,  finomsága,  ékessége  legszembe- 
tűnőbb sajátsága  prózájának.  De  nemcsak  formás,  ha- 
nem friss  és  színes  is,  amit  ír  :  a  frissen  fakadó  szónak 
meleg  varázsa  árad  soraiból.  Őszintesége,  gondolataiba 
vetett  hite  s  izgalmakra  fogékony  vérmérséklete  gyak- 
ran kiérzik  mondatai  mögül,  de  etmek  ellenére  is  bámula- 
tosan szabatos. 

Tudományos  munkásságának  másik  tere  az  esztétika. 
Rendszerét  csak  egyetemi  előadásaiból  ismerjük,  de 
közzétett  részlettamümányait  is  ritka  elemző  művészet 
s  széleskörií  világirodalmi  műveltség  jellemzi.  Drama- 
turgiai irodalmimknak  legbecsesebb  termékei  közé  tar- 
tozik színi  bírálatainak  két  kötete  {Színműírók  és  színé- 
szek, 1882.  Színházi  esték,  1895)  s  A  tragikumról  (1885) 
írt  nagy  műve,  melynek  igazi  értéke  nem  ehnéleti  fejte- 
getéseiben van,  hanem  a  hazai  és  egyetemes  irodalom  s 
a  művészetek  terén  bámulatosan  otthonos,  elemzésben 
és  formában  mesteri  példázásaiban. 

Bizonyára  nemcsak  vázlatos,  hanem  szegényes  is  ez 
a  kép  Beöthyröl  mint  íróról.  Még  kevesebb  a  tér  iro- 
dalmi  közszerepének    megvilágítására,  pedig  ez  éppoly 

fontos  és  talán  még  nagyobb  hatásií  része  munkásságá- 
nak, mint  irodalmi  tevékenysége.  Működési  körének 
szélesbedése,  előkelő  szerepe  az  Akadémia  s  Kisfaludy- 
Társaság  mvmkájában  egyre  közelebb  vitte  irodalmi 
életünknek  vezéri  méltóságához,  ami  Gyulai  félrevonu- 
lása után  csakugyan  reá  szállt. 

A  katasztrófát  megelőző  feszültség  nehéz  évei  voltak 
ezek.  Beöthy  pályájának  irodalmi  mvmkásságát  is  irá- 
nyító vezérgondolata  a  nemzeti  nagyságnak  a  kultúra 
eszközeivel  való  szolgálata  volt.  Kulturális  emelkedésünk 
örömmel  tölthette  el,  de  méltán  aggasztotta  a  nemzeti 
érzés  gyöngülése.  Abban  a  magyarságban,  melyre  az 
öreg  Kazinczy  azzal  a  megnyugtató  érzéssel  tekinthet, 
hogy  pallérozatlanságából  az  európai  műveltség  része- 
sévé emelte  föl,  az  öregedő  Beöthy  már  inkább  nemzeti 
érzésének  hamvadozó  tüzét  élesztgeti.  Mée  etn^szer  esz- 
mélteti  nemzetét  a  magyar  irodalom  legmagasztosaDD 
hagyományára  :  a  kultúra  és  a  magyarság  elválasztha- 
tatlan kapcsolatára.  Eszmélteti  arra,  hogy  a  magyar 
irodalom  csak  akkor  teljesíti  méltóképpen  hivatását, 
hogyha  mindazt,  amit  idegenből  vesz,  a  magunk  ősi 
valójához  idomítja.  S  ezt  az  eszméltetést  megtoldja 
azzal,  hogy  irodalmunk  egészséges  fejlődésének  egyik 
főfeltétele  mindig  a  mvilthoz  való  hűség  volt ;  megtoldja 
a  folytonosság  parancsával  :  «A  mvdtat  nem  szabad  meg- 
tagadnmik  a  jövő  nevében,  hanem  felhasználnunk  ki- 
vívására ;  a  jövőt  pedig  nem  szabad  megkötnünk  a  múlt- 
tal, hanem  ennek  alapján  küzdenünk  érte.» 

Kedves  képe  volt,  melyet  gyakran  idézgetett :  a 
haldokló  Kisfaludy  Károly  barátainak  és  tanítványamak 
adja  át  lankadó  kezéből  a  zászlót,  melyre  a  nemzeti 
reform  igéi  voltak  írva.  Ő  a  szellemi  integritás  és  a  szel- 
lemi folytonosság  igéit  írta  arra  a  zászlóra,  mely  1922 
április  i8-án  esett  ki  halálra  hanyatlott  kezéből. 

Egyéniségéből  és  mvmkásságából  példaadó  harmóniá- 
val ragyog  elénk  mindaz,  ami  irodalmunkra  nézve  szent 
örökség  a  mviltból  s  lelkesítő  hivatás  a  jövőre. 


IRODALMI  TANULMÁNYOK 
ÉS  EMLÉKBESZÉDEK 


Beöthy  Zsolt  munkái 


ÁRPÁD  A  MAGYAR  KÖLTÉSZETBEN/ 


Ha  a  magyar  költészet  történetén  végigtekintve, 
azt  a  költőnket  keressük,  akit  legjellemzőbben  és  leg- 
méltóbban Árpád  költőjének  nevezhetünk  :  kétség- 
telenül Vörösmartyban  fogunk  megállapodni.  Bármily 
világosan  és  élesen  lássuk  is  Zalán  futásának  fogyat- 
kozásait és  tévedéseit,  lehetetlen  nem  éreznünk  benne 
egy  nagy  költői  géniusz  sugalmait,  a  legnagyobbét, 
melyet  a  honfoglalás  és  hőse  foglalkoztatott.  Árpád- 
költeményeink között  az  egyetlen  ez,  mely  az  igazi 
költészetnek  félreismerhetetlen  bélyegét  viseli :  az 
egyéniségét,  az  egyéni  felfogás,  egyéni  érzés,  egyéni 
szó  varázsát.  Történeti  jelentőségére  nézve  is  a  leg- 
kiválóbb. A  honalapítót  a  reformkor  hajnalhasadása- 
kor idézi  a  nemzet  képzelete  elé,  mikor  egy  új  hon- 
alapításról, a  nemzeti  élet  új  alapjainak  lerakásáról 
van  szó  ;  ennek  az  új  honalapításnak  első,  hatalmas, 
lélekrázó  kürtszava  Vörösmarty  eposza.  Az  irodalmi 
fejlődés  szempontjából  pedig  a  magyar  költői  nyelv 
történetében  új  korszaknak  dicsőséges  megindítója. 
A  Zalán  nyelve  ép  oly  benső,  merész  és  ragyogó  össze- 
foglalását mutatja  a  múltnak  és  jelennek,  mint  érzé- 
sében és  irányzatában  az  eposz  egész  koncepciója. 

Mióta  a  XVIII.  század  végén  a  nemzeti  szellem 
emelgetni  kezdi  szárnyait  s  az  új  érzések  hevével, 
ösztönszerű  társulással  keresi  a  költői  képzetek  és 
hagyományok  világának  azokat  a  mozzanatait,  me- 
lyek legalkalmasabbak  táplálására  :  újra  meg  újra 
fölkeresi  Árpádnak  és  a  honfoglalásnak  képeit.  Ez  a 
sejtelmes,  ösztönszerű  vonattatás,  a  maga  lélektani 

>  Megjelent  az  Árpád  és  az  Árpádok  c.  műben. 


jelentőségében  és  az  egész  nemzeti  életre  vonatkozó 
értékében,  Vörösmartynál  lesz  először  igazán  céltuda- 
tossá és  határozottá.  Nemcsak  költői  fényében  a  nem- 
zeti léleknek  tetsző  hagyományt  támaszt  fel,  hanem 
a  ((harcok  fergetegét»  «a  haladékony  időhöz  híven*, 
mintegy  korának  követelése  szerint,  feladatainak 
egyenes  támogatására  idézi  fel.  Árpád  nem  dicső  álom- 
kép nála,  arra  választva  ki,  hogy  költői  hatását  a 
nemzeti  kegyelet  is  támogassa  ;  nem,  ellenkezőleg  a 
((tehetetlen  kornak»,  az  <(álom  öldöste»  nemzetnek  éb- 
resztője. Az  a  szellem-sereg,  a  diadalmas  Ügek,  deli 
Álmos,  párducos  Árpád,  a  kacagányos  apák  és  ifjú 
leventék,  kiknek  láttára  a  költő  szemének  árja  meg- 
indul, nemcsak  a  haza  megszerzésére  törnek,  nemcsak 
Zalán  bolgárai  és  görögjei  ellen,  hamen  a  hütelenség. 
közöny,  csüggedés,  léhaság  ellen  is,  melyek  a  költő  ko- 
rának magyar  lelkét  fogva  tartják.  A  honszerző  és 
honszerzés  képe  a  hon  megtartásának  kötelességérze- 
tét van  hivatva  fölverni  az  elernyedt  nemzeti  lélek- 
ben. Vörösmarty  Árpádot  a  nemzet  ébresztésére  éb- 
reszti föl.  «Nézz  Árpádra  magyar,  ki  hazát  állíta 
nemednek !» 

Ezt  a  célzatot  tisztán  érezteti  az  eposz  csodálatos 
szépségű  előhangja,  melyről  Toldynak  ifjú,  de  nem 
méltatlan  lelkesedése  írja,  hogy:  ((majdnem  a  leg- 
szebb, vagy  legalább  a  legsajátságosabb,  mely  a  mű- 
vészet fennlététől  fogva  epikusoknál  előkerül*.  De 
talán  még  világosabban  érezteti  abban  a  kis  drámai 
költeményben,  Árpád  ébredésében,  melyet  1837-ben 
az  utóbb  nemzetivé  lett  pesti  magyar  színház  meg- 
nyitására írt.  , 

A  Sírszellem  fölébreszti  ezredéves  nyugtából  Árpá- 
dot, hogy  tanuja  legyen  a  már  magára  eszmélt  neni- 
zeti  szellem  alkotó  munkájának  és  nehéz  küzdelmei- 
nek, a  szellemnek,  «mely  a  gyász  múlt  után  —  a  rém 
jövővel  szembeszállni  kész».  De  Árpád,  aki  ((éltében 
országot  alkotott»,  nem  lehet  puszta  néző.  Mint  Alpár- 
nál  Viddint,  az  új  honalapítás  küzdelmei  között  a 
legveszedelmesebb  ellenséget,  a  Részvétlenséget  ő  veri 
le  és  dobja  a  Rémek  martalékául.  A  drámai  prológ 


egyik  főszemélye  a  Költő.  Erős  vonásokkal,  ragyogó 
sorokban  beszél  Árpádnak  nemzetéről  ;  elmondja  sor- 
sát, belső  harcait,  lehanyatlását,  százados  álmát,  új 
életre  keltét,  nagy  törekvéseit.  Hogy  ez  a  Költő  a 
nemzetnek  mit  beszélt  Árpádról  az  idők  folyamán  ; 
arról  adni  számot,  feladata  e  kis  dolgozatnak.  Váz- 
latosnak kell  maradnia  s  inkább  csak  a  lényegre,  a 
felfogásra  és  fejlődésére  fog  szorítkozni.  Az  adatok 
teljesebb  ismertetése  és  történeti  kritikája  tekinte- 
tében a  feladatot  Sebestyén  Gjmla  A  honfoglalás 
mondái-nak  második  kötetében  kiváló  buzgósággal 
oldotta  meg. 

Amint  irodalmunknak  legnevezetesebb  Árpád- 
költeménye,  Vörösmarty  Zalánja,  a  nemzeti  életnek 
egy  borús  korszakában  keletkezik,  müköltészetünk- 
)iek  legrégibb  emléke  is,  mely  Árpádot  és  a  honfog- 
lalást énekli,  az  országos  közhangulat  gyászában  szü- 
letik. Sőt  talán  nem  alaptalan  az  a  föltevés,  hogy 
Csáthi  Demeter  Pannóniás  éneke,  a  honfoglalás  dicső 
emlékének  költői  felújítása  benső  kapcsolatban  van 
ezzel  a  hangulattal,  belőle  támad  és  neki  szól.  Szerzője 
megjegyzi,  hogy  akkor  írta,  amikor  nagy  bú  vala 
Magyarországban».  Ez  a  nagy  bú,  minden  valószínű- 
ség szerint,  a  mohácsi  vész  gyásza  volt,  melyet  az 
énekmondó  «nagy  gondolatjában»  egy  sugárral  töre- 
kedett enj'híteni.  A  honvesztés  keservében  zengi 
vagy  inkább  zörgeti  a  honszerzés  dicsőségét.  A  Scy- 
thiából  kijött  régiekről  és  vitézségükről  emlékezik, 
amint  a  monda  a  szilaj,  furfangos  kedvnek  és  hősi 
erőnek,  az  ésszel  és  karddal  való  győzelemnek  igé- 
zetével vonta  be  őket.  A  fehér  ló  mondája  :  a  honfog- 
lalásnak jóformán  egész  története,  amint  a  Nemzeti 
Krónika  és  hajtásai :  a  Bécsi  és  Budai  Krónikák  s 
Turóczi  megőrizték  ;  ez  a  központi  monda,  a  Szva- 
topluk  ellen  vívott  egyetlen  döntő  ütközettel,  csak 
.\nonymusnál  szélesedik  ki  egész  mondakörré.  Csáthi 
Demeter  nem  tesz  egyebet,  mint  négyes  versekbe 
szedi  a  krónikát,  egyetlen  helyt.  Arany  éles  megfigye- 
lése szerint,  valamely  régi  nép-ének  ötsomyi  töredé- 
két   szővén    bele,    de    megfoghatatlanul    elhagyván 


Árpád  kürt-áldomásának  megragadó  jelenetét.  Jelle- 
mezni csak  magát  jellemzi :  a  közgyászban  a  múlt 
fényén  szívesen  merengő  magyar  embernek.  Árpád- 
ról nem  mond  többet,  mint  hogy  ő  a  főkapitány  s 
gazdagabb  mind  a  többinél,  meg  hogy  nagy  öröm 
töltötte  el  szívét,  mikor  az  ország  nékiek  adaték. 
Megszáll  egy  hegyen,  közel  Fehérv^árhoz.  Amint  a 
krónika  mondja,  «ez  az  első  hely,  melyet  Árpád  ma- 
gának választott  Pannóniában,  a  honnan  Fehérvár 
városát  is  Szent  István  király  ott  közelében  telepí- 
tette)). Nincs  ugyan  igaza  Toldynak,  aki  ezt  a  Noe- 
hegyet  Nj^éknek  olvassa ;  de  mégis  a  genius  cso- 
dálatos erejének  gondolatára  vezet,  mikor  Árpád  leg- 
hatalmasabb énekt  sét,  Vörösmartyt,  ép  ez  a  tájék 
szülte  és  ihlette. 

Amint  Csáthi  Demeter  a  Dunán  való  átkelés  mozza- 
natát iktatja  egy  régi  népénekből  rímes  krónikájába  : 
a  legrégibb  magyar  verses  nyomtatvány  is,  Eszter- 
gomi Farkas  András  éneke  A  zsidó  és  magyar  nem- 
zetről, 1538-ból  történeti  vázlataiba  és  didaktikus  fej- 
tegetéseibe egyetlen  színezettebb,  mondai  eredetű- 
nek látszó  képet  sző  be  :  eleink  átkelését  a  Tanais 
vizén,  amint  a  parton  lovaik  felét  levágják  s  bőrük- 
ből tömlőket  készítenek.  A  csodaszarvas  regéje  két 
hősének,  Hunornak  és  Magyarnak  neve  is  itt  kerül 
legelőször  magyar  versbe  ;  de  nem  mint  két  testvér- 
nép ősatyjáé,  hanem  a  Krónikának  megfelelően,  mint 
egyazon  népnek,  a  magyarságnak  két  őséé,  kikről 
ezt  az  egy  nemzetet  hunnak  is,  magyarnak  is  mond- 
ják. Farkas  megemlíti  Atilla  királyt,  de  a  «másod 
kijövése»  után,  Árpádot  mellőzve,  csak  Szent  István- 
nal folytatja  a  fejedelmek  sorozatát.  Ezt  a  sorozatot 
Valkai  András  sem  Árpádon  kezdi  abban  a  verses 
genealógiában,  melyet  Az  magyar  királyoknak  erede- 
tekről és  nemzetségekről  írt  1567-ben,  abból  a  célból, 
hogy  az  ő  «kegyelmes  urának»,  János  Zsigmond  király- 
nak ágát  beleoltsa  a  magyarság  legrégibb  és  leghatal- 
masabb családfájába.  «Nemét  Atilláról  hozza  az 
Toxunra.»  Árpádot,  mint  a  hét  kapitány  elsejét,  csak 
futólag  említi :  a  családfában  újra  meg  újra  Atilláról, 


Taksonyról,  Gézáról  és  Mihályról  beszél,  kitől  urát 
származtatja.  Különösen  Atilláról,  «a  magyaroknak 
nagy  királyokról* ;  népéről  is  mindig  mint  magyarról, 
sohasem  hunról.  Hasonlóképen  Gosárv'ári  Mátyás,  ki 
Az  régi  magyaroknak  első  bejöveteléről  írt,  Valkai  kró- 
nikájának mintájára,  1579-ben  egy  históriát,  a  hunok 
történetében  és  mondáiban  Magyarország  alapítását 
és  dolgainak  elejét  beszéli :  a  székelyek  is  csak  azért 
lettek  székelyekké,  mert  szorongattatásukban  magyar 
nevöket  el  kellett  tagadniok. 

Igen  kevés  az,  amit  XVI.  századnak  gazdag  ének- 
költészetéből Árpádot  és  a  honfoglalást  illetőleg  ki- 
emelhetünk. Mindössze  sem  több  néhány  versszaknál. 
De  a  mozgalmas  korok  általában  nem  az  emlékezés 
korai.  A  külső  és  belső  küzdelmeknek  oly  végzetes 
változásai,  oly  izgató  jelenetei  között  él  ez  a  kor, 
olyan  hatalmas,  gyászos  és  dicső  történetet  él,  a  török 
harcok  nagy  eposzának  azt  a  szakaszát,  melyben  még 
világra  szóló  hősként  szerepel ;  nem  csoda,  ha  ez  a 
történet  köti  le  egész  lelkét.  Hősei :  Losonczi  és  Szondi, 
Dobó  és  Zrínyi ;  költője  Tinódi,  ki  magyar  hősi  esz- 
ményt bőven  megtalálja  a  maga  idejében.  A  kor  nem- 
zeti érzését  igazában  nem  is  a  lantverés,  hanem  a 
sors  csapásai  izmosítják.  Azután  költőinek  nagy  része 
pap,  kik  a  vallásos  és  erkölcsi  megújhodás  céljából  a 
bibha  történeteire  irányozzák  figyelmét  és  érdeklődé- 
sét. Ez  a  költészet  is  át  van  hatva  hazafias  eszmékkel, 
sőt  vezérgondolatában  épen  annyira  nemzeti,  mint 
vallásos  ;  de  a  magyar  múltra  való  vonatkozásai  gyé- 
rek és  futólagosak.  Farkas  András  indítékát  ismételve 
a  magyar  nemzetnek  Istentől  való  különös  megálda- 
tásáról,  szövik  itt-ott  verseikbe  a  nekik  rendelt  or- 
szágnak elfoglalását,  melynek  «most  veszedelmét  hall- 
ják, végzetét  mondják*.  Ilyen  célzatú,  rövid  emléke- 
zést találunk  Szkhárosi  Horvát  András  híres  Atok- 
jában  és  Dézsi  András  énekében  Mózesról  és  Józsuáról. 
Érdekes,  hogy  az  utóbbi  is,  a  honfoglalásról  szólván, 
Atillára  és  hunjaira  gondol,  az  ötödik  századot  emle- 
geti, mikor  ((jó  Magyarországba  magyar  nép  szállá*. 

íme,  amit  ezekben  a  régi  verses  emlékezésekben 


Magyarország  első  elfoglalásáról  és  megalapításáról 
találunk  :  az  nem  Árpádra  és  az  ő  magyarjaira  vonat- 
kozik. A  nemzeti  történet  élén  nem  ők  állanak.  Amit 
ők  végeznek :  az  csak  visszatérés,  visszafoglalás, 
visszatelepedés  :  a  nemzeti  krónikában,  a  költőknél 
és  a  népnél  egyaránt.  Árpád  személyisége  ebben  az 
egész  hagj^ományban  nemcsak  olyan  mértékben  nem 
emelkedik  ki,  mint  Atilláé,  hanem  szinte  háttérben 
marad.  A  hét  kapitány  élén  ő  vezeti  vissza  a  magyar- 
.ságot,  ő  szerzi  vissza  az  országot,  de  ennek  alapítója 
és  első  fejdelme  Atilla.  A  hagyomány  hozzáfűzi  úgy- 
szólván minden  kegyeletét  és  büszkeségét.  Történe- 
tünk vele  kezdődik  ;  Árpád  csak  egy  újabb  szaka- 
szát nyitja  meg.  A  magyar  történet  és  nemzeti  monda 
egész  látóhatárának  ő  a  fölkelő  napja.  A  történeti 
kritika  útjainak  és  eredményeinek  ismertetése  a  hún 
monda  eredetéről  és  krónikáinkba  szövődéséről :  nem 
tartozik  szorosabban  tárgyunkhoz.  Akármely  módon 
jutott  hozzánk,  bizonj^os,  hogy  hagyományainkba 
nemcsak  jellemzőleg,  hanem  uralkodóan  olvadt  be  ; 
szinte  háttérbe  szorítva,  nemzeti  jelentőségökben  le- 
szállítva azokat  a  mondáinkat,  melyek  a  minmagunk 
története  kezdetének  szálaiból  szövődtek.  Annyira  a 
miénkké  lett,  hogy  nemcsak  a  legerősebben  illeszke- 
dett be  őshagyományaink  szervezetébe,  hanem  ennek 
valóságos  életerévé  izmosodott ;  a  nemzet  önérzeté- 
nek lett  legáltalánosabb  kifejezőjévé  és  táplálójává, 
élete  legfontosabb  mozzanatának,  honszerzésének  ok- 
fejévé.  A  hún  hagyomány  századokon  keresztül  a 
magyar  nemzet  emlékezésében  mélyebb  hatást,  ön- 
tudatában erősebb  érzelmi  nyomot,  képzeletében  ele- 
venebb erőt  mutat,  mint  Árpád  és  a  magyar  honfog- 
lalás. Semmi  sem  bizonyítja  ezt  jobban,  mint  az  Atil- 
láról és  Árpádról  szóló  hagyomány  szembeállítása 
egész  régi  irodalmunkban  és  népi  költészetünkben. 

Ebben  a  népköltészetben,  közszájon  élő  termékei- 
ben, általában  nagyon  kevés  a  történeti  vonás,  sőt  a 
történeti  név.  Ami  van  is,  nagyobbára  kétséges,  meny- 
nyiben tekinthető  igazi  hagyománynak  és  nem  újabb 
irodalmunkban   keresendő-e   a   forrása.    De   még   az 


ilyen  kritikát  mellőzve  is,  népünknek  egyes  történeti 
személyiségek,  pályájok  és  jelentőségök  iránti  fogé- 
konyságára jellemző  és  feltűnő,  amiről  népköltési 
gyűjteményeink  tárgyainkra  vonatkozóan  tanúskod- 
nak. Míg  Atilláról  mégis  csak  találunk  élő  mondákat 
és  mondai  képzeteket,  különösen  a  székelységnél,  de 
amagyar  Alföldön  is,  mint  Kriza,  Arany — Gyulai,  Kő- 
váry  és  Kálmány  köteteiben,  sőt  az  elsőnél  az  Isten  os- 
tora képzetének  érdekes  népi  továbbfejlődését  és  alkal- 
mazását :  addig  Árpádról  az  Ipolyi  följegyezte  szihalim 
kincs-hagyomány  szegényes  foszlányánál  egyébre  nem 
igen  mutathatunk.  Dalainkban,  ha  Árpád  neve  Atilláé 
mellett  nagy  ritkán,  mindössze  egyszer-kétszer  elő- 
fordul, biztosra  vehetjük,  hogy  az  ének  nem  régibb 
keletű.  Hog}'  a  néphez  közel  álló,  protestáns-kori  köl- 
tészetünk ugyanezt  a  jelenséget  miitatja.  Atillát  és 
Árpádot  ugyanebben  a  viszonyban  és  értéklésben  : 
már  említettük.  De  utóbb  a  XVII.  század  mükölté- 
szetében  sem  találunk  változást.  Listius  László  a 
Reges  Hungáriáét,  a  magyar  királyokról  írt  történeti 
versezeteit  Atillával  kezdi  s  utána  Csabáról  és  Aladár- 
ról, mint  a  korábbi  században  Valkai  András,  egy- 
szerre Taksonyra  tér  ;  Árpádról  csak  a  gubernátorok 
után  következő  függelékben,  mint  a  hét  kapitányok 
elsejéről  szól,  ki  «szíve  felgerj édesében  és  vére  felbuz- 
dulásában»  a  régi  hon  űj  keresőinek  élére  áll.  Törté- 
netének egész  tartalma  még  mindig  a  fehér  ló  mondája. 
A  nagy  Zrínyi  Miklós  első  epigrammja  is,  költőjére 
nézve  oly  hatalmasan  jellemző  vonásokkal,  Atillát 
énekli  : 

Én  vagyok  magyarnak  legelső  királya, 
Utolsó  világrészről  én  kihozója. 
Én  lehetek  tehát  magyarnak  példája, 
Hírét  s  birodalmát  hogy  nyújtsa  szablyája. 

íme  Atilla  körülbelül  azzal  a  költői  eszmével,  annak 
a  nemzeti  ideálnak  kifejezőjéül  és  célzatnak  hordozó- 
jául, amelyet  a  nemzeti  lélek  utóbbi  költői  által 
Árpádra   ruház.    A    nemzeti    nagyságnak    biztató,  a 


nemzeti  kötelességérzetnek  serkentő  képe,  multunk- 
nak jövőnk  útját  mutató  első  hőse. 

A  fordulat  csak  a  XVIII.  század  közepén  történik. 
Meglepő,  de  összes  adataink  azt  bizonyítják,  hogy  ez 
a  fogalom  :  Árpád  a  honalapító,  mai  értelme  szerint, 
a  nemzeti  köztudatban  és  ezt  a  köztudatot  kifejező 
költészetünkben  alig  régibb  másfél  századosnál.  Árpád 
alakja,  történeti  jelentőségének  egész  nagyságában, 
mint  a  magyar  nemzet  egységének  és  erejének  legelső 
hatalmas  képviselője,  mint  a  honszerzés  vezére,  bőse 
végrehajtója  :  megillető  helyét  csak  akkor  kezdi  el- 
foglalni a  nemzet  keg^^eletes  köztudatában  és  közérzé- 
sében. Atillának,  az  egész  Európa  fölött  átrepült, 
üstökösnek  káprázatos  sugárkévéjéből  csak  ekkor 
válik  ki  és  tűnik  szemünkbe  önfényével ;  nemcsak 
amannak  méltó  utóda,  hanem  nekünk  legnagyobb 
elődünk.  Csak  ez  időtájt  indul  meg  a  nemzeti  lélek- 
ben az  őstörténeti  és  mondai  hagyományos  képze- 
teknek az  az  eltolódása,  helyváltoztatása,  módosu- 
lása, melynek  eredményéül  megszületnek  az  Árpád 
népe  és  Árpád  apánk  ma  már  közhelyekké  lett  szó- 
lamai, melyek  közül  az  elsőt  valószínűleg  Kisfaludy 
Sándor  Somlója  népszerűsítette.  A  XVIII.  század 
közepe  táján  történik  a  változás,  kétségtelenül  egy 
bizonyos  irodalmi  hatás  következtében,  de  talán  a 
nemzet  életösztönének  sejtelmes  közreműködésével  is. 
A  nemzetietlenség  szomorú  korát  éltük.  Ekkor,  nem- 
zei  érzésünknek,  összetartásunknak  és  törekvéseink- 
nek eleddig  legáltalánosabb  és  legveszedelmesebb  el- 
ernyedésében jelenik  meg  és  hódít  magának  mind 
nagyobb  helyet  népének  képzeletében  és  szívében 
Árpád,  a  honalapító.  Dicsőén  betöltött  feladatának 
minteg}''  új  betöltésére  érkezik,  hogy  nagy  emlékével, 
feltámadó  árnyékával  egy  új  magyar  nemzeti  életnek 
és  jövőnek  megalapítását  segítse.  Mikor  ennek  a  nagy 
feladatnak  gondolata  és  vágya  csak  kevesek  lelkében 
és  homálj'-osan  ébredez,  ezeknek  az  első  apostoloknak, 
a  költőknek  általa,  az  időknek  titokban  élő  szelleme 
szerint,  kezdi  elfoglalni  a  nemzet  lelki  világában  a  nagy 
rombolónak  :  Atillának  helyét,  a  nagy  alkotó  :  Árpád. 


Ennek  a  fejlődésnek  azonban  megvan  konkrét,  iro- 
dalmi forrása  is  :  a  Névtelen  Jegyző  krónikája,  mely 
ebben  az  időben  kerül  nyilvánosságra,  foglal  helyet, 
új  tartalmával,  a  nemzet  képzeletében.  A  Gesta  Hnn- 
garorumot  Schwandtner  1746-ban  adta  ki  először  s 
még  a  XVIII.  században  két  magyar  fordítása  is 
megjelent  :  Lethenyei  Jánosé  1790-ben  és  Mándi 
Istváné  1799-ben.  Anonymus  is  fenntartja  a  hún  rokon- 
ság hagyományát,  Árpád  nála  is  Atilla  utóda  és  örö- 
köse, a  honfoglalás  nála  is  visszatérés  és  visszafogla- 
lás ;  a  honfoglalók  mindenütt  hún  őseikre  való  hivat- 
kozással terjesztenek  rémületet  maguk  előtt.  Ami 
azonban  a  két  hagyománynak,  a  hunnak  és  magyar- 
nak, jelentőségében  való  feltüntetését  illeti :  Anony- 
mus épen  fordítottja  a  Budai  Krónikának  és  Turd- 
czinak.  Amilyen  röviden  végeznek  ezek  a  magyar 
honfoglalással :  még  kevesebb  szóval,  csak  beveze- 
tőleg  emlékezik  a  Névtelen  Atilláról  és  hunjairól. 
Munkájának  igazi  hőse  Árpád,  kit  szinte  új  világítás- 
ban, de  mindenesetre  új  jelentőségben  állít  elénk. 
A  hét  kapitánynak  nemcsak  elseje,  hanem  «vezérök 
és  parancsolójuk»,  a  honfoglalásnak  eszével  és  karjá- 
val igazi  hőse,  vezetője,  betetőzője.  Míg  az  eddig 
ismert  krónikák  őrzötte  hagyomány  jóformán  egész 
pálj'áját  egyetlen  mondába,  a  fehér  lóéba  foglalja, 
itt  egy  gazdag,  sok  ágú  mondakör  hőse,  intéző  és 
harcoló,  kardjával  vagy  lelkével  mindenütt  jelenlevő 
hőse,  egy  nagy  mondaköré,  melynek  egyes  szálai  talán 
idegen  forrásokból,  talán  épen  a  krónikás  leleményé- 
ből, de  nemcsak  ezekből,  hanem  családi  hagyomá- 
nyokból és  népi  mondákból  szövődtek.  Árpád  alakja, 
a  régihez  képest,  váratlanul  felmagasodik.  A  nagy 
hadjáratot  ő  indítja  meg  a  Bodrogköz  elfoglalásával 
és  Borsóvá  várának  lerontásával ;  a  Marót  és  Geló, 
a  Zobor  és  Glád  elleni  hadviselést  ő  intézi ;  Pannónia 
elfoglalását  ő  vezeti ;  a  döntő  diadalt  Alpárnál  Zalán 
ellen  ő  vívja  ki ;  az  elfoglalt  országot  Pusztaszeren 
6  szervezi.  Győzelmei  között  és  után  való  pihentében 
nemcsak  egy  helyt  jelenik  meg  előttünk  :  a  fejérvári 
hegyen,  hanem  az  elfoglalt  hazának  különböző  pont- 


jain  :  Ungvártt,  a  Szent-Márton-hegyen,  Csepelszige- 
ten és  Atilla  király  városában,  melynek  közelében 
sírját  is  találja.  Míg  Álmosnak  és  Zsoltnak  személyét 
is  lerajzolja  Anon^niius,  igaz,  hog^-  Dares  Phrygius- 
ból,  a  trójai  monda  hőseiről  kölcsönzött  vonásokkal  : 
Árpádról  ilyen  leírást  nem  ad.  De  elbeszélése  közben 
mégis  szolgáltat  egy-két  érdekes  vonást  képéhez,  in- 
kább a  belsőhöz,  mint  a  külsőhöz.  Az  epikai  benyomás 
szempontjából  legnevezetesebb  közöttük  :  Árpádnak 
mindenütt-jelenvalósága.  A  krónikás  észrevehető  igye- 
kezettel festi  hősét  a  honfoglalás  igazi  vezető  lelkének  : 
a  hadjárat  döntő  ütközete  személyes  vezérlete  alatt 
folyik,  de  valamennyi  vállalata  tőle  indul  ki  s  minden 
sikerét  ő  értékesíti  a  közcél  érdekében.  A  balszeren- 
csét nem  ismeri  meg  soha,  szinte  ellenállhatatlan  ; 
hódító  erejének  külső  korlátja  nincs,  csak  egy  belső  : 
céltudatossága.  Mindezzel,  a  szerteszét  ágazó  monda- 
tömegnek benne  központosításával,  lelke  szerint  min- 
denütt-jelenvalósága val  a  naiv  és  sokszor  zavaros 
elbeszélést  az  epikai  nagyságnak  olyan  magaslatára 
emeli,  amilyenen  müepikánkban  alig  találjuk.  Ki- 
tűnik Árpád  a  magyar  úrnak  egy  pár  ősi  faji  vonásá- 
val :  szívesen  tart  áldomásokat  és  vendégeskedik, 
bőkezű  adakozó  s  a  harc  fáradalmait  pihenve,  a 
torbágyi  erdőt  vadászva  járja  be  ;  jellemzőnek  tet- 
szik az  a  kis  vonás  is,  hogy  mikor  csepel-szigeti  palo- 
tája elkészül,  első  gondja,  hogy  a  hosszú  úton  meg- 
fáradt lovait  bevitesse  és  megpihentesse. 

Ez  az  új  Árpád  az,  nem  a  visszatelepedő,  hanem  a 
honszerző,  nem  a  mesés  pusztító,  hanem  az  erős  és 
bölcs  alkotó,  aki  új  irodalmunk  hajnalhasadásának 
idején,  Anonymus  által,  a  magyar  szellem  körébe  lép. 
Azok,  akikben  ez  a  szellem  szárnyait  bontogatni  kezdi, 
azonnal  érzik,  hogy  életre  keltendő  magyar  világunk 
mivel  gazdagodott  benne.  A  nemzeti  erőnek  legfen- 
ségesebb  képét  nyerte,  melyet  a  monda  varázsa  vesz 
körül,  de  a  történet  megszakítatlan  folytonossága 
kapcsol  a  korukbeli  magyarsághoz  s  amely  egyszerre 
hivatkozik  a  nemzet  képzeletére,  önérzetére  és  hálá- 
jára. 

Az  első  költői  kísérletekkel  és  tervekkel,  melyeket 
ez  az  epikai  anyag  és  eszmény  sugall,  már  nyilatkozik, 
ha  nem  is  élesebben  szembeszökő  célzatképen,  de  félre- 
ismerhetetlen benső  motívumul :  a  nemzetpolitikai 
gondolat.  Sajátságosan  fűződik  velük  össze  József 
császár  alakja.  Ráday  Gedeon,  ki  Orczy  Lőrinccel 
az  új  tavasz  első  fecskéje,  epikájának  néhány  töre- 
dékes fordításával  és  átdolgozásával  útmutatója,  a 
mértékes-rímes  verselés  megkezdője,  a  költő  Zrínyi 
feltámasztója  :  gondol  először  Árpád  megéneklésére. 
Nagy  kön\'vbúvár,  ki  mohón  olvassa  az  alig  megjelent 
Anonymust  s  még  a  XVIII.  század  negyvenes  évei- 
nek végén  «bajnoki  énekbe»  kezd  Árpádról,  de  csak 
az  előhanggal,  öt,  nem,  ügyetlenül  alkotott  nyolcas 
strófával  készül  el.  Néhány  erős  vonással  veti  oda  a 
honalapító  képét  : 

Egy  országfoglalás  nem  lágy  elméknek  míve, 
Árpádnak  bizony  mellyében  bátor  szíve 
Hellyén  volt,  noha  sok  veszély  s  halál  közt  járt, 
De  mint  a  roppant  tölgy,  mellyben  nem  tehet  kárt 
A  legpusztítóbb  szél,  akármint  ostromolja, 
Mert  hordja  levelét  csupán  a  fergeteg  : 
ö  fennáll,  ö  kevélly  fejét  nem  hajtja  meg, 
S  nincs  olly  kegyetlen  szél,  amelly  tövét  kitolja. 
Szint  illyen  volt  Árpád. 

Mily  sokat  mondóvá  lesz  ez  a  kép  előttünk  :  Árpád 
a  hatalmas  tölgy,  —  ha  eszünkbe  vesszük,  hogy  innen 
még  félszázadon  keresztül  költőink  borongó  képzele- 
tében a  nemzet  képe  meg  egy,  belső  féregtől  rágott 
korhadó  vagy  épen  ledűlt  fa  volt.  Majd  a  gyermek 
Józsefhez  fordul  Ráday.  A  <(nemzet  nagy  reményének* 
nevezi,  kitől  a  had  és  béke  müveiben  felvirágzását 
várja  ;  de  Árpádra  s  általa  mintegy  a  nemzetnek 
szunnyadó  erejére,  nagy  hagyományaira  és  hivatá- 
sára irányozza  jövendő  uralkodójának  tekintetét. 

A  költő  reményét  keserű  csalódás  várta  s  a  tüzes 
Dugonics  Etelkája.,  mely  1788-ban,  egy  évvel  Ráday- 
nak  rég  készült  stanzái  után  jelent  meg,  már  egészen 
más  vonatkozásban  tünteti  fel  Árpádot  a  «kalapos 

királlyal)).  Nem  az  utat  mutatja  neki,  hanem  elke- 
seredve izgat  ellene.  Ráday  egyetlen  strófájában  Árpá- 
dot nagyobbnak  érezzük,  mint  e  híres  regénynek 
egész  első  kötetében.  Dugonics  öreg  fejedelme  nem  a 
monda  hőse.  Bármilyen  buzgón  átbúvárolta  az  Etelka 
írója  krónikáinkat,  mindazt,  amit  bennük  talált,  csak 
mellékesen,  szervetlenül  aggatta  a  korában  divatos 
gáláns  regényeknek  eg5ák  fejedelmi  személyére.  Min- 
den ereje  csak  abban  nyilatkozik,  hogy  idegen  min- 
táink bőbeszédű  udvariaskodása  az  ő  ajkán  kacska- 
ringós nyerseséggé  durvul.  De  abban  a  búcsúzó  be- 
szédében, melyet  a  haldokló  Árpád  fiához  és  utódá- 
hoz intéz,  megnyilatkozik  mind  az  az  izzó  keserűség, 
mellyel  az  elnyomott  magyar,  legnagyobb  történeti 
emlékeink  hatása  alatt,  József  'Császárra  gondol- 
hatott. Ez  az  egész,  kemény  parainesis,  a  magyarság 
és  a  szabadság  vezérlő  gondolatával,  nem  más,  mint 
József  minden  hagyományt  felforgató,  önkényes,  ren- 
deletekkel kormányzó,  idegenesítő  rendszerének  szinte 
leplezetlen  kritikája.  Árpád  mondja  a  nemzetnek, 
hogy  :  «inkább  szenvedje  életében,  mint  szabadságá- 
ban a  csorbát)) ;  hogy  «nem  erőtlenebb  oszlopa  édes 
hazánknak  a  törvény,  mint  a  kivont  fegyver»  ;  hogy 
«a  körmös  sasokat  röpülni  ne  tanítsa*  és  így  tovább 
mindazt,  amit  a  nemzet  igazának  tart  és  kivívni 
törekszik.  így  bármily  kevéssé  emelte  igazi  hőssé 
Dugonics  Árpádot,  hogy  a  közléleknek  nemzet-poH- 
tikai  képzetkörébe  mélyen  és  maradandóan  bevonta  : 
az  Etelkának,  rendkívüli  elterjedését  tekintve,  két- 
ségtelen hatása  volt. 

Tíz  év  múlva,  1798-ban,  Csokonait  már  inkább 
eszthetikai  érdek  vonta  Árpádhoz.  Megragadó,  szinte 
izgató  az  a  lelkesedés,  amint  lankadatlan  tanulmá- 
nyaiból és  leveleiből  árad  felénk,  amellyel  tárgya 
eltöltötte.  Árpád  énekesévé  lenni :  ebben  látta  élete 
feladatát  s  megírt  remekei  gondjának  méltatlan  el- 
hanyagolásával csak  az  Árpád  eposzban  látta  életé- 
nek aere  perennius  monumentum  át.  Életének  szinte 
tragikumául  érezzük  ezt  a  tervet,  melynek  megvaló- 
sításáért nyomorult  sorsával  és  sorvadó  testével  hat 

éven  keresztül  vívta  harcát.  És  ennek  a  hat  évnek 
emésztő  munkájából,  rengeteg  eszthetikai,  történeti 
és  néprajzi  tanulmányából,  melyeknek  gazdagságával 
és  lelkiismeretességével  összes  epikusaink  közül  csak 
Arany  János  versenj'ezhet,  nem  maradt  egyéb,  mint 
félszáz  hexameter  és  a  tizenkét  éneknek  rövid  terv- 
vázlata. Barátja,  Kultsár  István,  buzdította  rá,  hogy 
ha  halhatatlanságot  keres,  akkor  csak  hősi  versekben 
írja  eposzát.  Ki  mondhatja  meg,  hogy  ha  a  halál  ki 
nem  ragadja  a  tollat  kezéből,  csakugyan  azt  az  örök 
emléket  alkotja-e  meg,  amelyet  maga  remélt,  melynek 
vesztét  Salamon  Ferenc  oly  nyomós  okoskodással  saj- 
nálja, de  amelynek  kudarcától  Kazinczy  féltette  a 
költőt.  A  vázlat,  ha  ugyan  ragaszkodott  volna  hozzá, 
nem  annyira  Homér  és  Tasso,  mint  inkább  Voltaire 
hatását  mutatja.  Fő  cselekvénye  és  epizódjai,  egész 
menete  Anonymusra,  a  machina,  költői  fogások,  jós- 
latok és  látomások,  melyek  között  természetesen  a 
nemzet  jövő  története  is  megjelenik,  de  a  berendezés- 
nek némely  sajátossága  és  tervezett  részlete  is  :  a 
Henriásra  utalnak.  Ámde  két  tekintetben,  minden 
valószínűség  szerint,  kivált  volna  epikai  iskolájából 
Csokonai  :  érzésének  melegségével  és  rajzoló  tehetsé- 
gének elevenségével.  Talán  sikerült  volna  neki  Árpá- 
dot, az  ideál  magas  talapzatán,  egy  eszme  hordozója- 
ként, költőileg  tartalmasabbá  és  gazdagabbá,  emberi- 
leg határozottabbá  tennie,  mint  elődeinek,  sőt  utódai- 
nak. Költői  lehelletével  eloszlatnia  azt  a  ködöt,  melybe 
a  honfoglaló  alakjának  körvonalai  és  belső  rajza  mind 
máig  burkolóznak,  s  amelyhez  a  történelem  többé 
nem  férhet. 

Ez  a  sejtelem  nemcsak  Csokonai  tehetségének  egyik 
uralkodó,  fényes  vonásánál  fogva  merülhet  fel  ben- 
nünk, hanem  a  korabeli  irodalomnak  úgyszólván  álta- 
lános felfogásánál  fog\'a  is.  E  felfogás,  melyet  leg- 
élesebben Kazinczy  képvisel  s  amelyre  nézve  Csoko- 
nai is  megegyezik  vele,  a  költészet  nemzeti  jelentő- 
ségét nem  annyira  hazafias  irányzatosságában,  mint 
általán  kulturális  jelentőségében,  a  nyelv-fejlesztés  és 
terjesztés  szolgálatában,  a  maga  belső  és  külső  meg- 

nemesedésében  és  fölemelkedésében  érzi  és  keresi.  A 
nemzeti  lélektől  áthatva,  ennek  művelődési,  főként 
eszthetikai  fejlesztésével  törekszik  a  nemzeti  erő  és 
élet  kifejtésére  alapot  vetni.  Politikája  eszthetikai 
jellemű.  Minden  magyar  költemény  hazafias  szolgálat, 
minden  jó  magyar  költemény  nemzeti  haladás.  A  ver- 
sek nemzeti  értékét  ez  a  felfogás  költői  beesőkkel, 
eszthetikai  hatásukkal  méri.  Midőn  Árpádban  olyan 
hőst  ismert  meg,  ki  egy  epikai  conceptio  belső  sikeré- 
nek s  az  egész  nemzetre  szóló  hatásának  föltételeit 
kínálja,  ki  a  magyar  epikának  valamely  hivatott 
szellem  által  költői  értékben  és  népszerűségben  való 
fölemelésére  a  képzelhető  legalkalmasabb :  termé- 
szetes elragadtatással  siet  meghódítására.  Árpád  epo- 
szának eszthetikai  sikere  a  nemzeti  szellem  diadala 
lesz.  Ennek  a  nemzeti  szellemnek,  az  irodalmi  felfogás 
szerint,  a  kor  viszonyaihoz  képest  a  múzsák  a  leg- 
hivatottabb és  legalkalmasabb  táplálói.  A  múzsák, 
kik  Csokonai  tervvázlatában  Sárospatakon  laknak  s 
itt  köszöntik  a  honfoglaló  Árpádot,  majd  magyar 
éneklésre  kérnek  az  istentől  engedelmet ;  a  végzet 
kilenc  századig  ellenséges  irántok,  de  a  tizediknek  elején 
megengesztelődik  s  ők  előre  éneklik  «a  magyarok  iste- 
nének dicsőségét ». 

Ez  a  költői  politika  fejlődik,  alakul  tovább  a  múlt 
század  első  negyedében,  mikor  a  borongó,  majd  há- 
borgó nemzeti  érzés  maga  lett  költészetünknek  ural- 
kodó motívumává.  Árpádhoz  fordul  nemcsak  mint 
kiválóan  alkalmas  epikus  hőshöz,  kinek  költői  hatását 
nemzeti  jelentősége  is  támogatja,  hanem  mint  a  leg- 
alkalmasabbhoz épen  ennek  a  nemzeti  érzésnek  föl- 
verésére és  irányzására.  Horvát  Istvánnak,  a  Széchenyi- 
könyvtár rengeteg  tudományú,  fékezetlen  képzeletű 
és  lobogó  hevü  custos-ának  tüze  jelöli  ki  ezt  a  föl- 
adatot és  lesz  epikánknak  egy  évtizeden  át  ebben  az 
irányban  úgy  sugallójává,  mint  tudós  támogatójává. 
Barátja  volt  Pázmándi  Horvát  Endrének,  akit  a 
Fölkelő  nemzethez  jól  csengő  és  erős  hexameterek- 
ben írt,  s  hatféle  kiadásban  terjedt  ódája  az  1809-íki 
insurrectiónak  országos  hírű  költőjévé  avatott,  míg 

a  néhány  évvel  utóbb  készült  Zircz  emlékezetének 
áradó  és  lendületes  epikai  folyama  a  jövendő  «Magyar 
Vergiliusának»  sejtetett.  Horvát  István,  tüzes  ábránd- 
jai közt,  benne  látja  Árpád  hivatott  énekesét  és  a 
pesti  közhangulat  tolmácsául  azonnal  munkára  buz- 
dítja. «Legyen  az  Árpád  átka  rajtad,  ha  nem  haszná- 
lod szép  poétái  lelkedet.  A  nemzeti  becsület  vezérelje 
tolladat  és  minden  tetteidet!*  A  feladat  nagyságán 
és  nehézségén  szinte  megrémült  téti  plébános  eleinte 
szabadkozik  ;  de  már  világosan  érzi  a  fölhívás  indí- 
tékát és  célzatát :  «Az  egésznek  egy  bizonyos  pontra 
néző  tendenciája  az  a  fő  sarok,  mely  körül  a  munká- 
nak a  szívre  dolgozó  hatását  forgatni  lehet  és  kell.» 
Árpádot  a  költői  érzés  és  képzelet  kohójából  a  nemzet 
lelke  hívja  segítségéül.  Mikor  a  honalapító  ez  új  fel- 
adatának eszméje,  habár  csak  kevesek  lelkében,  vilá- 
gosan megalakul,  hogy  az  egés2;  magyar  klasszikái 
eposz  vezérgondolatává  legyen,  ugyanabban  az  eszten- 
dőben, 1817-ben  támad  fel  halottaiból  a  Zrinyiász 
és  születik  Arany  János.  Árpád  nemcsak  költői  tárgy 
többé,  hanem  hazafiúi  programm,  mely  a  költészet 
fényével  a  sötétségben  világítani  és  tüzével  a  zord 
kietlenben  gj'újtani  hivatott. 

A  sötétségben  és  kietlenben !  Mert  az  új  felfogást  és 
törekvést  a  közviszonyok  érleltek.  A  múlt  századnak 
első  kényuralmát  nyögtük,  melyet  Ferenc  császár  ne- 
vével szoktunk  jelölni.  Az  alkotmány  félretétele,  köz- 
szabadságaink elnyomatása,  nemzeti  életünk  pangása 
és  emyedése,  az  egész  rendszer  kiáltó  ellentéte  ter- 
mészetünkkel, hagyományainkkal  és  érdekeinkkel : 
mindez  szinte  pusztulással  fenyegetett.  Az  ellenállás- 
nak, a  reá  való  erőnek  és  akaratnak  nyomai  a  nemzet- 
ben még  alig  mutatkoztak,  csak  egy  pár  író  lelkében 
villogtak.  Talán  leghevesebben  Horvát  Istvánéban, 
ki  a  költészetnek  szíveket  dobogtató  szavával  Árpádot 
szeretné  megszólaltatni  a  nemzeti  becsület  érdekében. 
Horvát  Endre  végre  vállalkozik  ;  de  tíz-tizenkét  évre 
számítja,  míg  elkészülhet  eposzával. 

Azonban  néhány  év  múlva  kiderült,  hogy  nem  az  ő 
küldetése  volt  Árpád  emlékével  nemzetének  szívébe 

és  az  idők  kerekébe  kapni.  Nem  a  pázmándi  hegyeken 
♦emelkedik  új  életre  Árpádnak  dicső  tettei»,  amint 
Horvát  István  az  Auróra  első  kötetében  Árpád  Pan- 
nónia hegyén  című  prózai  epikai  képében  lelkesen  jö- 
vendölte, hanem  a  Dunántúlnak  egy  másik  falujában, 
a  tolnamegyei  Görbőn,  ahol  egy  fiatal  jurátus  honfiúi 
és  szerelmi  bánata  költői  lángelméjének  forrongásá- 
ban nyilatkozást  keresett.  Vörösmarty  Mihály  volt. 
Már  a  Fehérvár  című  ifjúkori  ódájában  kesereg  a 
nemzeti  elaljasodáson,  mely  szólni  sem  mer,  mikor 
«az  ősi  véren  nyert  szabadság,  honja  felé,  az  egekbe 
készül))  s  a  szent  királyok  árnyékait  aposztrofálja : 

Oh  hőseinknek  lelkei,  várhat-e 
Az  elfajult  kor  tőletek  új  erőt? 

Vagy  nincs-e  pillantattok  is  már 

Veszni  menő  unokáitokra ! 

A  Zalán  érzelmi  motívuma  itt  csendül  meg  először 
szinte  szenvedélyes  keservvel,  de  Berzsenyi  fatalizmu- 
sának  visszhangjaként,  reménytelen  lemondással.  Hogy 
ez  az  erős  érzelmi  indíték  Szent  Lászlóról  Árpádra 
vezette  képzeletét,  része  lehetett  benne  barátjának. 
Egyed  Antal  bonj^hádi  plébánosnak,  ki  szintén  a 
honfoglalásról  tervezett  egy  soha  meg  nem  írt  hős- 
költeményt. Annál  mohóbban  látott  Vörösmarty  a 
maga  titokban  érlelt  tervének  kiviteléhez  ;  hevét  szí- 
totta az  a  forrongás  is,  melyet  az  alkotmányunk  halá- 
los csapásául  szánt  kormányrendeletek  néhány  me- 
gyében, így  Tolnában  is,  keltettek.  Ihlete,  sorsa,  be- 
nyomásai ragadták,  hogj'  a  magában  érzett  legnagyobb 
erővel  és  a  leghatalmasabb  tárggyal  a  legmagasabb 
célra  törjön.  Csokonai  hosszú  tanulmánya  és  Horvát 
Endre  aggodalmaskodó  tervezgetése  nélkül  látott 
munkához.  Olvasta  Anonymust,  még  pedig  valószí- 
nűleg magyar  fordításban.  A  hexameteres  formában, 
korának  ízlése  szerint  és  talán  Horvát  Endre  Zirc- 
ének, Szép  János  Konstantinápolyi  táborozásának  és 
Aranyosrákosi  Székely  Sándor  Székelyek  Erdélyben 
című  eposzának  példájára,  de  meg  a  maga  sajátos 
stílmüvszetéaek  sugallatára  is,  habozás  nélkül  álla- 


19 

Ix)dott  meg.  Mithologiáját,  Cornides  Dániel  dualiz- 
musa értelmében,  Horvát  István  és  Horvát  János 
dolgozatainak  útmutatásával  szőtte  meg,  Hadúr  ne- 
vét Székelytől  kölcsönözvén  s  a  maga  képzeletéből 
egészítette  ki.  Az  alpári  csatáról  és  Zalán  futásáról 
Vörösmarty  eposzának  megjelentékor  már  volt  egy 
énekünk  :  Czuczor  Gergely  Angshurgi  üíközetéhen  az 
ősz  Türtül  lelkesíti  vele  a  kalandor  daliákat ;  de  arra, 
hogy  a  honfoglalás  mondái  közül  Vörösmarty  épen 
ezt  választotta  ki  tárgyául :  Czuczornak  befolyást 
nem  tulajdoníthatunk.  Mert  1824-ben,  mikor  Türtül 
éneke  az  Aurórában  megjelent,  a  Zalán  futása  már 
körülbelül  készen  volt.  Megírásában  nem  telt  el  az 
egész  esztendő  s  1825  januárjában  már  kibocsátotta 
Vörösmarty  az  előfizetésre  való  fölhívást. 

Az  irodalom  lelkes  elragadtatással  fogadta  a  müvet, 
mely  ebben  a  korszakos  esztendőben  meg  is  jelent. 
A  meglepetés,  melyet  egy  ismeretlen  lángelmének 
egész  fényében  való  hirtelen  feltűnése  támasztott ;  a 
varázs,  mely  érzületéből  és  nyelvéből  áradt :  szinte 
elkápráztatta  a  kritkát.  Toldy  bírálata  a  korabeli 
irodalmi  közvélemény  megnyilatkozása.  Az  újság- 
nak és  gyökerességnek  minden  igézetével,  egy  anda- 
lító és  izgató  zenének  minden  hatalmával  ható  dictio, 
melynél  nagyobb  lépést  költői  nyelvünk  a  századok 
folyamában  sohasem  tett  ;  a  részletek  csodálatos  bája, 
mely  a  képzelet  tündérjátékaiból  s  az  erő  és  gyöngéd- 
ség vonásaiból  és  hangjaiból  szövődik  :  a  szerkezet 
és  jellemrajz  fogyatkozásait  szinte  elfeledtették.  El 
azt,  hogy  a  cselekvény  zilált  ágainak  összefüggése 
laza,  arányaiban  önkényes.  Pedig  mindez  a  kritika 
hagyományos  álláspontján  annál  inkább  feltűnhetett 
volna,  mert  a  kiválasztott  s  jóformán  egyetlen  ütkö- 
zetre szorítkozó  mondai  anyagnak  egyszerűségével  és 
korlátozottságával  élesen  disharmonizál.  Amilyen 
változatosak  és  elevenek,  valószerű  vonások  nélkül 
is,  a  csataképek,  olyan  egyszínüek  és  általánosságok- 
ban maradók  a  jellemrajzok.  így  Árpádé  is.  A  költő 
ismételve  leírja  személyét  s  e  leírások  közül  az  a  né- 
hány  sor,   mely   a   Hadúrhoz  imádkozó   fejedelmet 

festi,  szemben  az  ellen  táborával,  az  alkony  fényében, 
magányosan  állva  egy  halmon  :  valóban  festői,  de 
merőben  külső  s  kevéssé  jellemző.  Valójának  rajza 
az  epikai  hősökről  szóló  közhagyományoknak  általá- 
nos vonásaival  merül  ki :  erős  és  vitéz,  hívő  és  el- 
szánt, bölcs  és  keg3^elmes.  Váltakozó  jelzői :  ravasz, 
erőszakos  és  a  többi,  nem  sokkal  világítanak  meg 
többet,  mint  a  legtöbbször  ismétlődő  párducos  mellék- 
neve. Még  azok  közül  a  magyarosoknak  tetsző  voná- 
sok közül  is,  melyeknek  csirája  Anonymusnál  felcsil- 
lanik  s  a  stíl  sérelme  nélkül  némi  valószerűbb  benyo- 
mást kinál :  nincs  elevenebben,  gazdagabban  kifejtve 
eg3'  sem.  Aminek  a  költő  érzésében  látta,  az  maradt 
képzeletében  is  :  a  hadak  útjának  köd-alakja,  ki  szo- 
rongatott utódainak  segítségére  siet ;  lássák  ezek  ne 
magukhoz  hasonlónak,  hanem  minél  fényesebbnek  és 
minél  hatalmasabbnak,  kinek  «fej  edeimi  tekintete  őrt 
áll».  Az  egészben  vergiliusi  stílű  eposznak  ez  a  Homérra 
és  istenére  utaló  képe  talán  a  legerősebb  költői  fényű 
sugár,  mely  Árpád  alakjára  esik. 

A  magyar  epikának  az  a  remeke,  melynek  Zalánt 
üdvözölték,  nem  érkezett  el  benne  ;  de  diadalra  készen 
és  alkalmasan  megszületett  az  a  költői  alkotás,  melyet 
Horvát  Istvánnal  a  hazafiúi  lelkesedés  várt  s  amelyre 
az  időknek  szüksége  volt.  A  nemzetnek  költőjében  élő 
lelke  szólal  meg  Zalánban,  hogy  visszhangot  ébresz- 
szen  hazaszerte.  Ez  az  érzület  volt  még  főképen  az, 
mely  a  nyelven  kívül,  a  virrasztókat  s  utóbb  az  egész 
közönséget  elragadta.  Vörösmarty  subjectivitása  egé- 
szen áthatja  tárgyát  :  minden  mozzanatában  mint- 
egy a  maga  érzésvilágának  kifejezésére  alakítja,  mely 
ódái  fölhevülések  és  elégikus  elborulások  közt  hullám- 
zik. Hol  az  alkony  melancholikus  borúja,  melyben  a 
sütyedt  magyar  életet  látja,  hol  a  hajnal  tüzes  fénye, 
melyet  fölidézni  kívánna  rá.  E  nemzeti  hajnal  táma- 
dásában történeti  része  van  költeményének  és  hősé- 
nek. A  zilált,  elnyomott,  bizalmatlan  magyar  élet  elé 
a  magyar  erőnek  leghatalmasabb  képét  és  képviselő- 
jét állítja,  mikor  az  erő  hitének  és  érzésének  fölkel- 
tésére  van   szükség.    Olyan   nyelven,   melyben   már 

magában  a  nemzeti  szellem  diadala  zeng,  a  történeti 
magyarság  leghatalmasabb  tettét,  a  honfoglalást  idézi 
a  «tehetetlen  kor»  elé,  melyet  az  idő  ébredésre,  tettre 
szólít,  új  honalapítás  munkájára  és  küzdelmeire.  A 
költészet  arany  vesszeje  új  történeti  feladatra  szó- 
lítja Árpádot  Áz  ének,  melyet  Vörösmarty  szerzett 
róla,  Toldy  szavával,  nemcsak  költői  mü,  hanem  poli- 
tikai tett  volt.  Az  1825-diki  országgyűléssel  megkez- 
dődik reformkorunk,  melynek  halhatatlan,  ébresztő 
előhangja  a  Zalán  futása. 

Ug3^ane  korbán  születik,  ugyané  közhangulatban 
gyökerezik,  ugyanez  eszmekörben  mozog  az  epikai 
évtized  másik  két »  nagy  Árpád-éposza :  Horvát 
Endréé  és  Debreczeni  Mártoné.  Amaz,  melynek  Hor- 
vát István  Zalán  feladatát  szánta,  csakugyan  tovább 
készült  eg3'  évtizednél  s  nem  nyilatkoztatott  meg 
fensőbb  költői  tulajdonokat,  mint  szerzőjének  régibb 
dolgozatai.  Régies,  erős  nyelvű  hexameterei  az  ős- 
hazából elköltözött  magyarság  kalandos,  harcias,  vi- 
szályos  útját  éneklik  :  a  tulaj donképeni  honfoglalás 
a  tizenkét  ének  két  utolsójába  szorul.  A  cselekvény 
krónikás  folyamatú  és  nem  költői  szervezetű  s  a  mon- 
dától eltérve,  történeti  források  alapján,  még  az  ős- 
hazában nem  Álmost,  hanem  Árpádot  állítja  a  nem- 
zet élére, 

ki  hadával  Volga  türemlö 
Habjait  át-szegvén,  Etelének  hajdani  földét 
Nemzeteket  leverő  harcokkal  visszaszerezte. 

Különben  az  egész,  a  klasszikái  mithosznak  is  meg- 
pendítésével,  szinte  Horváth  István  fantasztikus  el- 
méletei verses  népszerűsítésének  tetszik  inkább,  mint 
eredeti  fölfogás  és  költői  erő  alkotásának.  Jellem- 
rajzai a  nagyhangú  és  egyszínű  szónoklatok  árjába 
fúlnak.  Árpádot  sem  eleveníti  meg,  ellenére  a  szám- 
talan vonásból  szőtt  képnek,  melyben  fejedelemmé 
választásakor  bemutatja :  szögszínű,  csillagszemű, 
izmos,  komoly  és  nyájas.  Jellemző  az  egésznek  keresz- 
tyén lelkesedésű  kihangzása,  melynek  némi  előkészí- 
téséül szolgál  a  honfoglalók  védelme  a  bálványimádás 

ellenében  s  egy-Isten-hitének  magyarázata.  Az  eposz 
irányzatául  különben  a  történeti  tanulságnak  egy  más 
mozzanata  lép  előtérbe  :  a  pártoskodás,  viszály  ős- 
magyar átka.  Lebed  ármánya  és  harca  Árpád  ellen 
végigkíséri  a  cselekvést.  1831-ben,  mikor  az  Árpád 
megjelent,  már  a  magyar  közéletnek  is,  irodalomnak 
megváltozott  a  képe  :  az  alkotmány  vissza  volt  állítva; 
Széchenyi  közzétette  első  reformiratait  ;  a  nemzet, 
tekintetét  jövőjére  irányozva,  fölébredt  önbizalmának 
erejével  munkához  készült.  Árpád  elkésett  ;  irodalmi 
koszorúját  is  elvitte  előle  Vörösmarty  s  nyoma  alig 
más,  mint  a  magyar  költői  nyelvnek  első  archaizáló 
kísérlete.  A  prózában  még  a  megelőző  századnak  végén 
Kármán  József  mutatott  rá  utat  egy  történeti  regény- 
töredékében, míg  Horvát  költői  kezdeményét  Arany 
János  fejtette  epikánk  későbbi  korszakában  igazi  mű- 
vészetté. 

Vörösmarty  előtt  is.  Horvát  Endre  előtt  is  az 
Aeneis  lebegett :  az  erdélyi  Debreczeni  Márton,  egy 
szegény  gyerő-monostori  fazekasmester  fia  és  a  magyar 
bányaügy  kitűnő  vezetője,  inkább  magyar  Iliászt  for- 
gatott képzeletében.  Radnai  magányában  lelkesedve 
olvasta  Zalánt  és  fogott  Kióvi  csaííijának  megírásába. 
Kitűnően  tudott  görögül  s  a  honfoglalási  mondák 
megnjátó  mozzanatát,  a  nagy  várostromot  válasz- 
totta ki  tárgyául,  Árpádot  tevén  meg  hősének.  Senki- 
től nem  sejtve,  titokban  írta  férfi  koráig,  mintegy 
ifjúságának  álmait  folytatva  benne  ;  a  tizenhat  ének 
két  utolsóját  csak  tervrajzban  hagyta.  így  ez  a 
munka,  kezdete  és  vége,  mintegy  összeköti  újabb  tör- 
ténetünknek két  szomorú  korszakát,  azt,  amelyben 
a  nemzet-politikai  irányzatú  eposz  megszületett,  azzal, 
amelyben  újra  született  :  Ferenc  császár  korát  a  for- 
radalom utáni  korral.  Nem  terméketlen  képzelet  szü- 
lötte a  nagy  eposz  ;  de  sem  a  sokágú  cselekvény 
összefoglaló  szerkesztésében,  sem  a  jellemeknek  találó 
és  hatásos  ábrázolásában  nem  mutat  erőt  s  még  Árpád 
hősiségének  benyomását  is  ellazítja.  Nyelve  színre, 
hatásosságra  nemcsak  Vörösmarty,  hanem  Horvát 
mögött  is  messze  marad.  Mithosza,   mellyel   tárgyát 

ép  oly  gazdagon  hatja  át,  mint  amennyire  Horvát 
tartózkodik  tőle  :  a  perzsa,  szláv,  magyar,  sőt  ger- 
mán ősképzetekből  alkotva  két  rendszerré,  halmozott, 
zavart  és  költőileg  is  logikátlan.  Sok  tanulmány,  nagy 
igyekezet,  leleményes  képzelet  és  nemes  lelkesedés 
emléke  a  Kióvi  csata,  de  inkább  egy  szép  élet  költé- 
szetének megható,  mint  irodalmunknak  nevezetesebb 
emléke.  Korának  hangulata,  költői  irányzata  a  Gond- 
viselés őrködő  hatalmának  végig  uralkodó  eszméjé- 
ben, a  nemzet  jövő  nagy  hivatásának  sűrűn  előfor- 
duló jóslataiban  nyilatkozik  meg  ;  az  utóbbiak  között 
Ormuzd  a  Jövendők  várában  a  két  testvérhaza  új 
felvirulását  is  megmutatja  a  Sas  szárnyai  alatt.  Deb- 
reczeni  már  három  éve  halott  volt,  mikor  1854-ben 
gróf  Mikó  Imre  közrebocsátotta  eposzát,  mely  már  a 
nemzet  lelkében  és  életében  alig,  csak  irodalomtörté- 
netében foglalhatott  hetyet. 

Ezek  nevezetesebb  emlékei  Árpádnak,  mint  eposzi 
hősnek  költészetünkben,  mel3'et  nemzeti  nagy  hiva- 
tása betöltésében  az  ő  alakja  vezet.  Lehel  kürtszava 
veri  föl  a  «riadó  vak  mélységet*  s  Bulcsú  zászlaja 
mutat  irányt  a  «tehetetlen  kornak»  :  mögöttük  az 
erős,  hadverő,  győztes  Árpád  képe.  A  nemzeti  lélek 
fölrázásával  és  bátorításával  a  reform-kor  megindu- 
lásával —  Árpádnak  ez  a  költői  alakja  betöltötte 
hivatását.  Amint  a  múlttól  szinte  elforduló  Széchenyi 
pozitiv  szellemének  hatására  a  közhangulattal  együtt 
az  irodalmi  fogékonyság  is  változást  mutat,  s  a 
nagyzó  mondákból,  fantasztikus  képzetekből  táplál- 
kozó eposz  háttérbe  szorul :  helyét  a  regény  és  a  tör- 
téneti költészet  kisebb  műfajai  foglalják  el.  Ezekben, 
történeti  balladáink  egész  sorában,  a  harmincas  és 
negyvenes  évek  folyamán,  már  nem  a  honfoglalás 
harcos  Árpádja,  hanem  az  alkotó,  rendező,  szervező 
fejedelem  áll  előtérben,  kit  a  költői  képzelet  nem  az 
Ural  alatt,  Kióv  előtt,  Alpárnál,  hanem  Pusztaszeren 
keres.  Ugyanez  a  fejlődés  az,  melyen  hazafias  líránk 
is,  Vörösmarty  vezetése  alatt,  átmegy  :  a  nemzeti 
lélek  ébresztő,  fölrázó  hangjaiból  a  nemzeti  munká- 
nak már  határozott  feladataira  vonatkozó  buzdításba. 


34 

Az  új  történeti  költészet  sem  riadót  fúvat,  hanem  a 

kor  feladatához  képest  új  nemzet-szervező  munkára 
s  ebben  kitartásra  s  egyetértésre  buzdít.  Amint  Pap 
Endre  mondatja  vele  : 

A  vesztett  múlt  példája  int. 
Jövendő  kell  nekünk! 

Amiből  e  sorok  idézve  vannak,  az  Ének  a  magyar 
alkotmányról  című  alkotmánytörténeti  epikai  kép,  a 
pusztaszeri  gyűlésnek  máig  legszebb,  leghatásosabb 
rajza  költészetünkben.  A  Kisfaludy-Társaság  felhívá- 
sára ugyanezt  az  Árpádot  éneklik  Nagy  Imre  és 
Szilágyi  István  koszorúzott  balladái. 

Ennek  az  egész  új  történeti  költészetnek  fő  képvi- 
selője, Garay  János,  a  rhetorikai  stílű  magyar  ballada 
feje.  Árpád  a  honalapítóról  írt  második  balladájában 
ő  is  a  szerzett  haza  megtartásának  kötelességét  emeli 
ki  s  a  maga  korának  törekvéseire,  küzdelmeire,  fel- 
adataira utalva,  a  hála-oltár  körül  urakat  és  parasz- 
tokat eg3'esítve,  ezzel  az  imádsággal  végzi : 

Oh  magyaroknak  istene, s 
Oh  áldd  meg  ezt  a  nemzetet ! 
Adj  néld  mindent,  ami  kell  : 
Adj  egyetértő  érzetet ! 

A  nemzeti  újjászületés  ódái  és  a  forradalom  csata- 
dalai után  a  honvesztés  új  keserve  irányozza  ismét 
költészetünknek  vigaszt  és  bizalmat  kereső  tekintetét 
a  honszerzőre.  A  beteg  Garayt  a  Hetumogerekről 
kezdett  eposzának  megalkotásában  meggátolta  halála. 
De  a  szabadító  Árpádnak,  a  haláltusájokat  vívó  szé- 
kelység megmentőjének  árnyéka  mindjárt  a  szabad- 
ságharc katasztrófája  után  megjelent  Arany  képzele- 
tében s  a  Csaba-éposz  nagyszerű  bonyodalmának  meg- 
oldására lett  volna  hivatva.  Mint  az  Utolsó  Magyar- 
nak zordon  végítéletét,  ezt  is  bizonyára  nemzetének 
«vigasztalására  szánta».  A  nemzeti  érzésnek  ugyanez 
a  vergődése  ragadhatta  hozzá  Dózsa  Dániel  képzele- 
tét, ki  1858-ban  kiadott  Zandirhdm]á.ha.n,  az  utolsó 
rabonbán    alatt    végső,    kétségbeesett    küzdelemben 

vérző  székely  nép  szabadító] ául  énekli  Árpádot,  a 
Barna  Vitézt.  Istennek  küldötte  népe  láncainak  megol- 
dására :  e  nép  történeti  erejének  jelképe  és  feltáma- 
dásában való  hitének  táplálója.  Említsük  még  meg 
Szász  Károlynak  i868-ban  Arany  epikai  diadalainak 
hatása  alatt  írt,  sok  költői  részlettel  ékes  Almoséit, 
melyben  Árpád  tündéries  szerelmi  története  a  régi 
mazarnai  regére  s  az  olasz  romantikus  eposz  motívu- 
maira emlékeztet.  És  ezzel  be  is  fejezhetjük  azoknak 
a  nevezetesebb  Árpád-költeményeinknek  áttekintését, 
melynek  kitűzött  szempontunkból,  költészetünknek  a 
nemzeti  közszellemmel  való  kapcsolatára  nézve  tanul- 
ságosak. 

lm  ez  már  Árpád  ama  második  pályájának  vázlata, 
mely  nem  a  krónikának,  hanem  az  irodalomtörténet- 
írásnak tárgya.  Hosszú  lappangása,  hirtelen  előtörése, 
költészeti  és  nemzeti  jelentőségének  fordulatai  és  ala- 
kulásai :  mindenesetre  túlterjednek  a  merő  irodalmi 
érdeklődés  körén.  Amint  költészetünk  egész  történeti 
folyamatában  és  sokkal  inkább,  mint  bármely  más 
nép  költészete,  mindig  a  nemzeti  közszellem  és  köz- 
élet képe,  vezető  indítékainak  és  jellemző  elemeinek 
hangja  :  az,  amit  a  korok  változásaiban  a  honfoglaló 
Árpádról  mond,  ahogyan  és  amilyennek  látja  és  lát- 
tatja :  mindenkor  Árpád  emlékének  sajátos  helyét, 
jellemét  és  hatását  jelöli  meg  a  fejlődő  nemzeti  köz- 
szellemben. 

Töredékes  emlékezések,  monda-foszlányok  hőse  egy- 
kor, akinek  a  múlt  homályából  kicsillanó  alakján  az 
ország  romlásának  napjaiban  a  maga  és  kis  köre 
vidítására  el-elmereng  az  énekmondó,  míg  honfoglaló 
útjában  a  tőlünk  elfordult  isteni  kegyelemnek  haj- 
dani bizonyságára  mutat  a  bibliás  versszerző.  Majd 
újabb,  hatalmasabb  és  gazdagabb  képben  lép  elő 
napvilágra  legkésőbb  került,  legrégibb  krónikáink  lapjai- 
ról, s  a  honalapítás  dicsőségének  fénye  Atilláról  át- 
száll reá.  Egy  újra  kezdődő  költészet  azonnal  felismeri 
benne  a  drága  ajándékot,  az  eposzi  ideált,  mely  erejé- 
vel a  mélységekből  a  tetőre  segítheti.  Elragadtatva 
érzi  költői  sugallatát,  nevének  és  mondáinak  kép- 

zeletigéző  hatalmát,  a  legdúsabb  koszorút  igérő  ser- 
kentését. Az  emelkedés,  meh^et  költői  kísérleteinknek 
ígér,  egyenes,  korszerű  és  hazafias  célzatok  és  kapcso- 
latok nélkül  is  :  nemzeti  érdekű  és  következésü.  Az 
irodalmi  sikerek,  a  felújulás  korabeli  íróink  közös 
érzése  és  hitvallása  szerint,  hazafiúi  tettek,  ihletök 
hazafiúi  ihlet  s  mozzanataik  a  nemzeti  erő  kifejlődé- 
sének alapkövei.  Ez  Árpád  alakjának,  költői  sugalló 
erejének  nemzeti  jelentősége  Csokonaiék  eszmeköré- 
ben. Ebben  az  eszmekörben  él  Kazinczy  is,  melyből 
Árpád  költői  alakjának  tovább-fejlődését,  a  nemzeti 
élet  új  postulatumai  alapján,  már  nem  tudja  követni. 
«Árpád  új  énekesei))  már  nem  az  ő  korának  szószólói. 
A  reform-kor  tettekre  ébredő  megindulásakor  a  köl- 
tészet nemzeti  feladata  élesebb  domborulatban  mu- 
tatkozik. A  Zalánnal  induló  történeti  költészetnek  s 
az  általa  felrázott  nemzetnek  képzetkörében  az  első 
tíz  esztendőn  át  úgyszólván  Árpád  alakja  vezet,  hat, 
uralkodik  :  a  képzelet  hevével  veri  föl  az  érzést  és 
akaratot.  Az  ő  költői  árnyéka  ennek  az  időszaknak, 
mely  Árpád  képével  ébred  és  lát  munkához,  úgyszól- 
ván történeti  hőse.  Elsőben  erején,  vitézségén,  hadi 
dicsőségén  fekszik  a  súly,  míg  a  nemzet  önbizalmának, 
erejében  való  hitének  fölkeitéséről  és  megszilárdí- 
tásáról van  szó.  Majd  a  nagy  politikai  és  társadalmi 
átalakulás  küszöbén  és  munkájában,  a  kisebb  epikai 
költemények  egész  serege,  élén  Pap  Endre  énekével, 
inkább  a  bölcs  alapítót,  szervezőt,  alkotmányszerzőt 
állítja  előtérbe.  Alpár  Árpádja  után  Pusztaszer  Árpádja 
következik,  de  Árpád  szellemalakja  a  költői  kultusz 
ragyogó  világításában  végig  ott  marad  ébresztve,  lelke- 
sítve, hódítva  és  irányozva,  a  nagy  nemzedék  küzdelmei 
és  alkotó  munkája  fölött.  Nemcsak  azt  a  Magyarországot 
alapította  meg,  amely  volt,  hanem  :  fenséges  része 
volt  annak  az  újnak  megalapításában  és  megalkotá- 
sában is,  amely  Széchenyi  igéje  szerint  :  lett,  és  a  mi 
hitünk  szerint  :  lesz. 

A  MAGYAR   IRODALOM  A  MOHÁCSI 
CSATÁBAN/ 

A  magyar  költészet,  annál  a  benső  kapcsolatnál 
fogva,  melyben  a  közdolgokkal  áll,  századok  óta  tele 
van  költői  jóslatokkal.  A  nemzeti  életnek  egyik  vagy 
másik  korbeli  képéből,  mely  egész  lelkét  betölti,  érzés- 
világát hullámzásban  tartja,  gondolatait  állandóan 
foglalkoztatja  :  a  félelemmel  vagy  a  reménységgel, 
az  elbizakodással  vagy  a  kétségbeeséssel  önkénytele- 
nül szövögeti  az  áhított  vagy  rettegett  jövő  képeit. 
Mint  a  szerelmes,  egy-egy  pillantásban  élete  sorsát 
^rzi.  Költészetünk  is  rendkívüli  érzékenységénél  fogva 
a  nemzeti  élet  irányában  :  az  alakulás  lappangó  té- 
nyezőit, homályos  elemeit  megsejti,  megérzi,  meglátja 
s  bennük  azt,  ami  a  nemzetre  vár  :    a  jövendőt. 

A  nemzet  költő  jósainak  sora  nem  a  protestáns  kor 
zsidó  analógiákat  kereső,  utolsó  ítéletet  váró  jeremiád- 
jaival  kezdődik,  hogy  Zrínyivel,  a  kuruc  énekmondók- 
kal, Csokonaival,  Berzsenyivel,  Vörösmartyval  foly- 
tatódjék a  legnagyobbig,  Petőfiig.  Ismert  emlékei 
közül  egy  visszavezet  a  mohácsi  vész  előtti  időkbe. 
A  Peer-codex  cantilenájának  csak  nevéről  ismert  szer- 
zője. Apáti  Ferenc  kezdi  meg  a  sort,  legrégibb  szatiri- 
kusunk s  egyszersm-ind  első  fecskéje  a  néhány  évtized 
múlva  beköszöntött  protestáns  kor  verselő  morahstái- 
nak.  Képzelete  elevenebb  és  röpkébb,  mint  utódaié  ; 
hangja  könnj'edebb  és  tréfára  hajlóbb  ;  verse  frissebb 
és  pattogóbb  ;  képei,  típusai  változatosabbak  és  való- 
szerűbbek ;  az  ezüstös  kardját  csak  csörtetni  tudó 
főúr,  a  táncba  és  vesztébe  kívánkozó  leány,  az  el- 
bízott és  rakoncátlan  paraszt,  a  kevés  zsolozsmájú 
és  bársonyos  szolgájú  apát  úr.  A  minden  társadalmi 
osztályt  meg\'esztegető  romlásnak  ugyanaz  a  keserű- 
sége hatja  át,  az  újabb  vélemény  ellenére  is  kétség- 
kívül Jagello-kori   deák  szívét,  mint  prédikátor  utó- 

^  Elmondatott  a  M.  T.  Akadémia  1900-diki közülésén. 


daiét.  Szíve  tele  van  keserűséggel ;  de  szeme,  füle, 
képzelete  még  egy,  színekben  és  hangokban  gazda- 
gabb élet  tarkaságaival.  Mintegy  átmenetet  képez  egy, 
képzeletben  elevenebb,  az  élet  sokszerü  jelenségei 
iránt  érdeklődőbb,  költőibb  lelkű  korból  egy  másik, 
zordonabb,  sötétebb,  bölcselkedőbb  időbe.  Erkölcsi 
kritikájával  már  emebbe  tartozik,  de  hangjával,  színé- 
vel, képzeletével  még  amoda  :  a  renaissancetól  új 
fényt,  új  elevenséget  nyert  katholicismus  világába. 
E  világnak  még  tisztesebb  érzésű  moralistái  is  sok- 
szor megállnak  az  utolsó  következtetések  előtt.  A  mi 
deákunk  sem  hirdeti  a  végítéletet  ;  de  sorra  meg- 
bélyegzi hol  az  irónia,  hol  a  nyers  tréfa,  hol  az  egye- 
nes támadás  révén  a  bűnöket,  amelyek  menthetetle- 
nül a  nemzet  fejére  fogják  idézni. 

A  költőnek  azzal  a  divinatiójával,  mely  mindig  ér- 
zelmi életének  legmélyebb  és  legjellemzőbb  rétegéből 
fejlik,  s  amelyet  ezúttal  a  hazafi-fájdalom  szít  és  élesít, 
mutat  rá  cantilenájában  Apáti  nem  a  jövendőre, 
hanem  annak  a  gyökereire,  melyekből  csak  méregfa 
sarjadhat.  Csodálatos  éleslátással  ismeri  és  jelöli  meg 
az  erkölcsi  süly  édesnek  éppen  azokat  a  mozzanatait, 
melyekből  a  közel  jövőnek  három  korszakos  eseménye 
fejlődött.  Melyek  ezek?  Első  a  parasztság  zúgolódása, 
elbizakodása,  erőszakossága  :  már  Sámsonnak  alajtja 
magát ;  második  a  papság  elvilágiasodása,  távolodása 
hivatásának  szent  kötelességeitől  s  egyszersmind  a 
nép  lelkétől ;  végre  a  harmadik  az  urak  megfogyat- 
kozása az  ősi  erényekben,  gálád  fondorkodása,  léha 
cifrálkodása  és  hitlen  álnoksága.  Aki  e  típusokat  ily 
jellemzően  válogatta  ki,  tehát  ismerve  jelentőségöket, 
annak  előre  kellett  látnia,  ami  következett  belőlük, 
íme  az  első  magyar  költői  jövendőmondás,  még  pedig 
beteljesült  jövendőmondás.  A  parasztlázadás,  a  refor- 
máció és  a  mohácsi  vész  jóslata  amaz  erkölcsi  tünetek 
szatirikus  rajzában,  melyekből  elhájíthatatlanul  követ- 
keztek. 

A  mohácsi  vész  fő  okát  valóban  történet-filozófiánk- 
nak erre  irányuló  vizsgálódásai  is.  Kemény  Zsigmond 
és    Pulszky    Ferenc   még   a   harmincas   évek   végén. 

abban  az  erkölcsi  ziláltságban  keresték,  melyet  a 
nemzet  egészének,  de  különösen  vezető  elemeinek 
\aszonyai  elénk  tárnak.  Az  állami  és  társadalmi  szer- 
vezet, törvényes  és  erkölcsi  rend  bomlásban  s  ennek 
a  bomlásnak  első  tünetei  már  a  vallásos  élet  mezején 
is  mutatkoznak.  A  föld  népe  nemcsak  bizalmát  vesz- 
tette el  a  közrendben,  hanem  a  parasztlázadás  ret- 
tentő kitörésének  s  tán  még  rettentőbb  elfojtásának 
és  megtorlásának  marcangoló  emlékeivel  szívében,  a 
tengeri  vihart  váró  gályarab  gyűlöletével  nézi  azt. 
A  mohácsi  vész  esztendejének  tavaszán  a  bányaváro- 
sokban Verbőczi  István  és  Ráskai  Gáspár,  temesi 
főispán,  Franciskó  és  Lorán  érzelmes  történetének 
költője,  egy  munkásforradalmat  fojtanak  vérbe. 
A  nemesség  is  megoszolva  nagy  pártokra  és  apró 
érdekszövetkezetekre.  Egyfelől  a  kalandosok  :  a  sánta 
Bátori  István,  kinek  nevén  és  vagyonán  kívül  semmi- 
nemű jogcíme  nincs  az  uralomra,  a  főurakkal ;  más- 
felől Zápolj^a  János,  Verbőczivel  és  a  köznemesség- 
gel :  ádáz  hatalmi  versengésben  hol  felülkerekedve, 
hol  legyüretve.  Egyik  fél  sem  volt  elég  erős  sem  a 
másiknak  teljes  legyőzésére  s  a  saját  hatalmának  biz- 
tosítására, sem  alkotásokra  és  a  komoly  védelem  szer- 
vezésére ;  de  elég  gyönge  sem,  a  le  veretesébe  való 
belenyugvásra  s  a  visszavonulásra.  így  folyt  közöt- 
tük a  féltékenység,  gyűlölet,  érdek,  ármány  és  bosszú 
harca.  Verbőcziék  oldalán  az  udvar  s  a  németség 
elleni  elkeseredés  belekeveri  a  harcba  a  faji  s  ezzel 
kapcsolatban  az  új  német  vallásos  tanok  elleni  gyű- 
lölet hevét  is.  A  közelgő  égi  háborút  hirdető  szél  kavar- 
gása már  ez,  mely  porral  és  szeméttel  tölti  meg  a 
levegőt  s  megvakítja  az  embereket.  A  hatalom  biztos- 
sága nem  lévén  meg  sehol,  természetesen  mindenütt 
hiányzik  a  felelősség  bátorsága  is  ;  ilyenkor  csak 
egyetlen  erős  tehetség,  egyetlen  erős  akarat  tehetne 
még  valamit.  A  viszonyok  nyomorúságánál  fogva 
azonban  az  ilyen  irányú  kísérlet  is  csak  még  végze- 
tesebbé teszi  a  helj'zetet. 

Bátori  pártja,  az  1526.  májusi  országgyűlésen   Ver- 
bőczit  megbuktatván,  inkább  erkölcsi  gyávaságból. 

mint  politikai  belátásból,  az  alkotmány  felfüggesz- 
tésével a  királjrt  korlátlan  hatalommal  ruházza  föl : 
egy  alig  felserdült  gyerkőcöt,  kiből  némi  lovagias 
mulatságokban  való  kedvtelésen  kívül  még  az  ifjú- 
ság frissesége,  heve  és  tettvágya  is  hiányzik  ;  hiány- 
zik a  vonzó  és  imponáló  erő  egyaránt,  az  éberség  és 
határozó  képesség  s  úgy  látszik,  hiányzik  a  magyar- 
sággal való  erősebb  együttérzés  is.  E  mellett  az  alélt 
és  idegen  lélek  mellett  egy  hatalomvágyó,  cselszövő 
és  frivol  asszony  :  íme  a  királp  tekintély,  melyben 
az  ország  védelmét  keresi. 

Mátyás  király  hadi  intézményei  is  rég  odavoltak. 
Az  állandóságra  és  egységes  rendelkezésre  törekvő  s 
oly  fényes  diadalokkal  igazolt  új  szervezet  a  tehetet- 
lenség, fejetlenség  és  ag^'arkodás  korában  szétzüllött  ; 
a  régi,  tisztán  bandériális  rendszernek  olyatén  kifej- 
lesztésére pedig,  hogy  a  változott  viszonyok  között 
sikerrel  felelhessen  meg  óriás  föladatának,  hiányzott 
a  pénz,  az  egyetértés,  a  tekintély,  az  áldozatkészség 
s  talán  a  komoly  akarat  is.  Ami  csak  kell  a  hadvise- 
léshez, a  nemzet  mindannak  híjával  volt :  katoná- 
nak, pénznek,  hadiszereknek,  szövetségeseknek.  Csak 
egyben  nem  volt,  nem,  még  a  sülyedés  e  szörnyű 
viszonyai  között  sem  volt  hiány :  hősökben.  Az 
1521-iki  szabácsi  vértanuk  Logodi  Simonnal,  a  nándor- 
fehérváriak Oláh  Balázssal  talán  csak  azért  nem 
lettek  a  nemzeti  monda  hőseivé,  mert  fenséges  áldo- 
zatuk dicsőségében  «Zápolya  öldöklő  századja*  alatt 
oly  sokakkal  kell  osztozniok.  De  már  igazi  hadvezéri 
képesség  sehol.  Zápolya  pályája  alig  igazolja  azt  a 
bizodalmat,  mellyel  pártja  ebben  a  tekintetben  is 
az  erdélyi  vajdára  nézett.  E  szomorú  napoknak  két- 
ségkívül legnemesebb  benyomású  alakja,  Tomori  Pál, 
az  egykori  vakmerő  és  szerencsés  lovastiszt,  kit  szívé- 
nek sebei  a  kolostorba  űztek  s  a  pápa  parancsa, 
vonakodása  ellenére,  Kalocsa  érseki  székébe  rendelt. 
Benne  még  tisztán  és  egyesülten  éltek  Hunyadi  János 
nagy  korának  hősi,  hazafias  és  vallásos  eszményei. 
Mindenét  a  haza  védelmére  áldozta  :  a  hajdani  katona 
képzettségét  és  bátorságát,  a  főpap  kincseit  és  tekin- 

télyét  9  végül  a  szegény  franciskánusnak,  aniinek 
mindvégig  érezte  és  viselte  magát,  egyetlen  birtokát  : 
az  életét  is.  E  mellett  azon  kevesek  közé  tartozott, 
akik  ismerték  és  bevallották  erejök  határát ;  néhány 
ezernél  nagyobb  sereget  sohasem  vezetett,  nagy  had- 
járat intézéséről  fogalma  sem  volt  s  esdekelve  kérte 
Mohács  előtt  a  királyt,  hogy  inkább  üttesse  le  a  fejét, 
mintsem  hogy  rábízza  hadseregét.  De  szívében  igazi 
katona  volt  s  a  döntő  parancsnak  engednie  kellett. 

íme,  ez  az  értelmi,  erkölcsi  és  anyagi  erő  várta  a 
világnak  akkor  legjobban  szervezett,  legjobban  be- 
gyakorolt és  fölszerelt,  legfanatikusabb  s  talán  leg- 
nagyobb számú  hadseregét,  hogy  szembeszálljon  vele. 
E  sereget  a  kelet  egyik  legnagyobb  szelleme  és  leg- 
erősebb akarata  vezette  :  az  ifjú  Szüle jman  szultán, 
hogy  az  új  török  khalifátusnak  Közép-Európa  meg- 
hódításával megszerezze  azt  a  nimbust,  mellyel  a 
megsemmisített  arab  khalifátust  Syria,  Egyiptom, 
Észak-Afrika  leigázása  övezte  az  iszlám  egész  világa 
előtt. 

A  kelet  hódító  áradata,  mely  ilyen  szerencsétlen 
körülmények  között  támadt  reánk,  nemcsak  politikai, 
hanem  mívelődési  életünket  is  végzetesen  fenyegette. 
Még  pedig  nem  is  csupán  a  győztes  ellenségnek  pusz- 
tító és  rabló  kedvével  azt,  amit  már  félezer  éves 
kultúránk  műemlékekben,  művészi  kincsekben  össze- 
gyűjtött. Ezeknek  pusztulása  már  a  közelgő  vész 
hírére  megkezdődik.  Amint  VII.  Kelemen  példája,  ki 
egyedül  siet  tetemes  pénzösszeggel,  fogadott  zsoldo- 
sokkal a  magyar  keresztyénség  védelmére,  egyetlen 
idegen  uralkodót  sem  serkent  támogatásra :  úgy 
budai  nunciusának,  Burgio  Antalnak  személyes  áldo- 
zatkészsége és  lelkes  izgatása  sem  hatja  meg  annyira 
urainkat  és  vármegyéinket,  hogy  a  hadjáratra  szük- 
séges költség  összegyűlt  volna.  A  királyi  kincstár 
szorultságában  az  egyházi  ezüst-  és  aranykincsekre 
gondol  s  római  fölhatalmazásra  1526  június  17-én 
elrendeli,  hogy  felerészben  beszedessenek  s  a  pénz- 
verőkbe küldessenek.  A  régi  magyar  ötvösművészet- 
nek mennvi  emléke,  talán  remeke  került  az  olvasz- 

tokba  vagy  a  táborokba,  az  elmaradt  zsoldjukért 
zúgolódó  katonák  kezébe!  Aki  tudja  azt,  hogy  Magyar- 
országon nemcsak  a  román  és  gót,  hanem  a  renais- 
sance  is  majdnem  kizárólag,  egyházi  művészet  volt, 
msecenásai  a  főpapok,  múzeumai  a  templomok ; 
továbbá  azt,  hogy  a  kor  értéklése  szerint  az  egyházak 
bizonyára  inkább  régibb,  mint  ujabb  kincseiket  szol- 
tatták  be  :  —  az  érezni  fogja,  hogy  művészetűnk- 
nek mohácsi  vésze  nem  Szulejman  császár  bevonulásá- 
val kezdődik  Mátyás  palotájába  szeptember  lo-én, 
hanem  ezzel  a  rendelettel.  De  műemlékeink  pusztu- 
lása mellett  irodalmi  életünk  is  válság  elé  nézett. 

Milyen  volt  ennek  az  irodalomnak  képe  Mohács 
előtt?  Mint  egy  kert,  melyben  különböző  égövek  fái 
ültetvék  :  a  puszták  füze  és  akáca,  a  bérceknek  égbe- 
törő és  égbehív  ó  fenyője,  a  klasszikus  tájak  boros- 
tyánja és  olajfája.  A  mívelődésnek  azt  a  három  réte- 
gét, mely  századok  folytán  a  nemzet  lelki  világában 
lerakódott :  az  ősi  magyart,  a  középkori  keresztyént 
és  a  renaissanceot  még  bizonyos  elváltságban,  külön 
eszmények  és  formák  táplálóiul  tünteti  elénk  ennek 
az  irodalomnak  képe.  Az  első,  kinek  költészete  élet- 
nedveit mind  a  három  szolgáltatta,  kinek  géniuszában 
először  olvadnak  bensőn,  egységes  erővé  össze  magyar- 
ság, keresztyénség  és  renaissance,  Balassi  Bálint,  csak 
egy  negyed  század  múlva  születik.  E  kort  még,  egy- 
mással keveset  törődve,  egymás  hatásától  majdnem 
elzárva  zörgeti  kobzát  s  fújja  históriáját  az  ének- 
mondó, cifrázza  deák  és  magyar  prédikációinak,  imád- 
ságainak, szent  énekeinek  betűit  cellájában  a  barát 
s  bújja  codexeit  s  keresgeti  klasszikus  idézeteit,  faragja 
cicerói  körmondatait  a  humanista.  Ebbe  a  három  ágba 
oszlik  szét  a  magyar  irodalom  már  félszázadnál  régibb 
idő  óta. 

Az  énekmondók  ősi  költészete,  úgy  látszik,  még  tel- 
jes virágjában  áll.  Ha  az  egyház  haragja  nem  ártha- 
tott nekik  :  az  új  tudománynak,  a  humanizmusnak 
fejedelmi  és  főúri  palotákba  s  püspökvárakba  zárkózó 
világa  sem  homályosította  el  népszerűségöket.  Szel- 
lemük a  régi :    a  hősök  csodálata,  a  régi  nagyság 

kegyeletes  emlegetése,  a  magyarság  elleneinek  gyűlö- 
lete, a  mesemondás  és  közdolgokról  való  híradás 
kedve,  féltő  ragaszkodás  ehhez  a  földhöz  és  fajtájuk- 
hoz. Belső  és  külső  formájuk  is  ugyanaz,  Káli  Mikó- 
tól  és  névtelen  elődeitől  kezdve  talán  félezer  év  óta. 
Csak  tárgyaik,  történeteik,  mondáik,  meséik,  tréfáik 
köre  bőviil,  módosul  a  változó  időkkel.  Voltakép  a 
nép  érzés-  és  képzelet  világának  kifejezői,  táplálói, 
irányzói ;  nem  szűkebb  életviszonyaira  való  vonat- 
kozásában, melynek  a  népdal  és  népballada  ad  bizo- 
nyára ősidők  óta  hangot,  hanem  arra  a  nagyobb 
közösségre,  melybe  a  várúr  és  katonasága,  azután  a 
király  és  hadai  foglalják.  A  nemzeti  érzés,  a  maga 
eredeti  faji  ízével,  legállandóbb  és  legerősebb  sugalló- 
juk. Amit  a  múlt  dicső  és  gyászos  hagyományairól, 
a  jelen  romlásáról,  a  jövendő  veszedelméről  tudnak, 
azt  foglalják  versekbe ;  amit  éreznek,  azt  inkább 
kobzukon  verik  ki  vagy  hegedű jökön  húzzák  el.  Tár- 
gyaik, melyekről  Turóczi,  Istvánfi,  Tinódi  tudósíta- 
nak, különös  és  feltűnő  hajlamukat  mutatják  a  nem- 
zeti érzés  dacos  és  véres  összeütközéseinek  emlékei 
iránt  az  idegen  hatalommal :  Zách  esete,  Kis  Károly 
megöletése,  Kont  és  bajtársai,  Zsigmond  bűnhődése. 
Hunyadi  László  halála.  Még  félszázaddal  előbb  büsz- 
kén éneklik  Mátyás  szabácsi  várvívását  és  diadal- 
menetét s  ma  talán  közéjük  tartozik  Apáti  Ferenc 
sötét  korképével  és  jóslatával.  A  könyvnyomtatás 
nagy  csapás  reájuk,  életük  módjára,  keresetükre  ;  de 
az  első  időben  legalább  bőven  szolgáltat  nekik  új 
anyagot  régi  készletükhöz,  új  meséket,  történeteket 
a  múltból  és  a  külföldről,  sőt  új  verseket.  Az  ének- 
szerzésben is  egészen  az  ő  szellemük  és  módjuk  sze- 
rint támogatják,  segítik  nemcsak  tanult  emberek, 
deákok  és  papok,  hanem  egy-két  nemes  úr  is.  Maguk 
nem  énekelnek,  de  verses  históriáikkal  a  hegedősök 
költészetének  körébe  állanak. 

így  Ráskai  Gáspár,  az  ősi  Guthkeled  nemzetség 
sarja,  korának  egyik  legelőkelőbb,  legvitézebb  és  leg- 
kegyetlenebb daliája  :  réme  a  lázongó  parasztságnak 
és  a  töröknek  egyaránt.  Temesi,  majd  nógrádi  főispán, 

az  anarchia  idejében  kapzsi  és  telhetetlen  foglaló, 
annál  lelketlenebb,  mert  családtalanul  él ;  de  leg- 
alább a  politikai  hűségnek  s  a  kedély-életnek  oly 
vonásaival,  melyek  a  Balassi  Menyhértek  világában 
szinte  példátlanok.  Élete  fogytáig  rendületlenül  meg- 
áll Zápolya  mellett  s  mikor,  úgy  látszik,  karját  veszt- 
vén a  hadakban,  kardot  nem  forgathatott  többé  : 
1557-ben  versekbe  rendelte  a  hűség  apológiáját,  Vitéz 
Francziskónak  és  feleségének  érzékeny  történetét. 
Csodálatos  kalandokról  regél,  bölcs  tanulságokat  von 
le  belőlük  s  Béla  király  romantikus  udvarának,  lovag- 
jainak, harcjátékainak,  igazságtételének  rajzában  a 
mese  aranyszálaival  szövi  be  a  nemzeti  múltat.  íme 
egy  magányos  és  kemény  léleknek  költői  kedvtelése 
és  iránya  révén,  bizonyos  naiv  közössége  a  zsarolt  és 
pusztított  nép  lelkével.  Istvánfiból  bizonyosan  tud- 
juk, hogy  az  énekesek  kobzukra  és  ajkukra  vették 
hatalmas  társuk  versezetet.  De  nagyon  előre  siettünk. 
Ráskai  alig  gondolt  még  szerelmes  históriák  szerzé- 
sére, mikor  hősi  pályája  kezdetén.  Mohácsnál,  Tomori 
a  király  személyének  védelmére  rendelte. 

A  másik  irodalmi  ág  a  középkori  áhitat  irodalma, 
amely  a  kolostorok  magányában  fejlődik  és  hal  el. 
Termékeit  nem  kísérik  kobozzal  a  vásárok  és  táborok 
népe  előtt,  mint  a  históriákat  ;  nem  szavalják  tapsok 
vagy  tudós  fejcsóválások  között  fejedelmeknek,  mint 
a  humanisták  beszédeiket :  olvassák  és  éneklik  a 
templomokban,  a  cintermekben,  a  refektoriumokban, 
a  cellákban.  Akik  írják,  fordítják,  másolják,  festegetik 
a  középkori  egyház  vallásos  iratait,  nem  e  világi  éle- 
tüket tengetik  velük,  hanem  a  másvilágit  keresik  ; 
nem  a  maguk  hírét,  előmenetelét,  gazdagságát  szol- 
gálják, hanem  egyedül  az  Isten  akaratát  és  dicsőségét. 
Franciskánusok  és  dominikánusok,  pálosok  és  kart- 
hauziak, barátok  és  apácák  egyaránt  :  Sövényházi 
Márta  és  Ráskai  Lea,  a  beteg  Katalin  és  a  szegény 
Krisztina.  Fordítják,  a  maguk  és  testvéreik  lelkének 
épülésére,  a  bibliát,  másolják,  kivonják  a  nagy  Pel- 
bárt  prédikációit,  szerkesztik  a  legendákat,  gyűjtik 

az  elmélkedéseket  és  imádságokat  s  az  áhitat  ihlet- 
tebb  perceiben  tolmácsolják  a  szent  doktorok  énekeit 
és  rebesgetik  a  magyar  keresztyén  szív  első  himnu- 
szait. Mindezt  a  középkor  merev  dogmatizmusának, 
alkut  nem  ismerő  azkézisének,  de  betühite  és  csodá- 
latos képzelgései  boldogító  erejének  szellemében  ;  elő- 
adásukra nézve  pedig  nagyrészt  nyers,  ingadozó, 
képzetlen  formákban,  melyek  között  az  Isten  szere- 
tetében vagy  a  világ  megvetésében  föllángoló  szív 
olykor  megtalálja  az  erőnek  hatalmasabb  hangjait  is. 
Ennek  az  irodalomnak  emlékei,  az  Akadémia  Nyelu- 
emlékiáráha.n  foglalt  harminchét  codex,  kevés  kivétel- 
lel a  mohácsi  vész  előtti  évtizedekben  Íratott  vagy 
másoltatott.  Fejlődést  inkább  csak  nyelvi  és  helyes- 
írási alakokra  nézve  találunk  bennük,  mint  gondola- 
tokra ;  de  egy  vonásuk  e  tekinteteben  is  szembetűnő. 
Az  egyetemes  keresztyén  eszmevilágban,  melyet  ma- 
gyarul fejeznek  ki,  hova-tovább  mind  nag3'obb  jelen- 
tőségre emelkedik  a  nemzeti  eszme,  mind  erősebben 
nyilatkozik  az  a  magyar  néplélek,  melynek  a  mag^'ar 
barát  és  apáca  is  részese.  A  magyar  szentek  kiváló 
tekintetben  és  tiszteletben  részesülnek  s  szent  László 
ismert  himnuszában  csodálatos  harmóniába  olvad  a 
faji  büszkeség  a  vallásos  alázattal.  Ezzel  az  énekkel 
együtt  őrizte  meg  a  Peer-codex  s  kívüle  még  a  Thew- 
rewk-codex  is,  1508-ból  a  legelső  magyar  himnuszt, 
melynek  szerzőjét,  íratása  helyét  és  korát  biztosan 
tudjuk.  Költője  egy  Vásárhelyi  András  nevű  francis- 
kánus, ki  a  pesti  szent  Péter,  ma  Kossuth  Lajos-utcai 
kolostorból,  magának  és  népének  «siralmas  idejében», 
a  megalázkodás  és  tisztességtétel  költői  szólamaival 
fohászkodik  a  Szűz  Anyához  s  jó  tanácsot  kér  a 
tanácstalan  királyoknak,  megnyomorítását  a  törökök- 
nek, megótalmazását  a  magyarságnak.  íme  a  vallásos 
és  hazafias  gondolatnak  amaz  egybeolvadása,  mely 
az  egész  magyar  szellemi  életnek  :  költészetnek,  theo- 
lógiának,  politikának  századokon  át  egyik  legjellem- 
zőbb vonása  marad.  De  Vásárhelyi  nemzeti  érzése 
nem  maradt  a  fohászkodásnál :  a  cselekedetek  üd- 
vözítő   erejét    vallotta.    Vallásához    híven    ott    volt 

Mohácsnál  s  valószínűleg    menekülése  közben  esett 
áldozatul  a  török  fegyvereknek. 

Talán  találkozott  ott  egy  rendtársával  is,  az  ifjú 
Sztárai  Mihállyal,  Pálóczi  Antal  zempléni  főispán 
udvari  papjával :  talán  atyjuknak,  szent  Ferencnek 
jelvénye  szerint,  keresztjük  alatt,  az  égnek,  a  forró 
augusztusi  égnek  sugárözönében,  kezet  is  fogott  ott 
a  két  barát.  Isten  nevében,  búcsúzóra.  Sztárai  is 
kolostorból  került,  a  középkori  szent  hagyományok 
és  iratok  világából,  hatása  alól ;  de  nemcsak  onnan. 
Valószínűleg  főúri  szülők  várlakából  s  a  padovai 
egyetemről,  honnan  iskolatársai  közül  vele  együtt 
Istvánfi  Pál,  Battyáni  Orbán  és  Veráncsics  Antal 
hoztak  írói  kedvet  és  tanulmányt.  Mindenesetre  egy 
mozgalmasabb,  gazdagabb  világ  emlékei  éltek  Sztárai 
lelkében,  mely  előtt  kolostora  falain  túl  tágabb  látókör 
nyüt  s  amelyet,  tán  származása  örökségéül,  hevesebb, 
nyugtalanabb  vérmérséklet  sarkalt.  Mohács  alól  meg- 
menekülvén. Siklósi  Mihály  révén  utat  találtak  lel- 
kébe az  új  hit  tanai  s  megtalálta  a  rá  váró  harcok 
mezejét.  Hirdette  az  igét,  küzködött  igazságáért  a 
Bodrogtól  a  Dráváig.  Elleneit,  éppen  mint  úri  atyja- 
fiai a  magukéit,  nemcsak  meggyőzni  törekedett,  ha- 
nem megfélemlíteni  és  összetörni ;  vukovári  vallás- 
vitájának diadala  a  szó  igazi  értelmében  csata  lehe- 
tett. A  fegyverszünetekben  fordította  s  messze  híres 
szép  hangján  énekelte  Szent  Dávid  zsoltárait.  Egy  új 
irodalomnak  lett  egyik  alapvetőjévé,  mely  a  hit 
egyedül  üdvözítő  erejét,  a  keresztyén  lélek  vallásos 
vizsgálódásának  jogát  s  az  erkölcsi  megújhodás  szük- 
ségét hirdette,  ihletét  pedig  nem  a  klasszikái  és  közép- 
kori képzeletnek  csillagos  egéből  és  virágos  mezejé- 
ről, hanem  Izrael  sivatagainak  és  borult  egének  képei- 
ből merítette.  A  szenvedélyes  és  zordon  bölcselkedés- 
nek ez  irodalmában  a  papok  házasságáról  s  az  igaz 
papságról  írt  dialogizált  polémiáival  ő  hagyja  ránk 
költészetünknek  első  drámai  kísérleteit  1550-ből  és 
1559-ből.  Egész  pályájában  a  magyar  szellemnek  az 
a  nagy  átalakulása  testesül  meg,  melyen  a  mohácsi 
vész  s  a  reformáció  keresztülvezették. 

Irodalmunk  harmadik  ága,  a  renaissance  deák  iro- 
dalma, talán  az  egyetlen  a  Hunyadi-kor  nagy  hagyo- 
mányai közül,  mely  Mátyás  halálával  nem  ment  ve- 
szendőbe, hanem  egész  az  ország  pusztulásáig  fönn- 
tartotta magát.  Tulaj  donkép  a  klasszicizmus  emlékei- 
től áthatott,  sőt  beléjük  olvadt  olasz  szellem  hódítása 
volt,  mely  újságával,  fényével,  finomságával  világ- 
szerte megigézte  a  lelkeket.  Csak  a  gazdagok  és  tudó- 
sok irodalma,  kiket  már  nyelvével  elválasztott  a 
tömegtől  s  a  világ  szellemi  arisztokráciájának  nimbu- 
sával  kápráztatott.  Magyarországon  Vitéz  János  hono- 
sítja meg  ;  ő  adja  nemcsak  nálunk,  hanem  Aeneas 
Sylviusszal  együtt  általán  az  Alpokon  innen  az  első 
példát,  hogy  a  kancellároknak  és  diplomatáknak, 
hivatalos  leveleikben  és  beszédeikben  Ciceróval  kell 
versenyezniök.  Az  esztergomi  és  kalocsai,  váradi  és 
váci  főpapi  házak  után  és  mellett,  Mátyás  udvarában 
találja  meg  ez  a  művészet  és  szabadság  fényében 
ragyogó  világ  legkeletibb  s  egyik  legfényesebb  köz- 
pontját. Ezt  az  udvart,  királyi  feje  tudományszere- 
tetének és  bőkezűségének  s  a  Corvina  világraszóló 
kön}^gyüjteményének  híre  mellett  Janus  Pannonius 
tündöklő  költői  neve  s  a  nagy  számmal  itt  sütkérező 
idegen  humanisták  tárogatója  dicsőíti.  Tudósokból  és 
műkedvelőkből  szerte  a  püspökvárakban  s  főúri  lakok- 
ban egész  akadémiák  keletkeznek,  melyek,  míg  Plató 
szellemvilágát  keresik,  voltaképpen  a  testnek  fölfede- 
zését ünneplik  elmés,  hangzatos  és  léha  költeményeik- 
ben ;  művészi  stíllel  okoskodnak  a  vallás,  politika, 
bölcselet  kérdéseiről ;  pártfogóiknak  hízelgő  röpira- 
tokat s  a  római  historikusokat  utánzó  történelmi 
műveket  írnak  ;  az  irodalmi  levelezésnek  oly  kiter- 
jedt divatát  honosítják  meg,  mely  csak  Kazinczy 
korában  újul  föl  megint.  A  históriát  s  Janus  Pannonius 
epicumainak  némely  röpke  vonását  kivéve,  a  nemzeti 
lélektől  ez  az  egész  irodalom  távol  áll.  Mondottuk, 
hogy  legnagyobb  maecenásával.  Mátyással  nem  ért 
véget :  derűs  világa  folytatódik  a  gyülekező  felhők 
alatt.  Ulászlónak  még  egész  kancelláriája  humanis- 
tákból áll  s  Bonfimus  ő  alatt  fejezi  be  történelmét. 

II.  Lajost  két  humanista,  a  velencei  Balbi  Jeromos  és 
a  meggy  esi  Piso  Jakab  neveli  s  szellemük  és  embereik 
az  ő  idejében  találnak  utat  a  felső-magyarországi 
iskolákba.  A  püspökök  is,  mint  egy,  e  korbeli  föl- 
jegyzés állítja:  «gyakrabban  beszélnek  Nemesisről  és 
Laisról,  mint  Krisztusról  s  többet  forgatják  Terentiust 
és  Virgiliust,  mint  az  evangéliumot)). 

E  humanista  főpapok  sorában  az  ifjabb  Vitéz  János 
halála  óta  az  első,  a  deák  tudomány  vezetője  s  re- 
ménysége :  Nagyvárad  ifjú  püspöke,  Perényi  Ferenc. 
Az  ő  hajlamai  is  atyai  házából,  Imre  nádor  köréből 
valók,  kivel  Bembo  kardinális  levelezésben  állott. 
Katonának  és  tudósnak  nevekedett,  úgyszólván  már 
a  püspöki  székben  :  az  erdélyibe  nyolc,  a  váradiba 
tizennégy  éves  korában  ült.  Épp  ilyen  korán  szerezte 
meg  katonai  és  tudós  hírét  is  :  Várad  alatt  ő  verte 
szét  Dózsa  lázadó  parasztjait  s  néhány  évvel  utóbb 
már  messze  földöa,  az  ország  határán  túl  is  magasztal- 
ták klasszikus  leveleit,  metyek  Calcagnini  szerint,  «a 
múzsák  minden  díszét,  a  gráciák  minden  báját  egyesí- 
tették magukban*.  A  hadi  dicsőséget  megelégelte,  meg 
a  főpapi  díszt  is  :  az  ős  műveltség  szülőföldjére,  a 
klasszikus  emlékek  levegője  után  vágyott,  Rómába, 
nnnden  ember  hazájába.  Olaszországba  készült  köl- 
tözni ;  de  útjában  állomást  kellett  tartania  a  Dunán- 
túl —  Mohácsnál. 

így  találkoznak  a  harc  mezején  mind  a  négyen  : 
Perényi  a  püspök,  Ráskai  a  főispán  s  a  két  franciská- 
nus :  Vásárhelyi  és  Sztárai.  Mind  más-más  világból 
valók  :  akkori  művelődésünk,  irodalmunk  különböző 
irányainak  neveltjei  és  képviselői.  A  főúri  dalia  a/, 
akkori  hadi  divat  structollas  kalpagjában  és  arany- 
nyal hímzett,  hosszú  mentéjében  ;  az  úrfi  püspök, 
sisakpántos  főpapi  kalapjában,  kereszttel  a  tetején, 
talán  éppen  abban,  melyet  a  csatamezőn  találtak  s 
ma  is  a  bécsi  fegyvergyűjteményben  őriznek  ;  azután 
a  két  barát,  rendjük  hadi  szokása  szerint  baljukban 
feszülettel,  jobbjukban  bunkósbottal  fegyverkezve  föl. 
Mi  hozta  őket  ide?  Talán  a  kötelességen  kívül  semmi 
egyéb,  melyet  különben  ennek  a  kornak  emberei  csak 

kivételesen  éreztek.  Az  egész  táborban  a  hazaszere- 
tetnek abból  a  nemesebb  erkölcséből,  amely  tán 
megmenthette  volna  mindennek  ellenére  az  országot, 
édes  kevés  mutatkozik  ;  de  annál  több  a  nemzeti 
érzésnek,  hősi  elszánásnak  abból  az  elemibb,  barbá- 
rabb formájából,  abból  az  ősi,  faji  ösztönből,  mely  az 
élet  javaiból,  önző  érdekeiből  semmit,  de  magát  az 
életet  kész  föláldozni  a  közért.  A  kis  áldozatoktól 
visszariadó,  önfejű,  szűkmarkú,  gyűlölködésük  le- 
győzésére s  maguk  alárendelésére  képtelen  nemeseink, 
aki  csak  idejében  érkezhetett,  voltakép  mind  ott  van- 
nak Mohácsnál  s  tagadhatatlan  csodáit  mívelik  a 
nyers,  erkölcsileg  át  nem  nemesedett  hősiségnek  és 
majdnem  mindnyájan  vértanúivá  is  lesznek.  A  magyar 
léleknek  ez  az  ősi,  most  salakosabb,  majd  tisztább 
rétegéből  előtörő  ösztöne,  érzése  vezeti  íróinkat  is. 
Kettő  közülük  hazájának  is  félig-meddig  Rómát  érzi  ; 
a  himnusz-költő  az  apostolok  sírjának  városát,  a  hu- 
manista a  Capitolium  árnyékát  ;  de  a  haza  veszedel- 
mének hírére  távolba  hívó  vágyaik  szárnya  aláhull, 
fegyverbe  öltöznek  és  szembe  szállnak  a  halállal. 

A  szerencsétlen  hadjárat  és  végzetes  ütközet  rész- 
leteire fölösleges  kiterjeszkednünk.  A  tolnai,  szegszárdi, 
bátai,  majd  mohácsi  táborba  lassan  gyülekező,  kevés 
számú,  egyenetlenkedő,  rosszul  fölszerelt,  hol  csüg- 
gedő, hol  meg  elbízott,  vezért  elén  sereg  sorsa  eleve 
meg  volt  pecsételve.  Zápolya  János  és  Frangepán 
Kristóf,  kik  Erdély  és  Horvátország  felől  jelentékeny 
erővel  közeledtek,  hasztalan  sürgették  a  királyt  és  az 
urakat,  hogy  vonuljon  vissza  a  sereg  Buda  felé,  míg 
ők  s  a  cseh  és  morva  hadak  megérkezhetnek  ;  hiába 
emelt  a  halasztás  mellett  szót  Tomori  maga.  Kísér- 
lete is,  hogy  a  Drávánál  tartóztassa  föl  az  ellenséget, 
\-agy  tán  ott,  még  az  országos  katasztrófa  előtt  hősi 
halált  haljon,  elkésett.  Az  utolsó  napokban  sajátságos 
láz  fogta  el  a  tábort,  melytől  már  Tomori  sem  mene- 
külhetett :  mindenki  hinni  kezdett  a  győzelemben, 
az  Isten  és  vakmerőség  csodájában,  Hunyadi  János 
legendájának  feltámadásában.  Mikor  az  augusztus 
25-diki    haditanács    elhatározta,    hogy  a  következő 

napok  valamelyikén  s  a  mohácsi  síkon  vívja  meg  az 
ütközetet,  Perényi  Ferenc  a  skeptikus  humanista 
méla  humorával  jegyezte  meg :  jö  lesz  Brodarics 
kancellárt  Rómába  küldeni  a  szent  atyához,  hogy 
az  ütközet  napját  a  húszezer  vértanú  ünnepévé  je- 
gyezze a  misésköny\^be  A  rettentő  jóslat  a  rákövet- 
kező negyedik  napon  valóra  vált. 

A  magyar  sereg  kora  reggel  hadi  rendbe  állva  ké- 
szül a  támadásra,  amint  ellenség  mutatkoznék.  Az 
ágyúk  mögött  fölállított  s  az  első,  hosszú  harcvonalat 
képező  csoport  derék  hadában,  melyet  Tomori  Pál 
és  Zápolya  György  fővezérek  vezettek,  foglalt  helyet 
Pálóczi  Antal  bandériuma  s  vele  kétségtelenül  Sztárai 
Miháty  is.  A  második  csoport  öt  harcvonalat  alkotott. 
A  negyedikben  állott  a  király  ;  oldalán  Bátori  István 
nádor.  Szálkai  László  primás  és  a  püspökök  ;  köztük 
jobbról  a  váradi,  Perényi  Ferenc  is.  Ráskai  Gáspár 
dandára  ugyanide,  a  király  személyének  védelmére 
volt  rendelve.  A  csata  csak  délután  négy  órakor  kez- 
dődött meg.  Először  Báli,  szendrei  és  nándorfehérvári 
bég  portyázó  lovasai  mutatkoztak,  oldaltámadással 
fenyegetve  a  magyarságot.  Tomori  Ráskait  küldi 
ellenök,  kit  az  akindsik  hamarjában  megfutamtatván, 
elvágnak  a  főseregtől  s  utat  és  alkalmat  adnak  meg- 
menekülésére. Időközben  Szüle jman  főserege  is  kezd 
alászállani  a  szemközt  látszó  erdős  dombokon  ;  első 
harcvonalában  az  európai,  a  másodikban  az  ázsiai 
katonasággal,  a  janicsárokkal  s  az  ágyúkkal.  A  tám.a- 
dás  jelére  fölteszik  a  király  sisakját,  kinek  arcát  halálos 
sápadtság  borítja  el.  Az  első  roham,  melyben  bizonyára 
Pálóczi  és  Sztárai  is  részvesznek,  Ibrahim  nagyvezér 
ruméliai  hadtestére  fényesen  sikerült  ;  az  első  török 
harcvonalat  áttörve  és  szétszórva,  Tomori  már  az 
anatoliakra  és  a  janicsárokra  támadt.  A  győzelem 
riadó  káprázatában  tűzbe  viszik  a  királyt,  kit  egy 
török  történetíró  a  Sahnáme  ifjú  daliájának  nevével 
Szijavusnak  nevez,  míg  Tomori  Timurnak  vagy  az 
érctestü  Iszfendiárnak  mondja.  Lajos  vitézül  vagdal- 
kozik s  könnyű  sebeket  is  kap.  Egy  kis  lovas  csapat 
Szüle j  mannák  sátoráig  tör  előre  s  a  perzsa  páncél- 

inget  hordó  szultánt  megvagdalja,  de  egy  szálig  el- 
esik. Perényi  Ferencet,  ki  a  király  közelében  volt,  itt 
a  török  sereg  szívében  érhette  utói  vitézi  végzete.  A 
helyzet  hirtelen  meg\'áltozik.  A  török  sereg  áttört 
csatavonala  összeszedi  magát  s  óriás  többsége  kifej- 
lődik a  vele  szemben  marokn^d  magyarság  körül, 
melyet  Báli  bég,  korának  egyik  legkitűnőbb  lovas 
tábornoka,  ki  voltakép  a  csata  sorsát  eldöntötte, 
jobbról,  oldalban  támad.  A  zavart  felhőszakadás  teszi 
teljessé.  A  szultán  ágyúi  megszólalnak  s  a  magyar 
sereg  rövid  másfél  órai  harc  után  meg  van  semmisítve . 
A  huszonnégyezer  magyar  vértanú,  a  két  fővezérrel, 
az  ország  zászlósaival,  érsekeivel  és  püspökeivel  a 
csatatéren  pihen,  a  török  dombtól  a  nyárádi  mocsa- 
rakig terjedő  mezőn,  hol  a  vér,  Dsihun  és  Szihun, 
Oxus  és  Jaxartes  módjára  omlott.  Perényi  Ferenc  is 
köztük  várja  a  canonisatiót.  A  tűzből  menekült  né- 
hány ezer  ember  közül  is  sokan,  a  boldogtalan  király- 
lyal  együtt,  a  megtagadt  patakokba  vesznek.  Mások 
az  üldöző,  Buda  felé  tartó  törökök  fegyverei  alatt 
hullanak  el.  Ügy  látszik,  ez  volt  a  sorsa  a  himnusz- 
költő Vásárhehd  Andrásnak  is,  kinek  eleste  helyét 
a  franciskánusok  régi  krónikása  Palotára  teszi.' 

íme  a  magyar  írók  :  Ráskai  Gáspár  és  Perényi  Fe- 
renc, Sztárai  Mihály  és  \''ásárhelyi  András  része  és 
sorsa  a  mohácsi  csatában.  A  három  első  még  ifjú 
ember,  az  utolsó  élemedettebb.  A  leghatalmasabb,  a 
váradi  püspök  s  a  legszegényebb,  a  pesti  franciská- 
nus, elhullnak  ;  a  főúr  és  az  udvari  pap  megszaba- 
dulnak. Végzetük  nemcsak  személyes  történetök  moz- 
zanatának tűnik  föl ;  e  végzetben  az  egész  magyar 
irodalom  sorsa  jelenik  meg  előttünk  a  történelemnek 
megragadó  tipológiájában.  Mi  is  lett  a  további  sorsuk 


'  A  Mohácstól  északra,  tehát  a  szétvert  sereg  futásá- 
nak irányában  fekvő  Bozsok  községet  a  XV.  század 
végén  Palotai  Bosóknak  hittak,  Csánki  kutatásai  szerint. 
Valószínűleg  ez  volt  az  a  Palota,  hol  Vásárhelyit  meg- 
ölték. (Pauler  Gyula  szíves  közlése.) 


42 

azoknak  a  művelődési  és  irodalmi  irányoknak,  melye- 
ket a  Mohácsnál  harcoló  négy  írónk  képviselt? 

Az  idegenes  renaissance  művészete  és  mesterkedése, 
ábrándjai  és  hivalkodása  véget  ér.  A  beköszöntött 
szerencsétlenségben,  bizonytalanságban,  nyomorban 
odalesznek  életföltételei :  a  gazdagság  és  nyugalom. 
Klimánk  nagyon  elzordul.  Véget  ér  csonkán,  meg- 
szakadtán, be  nem  fejezve  hivatását,  mint  mestere, 
Perényi  püspök  ;  véget,  mielőtt  a  nemzettel  magát 
meg  is  értethette,  ennek  lelkét  áthathatta,  megter- 
mékenyíthette volna.  A  Rómáért  lelkesedő  latin  hu 
manizmus  Perényivel  ott  maradt  a  mohácsi  síkon  ; 
későbbi  kísérletei  csak  elvérzését  jelentik.  De  ott 
maradt  a  középkori  egyház  kolostori  irodalma  is  : 
a  mennybe  vágyódó,  képzelgő,  csodálatos  legendák, 
imádságok,  Mária-himnuszok,  a  szerzetesek  magány- 
szította fantáziájának  és  világutálatának,  égbelátásá- 
nak  és  babonájának,  panaszos  töredelmének  és  ra- 
jongó elragadtatásának  a  kolostorok  számára  szol- 
gáló termékei.  A  kön3'vnyomtatás  és  a  reformáció 
elvágja  élete  fonalát  ennek  az  egész  irodalomnak, 
mely  a  Példák  könyve  felséges  halál-himnuszában 
1510-ben  mintegy  a  saját  gyászdalát  énekli :  «E1- 
megyek  meghalni.  Engem  nem  siratnak,  sem  én  ér- 
tem nem  imádnak.  De  elfeledtetem  még  az  enyéimtő) 
is,  mikoron  én  meghalok*.  Elment  s  Vásárhelyi  And- 
rással eltemetkezett  a  dunántúli  nagy  csatapiacon. 
És  elfeledtetett  még  az  övéitől  is. 

De  Ráskai  Gáspár  és  Sztárai  megnemekülnek,  hogv 
folytassák  a  népköltés  örök  hagyományait  s  megala- 
pítóivá legyenek  az  új  szellemvilágnak.  A  néplélek 
együgyű  költészete,  a  hegedősök  történetei,  mondái, 
meséi  túlélik  a  nagy  istenítéletet.  Az  új  világ  tragikus 
mozgalmasságában,  a  nemzeti  erő  becsületes  oltal- 
mazásában, a  fáradalmak  pihentetésében  új  virág- 
zásra jutnak  s  új  alakokban  és  ízléssel  új  hatások  és 
tanulmányok  között  tovább  fejlődvén,  költészetünk 
legnagyobb  epikai  remekeinek  lesznek  sugallóivá.  A 
vallás  irodalma  is,  a  Mohácsnál  megszabadult  Sztárai- 
val  és  reformátor  társaival,  az  egész  magyar  nép  iro- 

dalinává  lesz,  új  eszmékkel,  új  érzésekkel  és  hanggal 
hatván  át  annak  szellemét,  a  magáét  pedig  készen 
tárván  föl  a  magyar  néplélek  befogadására.  A  haza- 
szeretet, sőt  faji  érzés  úgy  átjárja  ezt  a  teológiát, 
mint  a  világon  másutt  alig  s  vallásos  törekvéseivel 
kapcsolatban  nemzeti  célokat  tüz  eléje.  Nemcsak 
nemzeti  szellemének,  de  protestáns  eredeti  népiessé- 
gének bélyegét,  irodalmi  tekintetben,  Pázmány  is 
dicsőséggel  viseli. 

A  török  szultán  az  elleneitől  elfoglalt  zászlókat 
megfordítva,  hegyökkel  alá  szokta  sátora  előtt  a  földbe 
tűzetni.  Perényi  Ferenc  és  Vásárhelyi  András  halot- 
takul  maradtak  s  a  mohácsi  diadaljelek  között,  meg- 
fordítottan,  a  földbe  tűzve,  ott  láthatjuk  a  magyar- 
országi humanizmus  aquiláját  s  a  kolostori  irodalom 
templomi  zászlaját.  De  Sztárai  Mihály  és  Ráskai  Gás- 
pár megéltek  s  az  új  idők  emberei  hegyeken  és  völ- 
gyeken kitűzik  az  új  szellem,  új  művelődés  lobogóját 
is,  melyek  alatt  föltámasztották  a  megölt  Magyar- 
országot. 


KÖLTÉSZETÜNK  MOHÁCS   ÜTÁN.' 

Nemsokára  megkondul  tornyainkban  a  déli  harang- 
szó. Ez  a  harang  is  «holtakat  sirat,  élőket  hí,  villá- 
mokat tör»,  még  pedig,  innen-onnan  ötszáz  esztendeje, 
magyar  holtakat  sirat,  az  egész  keresztyén  világot  a 
magyarság  védelmére  hívja,  hogy  megtörje  a  mi 
fejünk  fölé  gyülekezett  felhők  villámait.  III.  Calix- 
tus  pápa,  a  hagyomány  szerint,  a  déli  harangozást 
az  egész  keresztyén  világban  annak  a  diadalnak  em- 
lékére rendelte  el,  melyet  Hunyadi  János  II.  Moha- 
med szultán  hadain  1456  július  22-én  Nándorfehér- 
vár védelmében  kivívott  s  amellyel  a  nyugotnak 
több  mint  félszázadra  biztosságot  szerzett  a  töröktől. 
Ezt  a  szolgálatot,  melyet  az  európai  kultúra  a  leg- 

'  Felolvastatott  a  Petőfi  Társaság  1920.  évi  közülésén. 

nagyobb  magyar  katonai  lángelmének  köszönt,  de 
köszönt  a  magyar  hősiségnek  s  utóbb  a  két  százados 
határvédelem  harcai  között  a  magyar  vértanú-nem- 
zedéknek hosszú,  elfogyhatatlan  sorának  :  ezt  a  szol- 
gálatot hirdeti  a  déli  harangszó.  Érc-nyelvén  ugyanazt 
kérdi  Európa  népeitől,  amit  Michelet  kérdett :  «Vaj- 
jon  mikor  fogjuk  leróni  tartozásainkat  ezen  áldott 
nép,  n3'ugot  megmentője  iránt ?»  Képzelte-e  a  hálás 
pápa  vagy  a  nagy  szívű  francia  történetíró,  hogy  ez 
lesz  a  felelet :  egy  istentelen  halálos  ítélet  s  kiszol- 
gáltatásunk a  pribékek  hadának,  azoktól,  akikért 
száz  és  száz  éven  át  testünk  szakadásáig  küzdöttünk 
s  akiket  vérünk  hullásával  védelmeztünk? 

A  világra  szóló  nádorfehérvári  győzelem  fénj^e  a 
nagy  nap  egyik  hősének,  Kapisztrán  Jánosnak  jövőbe 
látó  szemeit  nem  kápráztatta  el ;  halálos  ágyán  bú- 
san tört  ki :  «Jaj  Magyarországnak!*  A  szomorú  jós- 
lat beteljesedett  ;  de  csak  a  következő  században. 
A  nagy  török  támadások  a  keresztyénség  szíve  ellen 
csak  hatvan  esztendő  múlva  indultak  meg  újra.  Erre 
a  hatvan  esztendőre  esik  Magyarország  legmaga- 
sabbra emelkedése  s  talán  legmélyebb  sülyedése ; 
Mátyás,  majd  a  Jagellók  kora.  Pompás  Szolimán 
szultánnak  rajtunk  keresztül  a  keresztyén  Európára 
törő  erejét  a  magyarság  megtömi  nem  tudja  többé  ; 
de  feltartóztatására,  megakasztására,  olykor  el-elszé- 
lesztésére :  véges-végig  másfél  századon  keresztül 
maradt  ereje,  kitartása,  áldozatkészsége.  Egy  szét- 
szagatott,  nemzetül  elsanyart  és  elnyomott,  javai- 
ban, szabadságában,  életében  folyton-folyvást  fenye- 
getett nemzetnek  mindaddig,  míg  újra  nem  egyesül- 
hetett s  ezt  az  erőt  legalább  egy  homloktérre  vet- 
hette :  nemzetisége  védelmére.  «Keresztyénségnek 
viselte  pajzsát.)) 

A  nagy  bukást  Mohácshoz,  a  szerencsétlen  mohácsi 
csatavesztés  emlékéhez  szoktuk  fűzni,  melyet  a  vég- 
zetességére  utaló,  jellemző  szóval  rendesen  mohácsi 
vésznek  nevezünk.  Tragikai  katasztrófánknak  benne 
való  összefoglalását  a  köztudatban  táplálja  újabb 
irodalmunknak  két   remeke :    Kisfaludy  Károly  ele- 

giája  wiemzeti  nagylétünk  temetőjé»-ről  és  Kölcsey- 
nek  fenséges  szónoki  elmélkedése.  Pedig  a  rettentő 
bukásnak  voltaképen  három  döntő  mozzanata  volt. 
Az  első  az  ország  kulcsának  elvesztése  :  Nándorfehér- 
vár 1521-ben  esett  el  Oláh  Balázsnak  hősi  védelme 
és  vértanú  halála  után.  Második  volt  az  1526-diki 
mohácsi  csata,  hol  az  ország  hadereje  semmisült  meg 
s  a  király  halálával  közrendje,  biztossága  és  egysége 
ment  veszendőbe.  Végül  a  harmadik  :  Buda  várának 
török  kézre  jutása  1541-ben,  mikor  a  nagy  szultán, 
az  Oszmán-dinastiának  második  khalifája,  a  magyar 
székváros  örök  birtokbavételének  jeléül  széket  vere- 
tett a  Boldogasszony  templomában.  A  végzet  játéka 
volt,  hogy  mind  ez  a  három  halálos  csapás,  mellj^el 
sorsunk  századokra  elvégeztetett,  az  esztendőnek 
ugyanazon  a  nyári  napján,  augusztus  29-én  ért  ben- 
nünket. A  mi  csillagunk  is  a  többivel,  csillaghullás 
idején  esett  porba. 

Magyarország  feje  török  végházzá  lett,  hol,  a  jó 
Sebestyén  deák  keserű  tréfája  szerint,  «berdó  helyett 
immár  nabatot  kiáltnak».  A  magyar  állam  közélete, 
amint  a  honfoglalás  óta  maga  megszervezte  és  a 
maga  közcéljai  szerint  vezette  véget  ért.  Nagy  Lajos 
alatt  Közép-Európa  legnagyobb  hatalma,  Mátyás  alatt 
legfelső  műveltségének  tűzhelye  :  álom  volt,  amely 
szertefoszlott.  Vitéz  Jánosnak  Pető  Gergely  króniká- 
jában leírt  jósképe  megvalósult :  a  török  oroszlán 
szétszaggatta  címerünket.  Országunk  elestében  há- 
rom, sőt  a  lengyel  zálogbirtokba  jutott  szepesi  váro- 
sokra gondolva,  négy  részre  szakadt :  legnagyobb 
és  leggazdagabb  középterülete,  fővárosával  együtt, 
a  török  birodalomba  kebeleztetett ;  úgynevezett  ma- 
gyar királyságnak  egy  keskeny  sáv  maradt  nyugaton  ; 
keleten  pedig,  török  védelem  alatt,  az  erdélyi  fejede- 
lemség szervezkedett.  A  magyar  élet  elvesztette  nem- 
csak egységes  területét,  hanem  központjával,  szer- 
vezetével, egységes  irányzatával  együtt  egységes 
céltudatát  is.  Minden  külső  háborúja  innen  kezdve 
egyszersmind  pártharc  is  volt ;  akiket  a  politika 
egyesített,   egymás  ellen  tüzelt   a   vallásviszály  ;    a 

meglazult  közrend  a  ragadozásnak  olyan  elburján- 
zását  szította  fel,  mely  papi  moralistáink  keserűen 
döcögő  verseiben  valósággal  «mindenek  harcának  lát- 
szik mindenek  ellen». 

«Az  Isten  elvette  tőlünk  országunkat,  királyunkat 
és  földhöz  véré  a  mi  koronánkat*,  —  siránkozik  egy 
névtelen  magyar  Jeremiás  a  század  közepén.  A  nagy- 
bukás  végzetességét  és  reménytelenségét  növelte,  hogy 
épen  arra  az  időre  esett,  mikor  a  n\aigot-európai  or- 
szágok kezdtek  kibontakozni  a  humanizmus,  a  nagy 
fölfedezések  és  a  reformáció  által  a  középkori  elméle- 
tek és  viszonyok  kötelékeiből  s  oly  függetlenebb  fej- 
lődésnek indulnak,  melyet  a  maguk  külön  céljai  és 
érdekei  vezetnek.  A  mi  országos  életünk  épen  ekkor 
omlik  össze  s  épen  ezzel  a  világfejlődéssel  szemben 
szinte  a  feltámadás  reménye  nélkül.  És  mégis,  ha 
mélyebben  tekintünk  a  küzdő  érdekek  és  erők  lel- 
kébe, a  nagy  megoszlás  is  mintha  ösztönszerűen  a 
jövő  Magyarországot  szolgálta  volna.  A  Habsburgok 
Magyarországa  a  régi  területért  küzd  és  azt  fogja 
felszabadítani,  Erdély  pedig  a  nemzetet  és  szabad- 
ságát tartja  fenn  és  védelmezi  meg,  amint  ezt  a  tör- 
ténet-bölcseleti megállapítást,  még  Salamon  Ferenc 
fejtegetése  előtt,  egy  költő  hangoztatta  először  hatá- 
rozottan :  Kemény  Zsigmond  a  Zord  időnek  egy, 
Frangepán  Orbán  szájába  adott  költött  beszédében. 
A  motívumokat  így  talán  visszavihet j  ük  valamely 
ösztönös  lelki  erőre  ;  de  hol  keressük  ez  erő  két  szá- 
zados kitartásának,  folyton-f  oly  vast  való  megújulá- 
sának, a  harcok  két  homlokterén  állandó  hel3'tállá- 
sának  magyarázatát  és  megfejtését?  Hol  keressük  a 
szétdaraboltságnak,  elnyomatásnak  és  a  fejetlenség 
zsarnokságának  iszonyatos  közviszonyai  között,  az 
életnek  abban  a  pusztító  nyomorában,  melynek  talán 
legrészletesebb  és  rettentőbb  képét  Szegedi  Kis  István 
rajzolja  meg  egy  1566-iki  «siralmas  énekében*  a  tatár 
rablásokról? 

Ellenére  már  az  önfenntartás  személjd  ösztönének  ; 
ellenére  annak,  hogy  a  katonáskodás  a  magyarság 
egy  nagy  rétegének  kenyérkereső,  életfenntartó  fog- 

lalkozása  volt  ;  ellenére  a  mindegyik  oldalon  fel- 
újult vallásos  buzgóság  lelkesítő  befolyásának  :  mégis 
csak  csodaszámba  megy,  hogy  ez  a  bízó,  harcoló, 
áldozó  magyar  erő  sem  el  nem  fog}'ott,  sem  el  nem 
lazult,  sem  meg  nem  adta  magát,  sem  végkép  szét 
nem  morzsolódott.  Hogy  szaggatottságában  és  elnyo- 
matásában a  közös  nemzeti  élet  vágya  és  reménye 
nem  szűnt  meg  dobogtatni  szívét  s  a  rá-ráborított 
szemfedők  mindig  szét  tudta  tépni.  Hogy  szakadat- 
lan sorral  termett  hősöket  és  vértanúkat,  tele  hittel 
és  elszánással.  Hogy  két  világhatalom,  még  pedig  a 
leghatalmasabb  régi,  a  német  és  a  legerősebb  új,  a 
török  nem  tudta  tönkretenni  s  a  maga  ádáz  pártos- 
sága sem  emészthette  föl.  Hogy  végre  mikor  másfél 
század  múlva  elérkezett  az  ország  területe  felszaba- 
dulásának és  új  egyesítésének  órája  :  még  maradt 
ereje  tovább  harcolni,  idegen  uraival  szemben,  még 
majdnem  két  századig,  voltakép  egész  1867-ig,  nem- 
zeti szabadságáért.  Azt  hiszem,  nemcsak  a  magunk 
történetének,  hanem  az  emberi  köztörténetnek  egyik 
legérdekesebb  és  legnehezebb  problémájával  kerül- 
tünk szembe.  Kétségtelenül  erkölcsi  erőforrásokat  kell 
keresnünk  a  történeti  tények  megértésére  ;  amaz  esz- 
mék és  érzések  felé  fordulnunk  magyarázatért,  melyek 
az  emberi  lelket  fölemelik,  megerősítik  és  megszen- 
telik a  nemzeti  lélekben. 

E  hatások  sorában  a  leghatalmasabb  egy  új  for- 
rásból indul,  mely  a  halálos  vergődésnek  ebben  az 
idejében  a  mohácsi  vész  után  lép  a  nemzetfenntartó 
erők  közé,  hogy  innen  kezdve  folyvást  újra  meg  újra 
támadva  éljen  és  éltessen.  Ez  pedig  az  irodalom, 
különösen  a  költészet.  Az  irodalom,  mely  a  világ- 
fejlődésnek ekkori  nagy  határállomásán  a  politiká- 
val együtt  szintén  új  színt  vált  egész  nyugoton,  a 
reformációval  nálunk  is  leszáll  a  kolostorok  könyv- 
polcairól és  kilép  a  püspökvárak  kapuin  a  lelki  táp- 
lálékra vágyó  népek  közé.  Elveszti  a  középkori  iroda- 
lomnak tisztán  egyházi,  s  a  humanizmusnak  arisz- 
tokrata jellegét  ;  új  nyelvet  vált :  magyarrá  lesz, 
még  pedig  jelentékenyebb  részében  nem  is  deákból 

fordított,  hanem  a  nép  ajkáról  tanult  magyarrá : 
nemzeti  irodalommá.  A  magyar  szóval  összeköti  a 
nemzetnek  mindazokat  az  elemeit,  melyeket  uralom, 
jog,  politika,  vallás,  vagyon  és  érdek  elválasztott. 
Főképviselői  a  prédikátor  és  a  deák,  kik  nem  kötve 
várhoz,  birtokhoz,  faluhoz,  nem  állva  meg  az  új 
országhatárokon  :  vándorolva  járják  azt  az  egész, 
régi,  drága  földet,  melyet  a  magyar  szó  velők,  hall- 
gatóikkal, olvasóikkal  közös  hazáj oknak  éreztet.  Ez 
az  új  kötelék  annál  értékesebbnek  tetszik  mindenki 
előtt,  mert  a  német  uralomtól  félteniök  lehetett,  míg 
másfelől  a  török  épen  megbecsülésben  részesítette, 
sőt  a  maga  körében  bizonyos  diplomáciai  érvényre 
emelte.  A  nyelvnek  ezt  a  fontosságát  a  nemzeti  életre, 
ezt  az  összefoglaló  erejét  az  új  magyar  irodalom  teszi 
széltében  tudatossá,  a  lelkekbe  az  ülteti  át,  mikor 
ezen  hirdeti  a  vallás  igéit,  tanításait,  költészetét  és 
ezen  hintegeti  az  új  műveltség  zsengéit :  tudományt, 
történetet,  nyelvismeretet,  klasszikusokat.  Az  iro- 
dalomra és  nyelvre  ebben  a  történeti  vonatkozásá- 
ban tudtommal  Acsádi  Ignác  mutat  rá  elsőben  teljes 
határozottsággal,  mint  «Magyarország  fennmaradásá- 
nak egyik  legfőbb  tényezőjére,  a  politikából  kiszorult 
államegység  menedékhelyére)).  A  szétdarabolt  nem- 
zetet ez  az  értékében  tudatossá  most  lett  kötelék  új 
bonthatatlan  egységbe  foglalja,  ezt  az  egységét  őrzi 
s  népi  szellemével  őrzi  és  terjeszti  ősi,  természeti 
erejét  is. 

Az  irodalom  azonban  nemcsak  nyelvével  hat  a  nem- 
zeti lélek  fenntartására,  hanem  a  gondolatokkal  és 
érzésekkel  is,  melyeknek  tolmácsa  :  a  szellem  által, 
melyet  megszólaltat,  fölébreszt,  ápol  és  cselekvésre 
bír.  Egyaránt  megnyilatkozik  az  új  művelődés  embe- 
rében, a  papban  és  a  régi  eszmények  ápolójában, 
az  énekmondóban.  Amannak  fő  gondolata  :  az  új 
vallás,  emezé  a  régi  haza  ;  de  ez  a  két  gondolat,  a 
vallási  és  a  nemzeti,  a  két  énekben  legtöbbször  össze- 
szövődik, aminek  nyomai  már  középkori  katholikus 
himnologiánkban  is  megvannak.  A  régi  kapcsolat 
most  szorosabbá  lesz,  hiszen  a  hazát  a  vallással  együtt 

védelmezzük  a  pogány  ellen,  magyar  nemzetünket 
pedig  az  új  hittel  együtt  a  német  királyok  ellen.  A 
pap  is,  az  énekmondó  deák  is  vándoréletet  él ;  amaz 
bibliájával,  ez  lantjával  járja  az  országot ;  amaz  zsol- 
tárokat énekel,  mint  Sztárai  Mihály  hegedűszó  mellett 
a  laskói  templom  dörömbjéről,  emez  vitézi  históriá- 
kat. Mind  a  kettő  nemcsak  magyar  nyelvével,  hanem 
emberies  szellemével  is  szolgálja  a  nemzeti  egységet  : 
a  pap,  gyakran  a  zsarnok  urakkal  szemben,  az  Isten 
előtti  egyenlőség  nevében,  a  nyomorgó  nép  szószó- 
lója, mint  Heltai  Gáspár  ;  a  deák  meg  a  szegény, 
hányt-vetett  közemberé.  Egyik  sem  nagy  költő,  de 
mindegyik  nagy  hívő  :  hívő  az  Isten  igazságában  és 
a  magyarság  őserejében.  Mind  a  kettő  magyar  szíve- 
ket keres,  megalázott,  megfélemlített,  elgyötört  ma- 
gyar szíveket,  hogy  fölszítsa,  fenntartsa  és  táplálja 
bennök  a  hitet  és  nemzeti  érzést.  Az  irodalom,  a 
költészet  így  lép  be  tényezőnek  a  magyar  politikába, 
hogy  ha  egy  csodával,  az  ihlet  csodájával  nem  is 
lehet  megfejteni  egy  másikat,  egy  történeti  csodát, 
fennmaradásunkét  :  de  legalább  valamivel  közelebb 
vigyen  megértéséhez. 

Mind  az  énekszerző  papok,  mind  az  énekmondó 
deákok  vezető  motívumai  egyenesen  ezt  a  nemzeti 
célt  szolgálták  s  a  történet  tanúságot  tesz  róla,  hogy 
sikerrel  szolgálták.  Ha  minden  részletezés  nélkül  csu- 
pán ezekre  a  vezető  indítékokra  mutatunk  a  legrövi- 
debben :  azt  hiszem,  világossá  lesz  előttünk  politikai 
és  irodalmi  történetünk  állandó  kölcsönhatásának 
egyik  legfontosabb  és  legérdekesebb  fejezete. 

A  reformációval  az  ó-testamentum  nálunk  is  mint- 
egy feltámadását,  renaissanceát  érte  meg.  Az  elége- 
detlen, forrongó  szellem  a  zsidó  istenfélelemnek  iga- 
zán félelmes  voltát  szegezte  szembe  az  erkölcsi  köz- 
sülyedéssel,  a  közbenjárásnak  bonyolult  tanaival  pe- 
dig az  Istennel  való  közvetlen  érintkezés  vigaszát. 
Mindazok,  akik  az  új  hitet  szóval  és  tollal  hirdették, 
prédikációikban,  vitairataikban,  történeteikben  és  éne- 
keikben nemcsak  tárgyaikkal,  példáikkal,  vonatkozá- 
saikkal kapcsolódnak  az  ó-szövetséghez,  hanem  szel- 

lemökkel  is.  E  szellem  zordon  és  sötét,  hasonló 
a  mi  akkori  égboltunkhoz,  rideg  és  fenyegető,  de 
nem  egy  mozzanatánál  fogva  mégis  rendkívül  alkal- 
mas a  mi  megriadt,  vergődő  nemzeti  érzésünk  táp- 
lálására. 

Magában  a  fölidézett  régi  Isten-képzetben,  minden 
kemén3^ségének,  félelmességének  ellenére  is,  volt  va- 
lami biztató.  Minden  nyom  arra  mutat,  hogy  valami 
utalás  is  volt  benne  a  mi  ősi,  barbár  felfogásunkra, 
melynek  foszlányait  hősmondánk  őrzi.  E  kapcsolat 
kifejezésre  jut  legrégibb,  nyomtatásban  megjelent  ver- 
ses krónikánkban  :  Esztergomi  Farkas  Andráséban  : 
.4  zstdó  és  magyar  nemzetről.  Az  Istentől  választott, 
vezetett,  pártul  fogott  nép,  elvettetésének  legsötétebb 
napjaiban  is  természet  szerint  őrzi  a  bizodalomnak 
egy  sugarát  megengesztelt  Istenének  majdan  vissza- 
térő kegyelmében.  A  haragos  Isten  pogány  ellenség- 
gel ostorozza  tőle  elpártolt  népét  bűnei  miatt.  Ennek 
az  ősi  bibliai  képzetnek  eredeti  forrása  talán  a  Bkák 
könyvének  X.  része,  melyben  el  van  mondva,  mi- 
képen  adta  az  Úr  Izraelnek  idegen  istenek  szolgála- 
tára tért  népét  Ammon  fiainak  és  más  ellenségeinek 
rabságába,  mígnem  hozzá  visszatértének  és  «Isten 
haragja  megszálla  az  Izraeliták  nyomorúságaért».  Az 
istenítéletnek  ez  a  sötét  felhője  borong  a  bűntudatba 
merült  magyar  lelkeken  jóformán  az  egész  uralom 
alatt.  A  vallá.sos  költés  egyik  korszerű  ága,  a  nemzet 
bűneit  és  nyomorúságát  sirató  (ijeremiddok»,  a  keserű 
próféta  fordításai,  körülírásai  és  utánzatai,  mélyítik 
a  bűntudatot  és  a  büntető  Istennek  félelmét.  Átkaik- 
tól és  sirámaiktól  zeng  minden  magyar  templom  és 
retteg  minden  hívő  gyülekezet.  De  van  ennek  a  val- 
lásos költészetnek  egy  másik  elterjedt  ága  is  :  a  zsol- 
tárok. Érdekes  s  a  kornak  lelkébe  világító,  hogy  a 
versszerzők,  Batizi  András,  Sztárai  iMihály,  Szegedi 
Gergely  és  mind  a  többiek  is  leginkább  azokat  a  zsol- 
tárokat ültetik  át  magyar  versekbe  (44.,  10.,  12.,  26., 
28.,  29.,  37.,  74.,  78.,  38.,  71.  stb.),  melyekben  Szent 
Dávid  üldözői,  ellenségei,  nyomorgatói  ellen  könyö- 
rög az  ő  megtartó  Istenének  segítségeért,  a  harcias 

zsoltárokat.  Rimái  János  ki  is  énekli  a  zsoltároknak 
ezt  a  szent  vonatkozását  a  magyar  haza  védelmére  : 

Zászlóm,  uram,  pogányra  im  nevedben  indul, 
Dávid  hárfája  nótáján  szív'em  megindul. 

A  honfi-gond  és  honfi- fáj  dalom  íme  így  nyomul  a 
biblia  ősi  énekeibe,  amint  a  szegény  magyar  pap 
dúdolgatja  őket  s  velők  a  bizodalom  olaját  törekszik 
csepegtetni  szerteszét  kétségek  közt  sen5''\edő  hívei- 
nek lelkébe.  Igen,  bizodalmat,  mert  az  ostorozó  Isten- 
nek képzete  bármil}^  rettenetes,  a  vége  mégis  csak  az, 
hogy  megengesztelődik,  eltöri  büntetésének  vesszejét 
s  áldó  irgalmának  napja  újra  felsüt  megszabadított 
népének  egén.  íme  a  vallásos  énekköltés  legzordonabb 
érzése  és  legsötétebb  képzete  is  voltakép  a  nemzeti 
reménységet  alapozza  meg.  De  ez  a  költés  újra  meg 
újra  rámutat  az  isteni  kegyelem  visszaszerzésének 
módjára  és  eszközeire  is  :  az  erkölcsi  megtisztulásra 
személyenként  és  nemzetül,  a  hűségre  és  egyetér- 
tésre, —  de  nem  mulasztja  el  rámutatni  a  vitézségre 
sem,  arra  az  ősi  mag3'ar  vitézségre,  melynek  diada- 
lával lesz  majd  egykor  teljessé  az  isteni  kegyelem. 
Tanácsok,  utasítások,  eszmék  :  egytül-egyig  a  nem- 
zeti életet,  a  nemzeti  jövőt  szolgálók.  Az  örök  magyar 
lélek  a  magyar  papnak  vallásos  költői  ihletében  :  az 
emberi  váltság  gondolata  szinte  egybeolvad  a  nemzeti 
váltság  gondolatával.  Magyari  Istvánnak  emlékezetes 
röpiratában  a  vallásos  eszménnyel  már  nemcsak 
általában  a  magyar  nemzeti,  hanem  egyenesen  a  ma- 
gyar katonai  ideál  szövődik  egybe. 

A  nemzet  istenítéletét  nem  is  maguk  a  bibliás  em- 
berek, a  papok  hirdetik  az  ó-törvényből,  hanem  a 
másfajta  verselők,  a  deákok,  énekmondók  is  tele 
vannak  vele.  Tőke  Ferenc  Szigetvári  énekében  arra 
inti  a  köréje  sereglő  alsó-lendvai  hadi  népeket,  hogy 
«a  pogány  nem  magátul  hatalmas»,  hogy  a  mi  «szeren- 
csénket  Isten  forgatta  meg».  Tinódi  Sebestyén,  kit 
egyszerű,  nemes  lelkében  és  együgyű  mesterségében 
a  korabeli  énekmondók  tipikus  képviselőjének  tekint- 

hetünk,  újra  meg  újra  pengeti  ezt  a  gondolatot, 
mintegy  alapvetésül  erkölcsi  intéseihez.  Igaz,  nálok 
már  inkább  a  majdan  szabadító  Isten  képe  kerül 
előtérbe  a  büntető  hetyett.  Régi  krónikák  meséit  és 
vérzivataros  koruk  történeteit,  kevesebbszer  a  győ- 
zelmek, többször  a  vértanúság  dicsőségét  fújják,  tele 
magyar  gyásszal  és  lelkesedéssel,  a  magyar  hősiség 
csodálatával  és  a  pártosság  siratása val.  Kemény  és 
bátor  szavakkal  éneklik  a  viszálkodó  és  kóborló  urak 
váraiban,  a  hol  csüggedező,  hol  rakoncátlan  hadi 
népek  táboraiban,  a  végházak  bástyáin  és  piacain,  a 
vásárosok  és  búcsúsok  sátorai  közt,  kik  bőrüket  és 
portékájukat  meg  tudták  menteni  a  török  portyá- 
zóktól  és  magyar  fosztogatóktól.  Nemcsak  tárgyaik, 
felfogásuk,  lírai  kitéréseik,  nemcsak  búsan  búgó  dal- 
lamaik, —  Tinódi  némel^dk  éneke  szinte  gyászzené- 
nek hangzik,  —  nemcsak  ezek  utalnak  nemzeti  érzé- 
sök  mélységeire,  hanem  frazeológiáj oknak  némely  jel- 
lemző eleme  is.  Ők  pendítik  meg  először  a  szomorú 
összetételt,  legsűrűbben  Tinódi  a  Török-családról  és 
Verbőczi  Imréről  szóló  énekeiben  a  «szegény  Magyar- 
országról»  és  «szegény  magyarokról*,  mely  innen  kezdve 
három  századon  keresztül  költői  és  szónoki  előadá- 
sunknak a  szegény  haza  alakjában  legnépszerűbb  szó- 
lamává lett.  Megható  tanúságot  tesznek  a  viszony 
bensőségéről,  melyben  a  magyarságnak  ezek  a  nj'o- 
morgó  vándorai  széttépett  hazáj okhoz  és  sanyarga- 
tott nemzetökhöz  érzik  magokat.  Nem  csoda,  ha  a 
messze  idegenbe  hurcolt  raboknak  ebben  a  szomorú 
világában  az  énekmondók  lantján  felsír  a  Jwnvágy 
is  :  Török  Bálinté,  Szilágyi  Mihályé  és  a  többieké, 
hogy  ez  a  búsongó  hang  azután  a  század  végén  Ba- 
lassi Bálintnál  művészi  magaslatra  emelkedjék.  De 
talán  legérdekesebb  Tinódinak  kedves  szava :  a 
csoda,  mell3'el  nemcsak  szokatlan  sűrűn,  de  nekünk 
szokatlan  módon  él :  neki  csoda  a  fiatal  János  király, 
csodák  Lippa  megvívása  és  a  szegedi  kudarc,  csoda 
Losonczi  István  eleste  és  csoda  Dobónak  egri  diadala. 
Amint  Sebők  deák  ezt  a  hangyaéletet  szemléli  a 
malomkövek   alatt  :     minden   mozdulatát    csodának 

nézi,   talán   annak   a   nagy   csodának   varasában   és 
hitétjen,  hogy  a  kövek  majdan  összetörnek. 

Énekeik  tartahna  is,  a  magasztalt  áldozatok,  a  fel- 
mutatott példák,  a  dicsőített  erőfeszítések,  a  siratott 
veszteségek  —  mindezekben  lelkes  magyar  szív  dobog 
és  keresi  a  megértést,  a  meghallgatást  és  a  követést. 
Tinódi  alig  mondható  költőnek  képzelet  és  verselő 
készség  híján  ;  de  szíve  mélyén  és  nemes  érzéseiben, 
részvevő  sirámaiban  elpusztult  véreiért  és  hazájáért, 
büszke  örömének  ujjongó  kitöréseiben  a  magyar  vitéz- 
ség minden  sikerén  :  mégis  csak  költő.  Eszménye  és 
reménye  a  magyar  katona  ;  maga  az  Úr  is  külső 
képében,  tán  ősrégi  képzetek  szivárkodásával,  had- 
istennek tűnik  föl  képzeletök  előtt  Balassiig  és  Zrí- 
nyiig. Tinódi  ép  úgy,  mint  énekmondó  társai,  a  ma- 
gyar katona  tüzét  élesztik  folyton,  csak  ettől  várják 
a  szabadulást.  Sokat  korholja,  de  még  sokkal  többet 
dicséri,  magasztalja. 

Jobb  vitéz  magyarnál  bizony  nem  volna. 
Sem  török,  német,  olasz  jobb  nem  volna. 
Csak  az  igaz  szeretet  köztük  volna, 
És  jó  vitéz  vezér  elüttök  volna. 

A  félvilág  hatalmas  ura.  Károly  császár  is  meg- 
fogadja, miután  magyar  segédhadai  «mint  a  menny- 
dörgés)) félemlítették  meg  ellenségeit,  hogy  soha  ma- 
gyarok nélkül  háborút  nem  visel,  mert  a  győzedelmet 
csak  ők  biztosítják.  így  dicsekszik  nagy  büszkén  a 
krónikás,  ki  boldog,  ha  a  magyar  katona  dicsőségét 
s  ezzel  a  magyar  jövendő  reménységét  verheti  ki 
lantján.  Nála  a  katonáskodás  még  tisztesség  és  köte- 
lesség, Balassinál  már  öröm  és  szabadság.  Ugyan- 
ebből az  érzésből  siratja  meg  Tinódi  az  árulás  meg- 
ejtette Losonczi  Istvánnal  mind  az  elesett  jó  magyar 
vitézeket,  a  balládának  szikrázó  glóriájába  foglalván 
a  drégelyi  porkoláb  Szondi  György  és  a  lévai  hadnagy 
Kis  András  vesztét.  Az  epicediumokat,  e  költői  lobo- 
gókat hősi  sírokon,  legfentebb,  legszenvedélyesebben 
lobogtatja  a  hü  Rimái  a  két  Balassi-testvérért  sirató 
énekében.  Nemcsak  a  vezéreket  gyászolják.  Mind,  akik 

e  «veszten  vesző  szegény  országért»  áldozzák  életö- 
ket,  ((üdvösségre,  tisztességre  néznek».  Vagy  megint 
Tinódi  biztatásával : 

Itt  valaki  közülünk  elesik, 

Az  angyalok  mennyországba  viszik, 

Ez  világon  neve  elhírhöszik. 

És  mindönök  nagy  jóval  üdvözlik. 

Érzületének,  hangulatainak,  képzelgéseinek  mély 
magyar  faji  gyökerére  semmi  sem  jellemzőbb,  mint 
az,  hogy  a  rokonérzést,  szánalmat  és  dicséretét  még 
azoktól  a  magyar  véreitől  sem  tudja  megtagadni, 
akik  rabló  fészkeiket  hősileg  védelmezik.  Balassi 
Menyhárt,  Dacsó  Tamás,  Basó  Márton  «bizony  jó 
vitézek)),  kiktől  neri  tud  megtagadni  egy  jó  szót.  így 
bizonyára  ellenkezésbe  jut  sűrűn  hangoztatott  erkölcsi 
felfogásával,  de  hát  a  versszerzők  manapság  sem  min- 
dig épen  logikusok.  Tinódi  és  énekszerző  társai  ugj^anis 
becsületes  szí  vökben  érzik  és  sohasem  mulasztják  el 
hirdetni  azokat  az  erkölcsi  feltételeket,  mel}-ek  a 
vitézséget  megszentehk  és  koszorújához  juttatják.  A 
követelő  áhitat  és  erkölcsi  levegőjét  szívják  ők  is. 
Isteni  félelem  és  egyetértés,  rendtartás  és  fegyelem, 
tisztesség  és  igazság  :  a  vitézséget  csak  ezek  vezet- 
hetik a  győzelem,  Magyarországot  a  szabadulás  út- 
jára. Főképen  az  egyetértés  és  szeretet,  mehmek  Tinódi 
magyar  ethikájában  nem  is  annyira  keresztyén,  mint 
inkább  hazafiúi  erénj'ck.  Hol  keserűbben,  hol  tréfá- 
sabban, de  ez  intések  nélkül  nincsen  Sebők  deáknak 
egy  krónikája  sem  :  legszebben  zengi  el  tanításait 
költőileg  talán  legértékesebb  énekében,  a  Hadnagyok 
tamiságábsiTi. 

íme,  legsajátosabb  embereiben  és  termékeiben  az 
a  költészet,  melynek  ezúttal  csak  eszmei  és  érzelmi 
magjára  törekedtem  némi  világot  vetni,  vallásos  és 
világi  ágában.  Összevonva  a  mondottakat,  kettős 
törekvését  jelölhetjük  meg:  a  nemzeti  érzésnek  és 
a  katonai  szellemnek  ápolását.  Mindazok  az  egyes 
motívumok,  melyekkel  erre  az  összeolvadó  két  célra 
tör :   bűntudat,  isteni  félelem,  istenítélet,  múlt  nagy- 

ság,  hősi  példák,  erkölcsi  megújulás  :  mindezek  egybe- 
foglalva jelennek  meg  a  következő  század  közepén 
Zrinjá  nagy  költeményében  Sziget  ostromáról,  vagy 
igazabban  ;  a  magyar  nemzet  váltságáról.  Első  klasz- 
szikusunk,  Budavárának  visszafoglalása  előtt  három 
évtizeddel,  a  viszonyok,  az  emberek  és  a  nemzetek 
elkébe  látó  szemmel  hirdeti  már  az  Isten  bocsánatát 
és  a  közelgő  szabadulást. 

A  történetet  az  élet  mesterének  mondják  :  az  iro- 
dalom története  is  azzá  lehet,  különösen  a  miénk, 
amel}^  politikai  történetünktől  elválaszthatatlan.  Nem- 
zetünknek mi,  mai  írók,  szintén  Mohács  utáni  mun- 
kásai vagyunk  tollúnkkal.  Tanuljunk  érzületet  ama 
régi  Mohács  utáni  elődeinktől,  kik  a  hazafiúi  munkás 
ihlet  csodájával  előkészítették  a  történelemnek  egyik 
legnagyobb  csodáját,  Magyarország  feltámadását. 


MIKES  LEVELESKÖNYVE 
IRODALMUNKBAN.' 


Mikes  leveleskönyve  olyan,  mint  egy  szép  magyar 
rétség  a  napszállatnak  derűs,  de  enyhe  sütésében  ; 
haszonra  rendeltetve,  de  képében,  a  mezei  virágok 
gyöngéd  mosolyával,  a  sugarak  eleven  játékával,  az 
alászálló  borulat  mélyülő  melancholiá jávai  megillető, 
szívbeli  gyönyörűséget  kínálva,  mindenek  előtt  és 
mindenkinek.  A  levélíró,  munkájának  túlnyomó  ré- 
szében oktatni  kíván  :  vallásos  eszméivel  vagy 
inkább  hangulataival  megn5'ugtatni  és  bátorítani  a 
szenvedő  lelkeket  ;  saját  és  az  emigráció  sorsának 
tanulságaival  hasznára  lenni  magyar  feleinek  ;  idegen 
természeti  és  erkölcsi  viszonyok  rajzával  ismereteket 
közleni,  melyek  töredékességükben  is  szolgálatot  tehet- 

'  Megjelent  Mikes  Törökországi  Leveleinek  díszkiadá- 
sában,  1906. 

nek  a  jövő  szellemi  és  gyakorlati  fejlődésnek.  De 
olvasván  a  munkát  s  számot  törekedvén  adni  be- 
nyomásáról :  úgy  érezzük,  hogy  mindez  a  háttérben 
marad  s  benne  talált  gyönyörűségünk  igazi  forrása 
Mikes  lelkének  képe,  nj^ájas,  üde,  tarka  virágaival 
és  játszi,  meleg  sugaraival ;  egy  léleknek  a  képe, 
amint  a  történet  és  élet,  a  nemzeti  és  emberi  sors 
borulatát  egyszerű  igazsággal  és  megható  szeretetre- 
méltósággal tükrözi. 

Ez  a  legegyszerűbb  magyarázata  annak,  hogy  a 
Törökországi  Leveleskönyv  első  megjelenésétől  kezdve, 
tehát  több  mint  száz  esztendeje,  egyre  kedveltebb 
és  egyik  legkedveltebb  olvasmánya  régi  irodalmunk- 
nak ;  de  ugyancsak  ez  a  körülménj'  magyarázza  meg 
azt  is,  hogy  egész  irodalmunk,  az  irodalomban  meg- 
nyilatkozó művészi  szellemünk  fejlődésének  egyik  leg- 
fontosabb, legemlékezetesebb  mérföldmutatóját  látjuk 
benne.  A  szív  is,  a  szín  is  több  e  lapokon,  mint  amenn}^- 
hez  régi  íróink  általában  szoktattak.  így,  jóllehet,  régi 
emberekről  és  távoli  időkről  beszél ;  olyan  viszonyo- 
kat ismertet,  metyeket  a  Rákóczi-emigráció  belső 
életének  mozzanatain  kívül,  ma  már  behatóbban  és 
alaposabban  ismerünk ;  történeti  adomákat  közöl, 
melyeknek  jó  része  hamis  és  a\ailt :  mindennek  elle- 
nére közelebb  érezzük  őt  magunkhoz,  könyvét  jobban 
a  mi  világunkhoz  tartozónak,  inkább  a  mi  fogékony- 
ságunkhoz szólónak,  mint  talán  bárkit  és  bármit  régi 
irodalmunkból.  Ha  ennek  a  sajátos  jelenségnek  okával 
tisztába  jöhetünk,  világossá  lesz  előttünk  egyszer- 
smind Mikes  irodalomtörténet   jelentősége  is. 


A  Törökországi  Leveleskönyv  irodalmunk  történeté- 
nek voltakép  három  korszakához  fűződik  :  szelleme 
szerint  a  XVII.  századi  erdélyi  irodalom  körébe  tar- 
tozik ;  felfogásával,  hangulatával,  nyelvével  ennek  az 
utolsó  fecskéje.  Mikes  lelkén  kívül  mindenesetre  leg- 
érdekesebb tárgya  :  a  Rákóczi-emigráció  viszontag- 
ságai,  belső   élete,    \aselt   dolgai,   romlása,   fogyása. 

Tehát  annak  a  magyar  nemzeti  fejedelemségnek,  szel- 
leme és  törekvései  utolsó  képviselőinek,  bukása  utolsó 
áldozatainak  körébe  vezet,  melynek  Mikó  Ferenc, 
Szalárdi  János,  Kemény  János,  Bethlen  IMiklós,  Cserei 
Mihály  és  társaik  voltak  a  történetírói.  E  hagyományok 
pisla,  kialvóban  levő  mécsét  őrzik  a  rodostói  bujdosók, 
kiknek  emlék-írójuk  Mikes.  Munkája,  legérdekesebb 
részleteiben,  a  XVII.  századi  erdélyi  historiográfiának 
epilógusa.  E  bezárult  régi  világ  nemzeti  és  vallásos 
szellemének  harciassága,  élessége  nem  él  benne  ;  de 
egy  igen  szembetűnő  s  a  kort  különösen  jellemző 
mozzanatát  Mikes  tisztán  megőrizte  és  világosan  tol- 
mácsolja. A  magyar  nemzeti  és  a  művelődési  eszmé- 
nek szoros  és  tudatos  kapcsolata  ez  a  mozzanat.  Amint 
a  XVII.  századi  erdélyi  politika  legnagyobb  emberei- 
nél, Bethlen  Gábornál  és  I.  Rákóczi  Györgynél  szinte  a 
vezérgondolat  jelentőségére  emelkedik  s  hagyományá- 
nak II.  Rákóczi  Ferenc  is  hódol :  a  kor  politikai, 
történeti,  pedagógiai  és  teológiai  irodalmának  eszme- 
körében is  elsőrangú  helyet  foglal ;  legnagyobb  kép- 
viselője :  Apáczai  Cseri  János.  A  magyarság  és  kul- 
túra ez  egymásban  és  egymásért  való  szeretetének 
lelke  egyik  legkiváló  és  legkülönböztetőbb  .sugallója 
e  kor  irodalmának.  Nevezetesebb  képviselőit  mind 
áthatja  a  nemzeti  alapon  és  célból  való  művelődés, 
szellemi  haladás  vágya,  mely  hol  a  lelkes  izgatás,  hol 
a  szenvedélyes  bírálat  hangján  nyilatkozik.  E  szellem 
Mikesben,  élesztve  és  táplálva  franciaországi  benyo- 
másaitól, még  elevenen  él  és  hat.  Csak  olvasmányai- 
nak sokféleségére  és  széles  körére,  irodalmi  hajlamá- 
nak és  kedvteléseinek  folyton  buzgó  erejére  gondol- 
junk ;  azután  leveleinek  azokra  a  komoly  és  fontos 
részleteire,  melyekben  a  magyar  ifjak  szellemi  tétlen- 
ségét korholja  ;  őket  a  külföldi  irodalomnak  műve- 
lődési forrásainak  megnyitására,  jó  kön^^-ek  fordítá- 
sára buzdítja ;  leánynevelésünk  reformját  sürgeti. 
E  szellem  terjedésének,  áldásos  termésének  vágta  út- 
ját a  szatmári  békével  beállott  nagy  politikai  fordulat, 
a  nemzetietlen  kor,  mely  a  magyarság  és  művelődés 
eszméjét  elszakította  egymástól,  hogy  azután  a  fel- 


58 

újulás  mozgalma,  élén  Bessenyeivel,  a  régi  hagyomány 
megújításával  n^-issa  meg  irodalmi,  művelődési,  sőt 
politikai  életünk  új  korát.  Szellemi  fejlődésünknek  ezt 
az  egyszerű,  de  lényegében  jellemző  alakulását  tartva 
szemünk  előtt,  láthatjuk  Mikesben  annak  a  régi  fel- 
fogásnak és  törekvésnek  befejezőjét  az  idegenben,  mely 
itthon  már  véget  ért  és  feltámadásra  várt,  hogy  a 
nemzetet  is  föltámassza. 

Míg  tehát  ekként  Mikest  és  könyvét,  szelleménél 
fogva  nemcsak  a  kurucvilági,  hanem  a  XVII.  századi 
erdélyi  irodalom  utolsó  termékének  tekinthetjük,  Íra- 
tásának ideje  (1717 — 1758)  a  nemzetietlen  korba  ik- 
tatja. Nem  fektetek  reá  túlságos  súlyt,  de  úgy  tetszik 
nekem,  hogy  abból  a  mélységes  változásból  is  meg- 
magyaráz valamit,  amelyen  a  magyarság  lelke  ezek- 
ben a  válságos  időkben  keresztül  ment.  A  végzetes 
sorsfordulatok  viharai,  százados  hősi  küzdelmek  bu- 
kása, a  nemzetet  sújtó  szenvedések  áradata  nem  töri 
össze,  nem  fordítja  el  ifjúkori  eszményeitől,  egy  pil- 
lanatra sem  ingatja  meg  hűségében  ez  eszmények  feje- 
delmi képviselője,  ennek  gyermekei,  sőt  emléke  iránt. 
Mellettük,  velük,  érettük  kitart  mindhaláhg  :  udva- 
rukban, táborukban,  számkivetésük  házában,  sírjuk 
mellett.  De  hűsége  inkább  szeméh'es  hűség  ;  haza- 
szeretete inkább  féltő,  mint  lázongó  ;  n3''ugalma  nem 
kétségbeesés,  hanem  az  Isten  akaratában  való  meg- 
n^oigvás  ;  az  eget  követelő  forradalomnak  egy  leaj- 
zott  idege.  Nemzete  sorsának,  n3'ugalmának,  boldo- 
gulásának egy  új  forradalom  hadi  kockájára  vetése 
nem  lelkesíti  többé,  sőt  visszariad  tőle.  Álmodozó 
lelkén  bizonyos  kiábrándulás  vesz  erőt,  szinte  ter- 
mészetes fejlődés  útján,  minden  keserűség  nélkül. 
Hazaszeretete,  nemzete  javán  töprengő  gondolkodása, 
egész  sajátságosan,  a  multak  panaszaival  és  a  jövő 
ábrándjaival  tele  légkörében,  valami  gyakorlatias 
irányba  tér.  A  nemzet  érdekében  új  gazdasági  ágak 
meghonosításán  s  az  iskolázás  javításán  jártatja  eszét. 
Ha  a  csalódások  és  szenvedések,  a  hosszú  nyugalom 
és  reménytelenség,  a  világ  kedvezetlen  folyása,  Rákóczi 
oldalán,  a  bujdosók  társaságában,  egy,  a  német  csá- 

szárral  ellenséges  politikai  életnek  úgyszólván  közép- 
pontjában így  alakíthatnak  egy  kétségtelenül  erős 
lelket  :  —  nem  értet-e  meg  ez  sokat  velünk  az  otthon 
maradt  magyarság  psychológiájából?  <(Aki  minket 
teremtett,  annak  legyen  meg  akaratja  rajtunk.  Ö  min- 
ket például  tett  az  egész  nemzetünknek,  és  boldogok 
azok,  akik  tanulni  fognak  rajtunk,  kik  az  országgal 
együtt  tartanak  és  akik  többször  hasonló  okból  el 
nem  hagyják  nemzetüket  és  örökségüket.  Adja  Isten, 
hogy  soha  bennünket  senki  ne  kövessen  és  irtózva 
halljon  beszélni  a  mi  hosszas  bujdosásunkról.»  (145.) 
Az  otthon  maradottak  okultak  rajtuk  ;  de  nagyon 
is  okultak.  Az  új  irány,  melybe  a  nemzet  tért  s  ame- 
lyen a  világfejlemények  és  a  birodalmi  politika  hata- 
lommal és  édesgetéssel  mind  tovább  ragadták,  lejtős 
út  volt.  A  szatmári  béke  nemzedéke  abból  a  gondo- 
latból indult  ki,  hogy  a  nemzeti  közjavakat,  melyekért 
egy  századon  át  majdnem  az  elvérzésig  harcolt,  innen - 
túl  az  uralkodóház  iránt  tanúsítandó  hűségével,  érde- 
kei mellett  lelkesedő  áldozatkészségével  vívja  ki  és 
biztosítja.  Azonban  az  élet  biztosságában,  a  közrend 
uralmában,  a  felülről  induló  reformok  között,  az 
európai  közszellem  követelte  fejlődésben  a  nemzeti 
gondolat  mindinkább  háttérbe  szorult,  a  nemzeti  ön- 
tudat elhalványodott,  a  nemzeti  érzés  lanyhult  egész 
az  aléltságig.  A  korokat  lelkükben  megismerni  és  ennek 
jellemző  vonásáról  elnevezni  törekvő  történetírás  ezt 
a  hatvan  esztendőt  nemzetietlen  kornak  nevezi.  A  meg- 
ernyedt nemzeti  energiát  aléltságából  az  irodalom 
kezdi  ébreszteni.  A  riadót  Bessenyei  fújja  meg  s  az 
új  szellem  katonái  különböző  zászlók  alatt,  más-más 
táborokba  gyülekeznek,  de  Voltairenek,  Vergiliusnak, 
Goethének,  Petrarcának  tanítványait  egy  érzés,  egy 
gondolat  kapcsolja  össze  Gvadányi  követőivel.  Ez  a 
gondolat,  melyet  az  ébresztő  Bessenyei  számtalan- 
szor igen  világosan  és  határozottan  fejezett  ki ;  a 
művelődés  ügyének  új  egységbe  kapcsolása  a  nem- 
zetiség ügyével.  A  XVIII.  század  utolsó  negyedében 
új  életre  támadt  irodalmunknak  ismét  ez  az  össze- 
foglaló, vezető  gondolata,  melyet  hirdet,  magyaráz, 

példáz,  szolgál,  míg  félszázad  múlva,  Széchenyi  által, 
egész  politikánknak  uralkodó  eszméjévé  lesz  s  át- 
hatja az  egész  nemzet  lelkét.  Reform-korunk  megnyitó 
mozzanata  igen  jellemzően  :  az  akadémia  alapítása. 
Említettem,  hogy  e  vezéreszmében  foglalt  kapcsolat 
milyen  jellemző  vonása  a  kurucvilágig  tartott  régi 
magyar  szellemi  életnek  és  irodalomnak,  mely  azután 
átalakult,  nemzeti  érzésében  és  törekvéseiben  meg- 
lazult. Mikes  képének,  nyelve  mellett,  épen  ez  a  moz- 
zanata az,  mely  ahhoz  a  régi  irodalomhoz  fűzi.  És 
most  a  XVIII.  század  végén,  mikor  a  szép  királynő 
gárdájában  újra  föltámad  a  bujdosó  fejedelem  gárdá- 
jában elhangzott  gondolat,  az  ő  nemes  .szívén  melen- 
getett gondolat  :  egy  műveltségé,  mely  igaz  magyar 
és  egy  magyarságé,  mely  igazán  müveit  :  —  Mikes 
kikel  rodostói  sírjából,  visszatér  a  hazába,  hogy  a 
régiektől  sugallott  lelkét  föltárja  unokáinak  s  a  régiek- 
től tanult  szavát  hallassa  az  új  kor  harmóniájában. 
Mikor  nemzetének  látóhatárán  ismét  föltetszik  az  ő 
ideálja,  föltámad  az  ismeretlenség,  az  elmúlás  éjjelé- 
ből és  áldozni  siet  neki.  Leveleskönyve,  mely  élmé- 
nyeit, gondolatait,  érzéseit,  irodalmi  böngészkedését 
tartalmazza,  amint  ezekről  legbizalmasabb  hívével 
negyvenegy  esztendőn  keresztül  elbeszélgetett,  a  Már- 
ványtenger partjáról  visszakerül  a  hazába  s  az  új 
szellem  szolgálatába  áll.  Az  országnak  az  a  pontja,  a 
nyugati  határszélen,  ahol  újra  megjelenik.  Szombat- 
hely, azzal  a  másik  kettővel  együtt,  melyekhez  itthoni 
pályájának  legemlékezetesebb  nyomai  kötvék :  a 
haza  legkelete,  ahonnan  elindult  és  legészaka,  ahol 
búcsút  mondott :  mintegy  költőileg  jelképezik  egész 
hazáját  átölelő  szeretetét. 

Az  új  irodalmi  m.ozgalom  ismertette  meg  a  nem- 
zetet jórészt  a  múlt  nemzetietlen  korszak  kevés  ma- 
gyar irodalmi  termésével  is,  napfényre  hozván  azokat 
az  íróinkat,  kik  az  elmúlt  rideg  napokban  a  magyar 
múzsának  ritka  ihletéből :  «ha  későn,  ha  csonkán,  ha 
senkinek:  írjad !»  —  magyarul  dolgoztak.  Faludi 
Ferenc  költeményes  maradványait,  báró  Orczy  Lőrinc- 
nek,   a   <(nagyságos  elmének»   költeményes   holmiját 


6i 


Révai  Miklós  bocsátja  közre  ;  Mikest  is  egy  lelkes 
ex-benediktinus,  az  akkor  Szombathelyt  tanárkodó 
Kulcsár  István  adja  ki  1794-ben.  Előszavában  azt 
írja  ?z  olvasónak,  hogy  e  levelek  «bizonyára  egy 
magyarhoz  képest  méltók  az  ismeretre-),  különösen 
történeti  tartalmukkal.  De  gyönyörködtetnek  a  török 
világ  leírásával  és  mulatságos  példáikkal  is.  <(Gyönyör- 
ködhetsz  a  vidám  szívnek  és  friss  elmének  barátságos 
nyájaskodásában  és  abban  a  szép  s  értelmes  magyar- 
ságban, mellyel  a  különbféle  dolgokat  oly  kelleme- 
tesen  kifejezte  a  szerző,  hogy  az  ő  leveleit  kiki  érde- 
meseknek tarthatja  a  kiadásra. »  E  kiadás  révén  is- 
merkedett meg  a  nemzet  először  Mikes  nevével,  alak- 
jával és  könyvével.  A  munka  azonban  nem  teljes 
tartalmával  hatott,  amint  Kulcsár  képzelte,  nem  a 
benne  feltáruló  lelki  világ  vonzó  bájával,  gyöngéd 
szálainak  egyszerű  és  finom  szövedékével.  A  nemzet 
képzeletében  egyetlen  vonásból  rajzolódott  ki  egész 
alakja  :  az  utolsó  magyar  fejedelemnek  utolsó  «élő 
emléke,  kin  bú  az  írás)>.  Mikes,  ki  száműzött  urának 
szemeit  befogja  és  hamvait  őrzi,  a  honfiúi  keserv  és 
honfiúi  hűség  képviselője  lesz,  azé  a  nagy  gyászé, 
mellyel  a  magyar  szív,  a  nemzet  szíve  évtizedeken 
át  siratta  a  múltat.  A  levelekben  megnyilatkozó  lel- 
kének ezzel  a  vonásával  avatja  őt  \'^örösmarty  Mikes 
búja  1826-ban,  a  reformkor  szárnybontásának  legelső 
idejében,  hazafias  költészetünk  legnépszerűbb,  leg- 
szívhezszólóbb  alakjai  közé.  Ö,  aki  az  élet  forgását 
nemes  és  vidám  humorral,  legszomorúbb  óráiban  is 
áhítatos  megnyugvással  nézte,  aki  minden  könnyet 
letörölni,  minden  vergődő  szívet  elcsöndesíteni  töre- 
kedett, mikor  a  forradalom  után  a  hazátlanság  és 
bujdosás  napjai  megint  ránk  szakadtak,  Lévay  József 
költeményével  hány  mag3'ar  szembe  szöktetett  köny- 
nyet,  hány  magyar  szív  keservét  verte  föl! 

Leveleskönyvét  Kulcsár  után  Toldy  Ferenc  adta 
ki  újra  i86i-ben,  mikor  láncaink  oldozódtak  s  nem- 
zeti közéletünk  újra  hajnallani  kezdett.  Nagy  nép- 
szerűsége, elterjedése,  teljességében  való  irodalmi  mél- 
tánylása igazában  inenn  kezdődik. 

Mi  a  Leveleskönyv  voltaképen?  Tartalma  nagyon 
sokszerü.  Leírja  benne  Mikes,  levelek  alakjában, 
magánélete  eseményeit,  utazásait  és  kirándulásait, 
sátorozásait  és  vadászatait,  szolgálatát  és  sanyargását, 
időtöltését  és  unodalmát.  Azután  a  fejedelemnek  és 
udvarának  életét,  ünnepi  találkozásaikat  a  török  fő- 
emberekkel ;  egyetmást,  ami  fülébe  jut  politikai  ter- 
veikből, amint  a  világeseménj^ek  járása  igazgatta ; 
imádott  urának  végét  s  a  fejedelemfi  Rákóczi  József 
al dunai  expeditióját ;  a  bujdosók  csalóka  remény- 
kedését és  örökös  készülődését,  egyenetlen kedésüket 
és  egymásután  szomorú  vésztőket :  magára  mara- 
dását. Tudósít  a  török  birodalomnak  külső  és  belső 
állapotáról,  politikájáról,  háborúiról,  tárgyalásairól, 
kormány  változásairól ;  jellemzi  különösen  az  új  szul- 
tánokat és  nagyvezéreket,  természetesen  főkép  abból 
a  szempontból,  hogy  milyen  szívvel  vannak  a  bujdo- 
sók és  ügyök  iránt.  Bőven  ismerteti  a  nagy  muszlim 
hatalomnak  egész  polgári,  hadi  és  vallási  szervezetét. 
Elevenen  rajzolja  meg  azt  az  egész  ethnográfiai  quod- 
libetet,  amelynek  közepébe  «rakta  kenyeröket  az  Úr»  : 
a  törökök,  görögök,  örmények,  oláhok  életét,  termé- 
szetét, jellemét  és  szokásait.  Érdeklődik  a  körülötte 
folyó  gazdasági  élet  viszon3/ai  és  módjai  iránt  s  oktatva 
sokat  beszélget  különböző  termelési  ágakról,  a  szőlő- 
mívelésről, gyapot-termelésről,  selyemhernyó-tenyész- 
tésről. Közben-közben  olvasmányaiból  idéz,  mesélget 
sokat  és  bőven  :  történeti  példákat,  tanító  és  tréfás 
mondákat,  borsos  és  csattanós  adomákat ;  így  mondja 
el  Mohammed  szultán  és  Iréné  történetét  (63),  mely 
részlete  Bolyai  Farkas  és  Kisfaludy  Károly  által  köl- 
tészetünk történetében  emlékezetessé  lett ;  egyenes 
fordítást  is  sző  közbe,  mint  Silvia  és  Juliánná  mora- 
lizáló dialógusát  az  önszeretetrő]  (99).  Mindez  állan- 
dóan vonatkoztatva  az  életből  vett  benyomásaira  és 
erkölcsi  reflexióira.  A  külső  világ  dolgain  kívül  tele 
van  a  Leveleskönyv  egyenest  szubjektív  részletekkel, 
belső  életének   oly   egységes   és   egyirányú   hangjok 

által  mégis  oly  változatos  mozzanataival,  vallásos  és 
erkölcsi  elmélkedésekkel,  fohászokkal,  emlékeinek  és 
vágyainak,  gondolatainak  hol  sugaras,  hol  borús  játé- 
kaival. 

A  nagy  és  sokféle  anyag  a  Leveleskönyvben  tar- 
kán halmozódik,  szeszélyesen  váltakozik,  sőt  törde- 
lőzik  mindvégig.  De  mindennek  ellenére  elválaszthatók 
a  leveleknek  bizonyos,  egymás  után  következő  cso- 
portjai, melyek  tárg}'  és  hang  tekintetében  mégis 
mutatnak  bizonyos,  igaz,  hogy  laza  egységet.  E  cso- 
portok a  következők  : 

1.  A  bujdosók  megérkezése  Törökországba,  harmad- 
fél éves  boU^ongásuk  állomásról  állomásra,  végül  meg- 
telepedésük és  össze verödésük  Rodostóban.  Mindez, 
az  új  és  érdekes  benyomások  sora,  az  ifjú  fogékony- 
ságnak, lelki  mozgékonyságnak  teljes  és  állandó  fris- 
seségével, szinte  röpke  kedvességével  és  még  föl-föl- 
ébredő  bizalmával  van  előadva.  Mind  ennek  ol}'an 
mértékével,  melyet  innentúl  az  állandósult  élet  egy- 
formasága, az  egymást  követő  csapások,  a  politikai 
körülmények  kedvezetlensége  hovatovább  apaszta- 
nak. Mikes  sohasem  öregszik  meg  egészen,  de  itt  még 
az  egész  fiatal,  a  jellemzően  fiatal  Mikes  áll  előttünk. 
Szeme  folyton  tágra  nyitva  s  az  előtte  tarkái  ló  képek 
minden  vonására  szomjasan  figyelve  ;  lelke  állandó 
mozgásban  s  beszédes  ajka  örök  mosollyal  csúfolja 
meg  sorsát  :  még  a  földindulással  is  tréfál  (26),  sőt 
a  communio  is  adomát  juttat  eszébe  (31).  Az  ifjú, 
vándor  Mikes  levelei  (i — 36). 

2.  Rodostó  és  népe,  a  fejedelem  és  udvara,  az  emi- 
gránsok és  életök  módja,  a  Bercsényi-ház  Kőszegi 
Zsuzsival ;  e  szerelmi  történet  bájos  chiaroscurója, 
mely  egyszerű  igénytelenségében  meghatóan  emelke- 
dik ki  a  pestisnek  rémes  s  a  bujdosókat  tizedelni 
kezdő  halálnak  melancholikus  hátteréből,  befejezését 
a  következő  csoportban  nyerve.  A  szabadulásba  vetett 
régi,  vékonyka  bizalma  is  foszladozni  kezd  ;  a  szultán 
Paszarovicon  megbékélt  a  császárral  ;  ((reménységö- 
ket ládába  kell  zámi».  A  hitnek  vigasztaló  erejére 
mind  nagyobb  a  szüksége,  a  vallásos  gondolatok  egyre 

több  tért  foglalnak  el  és  sűrűbben  jelennek  meg.  Ügyök 
sikerében  vetett  hitének  fogyásával  szinte  arányban 
és  kárpótlásul  erősödik  hite  az  Istenben  (37 — 51). 

3.  A  történeti  kivonatok,  példázatok,  adomák  lép- 
nek előtérbe  s  egészen  a  már  említettem  erkölcsi  pár- 
beszéd fordításáig  ezek  foglalják  el  a  levelek  leg- 
nagyobb részét.  Az  élet  mind  egyhangúbb,  új  be- 
nyomásokat könyveiben  kell  keresnie  s  lelkének  föl- 
föltetsző sugarait  ezeken  ragyogtatja.  Bercsényi 
halála,  Zsuzsinak  Lengyelországba  távozása  és  Rákóczi 
Györgynek,  a  fejedelem  kisebbik  fiának  látogatása, 
melyek  más-más  jellemű,  de  élénk  felindulásba  hoz- 
zák lelkét,  a  leveleknek  ebbe  a  csoportjába  foglalvák 

(52—99)- 

4.  A  lengyel  trónviszály  miatt  kitört  európai  hábo- 
rúskodás hírei  s  bennök  foganó  új  reményeik,  melyek 
a  sors  kegyetlen  iróniájával  érnek  véget  ;  a  rég  várt 
fegyverzörejre  Rákóczi  Franciaországba  készül,  de  az 
Úr  örök  hazájába  inti.  Mikes  mindenét  vesztette,  cél- 
ját az  életének,  melyet  egyesegyedül  fejedelmének 
.szentelt.  Minden  lázongás  és  kitörés  nélkül  mélyen 
és  igazán  tudja  éreztetni  a  mindenét  féltő  szív  aggo- 
dalmát ép  úgy,  mint  a  mindenét  elveszettnek  fájdal- 
mát. Gyászát  csak  ez  egyetlenegyszer  érzi  igazán 
szemben  áhítatával  s  mennyit  mond  e  férfiúi  lélek 
bánatáról  az  a  kicsinynek  tetsző  vonás,  hogy  a  Rákóczi 
betegségéről,  haláláról,  végintézkedéséről  és  temeté- 
séről szóló  levelekben  (no — 115)  egy  szó  sincs  azok- 
ból a  kedveskedésekből  szíveskedő  tanácsokból,  nyá- 
jas kérdezősködésekből  «nénjéhez»,  melyeknek  a  többi 
mind  oly  bővében  van.  A  Leveleskönyvnek  komoly, 
férfias  elégiái  ezek  (100 — 122). 

5.  Rákóczi  József  megérkezése,  aldunai  hadi  válla- 
lata és  nyomorúságos  pusztulása  ;  Mikes  küldetése  s 
egy  évig  időzése  Moldva-  és  Oláhországban.  Az  írói 
művészet  és  Mikes  lelki  élete  szempontjából  egyaránt 
rendkívül  érdekes  és  becses  levélek.  Az  élmények  vál- 
tozatosságától rég  elszokott,  ötven  felé  közelgő  Mikes- 
ben az  új  benyomások  tarka  tömege  s  talán  hazájá- 
nak közelsége,  az  erdélyi  havasok  és  a  Bozza  vize, 

föl-fölébresztik  a  régi  fogékonyságot,  frisseséget,  szem- 
léletességet,  míg  a  boldogtalan  Rákóczi  Józsefben  leg- 
teljesebb, legelevenebb  és  legbeszédesebb  jellemképét 
rajzolja.  Ennek  a  jellemrajznak  csak  egy  mélyen  meg- 
ható vonására  utalok  :  ítéleteiben  és  hangjában  a 
keserűségnek  és  elnézésnek  vetekedésére,  melyek 
mindegyike  az  atyának,  az  öreg  fejedelemnek  Mikes 
szívén  melengetett  szent  emlékében  találja  forrását 
(123—156). 

6.  A  második  rodostói  élet,  melynek  sem  reménye, 
sem  csalódása  nem  lehet  többé.  A  bujdosók  igazán 
kegyelemkenyérre  jutottak  s  a  hányan  maradtak,  «el- 
férnek  egy  szilvafa  árnyékában*.  A  lekötöttség,  kilá- 
tástalanság, egyhangúság,  megszokottság  tárgyakat 
nem  kínálnak  Mikes  leveleihez  ;  az  örökösödési  há- 
ború már  csak  hír  neki,  melyhez  reménység  nem  fűző- 
dik ;  kegyelmi  kérvényének  visszautasítása  sem 
zavarja  fel.  Ismét  olvasmányaiba  mélyed  és  önkikébe. 
Leveleit  a  török  birodalom  bő  ismertetésével  tölti 
meg  s  a  nyugodt,  derűs,  szerető  öreg  szív  nyájas 
hangjait  hallatja.  Befejezettnek  érzi  az  életét  s  mély 
vallásossága  mécsének  tiszta  lángjával  világít  vissza 
útjára  (157—207). 

íme  a  Leveleskönyv  anyagának  s  felfogása  és  hangja 
fejlődésének  vázlata.  Ha  most  mindezt  a  sokféle  tár- 
gyat, irányt  és  hangot  bizonyos  egységben  kívánnók 
tekinteni  s  a  munka  foglalatát  röviden  határozni  meg, 
talán  azt  mondhatnók,  hogy  hü  és  gazdag  rajza  egy 
vonzó  és  mozgékon  lélek  félszázados  folyamának,  amint 
a  világ  folyását,  a  maga  sorsát  és  olvasmányait  gon- 
dolataival, vágyaival,  érzéseivel  tükrözi.  Föltárja 
benne  Mikes  összes  külső  és  belső  élményeit.  A  dolgok 
felfogásában  és  megítélésében  ép  olyan  igaz,  sohasem 
tétovázó,  olykor  szinte  naiv  egyenesség,  mint  amilyen 
fenntartás  nélkül  való  nyíltság  és  őszinteség  gondolat- 
és  érzésvilágának  megnyilatkozásaiban.  A  levélírásról 
maga  két  helyen  (56.,  75.)  szól.  Emitt  nem  szenved- 
heti az  affektáló  leveleket,  melj-eknek  írói,  <<ha  egyéb- 
ként nyájasok  is,  reá  akarják  magukat  tartani» ; 
amott  azt  mondja,  hogy  «vannak  olyanok,  akik  leírják, 

amit  akarnak  mondani,  de  a  csak  száraz,  sótalan  és 
ízetlen  ;  némelyek  pedig  a  legkisebb  dolgot  is  úgy 
fel  tudják  ékesíteni,  olyan  ízt  adnak  annak,  hogy  tet- 
szik)). Más  szóval :  magukat  adják  a  levélben,  egészen 
és  leplezetlenül.  Mikes  ilyen  leveleket  ír.  írja  a  hosszú 
egyhangúság  és  tétlenség  napjaiban,  melyeket  át- 
pipáznak és  áthevernek,  de  amelyek  az  ő  eleven, 
mozgékony  lelkét  valamely  belső  foglalkozásra,  maga- 
magával való  folytonos  számvetésre  és  ennek  föl- 
jegyezgetésére  irányozzák.  Semmit  sem  titkol,  sem- 
mit sem  szépít,  nyomorgását  és  sikertelenségeit,  meg- 
bánt és  helytelen  felindulásait  s  kedvének  pajkos 
szesszenéseit  ép  0I3'  kevéssé,  mint  nemzete  sorsára  és 
feladataira  vonatkozó  gondolatait,  melyek  aligha  vol- 
tak összhangban  bujdosó  társainak  nézeteivel.  Egész 
lelkét  olyan  tartaléktalan  nyíltsággal  fedi  fel,  amilyen- 
nel csak  oly  bizalmasa  előtt  nyilatkozhatott,  aki  mxá- 
sodik  énje  volt.  Az,  akivel  beszélt,  bizonyára  nem  is 
a  második  volt,  hanem  önmaga. 


Minden  ellenkező  állítás  ellenére  kétségtelennek  tet- 
szik előttem,  hogy  Mikes  vagy  naplójegyzeteit  alakí- 
totta át  művészi  ösztönével  s  a  francia  irodalom 
némely  ismert  és  divatos  termékeinek  hatása  alatt 
levelekké  vagy  már  eredetileg  ebben  a  formában 
készült  naplóit  írta  össze  könyvében.  Ezek  a  levelek, 
amint  előttünk  állanak,  nem  készülhettek  sem  cso- 
portokban egyszerre,  sem  hosszabb  idő  múlva,  mint- 
egy emlékezésekül,  azok  után  az  élmények  után,  ame- 
lyek változatos  tartalmukat  képezik.  Ennek  a  fölte- 
vésnek eg3^ként  ellene  mondanak  ép  úgy  az  előadás 
jellemének  általános  lélektani  föltételei,  mint  Mikes 
egyénisége. 

Aki  ama  föltételekről  csak  némi  tájékozottsággal 
tekinti  e  levelek  nagy  részének  leíró  és  elbeszélő  mód- 
ját, habozás  nélkül  igazat  fog  adni  meggyőződésem- 
nek, hogy  közvetetlen  benyomásokat,  jelen  vagy  ahg- 
múlt  szemléleteket  örökítenek  meg.  A  képeknek  olyan 

határozott  és  aprólékos  vonásai,  az  eseményeknek 
annyi  kis,  szinte  mellékes  mozzanata,  az  előadásnak 
az  a  valószerű  elevensége  és  jellemző  részletezése, 
amint  mindezekkel  a  tengeri  betegségeknek  (i),  a 
török  császár  gallipolii  veres  hintájának  (2),  a  nagy- 
vezér első  fogadásának  (7),  Mikes  drinápolyi  és  jeniköi 
lakásának  (10.,  15..  19.)  szemléletes  rajzától  s  az  öreg 
Bercsényi  arcképétől  (22.,  24.)  kezdve  lépten-nyomon 
találkozunk,  távolabbi  emlékezetből  nem  eredhetnek 
többé,  minden  bizonnyal  közvetetlenül  papírra  vetett 
benyomásokat  őriznek.  Ide  mutat  az  a  körülmén}- 
is,  hogy  épen  az  ilyen  természetű  részletek  a  régebbi 
levelekben  leggyakoribbak  és  legfrissebbek  ;  nem- 
különben ide  mutatnak  a  tárgyi  ismétlések,  egymás- 
tól nem  is  nagyon  távol  (6 — 9.,  146 — 147.,  147 — 148., 
103 — 200.).  Azután  erről  a  tettetést  nem  ismerő,  egy- 
szerű, naiv  lelkű  Mikesről,  akinek  mindig  a  szíve,  az 
egész  szíve  van  az  ajakán,  miként  lehetne  csak  elkép- 
zelnünk is  olyanféle  érzelmi  mesterkedéseket,  hogv 
már  Rákóczi  halálának  sajgó  sebével,  életének  leg- 
mélyebb fájdalmát,  utólag  írván  a  megelőző  napok 
történetét,  való  hűséggel  lett  volna  képes  átjátszani 
a  fejedelem  betegségének  első  nyomain  támadt  aggo- 
dalom, a  felépülésére  gondoló  reménykedés  s  a  halál- 
tusája előtt  való  vergődés  és  gond  (iii.)  érzelmeibe 
és  hangjaiba.  Hiszen  nincs  összes  levelei  között  egy 
sem,  mely  épen  érzésének  meleg  és  igaz  közvetetlen- 
ségével  mélyebben  hatna,  mint  az  (iio.)  melyben 
Rákóczi  halálos  betegségének  legelső  jeleiről  még 
vigasztalást  keresve  szól,  noha  Isten  akaratában  meg 
kellene  nyugodnia,  ha  jó  keresztyén  volna  ;  «de  mikor 
erősen  szeretünk  valakit,  akkor  a  látható  elfelejteti 
velünk  a  láthatatlant*.  Ha  Mikes  igazán  az,  akinek 
ismerjük,  úgy  az  emelkedő  felhőknek,  a  növekedő 
borulatnak  ezek  a  finom  árnyéklatai :  az  igaz  érzés 
művészete,  nem  a  számításé.  Nem  egykori,  felújított 
érzelmeit  festegeti,  hanem  azokból  szól,  amelyek  épen 
szívét  dobogtatják.  Nem,  a  Leveleskönyv  nem  emlék- 
irat, sem  egyfolytában,  sem  megszakításokkal  készült 
emlékirat,  hanem  levélformában  írt  vagy  levélformába 

átalakított  napi  följegyzéseknek  későbbi  kiadásra 
szánt  gyűjteménye.  Hogy  mikor  vagy  milyen  idő- 
közökben gyűjtötte,  vagy  másolta  őket  könyvébe  : 
alárendelt  kérdés. 

A  munka  nem  lehet  missilis  levelek  sorozata  sem. 
Ennek  a  régi  s  be  még  mindig  nem  fejezett  irodalom- 
históriai kérdésnek  történetével  és  egyes  mozzanatai- 
val e  kis  értekezés  megszabott  keretében  nem  foglal- 
kozhatom. A  vita  folyamában  Toldy  Ferenc  óta 
Mikes  leveleinek  igazi  levél-voUa  ellen  összehordott  s 
eléggé  ismert  bizonyítékokat  nem  is  szükséges  ismé- 
telnem. De  megtoldhatom  még  olyannal  is,  mely  előt- 
tem szinte  döntőnek  tűnik  föl.  Mikes  nénjét,  P.  E. 
grófnét,  akivel  állítólag  levelez,  szeretett  atyjafiának, 
kedves  beszélgető  társának,  legbizalmasabb  meghittjé- 
nek mondja  és  tünteti  föl.  De  az  összes  levelekben 
nincs  egyetlenegy  vonás,  melyből  rokoni  viszonyuk 
mibenlétére,  természetére  határozottabban  csak  kö- 
vetkeztetni is  lehetne.  Hiába  keresünk  egy  szót,  m^ely 
a  levelezés  kezdeténél  korábbi  időre  vonatkoznék, 
valamely  régi,  közös  emiékök,  akár  csak  találkozá- 
suk megemlítését,  egy  konkrétebb  vonatkozást  viszo- 
nyuk alapjára,  keletkezésére,  fejlődésére.  Elképzel- 
hető-e ez  Mikesnél,  kinek  gyermekemlékei  Zágon  ké- 
pével oly  melegen  élnek  s  annyiszor  fölmerülnek  lel- 
kében? !  Az  első  levélben  említi,  hogy  két  hónapja, 
tehát  még  Franciaországban,  kapott  nénjétől  tudósí- 
tást ;  e  szerint  előbb  is  leveleztek  volna.  De  a  könyv 
végén  meg  azt  írja  Mikes,  hogy  gallipolii  levele  az  első, 
melyet  nénjének  írt.  Csak  leveleskönyvére  gondolt  a 
levelezés  helyett,  mely  ha  igazi  lett  volna,  ez  az  ellen- 
mondás lehetetlen.  Ez  az  utolsó  levél  azonban  egy, 
még  erősebb  bizonyságot  is  szolgáltat.  A  levelezést 
egész  világosan  befejezi,  cunen-wel  a  végén,  a  nélkül, 
hogy  a  befejezésnek  valami  okát  adná.  Igazi  lev^elezés 
így  nem  végződhetik  :  megszakíthatja  a  halál  be- 
fejező elmélkedés  nélkül  vagy  megszakíthatja  a  leve- 
lező elhatározása  s  akkor  meg  is  mondja  az  okát.  Ez 
egy  munkának,  egy  gyűjteménynek  a  befejezése,  iro- 
dalmi végszó.  Mikes  Zay  Zsigmond  halála  után  egye- 

dül  marad  Rákóczi  társai  közül ;  a  porta  a  később 
összeverődött  magyarság  básbugjává,  fejévé  teszi ; 
hetvenedik  esztendejéhez  közelít  :  «a  virágból  kóró 
lett»  (85).  Annak  a  világnak,  amelyhez  tartozónak 
érezte  magát,  lehullott  előtte  a  függönye.  Több  mint 
egy  évi  vakoskodás  után  csodáiatosképen  vissza- 
nyerte szemevilágát  ;  de  azért  csak  homályban  ma- 
radt minden  körülötte.  Nincs  mit  látnia,  nincs  mit 
várnia,  nincs  mit  megélnie.  «Annyi  hosszas  bujdosása 
után  nem  kíván  más  boldogságot,  hanem  hogy  az 
Ürban  haljon  meg.»  Leszámolt  magával  és  az  élettel ; 
följegyezni  valója  sincsen  többé  s  egy  pillantást  vetve 
külső  és  belső  életének  tükrére,  mély  fohászkodással 
leteszi  a  tollat. 

A  Leveleskön>^nek  ilyen  felfogása  vezet  legköny- 
nyebben  irodalomtörténeti  jelentőségének  pontos  meg- 
jelölésére is.  Az  irodalmak  fejlődésének  igen  nevezetes, 
korszakos  határpontjai  azok,  melyeken  az  emberi 
lélek  képe,  egy-egy  új  szellem  által,  egy-egy  új  mun- 
kában, igazság,  erő,  teljesség  tekintetében  haladást 
mutat.  Lépésről-lépésre  való  haladás  ez,  amint  a 
líra  nyer  a  lélekbe  pillantás  mélységében  és  föltárá- 
sának bátorságában  ;  amint  az  elbeszélt  események, 
melyek  között  az  emberi  élet  hányódik,  tettekké 
izmosodnak,  melyeket  jóság  és  gonoszság  sugallanak, 
a  tettek  g3'ökerei  mind  mélyebb  és  mélyebb  rétegek- 
ben, szálaiknak  egyre  dúsabb  bokrában  és  finomabb 
szövedékében  mutatkoznak.  A  lélek  egy-egy  érzésé- 
nek, szenvedélyének  tisztább  fehsmerése  és  igazabb 
kifejezése,  egy-egy  mélyebb  rétegének,  talán  rejté- 
lyének feltárása,  mozgalmainak  valószerűbb  feltün- 
tetése, egész  képének  teljesebb,  hívebb  és  elevenebb 
ábrázolása,  ahogyan  az  irodalmak  életfolyamában 
megjelennek  :  mindezek  nemcsak  mint  kiváló  írói 
szellemek  képességének  bizonyítékai  fontosak,  ha- 
nem mint  a  müszellem  haladásának  emelkedő  foko- 
zatai is.  Ebből  a  szempontból  oly  nagy  jelentőségű 
emléke  XVL  századi  irodalmunknak  a  Karádi-féle 
Balassi  Menyhért  árultatásdnak  komédiája,  minden 
íormátlansága,  kezdetlegessége  mellett  is  ;   azt  mond- 

hatjuk,  hogy  ez  a  szmmű,  mely  kegyetlen  szatírájá- 
val egy  lélek  sötét  mélységeibe  világít,  az  első  igazi 
jellemrajz  költészetünkben. 

Ezen  az  úton  kell  keresnünk  Mikes  Leveleskönyve 
irodalomtörténeti  fontosságának  kulcsát  is.  Az  olasz 
Carducci  Petrarca  sírjánál  című  híres  tanulmányában 
írja  a  következő  sorokat  :  «Petrarca  volt  az  első  olasz 
költő,  aki  érezte,  hogy  az  egyén  lelkének  is  lehet  tör- 
ténete, akár  az  egész  emberiségnek  ;  hogy  a  leg- 
jelentéktelenebb eseménynek  is  megvan  a  jogosult- 
sága rá,  hogy  dalban  hangozzék  tovább,  ha  az  ember- 
nek lelkét  érinti  és  szívében  viszhangot  ébreszt».  Ez 
a  gondolat,  majdnem  szőról-szóra  egyenesen  vonat- 
koztatható Mikesrt-  és  a  Törökországi  Leveleskönyvre. 
Ezt  is  megilleti  bizonyos  elsőség  irodalmunkban.  Az 
első  magyar  munka,  mel}'  egy  emberi  lelket,  valójá- 
nak minden  elemével,  szövedékének  világos  képével, 
egyéni  sajátosságának  eredeti  színösszetételében,  éle- 
tének mozgalmas  elevenségében  tisztán  és  teljesen 
tár  föl  előttünk.  Némileg  elődje  már  a  költő  Balassi 
Bálint  ;  de  a  léleknek  az  a  képe,  melyet  az  ő  lírája 
sugároztat,  minden  színgazdagsága  és  nagyobb  mű- 
vészi értéke  mellett  sem  látszik  olyan,  összes  vonat- 
kozásaiban befejezetten,  hiánytalanul  teljesnek,  mint 
Mikesé  a  levelekben.  Ebből  a  szempontból  a  Leveles- 
könyv Petőfi  lírai  költészetének  méltó  elődje.  Mikes 
lírát  írt,  midőn  napjainak  folyását  jegyezgette  ;  Petőfi 
életének  történetét  írta,  mikor  lantját  pengette. 


Akármilyen  jellemű  az  így  feltüntetett  kép,  minden- 
esetre megvan  a  művészet  lélektanában  gyökerező 
művészi  varázsa.  De  Mikes  lelkének  rajza  emberi 
varázsával  is  meghódít.  Ezek  a  vonások,  Told}'  Fe- 
rencnek i86i-ben  megjelent  derék  tanulmánya  óta, 
többször,  szebben  és  alaposabban  ki  vannak  fejtve 
kritikai  irodalmunkban  s  a  köztudatba  is  jobban  át- 
mentek és  kiteljesedtek,  hogysem  elég  ne  lenne  egy- 
szerűen és  röviden  rajok  mutatnom. 

A  Mikes  alakjára  jellemző  vonások  közül  talán 
épen  csak  «anyajellegök»  nem  volt  eléggé  kiemelve, 
épen  az,  amely  a  valamennyiökből  szövődő  kép 
hasonlíthatatlanul  vonzó  benyomásának  fő  forrása. 
Ez  Mikes  testi  épsége,  törhetetlen  egészsége,  mely 
egész  lelki  világára  és  életére  is  határozó.  Hogy  Mikes 
ifjúi  fogékonyságát,  elevenségét,  ruganyosságát,  ke- 
délyének tiszta,  folttalan  zománcát  aggkoráig  meg- 
őrizte :  annak  legegyszerűbb  magyarázata,  hogy  testi 
épségét  is  megőrizhette.  Dicséri  jó  álmát  s  ha  éber, 
akkor  igazán  az,  noha  nem  épen  beszédes.  Huszon- 
hét éves  korától  hatvankilencig,  a  Leveleskönyv  ké- 
szültének egész  ideje  alatt,  mindössze  csupán  kétszer 
látogatta  meg  rövid,  néhány  napos  lázas  betegség 
(76.,  154.),  akkor  is  csak  olyan,  hogy  a  káposztaleves 
segített  rajta.  Hajló  korában  világtalanság  fenyegette 
(193.)  ;  az  is  egy  jó  esztendő  múlva,  mintegy  Isten 
csudájából  elmúlt  róla.  Ez  az  ép  szervezet,  melyen  nem 
togott  kór,  ragály,  nyomorúság,  fáradság,  időjárás, 
ez  az  alapja  annak  az  egészségtől  duzzadó  lelki  szer- 
vezetnek, mely  dacolt  a  balsorssal,  egy  ifjan  letört 
élet  minden  visszásságával,  hazátlansággal,  remény- 
telenséggel, egyedülvalósággal.  Ebben  gyökerezik  cso- 
dálatos lelki  egyensúlya,  mely  minden  elevenségének, 
vidám  és  borús  felindulásainak  ellenére,  nagyobb, 
merészebb  ingásokat  sohasem  mutat :  nem  szédíti 
és  ragadja  el  szerelme,  nem  kergeti  kétségbeesésbe 
életcéljának  szétfoszlása,  eszményétől  való  elszaka- 
dása, rideg  magányossága.  Ebből  sarjad  annyira  jel- 
lemző naiv,  becsületes  érzékisége,  mely  a  munkának 
egyik  legelmésebb  levelét  (83.)  sugallja,  Zsuzsi  iránt 
érzett,  különben  oly  nemes  szerelmét  is  színezi  s 
könnyen  csalja  képzeletét  kényes  dolgokra  és  borsos 
tréfákra  (49.,  55.,  58.).  Ebben  érik  szeretettel  teljes 
bizalma  ép  úgy,  mint  sohasem  lankadó  érdeklődése 
a  világ  és  emberek  iránt,  nemkülönben  az  az  ösztön- 
szerű hajlama,  hogy  minden  élményét  addig  hámozza, 
míg  valamely  megnyugtató,  vigasztaló  tanulság  mag- 
ját nem  találja  meg  benne. 
Sajátságos,  hogy  ez  a  csupa  egészség,  csupa  fris- 

seség  ember  még  sem  látszik  igazán  a  külső  életre 
teremtve,  inkább  a  belsőre.  Nem  a  tettek,  nem  is  az 
események  hullámain  folyik  igazán  az  élete,  még  csak 
a  külsőre  vonatkozó  tervelgetésekén  sem,  hanem  in- 
kább a  gondolatokén  és  az  érzelmekén.  Érzelmei, 
merengései,  vágyakozásai  sem  izzanak  a  hevesebb 
vágyig,  sem  a  közügy,  sem  a  maga  boldogsága  érde- 
kében. A  feszülő  húrt,  midőn  sírni  vagy  ujjongani 
kezdene,  egy  tréfaszóval  elszakítja.  A  tétlenségre  kár- 
hoztatott bús  magyarok  között  egy  tétlen  vidám 
magyar.  Az  emigráció  politikai  életében  is,  amenn\d- 
ben  ilyenről  szólni  lehet,  egy  kissé  «a  malom  alattróL) 
vett  csak  részt.  A  tervezgetésekhez,  számításokhoz 
nem  sokat  értett ;  nem  is  igen  volt  kedve  s  úgy  lát- 
szik, szava  sem  hozzájok.  Tanácsát  a  fejedelem  és  fia 
nem  kérték  ;  ő  csak  hü  ragaszkodásával  szolgálhatott 
s  becsületesen  intézte  az  udvar  dolgait.  Csak  egyetlen 
fontos  politikai  tanácskozásukban  való  részvételéről 
tudunk  bitonyosan  (114.),  mikor  Rákóczi  halála  után 
a  porta  Ibrahim  efendivel  megkérdeztette  a  bujdo- 
sóka.t,  «ha  akarják-e,  hogy  szegény  üdvözült  urok 
nagyobbik  fiát  Rodostóba  hozassa».  Minthogy  a  leg- 
több hivatásos  politikus  előtt,  az  igazán  kiválók  ki- 
vételével, csak  a  politikai  tehetség  és  tevékenység 
jő  számításba  az  emberek  megítélésénél :  ebben  ke- 
reshetjük magyarázatát  annak  a  lenéző  ízü  szónak, 
mellyel  egy,  különben  értékes  hírű  diplomata,  Bohn 
vagy  Bon,  Mikest,  ezt  az  eleven  eszű,  gazdag  és  nemes- 
lelkü  s  oly  mozgalmas  belső  művészi  életet  élő  embert 
«korlátoltnak»  jellemzi. 

Igaz,  nem  volt  sem  mél^'ebb,  sem  egyetemesebb 
szellem  ;  de  ha  «korlátokat»  keresünk  Mikes  valójá- 
ban, akkor  jellemzően  mindenek  előtt  azok  a  korlátok 
fognak  szemünkbe  tűnni,  melyek  a  nemes  gondolatok 
és  érzelmek  területét  határolják.  Ezeket  a  korlátokat 
nem  lépte,  nem  tudta  átlépni  soha  ;  egész  élete  a 
tőlük  határolt  területén  folyt  le.  Az  volt  mindenek 
fölött,  aminek  nemzete  nézi,  mióta  csak  megismer- 
kedett vele,  aminek  költőink  éneklik  :   a  hűség  meg- 

testűlése.  Annak  a  Székelyföldnek  volt  a  gyermeke, 
melyről  Szeöke  Ambrus  énekelte  : 

Kicsiny  vagy, 
Mégis  nagy 
Hűvscg  ott  ; 
Hideg  vagy, 
Mégse  fagy 
Szived  ott. 

Magával  hozta,  megőrizte  szülőföldének  ezt  a,  kuruc 
elődjétől  megénekelt  meleg  hűségét.  Lelkének  uralkodó 
életének  iránjátó  vonása  s  egyszersmind  végzete  :  ma- 
gasztos, föláldozó  ragaszkodása  fejedelméhez  és  feje- 
delmének emlékéhez.  «Én,  aki  egész  életemben  buj- 
dostam és  végtére  tizenhat  esztendős  koromban  a 
hazámat  elhagytam,  az  bizonyos,  hogy  a  szabadság- 
keresés akkor  az  elmémben  nem  volt,  és  ha  eddig  tart 
bujdosásom,  az  igaz,  hogy  az  uramhoz  való  vak  sze- 
retetem okozta»,  vallja  1727-ben  (85.)  és  majdnem 
hasonló  szavakkal  űjra  1738-ban  (175.).  Jellemzően 
érdekes,  hogy  ezt  az  érzést  sohasem  magyarázgatja, 
eredetében  és  okaiban  nem  vizsgálgatja,  lelkét  be- 
töltő^ uralmában  és  életére  való  befolyásában,  mint 
az  Ur  rendelésében  megnyugszik ;  mindebben  és 
mindez  által  szinte  ellenállhatatlan  természeti,  elemi 
erőnek  érzi  és  érezteti.  E  benyomásban  érezzük,  a 
játszi  enyelgés  és  nyugodt  áhitat  színe  alatt,  a  leg- 
mélyebb rejtelmet,  metyet  az  emberi  lélek  titkaiból 
feltár.  Uralkodik  egész  valóján,  a  legmeghatóbb  ön- 
zetlenség képeinek  és  nyilatkozatainak  sorában.  Szol- 
gálja urát  kilátástalanul,  mindig  áldozatkészen,  oly- 
kor nyomorogva  s  mint  magyar  büszkesége  mondatja 
vele  :  sohasem  az  adomirt.  «Akik  bujdosó  fejedelmet 
szolgálnak,  hogy  lehetne  azoknak  valamijök?»  —  írja 
(32.).  önérzet,  büszkeség,  amint  a  kéréstől  a  szükség- 
ben is  vonakodik  ;  amint  urának  rosszkedvű  bizal- 
matlanságára fölindul  s  azután  térden  és  könnyek 
között  kéri  bocsánatát  (121.)  ;  amint  Rákóczi  halála 
után  felemelt  fővel,  néma  szenvedéssel  dacol  környe- 

zetének  gyanúsításaival  (120.)  ;  nyilatkozott-e  valaha 
nemesebb  és  vonzóbb  módon? 

Hazájának  szolgálata  fejedeleme  szolgálatába  és  iro- 
dalmi munkásságába  olvadt.  Hazaszeretete  inkább 
természeti,  mint  politikai  hazaszeretet.  Korábban 
kikkel  a  gonosz,  kegyetlen,  bosszúálló  fejedelmek 
ellen  (32.),  de  inkább  erkölcsi  és  vallásos,  mint  poli- 
tikai vonatkozásban  és  felindulással.  A  másvilági  ítélő- 
szék előtt  az  ilyen  «fejedeiem  hiába  fogja  azt  allegálni  : 
a  ministerim  javallottak  nékem,  hogy  a  bujdosó  ma- 
gyarokat bujdosásokban  is  üldözzem».  Hogy  hazája 
szenved  s  ő  hazájáért  szenved  :  nem  emlegeti.  Mikor 
reá  gondol,  az  otthonnak  édes,  békés  emlékei,  csa- 
ládjának korán  elhagyott  köre,  nemzetének  zavar- 
talan boldogulása  :  ezeknek  a  képzetei  melegítik  szí- 
vét. A  forradalom  szenvedélyei  sohasem  hevítették  ; 
eszmekörére  már  szinte  idegenül  tekint  ;  lélektani 
forrásai  között  nem  tud  szemet  hunyni  a  kevésbbé 
ideális  motívumok  előtt  sem  (135.)  ;  s  mikor  kilátás- 
talan törekvéseivel  az  ő  nyugodtabb,  józanabb  fel- 
fogása összeütközésbe  jő  :  szabadon  és  őszintén  han- 
got ad  neki.  Még  akkor  is,  ha  egy  új  fölkelés  készülő- 
dései legédesebb  személyes  vágyai  betelésének  káp- 
rázatával  kecsegtetik.  Minden  sebe  közül  a  hon- 
talanságé sajgott  legtovább.  Mily  erősen  vágyódik 
haza  ;  mily  megindultan  köszönti  a  hónából  érkező 
Oltót  (142!)  ;  milyen  boldogan  látja  Erdélynek  leg- 
alább a  köpenyegét  s  iszik  a  Bozza  vizéből  (146.) !  De 
Rákóczi  József  kalandja,  mely  hazájával  kecsegteti, 
azt  vérbe-könnybe  borítaná,  a  siker  reménye  nélkül. 
A  közérdek  ellentétbe  kerül  lelkében  a  maga  érde- 
kével s  ő  ép  oly  nemes  belátással,  mint  magasztos 
önzetlenséggel  hálát  ad,  hogy  egy  valamire  való  ma- 
gyar sem  jött  közéjök  (137.),  kiket  a  porta  az  ország 
fölkeltésére  indított.  «A  hazám  javát  és  csendességét 
kell  kívánnom,  nem  a  magamét)),  írja  (164.).  íme,  feje- 
delméhez való  hűségének  és  hazaszeretetének  jelleme, 
az  önzetlenség  legtisztább  ragyogásában. 

Renényeiről,  vágyairól  egymásután  mondott  le.  Le 
kellett   mondania   szerelméről   is.    Ezt    a   szerelmet. 

melyet  nyolc  esztendőn  át  őrzött  szívében,  elejétől 
valami  egészséges,  érzéki  vágy  melegíti  át,  de  csak 
annál  jobban  megnemesíti  a  szeretettnek  érdeke, 
talán  szeszélye  előtt  kétszer  meghajló,  hűtlenségét 
egy  zokszóval  nem  vádoló,  távozásakor  tőle  könnyel- 
mosollyal, áldó  búcsúval  váló  önzetlenség.  «Miért 
kívánnám  én  azt,  hogy  valaki  a  maga  szerencsétlen- 
ségén kívül  az  enyémet  is  viselje?  .  .  .  Végy  el  engem 
te  szegény,  ketten  leszünk  szegények»  (75.)-  Vájjon 
ha  olvasta  volna  Zsuzsi  ezeket  a  leveleket,  árvaságá- 
ban vagy  özvegységében  elgondolkodhatott  volna 
rajta,  hogy  íme,  mijévé  lehetett  volna  Mikes  egy  jó 
asszonynak  :  megijedt  volna-e  a  kettős  szegénység- 
től és  elhagyta  volna-e?  Hogy  a  szerető  ragaszko- 
dásnak, a  magával  nem  törődő  odaadásnak,  a  nyájas 
gondoskodásnak,  az  élet  mézének  milyen  mértéke 
lakott  Mikesben :  valamennyi  levél  tanúsítja.  De 
nem  volt  senkije,  akit  körülölelhetett,  dédelgethetett 
volna  vele,  egy  szív,  amely  kitartott  volna  mellette 
és  szeretettel  kísérte  volna  útját.  Ö  tele  volt  ezekkel 
a  tárgyat  kereső  érzelmekkel,  visszatarthatatlanul 
csordultak  ki  szívéből,  képzeletében  teremtett  egy 
élettársat  magának  és  elárasztotta  velők.  Ez  az  ön- 
magára sohasem  gondoló  jóság,  szíves  szolgálat,  em- 
berséges segítség,  amivel  bujdosó  társai  iránt  is  min- 
dig kész,  noha  épen  nem  vak  ama  visszásságok  és 
gyarlóságok,  egyenetlenség,  irigység,  gyanakodás  irá- 
nyában, melyek  az  emigrációk  rendes  átkai  s  amelyek- 
től a  rodostói  telep  sem  maradhatott  ment,  még  aíckor 
sem,  mikor  már  egy  szilvafa  árnyéka  alá  szorult  (116. 
162).  Inkább  csak  sóhajt  fölöttük,  az  elmúlhatatlan 
emberi  gyarlóságon,  mintsem  hogy  feddené  őket,  még 
kamarájának  siket  falai  közt  is. 

Kedvezőtlen  ítéletmondásaiból  emberszerető  lelke 
ritkán  felejti  ki  a  «mentő  körülményeket»,  általán 
ép  oly  tartózkodó  bennök,  mint  a  milyen  föltétlen 
és  rendületlen  hittel  van  az  isteni  igazsághoz,  bölcses- 
séghez és  jósághoz.  Lelkét  teljesen  megnyitja  neki,  de 
sem  titkain  nem  töpreng,  sem  el  nem  fogúit  a  vallásos 
babonában  (65.,  95.)  Ebben  a  mély,  odaadó,  tiszta  meg- 


nyugvást  kereső  vallásos  érzésben  talán  kereshetjük 
bizonyos  nyomát  annak  a  Fénélontól  is  pártolt  quie- 
tismusnak,  mely  XIV.  Lajos  Franciaországában  a 
szellemeket  annyira  megmozgatta  s  oly  heves  viták 
tárgya  volt :  a  lélek,  semmi  által  nem  zavarható 
szemlélődéssel,  minden  vágytól  és  céltól  menten  me- 
rül Istennek  szeretetébe.  A  muszlim  fatalizmus  taní- 
tásai és  példái  is  erősíthették  ezeket  a  régi  benyomá- 
sokat. Mikesnek,  hűsége  és  honvágya  mellett,  ez  az 
isteni  félelme,  bizodalma  az  Ür  bölcsességében  és 
megadása  akaratában  :  legjellemzőbb  indítéka.  Nem 
akkor  kapaszkodik  hozzá,  mikor  már  menedéke  nincs  ; 
üdítő,  a  vágyak  és  keservek  szomját  oltó  forrása  foly- 
ton buzog  szívéből.  Hangja  attól  kezdve,  hogy  Leveles- 
könyvének legelső  istenes  sóhajtása  kitör  belőle  (4.), 
folyvást  erősödik  és  szélesedik  ;  mikor  fejedelmét  el- 
veszti ;  mikor  a  feltámadásukat  illető  vékonyka  re- 
ménye is  szertefoszlik  ;  mikor  a  szép  királynő  kegyet- 
len határozatából  meg  kell  értenie,  hogy  «ex  Turcia 
nulla  redemptio» :  uralkodóvá  lesz  egész  belső  vilá- 
gában. Csak  természetes  fejlődés  az,  amit  feltüntet, 
az  élet  föltételezte  átmenet  ;  lén^-egére  nézve  a  fiatal 
meg  az  agg  Mikes  között  nemcsak  ellentétet,  de  még 
nagyobb  változást  sem  láthatunk.  Az  ifjú  vallásos 
érzése  is  komoly  már  s  nem  zordon  az  öregé  sem. 
A  fejlődés  mozzanataira  mindössze  annyit  jegyezhe- 
tünk meg,  hogy  kezdetben  még  cseng  benne  az  Istenbe 
vetett  bizalom,  ki  jóra  fordíthatja  sorsukat,  míg  utóbb 
miár  csak  az  áhítatos  megadás  hangzik  bölcsességében, 
ki  hátralevő  napjainak  minden  élni  való  kenyerét 
Rodostóban  rakta  le  számára.  Ez  a  keleti  kép,  mely- 
lyel  keresztyén  megnyugvását  legszívesebben  példázza, 
már  Törökországba  érkezésük  évében,  Drinápolyban 
írt  leveleiben  (7.,  16.)  előfordul  s  azóta  mindvégig 
igen  sokszor.  A  vele  kifejezett  gondolatoknak  és  érzé- 
seknek harmóniája  mind  sűrűbben  zendül  föl  s  egyre 
erősebben  hallszik  ;  a  korábban  belevegyülő  könnyed 
trillák  és  futamok  ritkulnak  ;  s  befejezésül  egy,  szent 
egyszerűségében  mélyen  megindító  akkorddal  vég- 
ződik. 

Az  isteni  félelemnek  ilyen  határozó  uralkodása  a 
lelken,  ennek  valamennyi  megnjdlatkozásában  ilyen 
jellemző  sugallata  :  magában  nem  új  jelenség  iro- 
dalmunkban. XVI.  századbeli,  protestánskori  íróink- 
nak legnagyobb  részét  jellemzi.  De  színre  és  hangra, 
az  életfelfogás  alakítására  nézve  Mikesnél  mennyire 
másnak  mutatkozik!  A  léleknek  nem  zordon  kétsé- 
geit, sötét  rémeit,  bűntudatát  veri  föl,  hanem  inkább 
nyugalmát  hozza  ajándékul  és  szent  derűjét  őrzi.  És 
meg  is  őrzi.  A  próféták  rettentő  képzelgéseinek  és 
harsány  pathosának  semmi  nyoma  :  inkább  a  gyer- 
mekkedély tiszta  vidámságával  humora  lopózik  be 
egyideig  még  azokba  a  formákba  is,  melyekbe,  a 
(oiagy  cselédcs-gazda»  bölcsességére  bízván  magát, 
vallásos  érzelmét  önti.  «Isten  rendelése  után  kell  jár- 
nunk és  azon  nem  sétálni  kell,  hanem  futni ;  mert 
az  Isten  azt  szereti,  hogy  fussunk  az  ő  akaratján,  ne 
csak  jó  kedvvel,  hanem  örömmel»  (12.)  Hogy  erkölcsi 
felfogását,  életnézetét  milyenné  táplálta,  hogyan  fej- 
lesztette ez  a  vallásossága  :  bizonyára  minden  olva- 
sója a  szívbeli  meghatottság  mosolyával  könnyen  meg- 
felel rá.  De  hadd  idézzek  erre  nézve  mégis  néhány 
jelentéktelennek  látszó  sort,  mely  azonban  előttem 
rendkívüli  jellemzőnek  tűnik  föl.  Nénje  állítólag  bort 
küld  neki  s  Mikes  a  köszönő  levélben  (104.)  ezeket 
írja:  «A  mértékletes  ital  segíti  a  mi  édes  egészségün- 
ket. Azt  tartják,  hogy  egy  ebéd  felett  négyszer  innya 
elég  :  az  elsőt  minmagunkért ;  a  másodikát  jóaka- 
róinkért ;  a  harmadikát  a  vígasságért  ;  és  a  negyedi- 
két az  ellenségünkért.  Eztet  nem  tartják  a  mi  édes 
tündér  hazánkbam.  Jókedve,  az  életnek  egészséges 
szeretete,  a  hálának  folytonos  buzgása,  a  megbocsá- 
tás szelíd  készsége,  egész  keresztyén  emberszeretete 
benne  van  ebben  a  lelkéből  fakadt  vagy  legalább 
annyira  a  lelkéhez  szólott  mondásban. 

Gondolatai  számtalan  helyen,  hangja  véges-végig 
bizonyságot  tesznek  róla,  hogy  szinte  boldogan  érzi, 
hogy  van  benne  valami,  amivel  a  sors  nem  bír  :  jó- 
sága és  kedélye.  Tele  van  hálával  ura  iránt,  képzelet- 
beli nénjének  gyöngédsége  iránt,  a  vendéglátó  törő- 


kök  iránt,  de  mindenek  fölött  mennyei  atyja  iránt, 
íkinek  gondviselése  mindenkor  vele  volt»  (207.). 
Legsanyarúbb  napjaiban  sem  képes  a  végzet  meg- 
tömi ;  a  csapásokat  hitével  és  humorával,  a  bizalmat- 
lanságot és  idegenséget  becsületességével  és  szeretetre- 
méltóságával győzi  le  s  a  kis  örömöket  is  élvezi  sze- 
rény életkedvével.  Egy  nagy  politikai  hírt,  az  auszt- 
riai ház  férfiágon  kihaltának  hírét  ezzel  a  fölkiáltás- 
sal veszi :  «Micsoda  szép  állapot  élni  ;  mert  ha  meg- 
haltunk volna,  nem  éltünk  volna  meg  ilyen  nagy 
dolgot!))  (159.)-  Fürge,  jóságos  leleményével  mindennek 
megtalálja  derűs  vagy  legalább  megnyugtató  oldalát, 
Még  utolsó  reményének  meghiúsultát  is,  hogy  hazai 
földben  pihenhet,  tréfás  iróniával  magyarázza  a  maga 
javára  és  elhumorizálja  :  «Tartozunk  meghálálni  a 
királynénak  hazánkból  való  kirekesztésünket,  mivel 
ott  az  élet  fogyatkoztatására  több  ok  vagyon»  (165.). 
Enyelgő  humora  beragyogja  egész  világát  s  ha  el- 
borul is,  különösen  egy-egy  bujdosó  társának  halála- 
kor, a  keserűségtől  távol  marad.  Az  őszi  ködök  még 
elhagyatott  agg  korában  is  könnyen  fölszakadoznak 
lelkéről  s  a  rét  virágai  enyhén  mosolyognak  felénk  a 
napszállat  árnyékában. 


Ilyen  eredeti  és  szeretetreméltó  lélek  az,  a  mely  a 
Leveleskönyvhen  megrajzolódik  előttünk,  még  pedig  a 
maga  igaz  és  vonzó  teljességében.  Ez  tartalmi  újsága 
s  kedveltségének  fő  forrása.  Aki  megismerkedik  vele, 
mintha  bizalmas,  nemes  és  jókedvű  barátot  nyerne 
benne,  akinek  nincsen  titka  előttünk  s  minden  gondja, 
hogy  a  mi  szívünkön  is  könnyítsen.  És  minthogy  ez 
a  lélek  a  neki  legmegfelelőbb  nyelvi  alakban  fejeződik 
ki :  stíltörténeti  fontosságát  is  voltakép  ez  magya- 
rázza. Ha  mindazoknak  a  vonásoknak,  melyekkel 
Mikes  előadása-módja  jeleskedik  és  amelynek  újsá- 
gával meglep,  közös  gyökerét  keressük  s  egy  mindent 
összefoglaló  tételben  kívánjuk  megjelölni  őket :  azt 
mondhatjuk,  hogy  a  Törökországi  Leveleskönyv  prózája 

a/  első,  minden  ízében,  igazán  egyéni  próza  irodal- 
munkban. Az  egyéni  léleknek  első  teljes  képe  az 
egyéni  előadásmódnak  első  eredetiségében  jelenik  meg. 
Mikes  irodalmi  műveltségét  Farnciaországban  fran- 
cia munkákból  merítette.  Ennek  a  nyomát  őrzi  vé- 
kony, sűrű,  hosszas,  dűlt  betűs,  egészen  franciás  jel- 
legű kezeírása  is.  A  francia  példák,  emlékiratok,  leve- 
lek, költői  enyelgések,  megtanították  vagy  inkább 
felbátorították  olyan  psychológiai  jellemű  hatásokra, 
melyekre  korábbi  irodalmi  kísérleteink  alig  gondoltak. 
A  maga  sajátos  valója,  eredetisége  pedig  könnyen  és 
természetesen  vezette  e  hatások  módjára  és  eszkö- 
zeire, mert  hiszen  amilyen  volt,  magát  épen  ezek 
által  és  ezekben  fejezhette  ki  leghívebben.  Sokféle 
tárgyainak  mindegyike  egyéniségébe  olvadva,  az  ettől 
nyert  eredeti  színben  és  hanggal  jelenik  meg.  A  régi 
magyar  történeti  stílnek  deákos,  mesterséges,  általán 
hideg  körmondatai  felbomlanak,  kemény  szentenciái 
megenyhülnek  :  amit  elmond  a  világnak  és  a  maga 
körének  történetéből,  a  népek  hagyományaiból,  a 
saját  élményeiből  ;  könnyedén,  a  beszélgető  hang 
kedvességével,  a  szemlélet  és  szemléltető  kedv  ele- 
venségével teszi.  Természetességét  egy  művészi  lélek 
ösztönszerű  finomsága  teszi  kedvessé  s  szerkesztő, 
kikerekítő,  kiélező  képessége  hatásossá  ;  ép  e  tulaj- 
donságai által  szinte  szembe  kerül  azokkal  az  elbe- 
szélő elődeivel,  akik  még  deákosak  sem  voltak,  csak 
képzetlenül  és  nyersen  természetesek.  Vallásos  esz- 
mék hangoztatásában  és  kifejezésében  is  merőben  új. 
A  f)olemikusok  és  prédikátorok  vagy  csatázok,  szen- 
vedélyesek, csufondárosok,  vagy  szárazak,  okoskodók, 
követelők.  Nála  az  érzésre  és  éreztetésre  esik  a  súly, 
a  szeretetre  és  megnyugvásra.  Gondolatai  mindig 
szívén  mennek  keresztül  s  a  nyelvnek  rideg  erélyét 
gyöngéd  melegsége,  szinte  bája  váltja  fel.  Valósággal 
minden  ízében  újnak,  szokatlannak,  eredetinek  tet- 
szik ez  a  beszéd,  mely  egyszerre  oktat  és  mulattat, 
magához  von  és  fölemel,  megindít  és  megnyugtat, 
meglep  és  elandalít,  borong  és  tréfál.  Gondolatokat, 
képeket,    alakokat,     mindent    csak    magából    merít 

abból,  a  mit  igazán  magáévá  tett ;  előadásának  min- 
den vonása,  fordulata,  kifejezése  egyenest  lelkébe 
világít ;  s  e  színjátékban  voltakép  az  egymásra  utaló 
színeknek  milyen  harmóniája  játszik.  Hangjának  pa- 
thetikusabb  emelkedését  mindig  valamel}^  elégikus 
vonás  mérsékli ;  jókedvének  szilajabb  áradását  hu- 
moros melancholia.  «  A  nagy  vigasságban  csak  sóhaj- 
tunk s  olyan  jó  kedvünk  van,  hogy  majd  meghalunk 
búnkban»  (57.)- 

A  vers  nem  volt  kenyere.  A  Leveleskönyv  első  felé- 
ben, Rákóczi  haláláig,  szívesen  sző  írásaiba  rímes 
sorokat,  nagyobbára  gnómákat,  a  szóban  forgó  dol- 
gok erkölcsi  vagy  életbölcseleti  tanulságait,  a  keleti 
mesegyüjteménj^ek  módjára,  talán  ép  ezek  hatása 
alatt,  mint  a  hogj^an  Rozsnyai  Dávid  Horologium 
Fiircicumáhdin  is  találjuk.  Mindössze  két  ilyen  helye 
érdemel  némi  figyelmet,  az  a  kettő,  melyet  Thaiy 
Kálmán  is  közölt  Adalékaihzw.  Az  egyik  (42.)  e^y 
hosszú,  értéktelen  leíró  versnek  végsoraiban  egy  meleg 
és  egyszerűségében  megillető  vallásos  fohászkodás. 
A  másik,  mely  Bercsényi  halála  alkalmából  készült 
(64.),  Dante  egy  megrázó  sorának  visszhangja  egy  naiv 
lélek  merengésében.  Alakilag  azonban  mindez  dara- 
bos, hangtalan,  erőltetett.  A  rithmus  kötelékei  közt 
nehezen,  szinte  esetlenül  mozog. 

Mennyire  más  prózájának  folyamata  és  hangja! 
Mint  a  napsütötte  szökőkút  vize,  oly  könnyen,  frissen, 
csillogóan  és  szabadon  s  egyszersmind  oly  tetszetős 
szabatossággal  ömlik  és  szökell.  Még  pedig  minél  in- 
kább magát  adja,  minél  kevésbbé  ragaszkodik  ism.er- 
tetett  olvasmányainak  szavaihoz  vagy  elbeszélő  mód- 
jaihoz :  annál  elevenebben  és  jellemzőbben.  Szerke- 
zetei kerekek  mesterkedés  nélkül,  jól  és  világosan 
tagoltak  számítgatás  nélkül,  változatosak  darabosság 
és  egyenetlenség  nélkül.  A  terjedelmesebb  mondatok 
rövidebbekkel  váltakoznak,  a  bonyolultabbak  egy- 
szerűekkel, kérdésekkel,  tételekkel,  felkiáltásokkal. 
Szinte  szórja  az  elmés  fordulatokat,  találó  képeket, 
hatásos  alakzatokat,  népies  mondásokat,  élces  gon- 
dolatjátékokat, minden  igény  és  keresettség  nélkül, 

lelkének  legtermészetesebb  és  legmegfelelőbb  meg- 
nyilatkozásaként. Ahol  színben  legtarkább,  ott  is 
érezzük  a  tónus  egységét  ;  ahol  hangban  legválto- 
zatosabb, ott  is  a  harmóniáját.  Különös  kedve  telik 
tréfás  túlzásokban  ;  a  találós  mesék  formáiban  ;  a 
sententiósus  és  tréfás  röpke  beszéd  vegyítésében  ;  a 
látszatos  ellentétekben  s  általán  a  paradox  vonatkoz- 
tatásokban. Mikes  minden  egyes  lapja  bizonyságot 
tesz  róla,  hogy  a  képeknek,  hasonlatoknak  milyen 
bővében  van  és  mikor  mégis  azt  látjuk,  hogy  a  kenyér- 
rakások példázatahoz  hányszor  tér  ismételve  vissza 
az  egész  munkában  :  méltán  elfogódó  szívvel  érez- 
hetjük, hogy  milyen  állandóan  és  súlyosan  nyomta 
lelkét  épen  az  a  gondolat,  a  hontalanságé,  mely  kép- 
zeletét újra  meg  újra  ehhez  a  keleti  képhez  vezette. 
Honvágyában  élt  hazájának  emléke  s  ennek  az  em- 
léknek ránk  nézve  legértékesebb  mozzanata  :  nyelve. 
Az  ő  híres  «székel3-»  nyelve,  melyet  a  hangzásig  ter- 
jedő eredetiségében,  gyökerességében,  gazdagságában, 
tisztaságában  őrzött  meg.  Megőrizte  félszázidjn  ke- 
resztül a  nélkül,  hogy  hallotta  volna,  körüle  idegen 
nyelvek  zsongásában,  idegen  olvasmányok  állandó 
benyomása  alatt,  más  magyar  szójárások  elmosó  ha- 
tásában. Ez  a  nyelv,  mely  alakjaiban  és  anyagában 
szüzén  maradt,  éles  ellentétben  tűnik  föl  az  akkor- 
tájt itthon  lábrakapott  irodalmi  deákos  keverék- 
nyeh'vel.  Mikes  nyelvérzéke  ép  olyan  tisztán  maradt, 
mint  egész  lelke. 

Ennek  a  léleknek  képét  tárja  föl  előttünk  újra  ez  a 
díszes  könyv.  Mikesnek,  aki  életében  csupa  egyszerű- 
ség, szerénység  és  igénytelenség  volt  s  leveleinek  egy 
részét  asztal  híján,  egy-egy  rozzant  fa-széken  írta  : 
vájjon  kedvére  lenne-e,  hogy  ily  fényes  öltözetben 
kell  megjelennie?  De  hiszen  Rákóczi  Ferencnek,  annak 
a  fejedelemnek  ünnepére,  szinte  kíséretében  jön,  aki- 
nek dísze  és  dicsősége  volt  az  ő  hű  lelkének  minden 
gondolata.  Ha  az  ő  kedvéért  huszonkét  esztendeig 
zúgolódás  nélkül  hordta  a  francia  köntöst  :  ma  egy 
régi  átkot  megtörő  diadalünnepén,  az  ő  kíséretében 
talán  szívesebben  fogja  viselni  a  magyar  díszt. 

Beöthy  Zsolt  munkái.  6 

HORATIUS  ES  KAZINCZY.' 

Előadásom  kevesebbet  ad,  mint  amennyit  címe 
igér.  Tulaj donképeni  tárgya  csak  egyetlen  költői  levél, 
melyet  Kazinczy  Ferenc  épen  most  nyolcvan  eszten- 
deje intézett  Berzsenyi  Dánielhez.  Mentségem,  hogy 
ez  egyetlen  költeményben  ott  látom  az  egész  Kazin- 
czyt, minden  párt  felett  álló  műveltségével  és  pártos 
ízlésével :  az  embert,  a  költőt,  a  nyelvészt  és  a  mii- 
bírálót  egyaránt.  Kései,  talán  az  egész  világköltészet- 
ben utolsó  visszhangja  e  levél  egy  közel  kétezer  éves 
epistolának,  melyet  Horatius  írt  a  Pisóknak.  A  hora- 
tiusi epistola  a  költészet  mesterségét  tanítja  elmés 
epigrammákban,  pattagó  hexameterekben.  Az  euró- 
pai költészetnek  minden  hegye-völgye  visszhangozta 
ezt  a  levelet,  mint  valamely  örök  szózaton  ;  vissz- 
hangozta deákul  és  nemzeti  nyelveken,  versben  és 
prózában,  egészen  a  zempléni  Sátorhegyig,  mely  alatt 
századunk  első  tizedeiben  az  új  magyar  művelődés- 
nek őrző  és  vezérlő  fénye  égett.  Ennek  világát  és 
melegét  érezzük  a  Berzsenyi-féle  levélben  is.  Noha 
egyetlen  szó  sincs  benne  másról,  mint  az  izlés  és  vers 
dolgairól,  érdekét  csak  a  rövidlátás  szoríthatja  a  köl- 
tészetre. Irodalom  és  művészet  alapítása,  tudomá- 
nyok terjesztése,  a  nyelv  reformja,  az  irodalomi  és 
társaséleti  hang  átalakítása,  finomság  a  felfogásban 
és  kifejezésben,  melynek  legfőbb  próbája  és  virága 
a  vers  :  mindezek  a  nemzeti  művelődés  kérdései ;  a 
nemzeti  művelődés  pedig  akkor  nem  is  a  nemzeti 
életet,  hanem  a  nemzeti  feltámadást  jelentette. 

Ez  az  egyszerű  és  sokszor  elmondott  igazság  iro- 
dalomtörténetünknek egy  feltűnő  és  sajátos  jelen- 
ségét magyarázza  meg  :  a  magaslatot,  melyen  előt- 
tünk Apáczai,  Bessenyei,  Kazinczy  s  még  néhányan 
állanak.  Nevezetes  alakoknak  ismerünk,  tisztelünk  és 

I  Felolvastatott  a  M.  T    Akadémiának   1890  május 
j  i-én  tartott  közülésén. 

liirdetünk  írókat  és  költőket,  kiknek  önállóságát  és 
jelentőségét  a  tudományban,  eredetiségét  és  mély- 
ségét a  költészetben,  szaktudósok  és  kritikusok  mél- 
tán tagadják.  A  közönség  osztozni  látszik  a  kedve- 
zetlen  véleményben,  s  emiékök  mégis  képes  lángra 
gyújtani  a  nemzetet,  mint  gyújtotta  Kazinczyé,  s  a 
magyar  iskola  mégis  kötelességének  tartja  híven  ápolni 
emlékökekt  és  hirdetni  nagyságukat.  Tartsa  is  min- 
denha! El  tudnók-e  képzelni  nélkülök  irodalmunk 
történetét,  de  magát  irodalmunkat?  Szellemök  talán 
nem  volt  elég  éles  a  természet  és  emberi  élet  rejtett 
igazságainak  kutatására  ;  de  a  nemzet  mívelődési 
érdekeinek,  szükségeinek,  haladása  eszközeinek  föl- 
ismerésében, hirdetésében  és  védelmezésében  annál 
élesebb  és  elszántabb.  Képzeletök  nem  volt  elég  gaz- 
dag és  eleven,  hogy  közvetlenül  szólhassanak  jövő 
századokhoz ;  de  lelkesedésök  gyújtott,  tisztított, 
világított,  harapózott  tovább  és  messzebb,  lobog 
körülöttünk  ma  is,  s  lángja  visszavezeti  nemzedéke- 
ken keresztül  szemeinket  hozzájok.  Jelentőségök  nem 
könyveik  tudományos  és  költői  értékében  áll,  hanem 
magyarságában,  a  magyar  művelődés  s  ezzel  a  magyar 
élet  fejlesztését  és  erősítését  szolgáló  eszméikben.  Nem 
tudnám  találóbban  és  rövidebben  jellemezni  őket, 
mint  Kazinczy  tette  épen  a  Berzsenyi-levélben  :  «Ma- 
gyar  leikökben  halhatatlanok)).'  Áldatlan  viszonyaink, 
elszigeteltségünk  és  szakadozottságunk,  politikai  hely- 
zetünk bizonytalansága,  kénytelen  küzdelmeink  nem- 
zeti életünk  kenyeréért,  nyelvünkért,  mindenben  saját 
erőnkre  szoríttatásunk  :  e  körülmények,  más  nemze- 
teknél majdnem  érthetetlenek,  emelik  magasabbra 
talapzatukat.  Ezek  teremtettek  nálunk  egy  külön  iro- 
dalmi iskolát  :  az  apostolok  iskoláját.  Hősei  nem  nagy 
írók  és  nagy  költők  ;  de  azért  méltán  koszorúsaink. 
Az  általok  elgondolt,  sugallott,  megteremtett  magj^ar 
irodalom  nagy  alakjainak  koszorújából  egy-egy  levél 
őket  illeti ;   ők  mívelték  meg  ezt  a  földet,  hogy  meg- 

'  A  Berzsenyi-levélben.  Kazinczy  Költeményei  (Nem- 
zeti Könyvtár)  II.   i8. 

teremje  a  babért.  Halántékaikon  úg}'  is  tövissel  lát- 
juk összefonódva.  így  hatnak  aztán  ránk  a  költé- 
szetnek is  mély  varázsával,  nem  költői  nagyságukkal, 
hanem  pályáj oknak  szomorú  és  emelő  költészetével, 
mely  a  nemzet  eposzi  hányatásai  és  tragikai  küzdelmei 
között  osztályrészükül  jutott. 

Kazinczy  lelki  világát  a  sötét  árnyékok,  melyeknek 
borújában  látta  őt  a  Széphalmon  merengő  Petőfi  s 
szoktuk  látni  mi  is,  épen  nem  borították  el.  Nem, 
főképen  még  abban  az  időben,  1809-ben,  mikor  a 
Berzsenyi-epistolát  írta,  noha  a  fellegek  már  sürün 
vonultak  föl  egére.  Széphalomra  költözése  i8o6-ban 
anyagi  romlásának  már  nem  is  kezdete,  hanem  meg- 
pecsétlése  volt.  És  ő  egy  szóval  sem  említi  a  lelketlen 
önzést,  mely  ide  szorította ;  talán  rá  se  gondolt. 
Barátjának,  Kis  Jánosnak,'  s  az  újhelyi  Arcasnak  ' 
boldogan  festi  új  lakhelye  szépségeit  :  a  mosolygó  rét- 
séget  és  a  szántóföldeket,  a  szomszédos  «5zent  tölgy- 
ligetet)), a  tág  völgyet  övező  bércek  koszorúját,  a 
szabad  kilátást  a  körülfekvő  falvakra,  egész  az  újhelyi 
toronyig  s  a  borsii  Rákóczi-omladékig,  a  közeli  nyájas 
szőlljhegyeket,  közöttük  a  toronyai  fordított  legye- 
zőt, vagy  amint  ő  mondja  :  szellőztetőt,  a  zörgő  mal- 
mokat s  az  országutak  vidám  életét.  Mintha  csak 
ezt  a  birtokot  festené  Horác  :  Hoc  erat  in  vatis  modus 
agri  non  ita  magnus.  «Tibur  és  Praeneste  nem  lehetett 
szebb. »  A  vágy  és  megnyugvás  együtt  szólal  meg  ez 
egyszerű  sóhajban.  A  sabinumi  táj  a  Lucretilis  lábá- 
nál, a  Digentia  szakadéka,  egymásnak  kezet  nyújtó 
bérceivel,  fügefáival  és  kőtölgyeivel  Vacuna  ősrégi 
templomának  omladékain,  terraszaival  és  patakjaival 
bizonyára  regényesebb,  de  nem  olyan  megnyugtató, 
mint  a  széphalmi  tájék. 

E  világnak  minden  zugolyai  közt,  oh 
Széphalom,  nékem  te  nevetsz  leginkább! 


^  Kazinczy  Levelei  Kis  Jánoshoz,  I.  118.,  119. 
"  K.  Költeményei,  II.  45.  Kazinczy  Levelezése  Ber- 
zsenyivel, ii6. 

énekelte  Kazinczy  még  1793-ban,  fogsága  előtt/  s 
most  nem  rossz  sorsa  kényszerét,  inkább  ré^i  álma 
teljesültét  látja  ide  vettetésében.  Azonban  alig  költö- 
zik új  otthonába,  csapással  sújtja  sorsa  :  első  leány- 
kája s  addig  egyetlen  gyermeke  meghal.  Szíve  fáj  ; 
de  gyásza  egészen  átolvadottnak  látszik  irodalmi 
motívumokba  és  költői  képzetekbe.  Feleségét,  ki  a 
lemondásnak  és  nélkülözéseknek  jegyezte  el  magát 
vele,  imádja  és  sejtelme  sincs  róla,  hogy  az  általa 
festett  családi  képek,  melyeket  az  ő  rövidlátó  szemei 
ídíUeknek  néznek,  ma  úgy  tűnnek  föl  előttünk,  mint 
egv  nemes,  nagy,  szegény  női  szív  tragédiájának  meg- 
ható jelenetei.  Gróf  Török  Zsóíia,  Kazinczy  hü  és 
szeretett  nejévé  lett,  kire  egy  egész  irodalom  nézett 
méltán  hódoló  tisztelettel.  Berzsenyi  két  ódát  is  írt 
hozzá  ;  de  költőjét,  aki  értse,  máig  sem  találta  meg, 
Kazinczy  szívében  sürün  következő  apai  örömei  sem 
ébresztenek  gondokat  ;  a  szerelem  rózsafája  virágzik. 
Nen  az  őszülő,  szegény  atyák  aggodalmával,  hanem 
a  fiatal  férjek  büszkeségével  nézi  kicsinyeit.  A  korán 
elhalt  és  szépen  megénekelt  Ifigénia  után,  sebét  be- 
kötözni, jő  Eugénia,  ki  egész  boldoggá  teszi  azzal, 
hogy  vonzódik  a  képekhez.  De  utána  már  «nadrágos 
fickót)),  Trajánt  vagy  Emilt  szeretett  volna,  s  ép  ak- 
koriban, mitcor  felkeressük,  Sophronia  Thaliája  szüle- 
tik. A  csalódás  érzésénél  jobban  elfoglalja  a  gond, 
hogy  várt  fia  születésére  előre  megírt  költeményét 
miként  alakítsa  át  —  genus  femininumra.  Az  átírással 
nem  éri  be  ;  még  egy  epigrammal  is  könnyít  magán, 
melyben  elmondja,  hogy  :  a  három  Charis  is  előbb 
leve  s  Ámor  utánuk  ;  ím  Sophie  csak  ezt  a  legklasszi- 
kusabb példát  követi.^  Immár  ötven  éves  és  meg- 
őszült; de  boldognak  vallja  magát,  boldognak  sötét 
emlékei,  szorongatott  jelene  és  fenyegető  jövője  elle- 
nére. Idegszervezetét,  egész  lelkületét  jellemzi  az  a 
nyilatkozata,  hogy  szemei  elszoktak  a  fájdalom  miatt 
való   sírástól ;    könnyeket  csak  édesebb  ellágyulások 

^  K.  Költeményei.  I,  4^. 

'  Negyedik  gyermekem  szüleiésére.  ü.  o.  64. 

ban  ontanak.'  Arra  született,  hogy  folyton  áldozzon 
és  semmit  se  érezzen  áldozatnak.  A  nap  könnyen 
feledtette  vele  az  éjtszakát  s  éjjeleibe  mindig  becsil- 
lámlott  a  tegnapi  alkony  és  a  holnapi  hajnal  fénye. 
«Áldom  azt,  aki  kígyókon  és  sárkányokon  s  a  pokol- 
nak minden  ijedelmein  vitt  keresztül  s  most  jutalmaz.** 
Nem  volt  egyetlen  írónk,  ki  annyira  író  és  csak  író 
lett  volna  mint  Kazinczy.  Mit  sem  érez  magára  nézve 
igazán  fontosnak,  mint  íróságának  sikerét,  mely  sze- 
meiben a  magyar  nyelv,  ízlés,  műveltség,  sőt  váltság 
és  jövő  kérdése.  Egészen  e  gondolatban  él  és  semmi 
másban  :  csupán  íróasztala  mellett  ;  a  többit  mind, 
börtönt  és  szegénységet,  mintha  csak  álmodná.  <(Fény 
az  egy  bálványom  ;  mindig  csak  ő  volt  és  mindig 
csak  ő  lesz»,3  mondja  a  Kis  Jánoshoz  írt  költői  levél- 
töredékben. Kon: oly  és  kizáró  lelkesedése  minden 
ízében  művészi  temperamentumot  tölt  el  s  az  élet 
apró  és  jogos  igényeinek  szempontjából  könnyelmű- 
ségnek látszik.  Gondatlansága  egy  nagy  és  szent  gond- 
nak árnyéka.  Félszázados  pályája,  nagy  célja  szolgá- 
latában, épen  annyi  hiúságot,  mint  hősiséget,  ép  annyi 
kicsinyességet  mint  vaskövetkezetességet  mutat. 
Gyöngéd  férj,  szerető  atya,  hű  barát ;  de  magánéletének 
eseményei  közül  is  kétségkívül  azok  érdeklik  legjobban, 
melyek  a  kitűnő  levélírónak  alkalmas  motívumokat 
szolgáltatnak.  Egy  szép  levélbe,  melyet  ír,  könnyen 
temeti  gondját,  s  egy  dicsérő  szó,  melyet  kap,  hamar 
feledteti  bajait.  Minden  könyvet,  minden  verset,  min- 
den új  szót  nevezetes  tettnek  tekintvén  és  megszok- 
ván így  tekinteni,  csökken  fogékonysága,  érdeklődése 
a  másnemű  tettek  világa  iránt.  Az  ő  múzsáját  nem 
némítja  el  a  harc.  Olvasva  leveleit  ez  esztendőből, 
bár  a  háborús  világ  hírei  emlegetve  vannak  bennök, 
különösen  a  Dessewffyhez  intézettekben  :  hangj ok- 
ból, stiljökből  és  tárgyaik  változatosságából  alig  lehet 
fogalmunk  róla,   hogy  körülötte   alapjaiban  reng  a 

*  Erdélyi  Levelek  (Családi  Könyvtár),   196. 
'  K.  Levelei  Kishez  I.   120. 
3  K.  Költeményei,  IL  9. 

monarchia,  Napóleon  Bécsben  székel  s  az  anya- 
császárné, Széphalomtól  néhány  órányira,  gróf  Csáky 
Imre  terebesi  kastélyában  tördeli  kezeit.^  A  zempléni 
insurrectio  készületeiről  hallunk  egyet-mást  ;  de  a 
sajnálkozásnál  a  győri  csatában  elesett  barátok  fölött, 
majdnem  hangosabban  nyilatkozik  a  megbotránkozás, 
hogy  Kisfaludy  Sándor  hadi  marsa  mily  szörnyű  táma- 
dásokat követ  el  az  ízlés  és  jóhangzás  ellen. ^  Míg 
Aspemnél  és  Wagramnál  dörögnek  az  ágyúk,  őt  in- 
kább mostanában  megjelent  magyar  Marmontelének, 
a  magyar  nyelv  érdekében  Németországra  küldött 
pályairatának  s  készülő  Rochefoucauldjának  sorsa 
tartja  izgalomban.  Hadi  készletét  gyűjti  :  epigram- 
máit  a  csombókos  poéták  és  maradi  írók  ellen.  Dia- 
dalt ül  ő  is  :  megírja  az  első  magyar  szonetteket,  s 
győzelmi  jelentésekül  küldi  szét  a  szélrózsa  minden 
irányába. 3  A  harci  zaj  közt  hallgatja  a  barátok 
tapsait. 

Épen  a  schönbrunni  béke  megkötésének  napjaiban, 
mikor  az  uralkodó  a  magyar  korona  területének  egy 
részéről  lemondani  kénytelen,  1809  októberében,  ter- 
vezi és  írja  híres  epistoláját  Berzsenyihez.  írói  dicső- 
sége sohasem  ragyogott  fényesebben,  tekintélye  soha- 
sem volt  szilárdabb,  elsősége  föltétlenebb,  mint  ez 
idétt.  A  költészetben  legnépszerűbb  vetélytársával, 
Kisfaludy  Sándorral,  kire  sohasem  tudott  igazán  jó 
szemmel  nézni,  feg^'verszűnetet  köt,  melyben  ő  marad 
a  helyzet  ura.  Himfynek  a  múlt  tavaszon  elküldte 
Petrarca  arcképét,*  s  bókoló  levelet  vesz  tőle,  mely- 
ben Gessnert  magasztalásokkal  halmozza  el  s  fordító- 
ját a  maga  mesterének  vallja.  «Az  istenek  sugallták 
neki!»  tör  ki  Kazinczy, ^  s  Himfy  dalairól  dicsőítő  cik- 
ket ír  egy  német  újságba.^   Szava  nemcsak  a  költői 

'  K.  Levelei  Szentgyörgyi  Józsefhez,   184. 
'  Gr.  Dessewffy  József  Levelezése  Kazinczyval,  L  87. 
3  U.  o.  76.  K.  Levelei  Kishez,  I.  294 — 299.  K.  Leve- 
lezése Berzsenyivel,  22. 

*  Kazinczy  Levelei  Kishez,  I.  255.,  262. 

5    U.    O.    271. 

^  U.  o.  297. 


nyelv,  hanem  a  nyelvtudomány  dolgában  is  nyoma- 
tékossá lesz.  A  magyar  nyelvészet  legnagyobb  és  leg- 
eredményesebb harcában,  melyet  Révai  és  Verseghi 
folytattak,  nyilatkozatai  tekintélyül  idézvék  s  Syl- 
vester  kiadásának  bevezetésében  még  határozottab- 
ban állást  foglal  a  nagy  Révai  emlékére  s  rendszere 
mellett.'  A  múlt  évben,  az  ő  szemei  előtt  szövetkez- 
tek triásszá  pesti  barátai.  Horvát  István  és  Vitkovics, 
magukhoz  csatolván  a  fiatal  Szemere  Pált,  kit  Kazinczy 
«lelke  másá»-nak  nevez,  s  szövetségükben  ép  annyi 
lelkesedéssel  ragaszkodván  holtig  a  mester  személyé- 
hez, mint  elveihez.^  Alig  ér  haza,  új  öröm  várja.  Az 
új  nemzedéknek  két  legfényesebb  költői  csillaga  az 
országnak  két  ellenkező  széléről  sorakozik  be  az  ő 
pályakörébe  :  1808  októberében  Berzsenyi, ^  decem- 
berében Kölcsey.-*  Mindegyikök  költeményekben  siet 
tömjént  gyújtani  mesterének.  A  jövő  hódolatát  hall- 
hatta szavaikban  először  és  utolszor,  mélyen  és  föl- 
tétlenül. Szellemének  uralma  teljes  ;  ellenzéke  még 
szétszórt  és  tehetetlen.  Az  egyetlen  ember,  kit  az  iro- 
dalomban elsőbbnek  ismer  magánál :  Báróczi,  m^ár 
sírja  felé  közeledik.  A  családtalan  és  hazátlan  agg 
különc  1809-ben  a  család  és  otthon  ünnepén,  kará- 
csony szombatján,  el  is  költözik  családot  és  hazát 
keresni. 

Kazinczy  az  irodalom  élén  áll,  úgyszólván  uralkodói 
vagy  főpapi  szerepre  jut.  Első  minisztere  Kis  János, 
kit  hűsége  jutalmául  bőven  elhalmoz  a  bókok  érdem- 
keresztjeivel. Ebben  a  helyzetben  jut  eszébe,  hogy 
rövid  foglalatban,  mintegy  költői  trónbeszédül,  elő- 
adja gondolatait  a  magyar  költészetnek  amaz  eszmé- 
nyéről, mely  szemei  előtt  lebeg,  melynek  megvalósí- 
tására maga  törekszik  s  a  magyar  irodalmat  és  köz- 
ízlést vezetni  szándékozik.  Megírta  ugyanannak  a 
helyzetnek  ugyanabban  a  hangulatában,  mely  egy  év 


^  U.  o.  194.,  262.  s.  k. 

^  K.  Levelei  Kisliez,   I.  276. 

3  K.  Levelei  Kishez,   II.    15. 

4  U.  o.  288.   K.  Levelezése  Berzsenyivel,  23. 

múlva  a  Vitkovicshoz  címzett  híres  költői  hadizenet 
kibocsátásra  vezette  a  maradiak  ellen.  A  levél,  mely- 
ről ezúttal  szólani  kívánok,  Berzsenyi  nevét  viseli 
élén  ;  de  csak  később  címezte  és  küldte  hozzá.  Nem 
az  új  barát  irányzásának  vagy  megtisztelésének,  ha- 
nem általában  a  nyilatkozásnak  vágya  vezette.  Előbb 
Cserei  Farkasra  gondolt  s  közli  is  vele  október  17-dikén 
szándékát  és  a  költeménynek  két  töredékét.  Négy 
nappal  később  elküldi  első  kidolgozását,  élén  még 
mindig  Cserei  nevével.  Berzsenyinek  is.'  November 
13-dikán  azonban  már  azt  írja  Csereinek,  hogy  ez  a 
művészetet  illető  dolgokkal  lévén  tele,  versírót  illet; 
azért  inkább  Berzsenyihez  adresszálta  s  útnak  is 
indította  hozzá  ;  ő  továbbra  marad.  E  nyilatkozat 
ellenére  bizonyos,  hog}'  a  levél  Nikla  felé  csak  két 
hónappal  későbben  indult.^  Berzsenyire  kétségkívül 
gondolt  már  Kazinczy,  de  hogy  levelét  csakug3'an 
hozzá  intézze  s  elküldje  neki,  e  szándékában  valószínű- 
leg csak  «a  niklai  remete»  újabb  hódoló  sorai  erősítet- 
ték meg.  Somogyból  a  következő  1810.  év  első  nap- 
jaiban két  üdvözlő  költeményt  is  vett.  Az  első  egye- 
nesen Kazinczyhoz  volt  intézve  s  Tiborc  harsány,  erő- 
vel teljes  panaszai  zendűlnek  meg  benne  külföldies- 
kedő  uraink  ellen.  Ki  hivatottabb  őket  magyarsá- 
gukra inteni  Kazinczynál,  kiben  «Sokrates  nyájas  böl- 
csessége egyesül  Horatius  lelkével  s  élesb  kacajával ?» 
<(Hol  én  tanácslok,  ott  parancsolsz  te»,  írja  Berzsenyi, 
kinek  már  akkor  fiókjában  hevert  a  Romlásnak  indult. 
Másik  költeményét  Török  Zsófiához  írta,  azt  kívánta 
tőle,  hogy  «myrtus-ágakkal  övezze  Kazinczynak  ke- 
vély koronáját*).  Ezeknek  vétele  után  küldi  el  csak 
Kazinczy  jan.  ig-dikén  epistoláját  végső  kidolgozás- 
ban s  már  Berzsenyire  címezve,  de  nem  egyenesen 
neki,  hanem  Kis  János  által.'  A  kisérő  kéziratnak 
néhány  sora  fölötte  érdekes  :  «Ne  legyünk  oly  hiúk 
barátom,  hogy  azt  higyjük,  hogy  amit  mi  írunk,  a 

'   K.  Levelezése  Berzsenvivel,  28. 

'  U.  o.  254. 

3  U.  o.  53.,  55.,  57.  K.  Levelei  Kishez,  L  308. 

maradék  religiosus  tisztelettel  fogja  nézni.  Mi  még 
hajnallunk  s  távol  a  határ!  De  higyjük  azt  gőg  nél- 
kül, hogy  lesz  oly  idő,  amidőn  azt  a  papirosát,  amelyre 
karunkon  által  ömlött  fejünk  gondolat  ja  s  szívünk 
érzése,  a  háládatos  s  igazságos  maradék  tisztelettel 
fogja  illetni.  Ne  hajtsd  bé  tehát  a  Berzsenyi  Episto- 
lája  leveleit,  hanem  úgy  add  által  neki,  ahogy  itt 
megyén  s  kérdd,  hogy  tegye  félre  leveles  ládájába. 
Egykor  talán  feljebb  fogják  becsülni  maradékai,  mint 
az  armális  irháját. »'  Berzsen}^  egyszerű  és  érzékeny 
lelke,  mely  oly  vonzóan  tűnik  föl  előttünk  leveleiben, 
komoly  örömmel  veszi  a  megtiszteltetést  s  februárius 
28-dikán  minden  bőbeszédű  hálálkodás  nélkül  köszöni 
meg.  Sőt,  Kazinczy\'al  szemben  ezúttal  először,  kri- 
tikára bátorodik.  Az  első  dolgozatot  remeknek  mondja, 
melynek  egy  nagyobb  részletét  és  számos  sorát  ez  a 
második  iskolás  módon  rontotta  meg.  Maradékainak 
amazt  teszi  el,  «a  hasonlíthatatlan  szépségekkel  tel- 
jest*, a  korcs  kópiát  pedig  kérlelhetetlenül  elégeti. 
Kazinczy  udvariasan  veszi  a  bírálatot  s  a  javasolt  in 
integrum  restitutiót  nagy  részben  elfogadja.* 

A  levél  veleje  vagy  csirája  benne  foglaltatik  Kazinczy- 
nak egy.  Kis  Jánoshoz  1805  július  14-dikén  írt  levelé- 
ben.3  A  költészettannak  őt  legközelebbről  érdeklő, 
előtte  legfontosabbnak  látszó  tárgya  a  nyelv  és  ver- 
selés kérdése  :  a  költői  kifejezés.  A  többivel,  elmélet- 
ben és  kritikában,  keveset  törődik.  Kis  Jánosnak 
áradó  dicséretekkel  köszöni  meg  epithalamiumát, 
mel}Tiél,  szerinte,  «mennyeibb  zengzeteket  magyar  lant 
még  nem  adott».  Ebből  az  alkalomból  mondja  el, 
mintegy  elvei  fenntartásául,  hogy  ő  becsülni  tudja 
ugyan  a  kadenciás  verseket  is,  de  a  görög  módra  írot- 
tak mégis  csak  «fensőbb  szépséggel  zengenek*  ;  ezek- 
hez közel  áll  a  mértékre  vett  rímes  verseknek  «újabb 
módú  zengése*.  E  költői,  vagy  helyesebben  verselési 
eklekticismus  mind  kevesebbet  tűrt  a  rithrausnak  alig 

'  K.  Levelei  Kishez,   I.  308.' 

=  K.  Levelezése  Berzsenyivel,  57 — 61. 

érzett  régi  magyar  versmódból,  s  mind  jobban  elfo- 
gult a  Ráday-nem  hangzatos  váltakozásaiban.  Együtt 
érzi  ebben  mívelt  nyugodt  játszi  kényességét,  a  kíasz- 
szicizmus  derűs  harmóniáját  s  a  magyar  nyelv  komoly 
szépségét.  Ennek  az  egyesítő  és  válogató  ízlésnek  írta 
meg  költői  történetét  és  elméletét  a  Berzsenyi-episto- 
lában.  Választott  múzsájának  hűségére  szenteli  fel  a 
magyar  Helikont.  Ki  ez  a  múzsa,  honnan  jött  hoz- 
zánk és  mivel  kecsegtet  bennünket? 

A  költő  fő  törvénye  az  ízlés  ;  a  verset  verssé  a 
szózatosság  teszi.  Ezt  a  kettőt  keresi  csak,  a  többivel 
keveset  törődik  ;  az  ízlés  fogalma  is  nála  csupán  a 
kifejezések  választékosságára  és  hangzatosságára  szo- 
rítkozik. A  példákhoz  és  tanításokhoz  való  ragaszkodás 
ízlés  nélkül  mit  sem  ér  :  vagy  szépek-e  a  Horatius 
után  anapesztusokban  ugrándozó  magyar  jambusok 
s  a  Gyöngyösi  módján  rotyogó,  totyogó,  potyogó, 
szotyogó  rímek?  A  példa  és  a  tan  kénye  szépet  nem 
széppé,  rútat  nem  rúttá  nem  tehet.  A  szózatosság  a 
bájban,  elevenségben  és  könny üségben  áll ;  Horatius 
tanítása :  «az  nem  elég,  hogy  szép,  légyen  még  bájos 
is  a  vers».'  Kazinczy  is  idéz  versében  verseket,  mint 
Horatius  Homer  sorait  ;  de  ő  nem  a  felcsapó  láng, 
hanem  csak  a  lírai  szózatosság  példájául  szövi  be 
kedves  Daykájának  sorait.  Azt  mondja  ugyan,  hogy 
ő  «az  iskolások  feddésit  kacagja* ;  de  maga  is  meg- 
írja a  jambus  törvényeit,  más  szavakkal,  de  ugyan- 
azzal az  értelemmel  és  szigorral,  mint  Horatius,  epis- 
tolájának  a  trimeterről  szóló  soraiban.  Azonban  '  ő 
nemcsak  újjal,  hanem  «füllel  is  méri  hangjait* ;  ^ 
Kazinczynál  ez  a  fő  fontosságú  :  a  fül  kényessége, 
hogy  úgy  mondjam,  külön  ízlése.  De  az  iskola  kénye 
ellen  szólván,  felfogásában,  szellemében  még  távolabb 
jár  az  egyéni  kénytől,  a  szabadságról. 

Az  boldog,  akit  nyájas  istene 
Keggyel  vezérel  a  saját  nyomon. 

'  Horatius,  Epistola  ad  Pisones,   v.  99 
*  U.  o.  v.  251 — 268. 
3  U.  o.   V.  274. 

Ez  a  nyájas  isten  azonban  közös  isten  :  Hellenis, 
kinek  rég  koszorúja  már  a  müveit  nyugat  új  virágai- 
val is  díszlik.  Ö  az,  aki  távozásra  int  «a  durva  nép 
beszéditőb,  a  Horatius  által  csúfolt  «hagymán  és  bor- 
són élőnek))  modorától  és  nyelvétől.'  A  magyar  dalba  ő 
leheli  «görög  kecseket»  s  «hesperi  eget)>  ő  derít  tetőinkre. 
Vezérlete  alatt  nem  érthetünk  egyebet  a  pisói  levél 
tanácsánál  a  költőkhöz  :  hogy  az  ő  kinyilatkoztatá- 
sait, «a  görög  példányokat  forgassák  kezök  közt  ébren 
is,  alva  is  ».-  E  levél  kérdéséhez  jut  Kazinczy  is  : 
«természet  szül-e  jó  költőt,  vagy  képzi  művészet ?»3 
s  felfogásában  az  ízlést  is  csupán  tanulmány  és  mű- 
veltség eredményéül  tünteti  föl,  úgyszólván  minden 
forrását  külföldön  keresvén.  Neki,  kiben  oh^  elevenen 
élt  és  hatott  különben  a  nemzeti  eszme,  az  ízlés  nem- 
zeti elemei  és  forrásai  iránt  semmi  fogékonj-sága. 
A  római  költészet  nyers  kezdeteit,  a  Carmen  Saliarct 
és  Andronicust,  Horatius  sem  kíméli ;  Kazinczj-tól  is 
bőven  kijut  Tinódi  (dhlettelen,  rest  és  siket»  versének, 
metyet  «Szikszó  borától  fűlve,  dúdola».  Gyöngyösinek 
csak  könnyűséget  dicséri ;  de  már  Zrínyi,  valószínű- 
leg az  elragadtatott  Ráday  tekinéh-ének  alapján,  mint 
verselő  is  elismerést  nyer  tőle.  Am  az  övénél  fénvesb 
útra  a  klasszikái  költés  múzsája  Sylvesterünket  hítta, 
kinek  szavát  Tihany  leánya  felkapá  s  hordta  szét  a 
Tátráig  és  az  Öltig.  Ne  értsük  félre  Kazinczy  képze- 
letének szárn\^alását :  a  verselésről  van  szó,  a  hexa- 
meter viszonyáról  a  Zrin^d-vershez.*  De  a  népszerű 
«rekedt  koboz  cincogása»,  «veszett  patkó-csattogás», 
«részeg  cigányok*  közt  a  hellén  múzsa  elrejtezett, 
mígnem  Ráday  megtalálta.  Kalmár  György,  a  <(pór 
zarándok)),  hasztalan  lopta  el  lantját ;  igazibb  hang- 
ján csak  a  pap-triász  kezében  szólalt  meg,  míg  édes 

^  U.  o.  V.  229.,  247 — 250.,  273. 
^  U.  o.  v.  268 — 269. 

3    U.    O.    V.    408. 

♦  Ugvane  tárgyú  kisebb  költeményei :  Sylvester  (Tö^•i- 
sek  és  Virágok)  s  Az  újítók  (Virágok  és  Gyomok).  K. 
Költeményei,    I.   104 — 117. 

mosolyával,  bájos  kegyével  Hellenis  Virágot  boldogítá. 
Mellettük  Zrínyi  kobza  sem  némult  el,  de  «két  pár 
húrjait  egy  párra  szállítá  le  Bessenyei».  Így  verték 
követői  :  Barcsai,  Ányos,  Teleki  József  és  Ádám, 
«versükben  nehézkék,  s  etelve  mégis  végtelen  ke- 
csekkcl». 

így  jut  el  saját  korához  és  köréhez.  Napjainak 
mindegyik  költői  irányára  van  egy  elismerő  vagy 
bókoló  szava  ;  de  csak  annyiban,  amennyiben  vala- 
mely idegen,  a  miénknél  felsőbb  művelődés  hangját 
érzi  bennök.  A  régi  magyar  versbe  oltott  franciás 
mód,  az  eredeti  s  a  németbe  oltott  görög  ízlés,  azután 
az  egészen  németes :  ezek  hangolják  dicséretekre. 
Csak  eg\^  irány  és  mód  van,  melyet  föltétlenül  és  nyers 
hangon  ítél  el :  a  népieseké,  a  durva  pórhadé,  a  békáké 
a  fülemülék  mellett,  kiknek  dongására  pirul  a  büszke 
Pieris,  s  legfényesebb  koszorúját  «a  hon  nagy  díszei»- 
nek :  Daykának  és  Kisnek,  Berzsenyinek  és  Kis- 
faludy Sándornak  halántékaira  nyomja.  Különösen  az 
első  kettő  :  az  ő  Vergilje  és  Variusa.  Szentimentaliz- 
musa  és  hiúsága  furcsa  ellenmondásokba  keverik.  Fel- 
sóhajt, hogy  «ők  még  csak  hajnallanak»,  a  határ  távol 
van,  énekeiket  újabb  dalosok  el  fogják  feledtetni. 
Rögtön  utána  veti,  —  igaz,  hogy  már  csak  Berzse- 
nyire vonatkoztatva,  —  hogy  nem  lesz  oly  kor,  «mely 
nevét  csodálás  nélkül  emlegesse*.  Hiába  szidalmazza 
őket  «a  vak  tudatlan  s  a  pöffedt  kancsal  bölcs»  nyelv- 
rontóknak!  E  kitörésével  Kazinczy  egészen  Horatius 
s  az  Ars  poetica  tekintélyére  támaszkodik,  melynek 
a  szóújítás  szükségét  és  jogát  fejtegető  soraiban  ' 
mintegy  a  magyar  nyelvújításnak  klasszikus  programm- 
ját  és  védiratát  látja  és  idézi.  Epistolája  végén  költői 
finomsággal  és  lendülettel  festi  s  szólaltatja  meg  mú- 
zsáját, ki  a  sullogó  Bodrog  mellett  dalivá  akadt  rá  s 
első  tekintetre  megigézte  ismerősen  ismeretlen  bájai- 
val. «Ah  ki  vagy?  Csudállak  és  szeretlek!*  Neve  Xeni- 
dion  s  Etelke.  Tehát  idegen  és  magyar.  Ez  a  második 
neve  azonban,  a  magyar,  csak  olyan  igazi  második 

'  Horatius,  Epistola  ad  Pisones.  v.  45 — 72. 

név,  mely  elfeledve  marad  az  anyakönyvben  s  csak  a 
legünnepélyesebb  alkalmakkor  kerül  elő.  Báróczi,  «az 
új  Atticának  méhe»,  volt  az  ápolója,  s  finnyásán  for- 
dul el  a  nép  beszédétől.  A  hellén,  római,  olasz,  francia 
és  német  múzsáktól  tanult.  Éneke  külföldi  s  nem  is 
volt  mindig  az  övé  ;  de  a  müvelés  magyarrá  teheti. 
Törvénye  egy  :  a  szép.  Röviden  :  az  új  műveltség 
által  megértett,  alakított,  fejlesztett  régiség,  a  magya- 
rul szóló  idegen  ízlés.  ím  ez,  száraz  kivonatban,  a 
Berzsenyi-epistola  tartalma,  Kazinczy  elmélete. 

Bizonyára  szűk  a  kör,  melyben  ez  az  ediktum  mo- 
zog :  a  versmódok  s  az  ízléses  és  hangzatos  kifejezések 
köre.  Nem  mondja  egy  szóval  sem,  hogy  ez  nem  az 
egész  költészet.  Az  ő  szemeiben,  ki  mindenekelőtt  a 
nyelv  eszthetikusa  volt,  mindenesetre  legfontosabb 
mozzanata,  a  költői  hivatás  és  képesség  próbaköve. 
Nemcsak  ebben  az  epistolában,  de  összes  értekező 
irataiban,  bírálataiban,  leveleiben  sehol  sem  mutat 
hajlamot  a  művészet  lényegére  vonatkozó  kérdések, 
a  költészetnek  alapelemeiben  és  végső  feladataiban 
vizsgálása  iránt.  Csak  a  legnagyobb  általánosságok- 
ban szól  felölök,  s  bizonyos  «tartózkodó  méltósággal)) 
érinti  a  műfajokat,  különösen  az  úgynevezett  nagyo- 
kat. Kritikai  szempontjai :  a  választékosság,  dísz, 
kecs,  zengzetesség,  mind  csupán  szavakra,  sorokra, 
legfeljebb  versszakokra  vonatkoznak.  A  felfogás,  jel- 
lemzés, szerkezet  magyarázatába  és  vitatásába  nem 
bocsátkozik.  íz,  csín,  tűz  legyen  a  versben  :  ez  neki 
elég.  Ha  egyéb  munkái  mind  elvesztek  volna,  a  kri- 
tikus képéből  meglehetős  pontossággal  vonhatnánk 
következtetést  írói  tehetségének  és  munkásságának 
képére.  Bizonyos,  hogy  verseket  írt :  a  szépenszólás 
művészetének  ez  az  igazi  mezeje.  Nem  találnók-e  el, 
hogy  költészete  azokra  a  fajokra  szorítkozik,  melyek- 
ben a  kifejezés  fontossága  a  költemény  rövidségének 
arányában  emelkedik?  Nem  keresnők-e  az  ötletek, 
elmés,  kecses,  zengő  kifejezések  kultuszát :  dalokat, 
szonetteket  és  epigrammokat  ;  ódát  már  kevesebbet? 
Könnyűsége  nehéz  munka,  rövidsége  hosszú  fáradság 
eredménye.    Képzelhetjük-e  dalolva  a  mezőn  vagy  a 

pillanatnak  fenkölt  ihletében  önkénytelenül  megnjáló 
ajakkal?  Ezt  a  költőt  csak  íróasztala  előtt  láthat- 
juk ;  hosszan-hosszan  nézve  a  zöldes,  durva,  tiszta 
papírlapokra,  melyeken  a  hajnal  több  kitörölt,  mint 
meghagyott  szót  talál.  Nem  gondolnánk-e,  a  szerkezet 
csekélyebb  fontosságának  révén,  költői  levelekre?  Nem 
lennénk-e  bizonyosak  benne,  hogy  Kazinczynak  fő- 
képen és  első  sorban  fordítóvá  kellett  lennie,  még 
pedig  nem  az  irodalmi  viszonyok  számbavételével, 
melyekre  hivatkozik,  hanem  tehetsége  természeténél 
és  irányánál  fogva.  A  kifejezés  művésze,  nem  az  alko- 
tásé ;  az  alkotók  tolmácsolására  született.  Legkitű- 
nőbb müve,  melyet  szintén  nem  hagyott  készen  maga 
után,  de  alapját  ő  rakta  le  :  az  a  magyar  nyelv,  mely 
képessé  lett  a  müveit  világ  eszméinek  és  érzéseinek 
tolmácsolására.  E  közben  mozog  mint  költő,  mint 
műbíráló,  mint  tanító. 

Horatius  pisói  levele  sem  költészettan  a  szó  igazi 
értelmében,  csak  Quintilianus  s  utána  a  későbbi  római 
írók  nevezték  el  poeticána.k  s  állították  ezzel  némileg 
hamis  világításba.  Ami  szerkezetét  illeti,  sokkal  sze- 
szélyesebb, lazább  és  töredékesebb,  mint  a  Kazinczy- 
féle  levél.  Csak  egy  lépéssel  fejlesztette  tovább  a 
klasszikái  poétikának  és  bírálatnak  hagyományos  ver- 
ses műformáját,  az  epigrammot.  Görög  és  római  köl- 
tők ily  verses  apróságokban,  műtárgyak  és  képmások 
képzelt  felirataiban,  majd  csak  mint  a  rövid  és  csat- 
tanós kifejezés  hatásos  formájában,  ismertetve  magasz- 
talták a  művészet  nagyjait  és  alkotásaikat,  magya- 
rázták és  védelmezték  saját  műveiket,  korholták  és 
tanították  közönségöket,  csúfolták  a  kontárokat  és 
szidták  kritikusaikat.  A  görög  és  római  anthológiák 
epigrammjaiból  a  sugaraknak  egész  özöne  árad  az 
antik  világ  műfelfogására  és  irodalmi  életének  jel- 
lemző mozzanataira.  Ilyen  poétikai  epigrammokat, 
egész  gyűjteményt  fűzött  össze  Horatius  a  pisói  levél- 
ben a  nélkül,  hogy  igazán  egg3'é  öntötte  volna.  Való- 
színűleg hosszabb  időn  keresztül  jegyezgette  a  költé- 
szetre vonatkozó  gondolatait  s  alkalom  adtán  ezek- 
ből állította  össze  híres  levelét.  Már  élete  vége  felé  járt. 

Érezte  a  kor  súlyát,  mely  «szerelemtől,  bortól,  tréfá- 
tól s  végre  s  végre  a  lanttól  is  megfoszt  bennünket».' 
Elhízott,  elkényelmesedett  s  a  költészet  hevületei  és 
a  város  izgalmai  helyett   szívesebben  szunyókált   a 
sabinumi  villa  márványpadján    vagy  nézegette  csön- 
des gyönyörűséggel  a  természet  pompás  képeit  maga 
előtt,    öregségén   nem    szomorkodott.    Megn3^ugodva 
jelenében,  hálásan  gondolt  múltjára,  mely  dicsőséget, 
barátokat  s  ezt  a  villulát  és  agellust    szerezte  neki, 
ezt  a  kedves  tanj'át  gyertj^ános  kertjével,  hűs  patakjá- 
val, lankás  földjeivel  és  zöld  hegyeivel.  Költészetének 
köszöni,  meh're  valamikor  semmi  egyéb,  mint  a  nyo- 
morúság vitte. ^    Azután  azokra  gondol,  akik  utána 
fogják  az  ő  módján  keresni,  amit  ő  már  megtalált. 
Ha  kegyes  múzsájának  már  nem  hódolhat  régi  hevé- 
vel, pajzánságával,  tréfáival,  legalább  hálásan  emlé- 
kezik meg  az  örömökről,  melyeket  neki  köszön,  vele 
foglalkozik  utolsó  epistoláiban  s  az  ő  méltó  szolgála- 
tára tanítja  az  új  nemzedéket.  A  bölcs  és  jó  öregek 
lelke  ez  :    az  emlékezés  hálája  s  a  tanítás  vágya  és 
kedve.   Ebből  fakadt  epistoláinak  második  könyve, 
melynek  nemcsak  pisói  levelében,  hanem  a  két  előbbi- 
ben is  a  költészet  és  irodalom  ügyeivel  foglalkozik. 
Kései,  utolsó  munkái  ezek,  mintegy  búcsúja  a  költé- 
szettől.   Július    Floriisna\,    a    második   levélben    el- 
mondja, mint  lett  költővé,  s  mih-en  zaklatott,  gond- 
dal és  fáradsággal  terhes  pálya  a  költőé,  ha  kontár 
nem  akar  maradni.  Csak  a  szavakkal  is  menn\'i  a  baja! 
Az  avatag  vénségből  kell  életre  idéznie  a  jó  régi  kifeje- 
zéseket s  forgalomba  hozni  a  gyakorlat  szentesítette 
újakat. 3    Nem  tünik-e  föl  előttünk  egy  lelkes  ifjú  a 
Sátorhegy  alatt,  ki  egy  új  irodalom  teremtésének  mód- 
jain gondolkodva,  íig3'elve  figyel  a  sabinumi  öregre  s 
szavait  íróságának  vezérköm^vébe  jegyzi?  Fontosabb 
az  első,  Aiigiistiishoz  írott,  levél,  melyben  a  régi  római 
költők  túlzott  kultusza  ellen  fordul,  kiket  magasztalni 

'  Horatius,  Epistolarum  lib.  II.  2.   v.  55 — 58. 
^  U.  o.  V.  49 — 52. 
3  Ü.  o.  V.   115 — 119. 

divat,  de  olvasni  nem.  A  görögök  :  azok  örök  példá- 
nyok ;  de  a  görögség  szellemi  élete  máskép  fejlett, 
mint  a  rómaiaké.  A  nehézkes  és  csiszolatlan  régieknek 
túlságos  becsülése  csupán  régiségök  miatt  :  oktalan 
affektáció.  Mindig  dühbe  jön,  ha  az  új  költőket  le- 
nézik, csakis  mert  újak.  Augustusnak,  kinek  hatalma 
a  viszonyok  szükségszerű  fejlődéséből  állott  elő  s  az 
avulttal  szemben  az  újnak  jogát  képviseli,  a  költészet- 
ben is  az  új  mellett  kell  pártot  fognia.  Mily  fontos 
s  mily  ritkán  emlegetett  nyilatkozatok  ezek. 

Híresebb  a  hai"madik  levél,  az  úgynevezett  Ars 
poetica,  az  antik  világnak  ékesszólást  és  költészetet 
tanító  techné-i  és  ars-ai  között  a  legismeretesebb, 
valódi  kritikai  közmondások  tára.  A  szó  igazi  értel- 
mében sem  nem  egészen  egységes,  sem  nem  tisztán 
tanító  költemény.  Keletkezésének  vagy  legalább  össze- 
állításának és  kidolgozásának  körülményei  megérte- 
tik gúnyolódó,  tréfálkozó  hangját  s  szubjektív,  majd- 
nem lírai  színezetét.  Lucius  Calpurnius  Piso  consul- 
ságot  viselt,  érdemes  és  müveit  ember  volt.  Fiait,  úgy 
látszik,  megszállta  vagy  megszállani  készült  a  hívatlan 
költők  dühe.  Atyjok  barátja,  Horatius,  a  költő-mes- 
cerség  komolyságának,  nehézségeinek,  veszedelmeinek 
elsorolásával  s  a  füzfa-poéták  kegyetlen  gúnyolásával 
akarta  őket  eszökre  téríteni.  Valóban  tanítva  ijesztget 
s  ijesztgetve  tanít,  összeszedte  jegyzeteit,  Aristoteles 
s  talán  Neoptolemos  tanításaira  való  emlékezéseit, 
egj'iket-másikat  kibővítette  s  új  képekkel  világította 
meg,  élcei  új  szikrákat  pattantottak  ki  lelkéből :  így 
szerkeszthette  meg  vagy  inkább  össze  lexelét.  A  köl- 
tészet világának  elméleti  és  gyakorlati  mozzanatai, 
amint  az  ő  eleven  szellemének  folyton  mozgó  tükrében 
visszaverődnek.  Lényegét  és  mesterségét,  fogásait  és 
hangzatait  illető  finom  megfigyeléseknek,  jellemző 
észrevételeknek,  eredeti  képeknek,  helyes  útmutatá- 
soknak egész  tömege,  hol  a  lendület  erejével,  hol  a 
képzelet  eleven  színeivel,  hol  az  éle  ragyogó  szabatos- 
ságával fejezve  ki.  Csupa  találó  ötlet,  de  csupa  rend- 
szertelenség az  egész.  Az  erőszakos  kísérleteknél,  me- 
lyek bizonj'os  rendszerül  akarják  feltüntetni,  minden- 

Becthy  Zsolt  munkái.  7 


esetre  jobban  sikerülne  azé,  aki  külön  epigrammákra 
kívánná  feldarabolni.  Elkülöníthetne  körülbelül  har- 
mincat. Nemcsak  kitűnő  voltának,  hanem  ilyetén 
természetének  köszöni,  hogy  a  poétika  világirodalmá- 
ban nincs  könyv,  melyből  annyi  idézet  élne  a  kritiku- 
sok ajkán,  eredetiben  vagy  fordításban,  mint  ez  a 
rö\dd,  néhány  lapnyi  költemény. 

A  pisói  levél  epigramm-fűzérének  részletes  ismer- 
tetése annál  kevésbbé  szükséges,  mert  úgyis  ismén 
inindenki.  Tanításainak  legtöbbje  oly  kört  illet,  mely- 
től Kazinczy,  mint  költő  és  kritikus,  távol  maradt  : 
a  drámát.  Áz  egyik  fiatal  Piso  valószínűleg  színmű- 
írói dicsőségről  álmodozott.  A  költői  képzetek  és  tár- 
gyak lélektani  megvilágítása,  választásuk  és  csoporto- 
sításuk elvei,  a  jellemzés  módjai  és  szabályai,  a  költői 
érzés  és  eszthetikai  hatás  viszonya,  a  szerkezet  általá- 
nos törvényei :  ezek  visszhangjára  is  hasztalan  hall- 
gatózunk Kazinczynál.  Ami  az  Ars  poetica  egyes 
tételeinek  ilyen  visszhangjául  zendül  meg  a  Berzsenyi- 
levélben magában,  megemlítettem.  De  ezen  kív^ül, 
Kazinczynak  egész  kritikai  felfogásában  és  számos 
nyilatkozatában  nyomait,  hatását  látjuk  a  Fisokhoz 
intézett  egyik-másik  tanításnak.  A  nyelvújításról,  a 
görögség  iránti  lelkesedésről  nem  szólok  többet.  Hora- 
tiusra  támaszkodva  alkotja  meg  elméletét  a  régi  és 
idegen  tárgy  vagy  mű  új  dolgozása,  új  tolmácsolása 
által  szerzett  saját  érdemről  ;  ^  a  moliérei  átdolgozá- 
sokban adott  bizonyságot  is,  hogy  mily  gyökeres 
magyarsággal,  mily  népi  ízzel  tudott  írni,  ha  akart, 
talán  ép  a  horatiusi  intéseknek  köszönjük  :  hogy  a 
mü  hangja  feleljen  meg  a  műfaj  s  a  szereplő  szemé- 
lyek jellemének.- 

Azonban  mindé  részleteknél  hasonlíthatatlanul  fon- 
tosabb  a  horatuisi  poétikának  néhány  alapgondolata, 
melyek  változó  magyarázattal  különböző  megvilágí- 
tásban s  új  meg  új  formulákban  mély  és  általános 
befoh'ást  g3'akoroltak  hosszú  korszakok  műfelfogására 

'  Horatius,  Epistola  ad  Pisones,  v.  130 — 135. 
*  U.  o.  v.   112 — 117.,  244 — 250. 

és  költészetére.  A  görög  költői  szellem  egyetemes,  az 
egész  világra  és  minden  időkre  szóló  érv^ényének,  példa- 
szerüségének  Horatius  az  első  iiirdetője  idegen  nyel- 
ven. A  Versate  din  a  költészettan  ezredéves  tanításává 
lett.'  Vére  atyjáról  talán  neki  is  görög  volt,  iskolája 
Athén  ;  de  nyelve  idegen,  első  példája  ama  számtalan 
idegennek  és  újnak,  melyek  Hellasra  mutattak,  mint 
minden  költészet  iskolájára.  De  általában  :  iskola 
vagy  természet  alkotja-e  a  költőt,  tanulmány  vagy 
adomány-e  a  költészet?  Ezt  a  nagy  kérdést  is  fölveti 
Horatius  s  azt  feleli  ugyan,  hogy  mind  a  kettő,  a  kettő 
együtt  ;  -  de  hogy  az  előbbit,  az  iskolát  és  tanulmányt 
tartja  fontosabbnak,  kitetszik  egész  esze  járásából. 
A  félszegek  közül  maró  gúnyja  csak  azok  ellen  fordul, 
kik  magában  tehetségöícben  bizakodnak  el ;  a  túl- 
sóknak könnyebben  megbocsát.  A  jó  írás  forrása  a 
«bölcs  ész»,  a  recte  sapere,^  a  boileau-i  poétika  alap- 
fogalma :  a  raison.  A  költői  hivatás  nem  annyira 
valamely  titokszerü  adományban  áll,  mint  inkább  a 
költői  tanulékonyságban,  elszánásban,  munkáskész- 
ségben. Ha  nemcsak  a  pisói  levélben,  hanem  Horatius 
szatíráinak  és  epistoláinak  összes,  a  költészetre  vonat- 
kozó tanításai  között  valamely  legfőbb,  vezérlő  gon- 
dolatot keresünk,  alig  találhatjuk  meg  másban,  mint 
a  műgond  fontosságának  újra  meg  újra  hangoztatá- 
sában. A  kitűnő,  közelebbről  a  görög  példákon  ké- 
szülni és  tanulni,  izzadni  és  fáradni  éj-nap,  szünetlen 
csiszolni  és  simítani,  tisztelni  a  kritikát,  törülni  és 
újra  törülni  irgalmatlanul,  minden  vers  kiadásával 
kilenc  évet  várni  :  ezek  a  költői  siker  biztosítékai. 
Az  Olympus  fényének  magasztalásában  nem  bővebb 
szavú,  mint  útja  nehézségeinek  elsorolásában.  A  köl- 
tészet nála  már  nemcsak  az  istenek  ajándéka,  mint 
a  népregékben  és  Homérnál,  hanem  tanulmány,  lelki 
munka  jutalma,  s  inkább  ez,  mint  amaz. 

A  legérdekesebb  tanulmányok  egyike  lenne,  Hóra- 


'  u. 

o.  v.    68 — 69. 

2  u. 

0.  v.  408 — 418. 

3    U. 

0.  v.  309. 

tius  e  felfogásának  hatását  és  fejlődését  pontosan 
nyomozni  ki  az  eszthetikai  és  költői  irodalomban. 
Maga  a  haladás  embere  volt  s  a  görög  remekírók 
mellett  a  saját  kora  nagyjainak,  Vergilnek  és  Varius- 
nak  is,  lelkes  dicsőítője.  Tanításával  úgy  járt,  mint 
követői  által  sok  más  gondolkodó  :  alaptanait  szét- 
bontották s  csak  egy  oldalon  építették  tovább.  Tételei 
a  görög  mintákról  s  a  tanulmány  fő  fontosságáról 
fejlődésökben  elnyomták  más,  szintoly  jelentékeny 
tanainak  érvényesülését,  melyek  talán  amazok  ellen- 
STÍlyozására  voltak  hivatva.  így  uralkodott  a  renais- 
sance  hajnalától  kezdve  egészen  addig,  míg  a  népies 
fuvalma  Európaszerte  fel  nem  támadt.  A  humanis- 
táknál a  költészet  mintegy  a  tudománynak,  a  régiek 
megértésére,  követésére,  utánzására  törekvő  tudo- 
mánynak ágává  lesz.  A  költő  tudósnak  tekintetik, 
mert  csupán  tanulás,  a  régiek  tanulása  által  lehet 
igazán  költővé.  Ezek  maguk  is  ily  színben  állnak  a 
közfelfogás  előtt.  Homér  helyére  Vergil  lép  ;  de  Ho- 
ratius halhatatlan  görögjeinek  uralkodó  igényével  és 
jogaival.  Vida  Jeromos,  a  renaissance  nagyhírű  tudós 
költője  és  poétikusa,  már  azt  hirdeti,  hogy  Vergil 
inkább  költészettant  akart  adni  Aeneiséhen,  mint 
költészetet.  Amint  e  kor  fejedelmei  a  római  patrí- 
ciusokhoz kötik  családfáikat,  úgy  költői  is  rórnai 
elődeikhez  csatlakozásukban  keresik  fensőségök  biz- 
tosítékát és  pecsétjét.  Míg  latinul  írnak,  ők  leghiva- 
tottabb és  legékesebben  szóló  tolmácsai  a  bámult 
rómaiságnak.  De  nem  egészen  közvetetlen  tanítvá- 
nyai. Tanulmányaik  vezetésére  egymásután  állanak 
elő  a  poétikák,  élükön  Scaliger  Július  Caesar  hatalmas 
foliansaival,  melyek  meghozták  a  költészetnek  nem 
tíz,  hanemi  száz  és  ezer  nemcsak  kifejtett,  hanem 
kigondolt  parancsolatát.  A  tudós  filológia  gőgje  és 
civakodó  kedve  a  vizsgálódó  és  tanító  feladatát  a 
törvényhozóéba  és  uralkodóéba  játssza  át.  A  költé- 
szetnek, melytől  a  kor  tudománj't  kívánt,  hódolnia 
kellett  s  hosszú  időn  át  úgy  látszott,  mintha  nem  a 
poézis  lenne  a  poétika  feltétele,  hanem  megfordítva. 
A    poétikákhoz    csatlakoznak  a  nagy  számú  Márga- 

riták  és  Florilegiumok,  klasszikus  idézetek,  példák, 
képek  s  különösen  epithetonok  gyűjteményei,  melyek- 
nek minél  bővebb  kiaknázása  a  költészetnek  nem- 
csak meg  van  engedve,  hanem  egyenesen  kötelessé- 
gévé téve.  Helyeselve  a  régiek  műveiből  egész  sorok- 
nak, sőt  szakaszoknak  átvétele.  A  tudós  készültség 
bizonyítékául  dicséretet  arat  olyas,  amit  ma  idegen 
tollakkal  kérkedésnek  neveznénk. 

A  renaissance  kritikájának  uralkodó  tekintélyét, 
bár  más  fejlemények  között,  öröklik  és  gyakorolják 
Ronsard,  Boileau  és  Popé,  Heinsius,  Gottsched  és 
Kazinczy.  Üj  eszmék,  új  formák,  új  fogalmak  is  lép- 
nek fel  általuk  és  társaik  által,  s  a  nemzeti  nyelveket 
váltott  költészet  elméleteiben  a  nemzeti  lélek  is  meg- 
meglebbenti  szárnyát  ;  de  mindnyájan  aggodalmasan 
sietnek  kibékíteni  a  tannal.  Boileau  megmagyarázza, 
hogy  a  francia  szellem  a  görögben  és  rómaiban  volta- 
kép magát  tiszteli ;  Popé  meg,  hogy  a  természetnek 
.^ristoteíes-szel  és  Homeros-szal  való  azonosságát  csak 
a  vak  nem  látja.  Rendszereiknek  más-más  a  nevök, 
némely  elemeikre  nézve  is  különbözők  ;  de  a  renais- 
sance által  felápolt  horatiusi  hagyományban  egyet- 
értenek. Csak  Hellenis  és  Quirina,  a  görög  és  római 
múzsa,  adhatják  az  igazi  költői  koszorút.  A  forma, 
a  beszéd  dísze  és  szépsége,  a  művészi  munka  fő  jelen- 
tőségű. Szabályaik  és  mintáik  mellől  a  képzelet  sza- 
badabb röptét,  a  gondolat  ismeretlenebb  mélységeit, 
az  eredetiség  ritkább  varázsát  tartózkodva  és  ide- 
genül nézik.  Nagy  és  eredeti  szellemek  át-áttörik  e 
felfogás  korlátait  ;  de  inkább  tagadják,  mint  vallják 
s  a  közfelfogást  alapjában  nem  módosítják.  A  jó 
Lope  de  Vega  Arte  nwouojában  panaszkodva  beszéli, 
hogy  jól  tudja  ő,  hogy  csak  a  régiek  szabályai  vezetik 
igazi  céljához  a  költőt,  ismeri  is  a  szabályokat,  de 
műveletlen  közönsége  nem  engedi  követnie.  A  ho- 
ratiusi poétikának  ekként  alakult  és  érvényesülő  ha- 
tása ott  van  azon  az  egész  irodalmi  életen,  mely  a 
néptől,  a  profanum  vulgus-tól,  lehetőleg  elkülönözte 
magát.  A  költő  magasabban  áll,  hogysem  bármi  köze 
lehetne  hozzá.  Korábban  egyenesen  tudósnak  érezte 


magát,  utóbb  az  ízlés  papjának,  s  ezzé  ismét  csak  a 
tanulás,  a  régi  és  idegen  nagyok  tanulása  képezte. 
A  latin  nyelv  választó  fala  ledőlvén,  más  módon  se- 
gített magán,  hogy  méltóságát  megőrizze.  Ismét  Ho- 
ratius utasítását  követve  s  az  ő  tekintélyéére  támasz- 
kodva, nemzete  nyelvét  kezdte  átformálni  olyanná, 
mely  ennek  keretén  belül,  csak  az  övé  és  a  választot- 
také legyen.  Ami  túlzó,  hivalkodó  és  nevetséges  volt 
e  törekvésben,  mintegy  magától  sor^^adt  el ;  ami 
életrevaló  és  hasznos,  az  kihajtott  és  virágzik,  túl- 
élve a  tant,  melynek  nevében  és  szentesítésére  ültet- 
ték. E  tan  befolyásának  a  költői  életre  a  népköltés 
hatása  vetett  véget,  mely  a  tizenhetedik  századtól 
kezdve  egyre  erősödött,  s  keresztyén  és  romantikus, 
reális  és  keleti,  modern  és  népi  nevek  alatt  módosító 
vagy  épen  határozó  elemül  lépett  föl.  Ma  is  méltán 
és  sokat  idézzük  a  horatiusi  poétikának  hasonlít- 
hatatlanul elmés  és  találó  mondásait,  de  nincs  többé 
költészet,  melyen  a  belőle  kifejlett  s  röviden  vázolt 
rendszer  uralkodnék. 

Ennek  a  rendszemek,  e  nézetkörnek  fényében  és 
árnyában  tűnik  fel  előttünk  Kazincz}'.  Befoh'ása 
nyilatkozataira,  munkáira,  pályájára,  sőt  írói  és  em- 
beri j  elleniére ;  nagj^obb,  elevenebb  és  világosabb, 
hogysem  hosszasabban  bizonyítgatnom  és  fejtegetnem 
kellene.  Horatiust  magát  is  nagyon  szereti.  Könyv- 
tárában, melyet  bizony  majdnem  a  szájától  megvont 
falatok  árán  kell  gyűjtögetnie,  öt  kiadása  van  meg.' 
Folyton  olvasgatja  s  munkái  és  levelei  során  sűrűbben 
emlegeti  mint  bárkit  a  klasszikus  költészetből.  Bál- 
ványa Goethe,  tanító  mestere  Horatius.  Ismeri  Mit- 
scherlich,  Wieland  és  Nietsch  magyarázatait,^  for- 
gatja Voss  német  fordítását  is,3  s  a  magyarokat  az  ö 
kedves  Virágjától  és  Kisétől.  Az  utóbbit  lelkesen  biz- 
tatja az  Ars  poetica  lefordítására,-*  s  i8ii-ben  meg- 

^  K.  Levelei  Síposhoz,  79. 

^  K.  és  Guzmics  Izidor  közti  Levelezés,  266. 

3  K.  Levelei  Kishez,  IL  42. 

4  U.  o.  42. 

jelent  horatiusi  epistoláit,  melj'ekhez  6  maga  dolgozta 
át  Wieland  jegyzeteit,  litteraturánk  ((legbecsesebb 
productumának»  nevezi.'  Eléje  rézmetszetül  a  sabi- 
numi  szántóföldén  dolgozó  költő  képét  tervezi,  azzal 
az  aláírással :  Rident  vicini  gleham  et  saza  moventem." 
Nem  magát  gondolta-e  oda,  a  durvaság  göröngyeit  s 
a  lelketlenség  köveit  hányva,  amint  a  munkában 
izzadó  római  öreg  énekest  elképzeli?  Verseiben,  kü- 
lönösen epigrammjaiban  nem  ritkák  a  horatiusi  indí- 
tékok és  emlékezések,  s  némely  epistoláját  egyenest 
az  ő  hatása  alatt  írja.  A  Berzsenyi-levélről  szólottam  ; 
a  Vitkovicshoz  intézett  epistoláról,  mellyel  kilépett 
a  harc  mezejére,  maga  mondja,  hogy  az  Ibam  forte 
via  secra  kezdetű  szatírát  követte, 3  a  Buczy  Emilt 
üdvözlőben  pedig  a  Július  Florushoz  írott  levelet.* 
Barátai,  midőn  leveleikben  gyakran  emlegetik  «hora- 
tiusi  lelkét)),  újból  meg  újból  a  venusiai  énekesre 
irányozzák  figyelmét.  Ebből  a  lélekből  csakugyan 
megvolt  benne  a  könnyed  elmésség,  a  szatirikus  hangra 
való  hajlam,  az  eleven  vázlatokkal  rajzolás  képessége, 
a  kényesség  a  durva  és  hamis  hangok  iránt,  a  kószáló 
kedv  s  az  élet  mindennapi  gondjaival  könnyű  szám- 
vetés. 

Még  egy  :  ő  is  hiszi  rendületlenül  Horatiussal,  hogy 
*ércnél  maradandóbb  emléket  állított  magának».  Bi- 
zalmas embereihez  írt  soraiban  nem  egyszer  fejezi 
ki  ezt  a  hitét,  talán  legszebben  a  Kis  Jánoshoz  1802 
május  8-dikán  írt  levél  elején.  \<Nékem  a  halhatat- 
lanság az  egy  bálványom.  Csak  ez  legyen  enyém, 
örömest  lemondok  az  életnek  minden  örömeiről,  örö- 
m.est  eltűröm  az  életnek  minden  visszás  eseteit  .  .  . 
Menjünk  a  kitett  cél  felé,  barátom,  s  szeretetünk  édes- 
ségeit vegyük  kezességéül  a  halhatatlanságnak,  mely 
bizonyosan  a  miénk».  íme,  mint  kapcsolódnak  eggyé 
ebben  a  hitben  hiúsága  és  áldozatkészsége. 

'  U.  o.  V.  24 — 35. 

=•  U.  o.  118. 

3  Dessewffy  Levelezése  K.-val,  I.  210. 

■*  K.  levele  gróf  Gyulay  Lajoshoz. 

Ami  azonban  legszorosabban  kapcsolta  Kazinczyt 
Horatiushoz,  bizonyára  az  volt,  hogy  őt  tekinthette 
és  idézhette  a  neológiának  legősibb  és  legtekintélye- 
sebb, mert  az  egész  világra  szóló,  harcosa  gyanánt. 
Láttuk,  hogy  az  úgynevezett  «fensőbb  nyelvek*  alapí- 
tása mily  benső  kapcsolatban  állott  a  költészetnek 
Horatiusból  fejlett  arisztokratikus  felfogásával,  noha 
a  pisói  levél  nem  ily  tanok  következéseképen  ad  a 
nyelvújításra  engedelmet.  Ami  epigramm  volt  csak, 
utóbb  egy  rendszer  elemévé  lett.  Ilyenül  jelenik  meg 
Ronsardnál,  kitől  Kazinczy  csak  annyiban  különbö- 
zik, hogy  míg  a  francia  nyelvreformátor  tisztán  görög 
és  latin  kaptára  akarta  húzni  nyelvét,  ő  minden  mí- 
veltebb  nyelvnek  szépségeit  be  akarta  olvasztani  a 
magyarba.  Nyelvújító  tevékenysége  harcában  a  csil- 
logó római  fegyvert  sokszor  előveszi.  Vitáiban,  cik- 
keiben, leveleiben,  melyeket  orthológ  vagy  a  mint  ő 
nevezni  szokta :  palaeológ  ellenségeivel  és  barátaival 
váltott,  sürün  és  szívesen  hivatkozik  rá  ;  így  a  Tövisek 
és  Virágokhoz  szánt,  kéziratban  maradt  jegyzeteiben 
is.'  Sőt  a  pisói  levélnek  ide  vonatkozó  részletét  rím- 
telen jambusokban  le  is  fordította  s  a  Wieland — Ade- 
lung-féle  német  nyelwitának  terjedelmes  ismerteté- 
sébe szőve  a  F első-Magyarországi  Minervában  ki  is 
adta.^  Fordítása  így  hangzik  : 

Jó  lészen  a  vers, 

Midőn  egy  elnyűtt  szót  egy  nem  remélt 

Ravasz  helyheztetés  újjá  csinálja. 

Ha  még  nem  ismert  dolgot  kell  nevezni. 

Szabad  lesz  olyan  szót  kovácslanod, 

Amellyet  a  Cethégusz  meg  nem  ért  ; 

Csakhogy  szerényen  bánj  az  engedellel. 

Hogyan?  s  az,  amit  Róma  Plautuszának 

S  Cecilnek  engedett,  nem  fog  megadni 

Virgilnek  s  Variusnak? 

Mindig  szabad  volt  és  mindig  szabad  lesz 
Bélyegtelen,  de  jó  szót  hozni  elő. 
Életre  jön  sok,  már  elhalt  szavunk. 

'  K.  Költeményei,  Jegyzetek,  240 — 244.  s.  k. 
'  1825.  évi  folyam,  281 — 282. 

Sok  el  fog  halni,  bár  tiszteltetik, 

Ha  úgy  akarja  azt  a  szokás,  ki  ebben 

Mint  teljes  kéjű  bíró  s  úr  parancsol. 

A  nyelvújításnak  fő  törvénye  :  az  ízlés  ;  ez  a  köl- 
tőé is.  A  régiek  nem  egyedüli  mesterei  többé.  Az 
újabbak  is  hatnak  rá,  különösen  a  németek,  s  legalább 
is  oly  erősen,  mint  a  klasszikusok.  De  míg  ekként  a 
fejlődés  hatása  alól  nem  vonhatja  ki  magát,  törvé- 
nyei nem  tűnnek  föl  világosan  előtte.  Mindössze  is  a 
horatiusi  minták  szaporodnak,  melyek  rá  nézve  nem- 
csak lényegökkel,  s  nem  is  annyira  azzal,  hanem 
képzeletök,  formáik,  kifejezésök  idegen  és  avult  sajá- 
tosságaival irányadók.  Fogékonysága  érzi  az  új  na- 
gyok hatását,  de  a  régi  kritika  szempontjából  ítéli 
meg,  magyarázza  és  tanítja.  «A  régiekhez  képest 
nincs  író,  —  írja  Dessevvffynek  ;  —  az  újak,  ki- 
véve akik  az  ő  iskoláj okban  neveltettek,  csak  mázo- 
lok!»  Sok  bókot'  kapott  híveitől,  de  azt  hiszem,  hogy 
egyetlenegy  sem  esett  oly  jól  szívének,  mint  Dessewffy 
Józsefé  a  Tövisek  és  Virágokra:  «01y  édesen  szúrsz  és 
döfsz,  mint  a  lampsacusi  isten,  —  de  kíméld  barátai- 
dat, mert  azok  szüzek  és  te  magyar  vagy,  nem  pedig 
görög)). ^  Az  ízlés  nála  egy  jelentésű  a  művészettel. 
A  forma  tisztasága,  a  csín  zománca,  a  díszes  és  mégis 
könnyű  választékosság,  szóval  a  műgond  :  a  határozó 
súly  erre  esik  kritikai  felfogásában  is.  A  művészben  csak 
a  mestert  látja  tisztán  ;  nem  azt,  aki  érez,  képzel  és 
teremt,  hanem  azt,  aki  «újjal  és  füllel  méri  hangjait», 
csiszol,  javít,  törül  és  nem  tud  megnyugodni.  Kriti- 
kája nem  a  hívatlanok,  csak  a  gondatlanok  ellen  irá- 
n5ml ;  a  renaissancenak  szerinte  főfeladata  «az  írókat 
a  gondatlan  dolgozástól  elrettenteni)).  3  «Minden  szép- 
mesterségbeli műnek  a  rajia-dolgozás  a  legszebb  ju- 
talma)) ;  ♦  «íróban  nincs  becsesebb  tulajdonság,  mint 

*  Dessewffy  Levelezése,  II.  357. 

2  U.  o.  I.   173. 

3  K.  Levelei  Kishez,  11.   14. 

*  K.  Levele  Cserei  Farkashoz,   1810  ápril  5. 

törleni  tudni» ;  '  «a  correctio  a  legkissebb  és  legfőbb 
érdeme  az  írónak»,^  tanítja  s  követi  is.  A  Nonum  pre- 
matur  in  annumnak  egy  új,  rendkívül  elmés  formu- 
láját szerkeszti  meg  a  híres  Himfy-epigrammban  :  a 
legkegyetlenebb  költői  megtizedelés  tanát.  Önbírá- 
lata  sohasem  nyugszik :  Erdélyi  leveleit  hatszor 
dolgozza  át  újra,3  Gessnerét  tizenötször,*  Sallustiu- 
sát  maga  is  alig  tudja  hányszor. 5  Füle  ily  módon 
rendkívül  elkényesedik,  hallása  valóban  csodálatos 
finommá  fejlik  ;  de  mintha  szemének,  a  dolgok  mé- 
lyére irányuló  tekintetének  élességét  vesztené.  <(Meny  - 
nyeibb  zengzeteket»  szerinte  magyar  lant  még  nem 
adott,  mint  a  becsületes  Kis  János  kezében. '  Mily 
bőkezűen  szórja  bókjait  üres  formai  kísérletekre  s 
mily  hidegen  és  értetlenül  tekint  a  gondolatnak  és 
érzésnek  nem  egy,  talán  tökéletlenebbül  csiszolt  gyé- 
mántjára! Berzsenyi  klassicitás-a  meghódítja,  bár 
épen  nem  föltétlenül.  Véleménj^e  Kis  Jánoshoz  egé- 
szen máskép,  sokkal  hidegebben  hangzik,  mint  a  köl- 
tőhöz magához  intézett  riadó  üdvözlése.'  Első  szava, 
hogy  e  versek  egy  részét  el  kell  égetni,  s  jellemző, 
hogy  míg  Psych.e  ^  elragadja,  a  Magyarokhoz  írt  ódát 
lenézően  csekélyli.?  Kisfaludy  Sándor  romatikus  szel- 
lemétől, mintha  a  jövő  ellenség  közeledtét  érezné 
benne,  szinte  borzongva  húzódozik.  A  Himfy-dalokat 
illető  bókjai  közt  magában  a  Himfy-epigramm  gyil- 
kos distichonját  skandálja  :  «Tüzbe  felét!  Újra  felét! 
Harmadikat  még!»  A  Regék  hitványságát  nem  tudja 
elégszer  ismételni.'"  Csokonai  poétái  genie,  de  «versei 

'  Poétái  Berek  előszava. 

=  K.  Levelei  Kishez,  I.  29. 

3  Dessewffy  Levelezése  K.-val,  IL  251. 

■♦  K.  Levelei  Kishez,  I.  20. 

5  Dessewffy  Levelezése  K.-val,  IL  355. 

^  K.  Levelei  Kishez,  L  77. 

7  K.  Levelezése  Berzsenyivel,  3.,  4. 

8  A  szerelemhez  címen  Berzsenyi  verseinek  elsó  köny- 
vében ;    egészen  jelentéktelen  dalocska. 

9  K.  Levelei  Kishez,  L  276. 
^°  U.  o.  T.  255.  II.  200. 

rettenetes  mázolások*)/  «sok  munkája  merő  szemet*.^ 
Annales  Valusi.  Nagyon  durva,  faragatlan,  paraszti 
ízű  neki,  s  egészben  méltatlan  arra,  hogy  Kis  Jánossal 
csak  említtessék  is  együtt.  ^  A  Tövisek  és  Virágok  új 
kiadása,  melyben  a  Himfy-epigrammot  Csokonaira 
akarta  alkalmazni, "»  nem  jelent  meg,  de  egy  kegyetlen 
gúny  verssel  könnyített  magán.  Müveinek  gúnyos  jegy- 
zékbe szedése  után,  biztatja  a  költészet  képzelt  adep- 
tusát  :5 

Esküszöm,  te  nemsokára 
Felliágsz,  csak  nézz  a  példára, 
A  homoksík  Tátrájára! 

Valóban,  ha  e  nyilatkozatokat  is  az  arkádiai  pör 
aktáihoz  csatoljuk :  a  debreceniek  háborsága  alig 
tűnik  fel  többé  komikusnak  előttünk.  Kazinczy  leg- 
jelentéktelenebb híveit  is  siet  baráti  megszólítással 
kötelezni  le  ;  de  Csokonait,  Csombók  Sára  és  Csom- 
bók Jankó  kedves  költőjét,  mindvégig  hidegen  urazza. 
Ez  nem  az  ő  társasága. 

Él  a  horatiusi  hagj^ománytól,  a  renaissance  tudós 
gőgjétől,  a  francia  udvari  kegyektől  s  a  német  szép- 
lelkü  kényeskedéstől  örökölt  jogaival.  Az  Elysiumban 
él ;  szemében  és  ajakán  Apolló  és  a  Charisok.  A  pro- 
jenum  vulgus  lenézésében  még  készebb  és  bővebb 
beszédű,  mint  Horatius.  Munkáit  egyenesen  úgy  ké- 
szíti, hogy  a  «seregnek»  ne  tessenek,  s  «a  pór  rend  javal- 
lását  csak  gyalázatnak  tartja».  «A  taps  kedvesebb 
neki,  ha  kevés. »  «A  poézis  nemcsak  a  durva  valóból, 
hanem  a  népből  is  kikap  bennünket. »  A  születésre, 
tudományra,  ízlésre  kiválók  fensőbb  körétől  v^esz 
irányt  és  várja  a  lendületet,  a  magyar  szó  diadalát, 
a  magyar  költészet  támogatását,  formáinak,  hangjá- 
nak,   ízlésének   nemesedését.    Horatius   Augnstushoz 

'  Dessewffy  Levelezése  K.-val,  II.  214. 
'  K.  Levelei  Szentgyörgyihez,   124. 
3  K.  Levelei  Kishez,  I.  211. 
*  K.  Levelei  Kishez,  II.   177. 
5  Dessewffy  Levelezése,  II.   195. 

szólhatott  ;  Kazinczy  hiába  tette  volna  :  korának 
Augustusai  közül  egy  sem  értette  szavát.  Bízott  a 
Maecenásokban  s  a  hagyományos  hódolattal  fordult 
hozzá] ok.  De  szívesebben  és  többször,  fáradhatatlan 
buzgalommal,  ötven  év  alatt  ezerszer  és  ezerszer  az 
írókhoz. 

Híveinek,  barátainak,  tanítványainak  nagy  serege 
az  egész  hazából  oly  kegyelettel  veszi  körül,  mint 
valamely  theokratikus  rend  papi  fejedelmét,  pat- 
riarcháját,  kinek  szavában  az  Ige  tiszta  lángja  lobog. 
Maga  is  ilyenformának  tekinti  és  akarja  helyzetét. 
Szereti,  keresi,  sőt  áhítja  az  elsőséget,  tömjént,  mely 
minden  oldalról,  nagyoktól  és  kicsinyektől,  bőven 
árad  Széphalom  felé.  E  dicséreteket,  amint  veszi, 
azonnal  siet  közleni  többi  barátaival.  Élete  végéig 
nem  fárad  ki  újra  meg  újra  leírásukban.  Különösen 
azokat  idézi  szívesen  és  gyakran,  melj^ekben  elsősége 
van  kiemelve,  egjdk-másik  dolgozata  legjobbnak,  ne- 
mében elsőnek,  irodalmunkban  eladdig  példátlannak 
nevezve.  így  tartja  folyvást  szellővel  a  tömjénfüstö- 
lőket. Elbeszéli,  hogy  egy  költői  levelét  Horvát  István 
«reUgiosus  cultussal  imádj a»,  s  hozzáteszi :  «örvendek 
az  ilyen  tömjénnel !» ^  Ültessenek  fákat  tiszteletére, 
mint  Klopstocknak  tették  ;  különösen  azt  a  karcsú, 
finom,  illatos  idegent,  mely  csak  mostanában  érke- 
zett külföldről  s  oly  szívesen  vert  gyökeret  a  magyar 
homokban  ;  nevét  is  ő  mondja  meg  Berzsenyinek  : 
ákásznák  hívják. =  Pannonhalmán  maga  metszi  egy 
gleditschiára  névbetűjét,  s  amint  írja,  «ép  akkor 
szólala  meg  az  első  fülemile,  melyet  abban  az  eszten- 
dőben hallott».  Crescetes  aniores !  ^  íme  ennek  az  élet- 
nek, egész  felfogásnak  egyes  vonásai  közül  hány  és 
mily  tisztán  utal  arra  a,  Horatius  poétikájából  fejlett 
szellemre,  mely  a  renaissancetól  s  az  új  klasszicizmus- 
tól nj'ert  rendszerében  oly  hosszan  uralkodott!  Ka- 
zinczy után  még  sokan  fordították,  követték,  utánoz- 

^  K.  Levelezése  Berzsenyivel,  97. 

2  U.  o.  89. 

3  Pannonhalmi  Üt,  első  kiadás,  26. 

ták  Horatiust,  különösen  az  ódaköltőt,  irodalmunk- 
ban, még  pedig  hozzá  közelebb  álló  tehetségek  is  :  de 
e  poétikai  rendszernek  teljességében  talán  az  egész 
müveit  nyugaton  Kazinczy  volt  utolsó  képviselője. 
De  ne  legyünk  kegyetlenek,  ami  többször  igazság- 
talanság is,  mint  az  igazságszeretetnek  kérkedése 
hiszi.  Nem,  épen  nemcsak  az  teszi  Kazincz3't,  ami 
belőle  ela\iilt.  Gyöngéi  ne  feledtessék  el  velünk  erejét, 
melynek  lázas  munkája  és  feláldozó  lelkesedése  szo- 
morú évtizedeken  keresztül  mintegy  vállain  tartotta 
a  magyar  kultúrát.  Hogy  az  út,  amelyet  járt,  immár 
elnéptelenedett,  ne  feledtesse  el  szent  buzgalmát,  a 
nagy  nemzeti  célt,  hova  törekedett  rajta.  Utainkat 
a  fejlődés  törvényei  szabják  ki  ;  a  magyar  művelődés 
útjaival  is  így  történt.  Mária  Terézia  az  idegen  mű- 
veltség magaslatára  akarta  emelni  nemzetünket,  de 
nyelve  árán,  mely  haladásunk  akadál3dnak  tetszett 
előtte.  Kazinczy  nem  alkudott  volna  így.  Lelkes  és 
rendületlen  magyar  volt  s  keserű  szemrehányásokkal 
árasztja  el  Berzeviczy  Gergelyt,  ki  a  nagy  császárné 
szellemében  tervezte  anyagi  boldogi  fásunkat.^ 

Néked  legfőbb  kincs  a  kereskedés, 
A  nyelv  nekem  s  a  nemzet  bélyege! 

A  napóleoni  háborúk  megpróbáltatásának  nehéz 
napjaiban  mily  szívesen  ajánlja  csekély  mindenét 
azzal  a  felkiáltással :  «Mindenemet,  csak  magyar  ma- 
radhassak)). ^  Mily  mélyen  világít  be  lelkébe  az  a, 
Dessewffj'hez  intézett  kérése,  hogy  ha  ő  meghal,  ket- 
tőre tanítsa  árva  gyermekeit  :  «moralitás  nélkül  nincs 
boldogság,  —  a  jó  ember  szereti  a  hazát.-  A  felfordult 
világ  zavarában,  midőn  senki  sem  tudja,  mit  hozhat 
a  holnap,  suttogó  bizalmassággal  biztatják  egymást 
derék  szomszédjával,  hogy  a  hatalmas  francia  hódító 


^  Dessewffy  Levelezése   K.-val,   I.  6i...  64.,   158.   K. 
Levelei   Kishez,  L  340. 

"  K.  Levelei  Kishez,  I.  251. 
3  Dessewffy  Levelezése,  IL  320. 


mindenütt  tiszteli  a  honi  nyelveket,  s  titkolózva  em- 
legetik a  hírt,  hogy  Bonaparte  Lucián  egész  család- 
jával már  három  esztendeje  tanul  magyarul.'  Mily 
ingatlan  hite  nemzetének  jövőjében  :  «Azt  hiszem, 
nyelvünk  és  nemzetünk  a  Jézus  Krisztus  eljöveteléig 
is  fel  fog  állani !» ^  Megmaradásunk  biztosítékáért  már 
nemcsak  a  külföldhöz  fordul.  E  biztosíték  az  ő  szemei 
előtt  az  idegen  műveltség  ugyan,  még  pedig  eredeti 
szellemében  és  formáiban,  de  magyar  nyelven  :  a 
méltó  magyarsággal  szóló  idegen.  Ma  más  utat  járunk, 
más  eszmék  lelkesítenek  ;  de  ezek  ébresztésében  is 
neki  fő  része  van.  Még  ő  az  idegen  és  arisztokratikus 
hajlamú  irodalmi  felfogása  is  nagy  és  jelentős  szolgá- 
latot tett  ügyünknek.  A  nyelvújításban,  tévedései 
ellenére,  a  szellemi  haladásnak  olyan  eszközét,  föl- 
tételét köszönjük  neki,  mint  egész  történetünkben 
kívüle  senkinek.  Lelki  adományainak  finomsága,  ízlé- 
sének kényessége,  tanulmányainak  gazdagsága,  ko- 
rában mindennél  jobban  hatott  a  nemzeti  lélek  neme- 
sítésére, müvelésére,  —  és  ne  feledjük  el,  hogy  saját 
utat  csak  mívelt  lélek  talál. 

A  sorsnak  oly  választott  kegyeltjei,  mint  Petőfi  volt, 
ritkák  ;  Kazinczy  túlélte  uralmát.  Lelkének  harmó- 
niáját egész  életében,  legelkeserültebb  küzdelmei  kö- 
zött is,  megőrizte,  s  irodalmi  harcaiban  szava  mindig 
úgy  hangzott,  mint  a  legnemesebb  acél  csattogása  a 
csatában  a  zenének.  A  jelenet  mégis,  mellyel  pályája 
szemeink  előtt  bezáródik,  mélyen  disharmonikus. 

Hetvenegy  éves  s  mindenfelé  meg\^áltozott  világot 
lát  maga  körül.  A  nemzeti  elv,  mely  lelkesítette,  már 
az  övétől  eltérő  utakra  vezette  a  nemzeti  ízlést.  A  nem- 
zeti hagyományok,  képzelet,  érzés,  formák  nyomról- 
nyomra hódítják  a  tért.  A  tova  szálló  Xenidionnak,  a 
Kazinczy-féle  ars  poetica  bájos  múzsájának,  csak 
fátyla  ragyog  még  felénk  :  Vörösmarty  hexameterei. 
Kitűnő  tehetségek  állanak  elő,  Kisfaludy  Károlyt 
hallgatva,  ^''örösmartyt  bámulva,  Bajzát  félve  ;    de 

'  U.  o.  I.  47-,  85. 

^  K.  Levelei  Síposhoz,  5 . 


a  szent  öregnek,  a  patriarchának  meghagyva  még 
tiszteletbeli  primátusát.  Az  irodalmi  életet  és  viszo- 
nyokat nemcsak  nemzetibb,  hanem  demokratikusabb 
áramlat  hatja  át,  érezhetően  különböző  attól,  mely- 
ben még  nemrég  a  költők  őseikkel  mutatták  be  egy- 
másnak magukat  :  Kazinczy,  hogy  Abának  az  Urk 
vagy  Muytha  nemzetségből  való  unokája; '  Berzsenyi, 
hogy  Zrinyi,  Nádasdy  és  Gyulaíi-vérből  ered  ;"  Köl- 
csey, hogy  Étének  hü  maradéka.  Az  egyéni  súly  és 
erő  érvényével  az  irodalmi  tekintély  hagyományos 
elve  is  hauN^atlik.  Kisfaludy  Károlyt,  ki  az  új  irány- 
nak első  szerzett  diadalt,  még  némileg  mesterül  nézi 
az  ifjú  irodalom  ;  de  halála  után  öröksége  már  meg- 
oszlik hívei  között,  s  a  régi  rend  újnak,  egy  kör  ural- 
mának ad  helyet.  Ezzel  véget  ér  Kazinczy  névleges 
elsősége  is.  A  patriarcha  megjelenik  1831  tavaszán 
az  akadémia  első  ülésein  Pesten  s  itt  szemtől  szemben 
találja  magát  azzal  az  újjal,  mely  ellensége  a  réginek. 
Még  nem  egészen  reménytelenül  jön  s  egy  kissé  áltatja 
magát :  hisz  Torna  vármegye  rendéi  csak  az  imént 
tisztelték  meg  nevét  5  s  a  jó  pannonhalmi  szerezetesek, 
élükön  Guzmics  Izidorral  és  Maar  Bonifáccal,  egészen 
az  egykori  hangon  üdvözölték  körükben.  A  pesti  fia- 
talokkal szemben  is  megpróbálta,  hosszú  és  bizonyára 
kelletlen  kitartással  a  lekötelezés  régi  módjait  :  leve- 
leiben hangzatos  bókokkal  halmozta  el  őket,  melyek 
azonban  könnyen  visszavonhatólag  voltak  fogalmazva. 
Nem  gondolt  rá,  hogy  szemeik  jobban  ismerik  a  ter- 
mészetet, mint  az  övéi,  s  könnyen  meg  tudják  külön- 
böztetni a  csinált-virágokat  az  igaziaktól. 

Az  áradó  dicséretek,  a  viszonzásra  váró  rózsan3álak 
ideje  lejárt  ;  nem  bájoltak  el  s  nem  igéztek  meg  senkit 
többé.  Az  ifjak  kegyetlen  eréllyel  haladtak  előre  a 
maguk  útján.  Kazinczynak  legrégibb  és  legbensőbb 
barátját,  Dessewffy  Józsefet,  csak  imént  sújtották  le 
Bajzáék  a  Conversations-lexikoni  pörben  ;   most  ő  rá 

-  K.  Levelei  :    Kishez,  II.   10. 
"  K.  Levelezése  Berzsenyivel,  15. 
3  Zádor  Levelezése  K.-val,   167. 


támadtak  kíméletlenül,  hogy  egy  magyar  főpap  német 
munkáját  fordította.  Kazincz}^  Pannonkalmi  íí//ííban, 
melyet  május  2-dikán  az  akadémiának  is  bemutat, 
keserűen  kiált  föl,  hogy  <(borzad  már  a  párducos 
Árpád  éneklőitől  s  szégyell  társoknak  tekintetni*.' 
Schedel  lakásán  találkozik  velők,  s  egy  valóban  drá- 
mai erejű  és  érdekű  jelenetben  ütközik  össze  Bajzá- 
val, Schedellel  és  Fenyérivel,  kik  kereken  felmondják 
neki  a  hódolatot.^  Bajza  fenyegeti,  hogy  új  támadást 
mér  rá,  s  az  aggnak  reszkető  ajkán,  életében  először 
szakadnak  ki  a  szenvedély  szavai.  Irodalmi  dúlok, 
kiknek  éretlen  gőgjét,  szemtelen  vadságát,  nevelet- 
lenségét  nem  az  ügy  szerelme,  hanem  személyes  tekin- 
tetek gyúlaszták  tűzre !  3  Még  néhány  nappal  utóbb 
is  azt  írja  Kisnek  :  «A  hetvenkét  esztendős  öreg  és  a 
huszonhét  éves  ifjú  bennem  együtt  van  s  én  tudok 
ölni  méltósággal)).'' 

Nem  ölni,  csak  halni  tért  haza,  azzal  a  tudattal, 
hogy  elméletének,  rendszerének,  életre  hatásának 
immár  vége.  De  nem  halt  vigasztalanul.  A  széphalmi 
tájék,  melyet  huszonöt  évvel  korábban  oly  lelkesen 
köszöntött,  nyájas  mosolyával  talán  utat  talált  el- 
borult szívébe.  Talán  behangzott  hozzá  egy  arató 
leány  dala  s  egyszerű,  természetes  és  magyar  hangjá- 
val megenyhítette  sebét,  melyet  ugyanennek  a  hang- 
nak tudós  harcosai  ütöttek  rajta.  Bizonyára  eszébe 
jutott,  hogy  bár  elmélete  összeomlott,  de  a  győztes 
tábor  az  ő  lelkéből  vette  tüzét  s  utoljára  is  az  ő  eszmé- 
nyét, a  magyar  kultúrát,  fogja  győzelemre  vezetni. 

A  gigászi,  tragikai  sorsot,  mely  fölemel,  a  midőn  le- 
sújt, némán  és  megindítóan  tolmácsolja  az  az  arckép, 
melyet  Kazinczy  utolsó  éveiből  a  széphalmi  mauzó- 
leum őriz.  A  csapás  fájdalma  szól  hozzánk  fakó,  el- 
vénhedt,  redőkkel  borított  arcáról ;    előbb  oly  éles 

I  Pannonhalmi  Üt,  45. 

^  K.  Levelei  Kishez,  II.  371 — 373.  Levelezése  Guz- 
micscsal. 

3  K.  és  Guzmics  Levelezése,  264.  s.  k. 
■*  Kazinczy  Levelei  Kishez,  II.  373. 

szemei  értetlenül  és  bizonytalanul  néznek  maguk  elé. 
Az  ember,  aki  megtört.  De  fehér  hajának  kuszált 
koszorúja  úgy  veszi  körül  fejét,  mintha  ezüst  glóriá- 
val környezné  a  győzőt,  aki  megdicsőült. 


SZÉCHENYI  MAGYARSÁGA.' 

1840  november  19-én,  Pest  vármegye  gy üléstermé- 
ben Kossuth  Lajos  ejtette  ki  először  azt  a  két  szót, 
mely  azóta  minden  magyar  szívben  és  magyar  ajkon 
Széchenyi  István  nevével  összeforrott  :  «legnagyobb 
magyap).  A  loyalitás  nemes  fölhevülésével  ismétli  e 
szavakat  a  Kelet  népéve.  írt  Feleleté-hen,  a  magyar 
politikai  irodalomnak  e  legnagyobbszerü  és  legmeg- 
rendítőbb  párbajában  ékesszólásának  ragyogó  fegy- 
verével, mielőtt  védekeznék,  mintegy  tisztelegvén 
nagy  ellenfele  előtt.  Okát  is  adja  :  «Széchenyi  ujjait 
a  korszak  ütőerére  tévé  és  megértette  lüktetését ; 
nem  ismer  senkit  históriánkban  kiről  elmondhatnók, 
hogy  százados  hatásra  számított  lépései  sem  korán, 
sem  későn  nem  érkeztek».  Ez  a  magyarázat  azonban 
a  ((legnagyobb  magyar»  kifejezés  tartalmának  csak 
egyik  mozzanatára  vonatkozik,  arra,  hogy  minden 
magyarok  között  a  korát  igazán  megértő  és  irányzó 
Széchenyi  a  legnagyobb.  De  előttünk  már  politikai 
és  írói  pályájának  folytatása  s  életének  tragikus  vége, 
nyilvánosságra  került  naplói  és  levelezése,  történe- 
tünknek későbbi  fejleményei  meg^dlágítják  a  másik 
mozzanatot  is,  azt,  hogy  magyarságban  sem  volt  nála 
senki  nagyobb. 

Nem,  a  magyarságnak  legjellemzőbb  közérzésében  : 
a  hazaszeretetben,  melyben  összefoglalva  fejezi  ki 
szülőföldje  és  sokat  korholt  faja  iránti  égő  szeretetét. 
Kifejezte  minden  cselekedetében,  indítékaikban  és  cél- 
j okban  egyaránt  és  valamennyi   szavában,  a  ritkább 

'  Felolvastatott    a     Magyar    Társadalomtudományi 
Egyesület  Széchenyi-ciklusának  során. 

Beöthv  Zsolt  munkái.  8 

lelkesítőkben  ép  úgy,  mint  a  sokkal  sűrűbb  korholók- 
ban, suj  tokban,    sőt    csúf  ólokban.  Mint  ahogy  a  ke- 
serű ízbe  olykor  szinte  az  égés  érzése  vegyül :    az  6 
honfiúi   keserűségében,    kitörésének   mélységében    és 
erejében,  hangjának  maró  gúnyjában  egy  belső  tűz- 
nek örök  lobogása  perzsel.  A  nemzetével  való  közös- 
ség érzésének  lángja,  mellyel  pusztuló  faját  ki  akarná 
szabadítani  roskadó  világának  temetéssel  fenyegető 
romjaiból,  s  egy  új  világnak,  új  életnek  útjára  vezetni. 
A  közösségnek  ezt  az  érzését,  mely  műveltet  és  mű- 
veletlent egy  vágyban  egyesít,  tartja  és  vallja  sok- 
szor,   legszárnyalóbb    szavakkal   a   Hunniábsin,   leg- 
nagyobb    nemzeti    kincsünknek,    mellyel   méltatlan 
helyzetünkből,   vétkeink   és   hibáink   özönéből   meg- 
váltásunkat  remélhetjük.    Ereje   Széchenyi   lelkében 
oly  mérhetetlen  és  föltétlen,  hogy  ő,  kinél  élesebben 
senki  sem  látta,  keményebben  senki  sem  ostorozta  és 
mélyebben  senki  sem  fájlalta  a  nemzet  hibáit,  titkos 
óráinak  magával  való  számvetésében,  naplóiban  szinte 
elemi  erővel  tör  ki  belőle  a  vallomás  :    «Szeretlek, 
minden  hibáiddal».  De  hát  szükséges-e,  sőt  szabad-e 
lelkének  erről  a  legmélyebb  érzéséről,  meljoiek  alkotó, 
teremtő  erejéről  kövek  és  intézmények,  irodalom  és 
törvények,  egy  nemzetnek  új  és  méltó  életviszonyai 
tesznek  tanúságot  :    szabad-e  így  általánosságban  to- 
vább szólanom? ! 

Nem  volt  életírója,  nem  pályájának  és  alakjának 
egyetlen  rajzolója,  aki  lelkének  vonását,  költői  tar- 
talmát meg  ne  látta  és  ki  ne  emelte  volna.  Ennek  a 
vonásnak,  ennek  a  tartalomnak  sem  szavaiban,  sem 
naplóiban  nincsenek  szólóbb  bizonyságai,  mint  épen 
azok  a  helj-ek,  melyekben  hazaszeretete  tör  ki.  A  té- 
pelődő, élethivatását  kereső  huszárkapitány  naplói- 
ban, a  Hitel  végszavában,  a  Kelet  népe  több  helyén, 
a  Hunnia  bevezetésében  és  egyebütt,  ezek  a  kis  him- 
nuszok, majd  föltétlen  elragadtatásukkal,  majd  égő 
fájdalmukkal,  azután  a  felcsillanó  remény  varázsla- 
tával, ug3'anazt  a  kizáró,  természeti,  elemi  erejű 
érzést*  tolmácsolják,  amilyet  ily  absolut  uralommal 
és  erővel  csak  nagy  költők  szívéből  és  ajakáról  hall- 

hatunk.  Oly  lélekállapot  megnyilvánulásai  ezek,  mely- 
ben a  léleknek  egész  ereje  egyetlen  érzésben  össz- 
pontosul s  a  fölhevült  fantáziának  legtúlzóbb  képei- 
ben, legnagyobb  szavaiban  is  kétségtelenül  éreztetni 
tudja  őszinteségét  és  igazságát.  Maga  is  szinte  ösztön- 
szerűen érzi  rokonságát,  lelkében  és  törekvé.seiben 
való  közösségét  a  nemzet  költőivel.  Ismételve  emle- 
geti ezt  a  rokonságot,  talán  legszebben  a  Hunnidna.k 
következő  szavaival  •  «Míg  a  magj'ar  mélj'en  aludt 
s  a  gyalázatok  szomorú  árnyékot  vétenek  a  minden- 
ható szép  világára,  kifakadt  itt-ott  egyes  el  nem  rom- 
lott mellekből  a  legmél3'ebb  panasz  s  a  g\'ászoló  ter- 
mészet hangjain  keseregve  elzengek  honunk  lelkes 
lantosai  nemzetünk  tenger  bánatát  ;  és  Istentől  su- 
gallott szavaik,  bár  hosszú  évekig  csak  a  pusztában 
hangzók,  bár  a  felbőszült  viharok  düheitől  mint  tenger- 
parti virág  a  határtalanban  elsodorva,  nem  vesztek 
el,  de  sok,  még  egészen  el  nem  hűlt  kebelbe  édes 
rokon  kint  öntének».  Politikánk  vezetői  között  Szé- 
chen^d  az  első,  kiben  öntudatra  ébredt  ez  a  találkozás, 
mely  úgy  a  mag3'ar  politika,  mint  a  magyar  költészet 
fejlődésére  nézve  végtelen  fontosságúvá  lesz  ;  ez  a 
találkozás  költészetünknek  legősibb  és  legegyeteme- 
sebb  motivumában  :    a  nemzeti  érzésben. 

Széchenyi  hazaszeretetét  az  ő  történetének  és  a  mi 
történetünknek  közismeretü  tényeivel  világítanom 
meg  :  magyar  közönség  előtt  egészen  fölösleges.  Élet- 
rajza épen  ennél  a  vezető  motivumánál  fogva  lett 
nemzeti  történetté.  De  talán  szabad  erejét,  intenzi- 
tását e  történet  fejleményeinek  éles  megvilágításá- 
ban néhány  szóval  jellemeznem.  A  nagyoknak  nagy 
érzései,  azoké,  kik  nem  a  szavak,  hanem  a  tettek 
emberei  szemünkben  legnyilvánvalóbbakká  az  által 
a  befolyás  által  lesznek,  melyet  életünknek  külső  és 
belső  útjára  gyakorolnak.  Akiknek  élete  nag}'  vál- 
tozásai, megdöbbentő  peripetiái,  önkéntes  vagy  kény- 
szerű áldozatai,  fénybe  vagy  romlásba  fordulásai 
végesvégig  és  világosan  egyazon  érzésben  gyökerez- 
nek ;  ez  érzésnek  uralkodó  erejét  a  legkétségteleneb- 
bül,  emberileg  legmeghatóbb  és  legmeggyőzőbb  módon 

tanúsítják.  Kicsoda  merné  s  kinek  lenne  joga  rá,  hogy 
három  nagy  «nemzettévőnknek»  teremtő,  alkotó,  meg- 
mentő nemzeti  érzését  összeméregesse  ;  de  hármuk 
közül  bizonyára  Széchenyi  pályája  az,  melynek  kiala- 
kulásában, fordulataiban,  válságaiban  és  katasztró- 
fájában, egész  képében  ez  az  uralkodó  érzésök  a  leg- 
mélyebben megrázó  erővel  hat  képzeletünkre  és  szí- 
vünkre. Deák  pályája  jól  megalapozott,  tehetségéhez 
méltó,  fényes  kezdetet,  majd  bölcs  tartózkodást,  az- 
után nagy  fölemelkedést  és  a  siker  áldását  mutatja  ; 
de  sem  külső  rázkódást,  sem  belső  megtörést  soha. 
Mintegy  a  magyar  néplélek  egyenes  céltudatosságá- 
nak, rendületlen  jogérzetének,  világos  belátásának 
megtestesülése  ő  a  genialitás  méreteiben  és  erejével. 
Kossuth  szenvedélyesebb,  exaltáltabb  lélek  ;  szere- 
tetében és  gyűlöletében  végletesebb  ;  szívében  szá- 
zadok magyar  keserve  ég  és  álmai  rajzanak.  A  katasz- 
trófának dicsősége  és  gyásza,  melybe  az  ő  lángelméje 
ragadta  nemzetét,  pályáját  is  ketté  töri.  De  csak 
külső  pályáját,  mert  lelkében,  meggyőződésében,  ma- 
gával való  egyességében  mindvégig  ugyanaz  marad, 
aki  volt,  belső  összeütközésnek,  az  igazi  pályatörés- 
nek miinden  nyoma  nélkül.  Széchenyinél  ez  az  érzés 
nemcsak  életét  vezető  hatalomnak  látszik,  hanem 
teljes  tragikai  végzete  eszközének.  Ami  élete  hiva- 
tását keresteti  vele  :  hazaszeretet  ;  szégj^enérzete  és 
fölháborodása  méltatlan  közállapotainkon  :  hazaszere- 
tet ;  olthatlan  tettvágya ;  hazaszeretet  ;  tépő  aggo- 
dalma a  közszellemnek  forradalmi  fordulatán  :  haza- 
szeretet ;  önmagával  való  meghasonlása  :  hazaszere- 
tet ;  kétségbeesése :  hazaszeretet.  A  nemzeti  ügy 
bukása  nemcsak  külső  pályáját  töri  meg,  hanem  lel- 
két is  homályba  borítja,  maró  kétségek  közé  és  ön- 
gyilkosságba kergeti.  Valósággal  egész  történetünk- 
ben nincsen  senki,  aki  ennek  a  történetnek  lélektani 
vezető  erejét  a  maga  pályájával,  minden  ámyéklatá- 
ban,  kizáróságában,  föltétlenségeben,  tragikus  erejé- 
ben mélyebben  éreztetné,  mint  Széchenyi. 

Igaz,  nála  a  magyar  léleknek  ez  a,  minden  viszály- 
kodás és  pártosság  ellenére  is  elejétől  jellemző  köz- 

érzése  élesen  egyéni  képben,  meglepő  és  szinte  isme- 
retlen vonásokkal,  szokatlan  bonyolulatban  jelenik 
meg  :  az  egy  napnak  örök  fénye,  de  egy,  merőben  új- 
nak tetsző  színösszetétel  káprázatában.  Mind  Kossuth, 
mind  különösen  Deák  közelebb  állanak  ahhoz,  a  lelki 
típushoz,  melyet  általán  magyarnak  ismerünk,  mint 
Széchenyi.  De  azért  nem  csupán  alapvető  érzésével 
kapcsolódik  ehhez  a  típushoz,  hanem  sajátságos  egyé- 
niségének nem  egy  olyan  vonásával  is,  melyek  csak 
lelkének  legigazabb  és  legtökéletesebb  tükréből,  nap- 
lóiból villának  élénk,  vagy  iratainak  és  beszédeinek 
egy-egy  helyén  szinte  önkéntelenül  törnek  elő,  hang- 
juknak most  harsogó  erejével,  majd  önfeledt  lágy- 
ságával  mutatván  forrásuk  mélységére.  A  szenvedé- 
lyes utazóban  hán^-szor  támad  fel  bolyongásai  köz- 
ben a  magyar  vándor  honvágya  ;  a  természetnek  és 
életnek  legbámulatosabb,  legigézőbb  képei  között  egy 
szűzi  érzés  elnyomhatatlanságával  hányszor  tesz  val- 
lást, hogy  hazájának  műveletlen  és  egyhangú  világa 
kedvesebb  szívének.  A  gyárak  és  gépek,  a  művészet, 
ipar  és  kereskedés  haladott  világába  egész  lelkével 
belemerülő  nagyúr  meg  «a  sötét  olajfák  illatos  ber- 
kének»  bús  vándora  egy  lélekből  egy  sóhajtást  kül- 
denek hazafelé.  Minden  pathosának,  gyakorlatiassá- 
gának és  titkolt  szentimentálizmusának  ellenére  volt 
ebben  a  vilgájáró  kapitányban  valami  a  magyar  ka- 
tona humoros,  mókás  kedvéből,  mellyel  élettel  és 
halállal  szembenéz  ;  egy  tengeri  vész  legválságosabb 
pillanataiban  régi  huszárjának  mondásával  bátorítja 
magát :  «a  halál  csak  tempó !»  Az  európai,  fejedelmi 
és  nagyúri  társaság,  fényűzés,  élvezetek,  modor  bécsi 
központjában  élő  fiatal  mágnás  könnyekig  ellágyuló 
kedvét  találja  huszárjainak  magyar  mulatságában. 
*01y  lágy  hangulatban  vagyok,  ha  bármi  honit  látok, 
hogy  egy  hegedű,  egy  cimbalom,  de  még  egy  duda  is  el- 
bájol s  szinte  könnyekig  megindít  ;  egy  népnek  eredeti 
jellegét  sohasem  kellene  átváltoztatni. »  A  magyar  nép 
érzésének  legközvetetlenebb  megnyilatkozása,  zenéje 
és  dala,  mindig  erősen  megrezegteti  lelkének  húrjait. 
Táncnótákat  és  népdalokat  jegyez  föl,  akár  Csokonai. 

Még  a  puszta  szeretete  s  a  polgári  és  hadi  élet  fel- 
fogásának vele  kapcsolatos  mozzanatai  sem  hiány- 
zanak az  ifjú  Széchenyi  lelkéből.  «Az  Alpesek  legszebb 
vidékein,  Olaszország  leggazdagabb  völgyeiben  soha- 
sem tudott  úgy  felbuzdulni,  átmelegülni  s  lelkesülni, 
mint  hazája  kopár  pusztáin».  Szinte  azt  hiszi,  hogy  a 
legősibb  hún  fajból  kellett  származnia,  mert  nem 
vonzza  a  hegylakók  védekező  vagy  bosszúálló  vitéz- 
sége, de  irigyli  Atilla  lovasait,  kik  szerte  száguldva, 
támadva  és  győzve  járták  be  a  világot.  Naplóinak 
érdemes  ismertetője,  Zichy  Antal,  Petőfi  erének  lükte- 
tését érzi  ebben  a  kifakadásban.  De  nem  juttatja-e  mél- 
tán a  magyar  hadvezetésnek  s  a  hadvezetés  magyar- 
ságának koszonís  hősét,  Zrinyi  Mklóst  is  eszünkbe? 
A  velők  és  az  örök  magyarsággal  való  kapcsolaton 
kívül  nem  érdemel-e  figyelmet  e  vonás  Széchen}^  fej- 
lődésének psychologiai  gyökérszálai  között,  mikor  ki- 
fejlett politikai  életfelfogásában,  alapgondolataiban  és 
rendszerében  a  szabadság,  épen  a  szabadság  fogalma 
és  kultusza  oly  kiváló  helyet  foglal  el? !  Bármüy  élesen 
szegült  is  ellene  minden  elfajulásának  :  nem  szűnik 
meg  újra  és  újra  hangoztatni  nemzetlélektani,  köz- 
művelődési és  politikai  értékét  a  magunk  életére  s  ez 
által  az  emberiség  tágabb  világára.  De  mindezeken 
túl  van  egy-két  helye  naplóinak  és  beszédeinek,  me- 
lyek azt  bizonyítják,  hogy  a  nagy  mérséklő,  fékező 
ifjú  szívébe  olyan  disszonanciák  is  utat  találtak, 
melyeket  ellenséges  hatalmak,  bennünket  megérteni 
nem  tudó  és  nem  akaró  uraink  dobtak  a  magyar 
lélekbe.  Nem  forradalmi  lázongás,  hanem  a  fejedel- 
méhez és  nemzetéhez  egyaránt  hű  szivet  fenyegető 
összeütközésnek,  a  jog-  és  nemzetvédelem  kénytelen- 
ségének  keserve  :  valami  épen  abból  a  «bús  magyar- 
ból»,  akit  utóbb  annyiszor  megcsúfolt.  Nem  ennek  a 
hangulata  lett-e  úrrá  lelkén,  mikor  azon  töprengve, 
hogy  közpályára,  hazájának  szolgálatába  lép  :  egy- 
szerre a  börtön  fenyegető  képét  látta  szemei  előtt? 
Mihez  kezdjen  olyan  országban,  hol  a  törvénytiszte- 
letet lazításnak  bélyegzik,  míg  a  hazaárulást  kitünte- 
tések várják?  Nem  ez  lüktet-e  borzalmas  dilemmája- 

ban  :  «Vagy  tűrni,  szenvedni,  fáradni,  szolgálni,  vagy 
készen  lenni  mindenre,  még  az  akasztófára  is)>.  Nem 
ez  kapta-e  meg  szívét,  mikor  Voltaire  mondását  föl- 
jegyezte :  «Nincs  boldogtalanabb  nép  a  magyarnál*. 
Nem  ez  harsog-e  szavaiban  :  «Meggyilkoltathatunk 
talán,  de  a  többi  ausztriai  tartományokkal  össze- 
olvadni sohasem  fogunk  !>>  Sürü  kifakadásai  a  szent- 
szövetség ellen  mind  ebből  a  hangulatból  fakadnak. 
Erősödő  önfegyelmezése,  egyre  érő  politikai  belátása 
és  gazdagodó  tapasztalata,  a  nemzeti  élet  céljának 
és  útjának  kialakulása  szellemében,  a  nagy  munka 
biztató  megindulása  elnémították  ;  de  mikor  jellemző 
magyar  vonásait  keressük,  rá  kellett  mutatnunk,  hogy 
ez  a  legsajátosabb  és  legszomorúbb  magyar  érzés  is 
csírázni  legalább  csírázott  lelkében. 

Jövőjén  való  tűnődéseiben,  a  láthatárán  átvonuló 
felhők  között  újra  meg  újra,  egyre  erősödő  fény- 
nyel sugárzik  ki  magyar  érzésének,  honszeretetének 
csillaga.  «Mindazt,  amit  tettem,  azért  tevém,  mert 
magyar  vagj-ok)),  írja  a  Kelet  népéhen.  Vezetőjévé  lesz. 
Miután  nyitott  szemével,  mohó  ismeretvágyával,  sok 
irányú  tanulmányaival  a  külföldön  tisztába  jött  a 
nemzetek  igazi  életútjaival,  a  fejlődésöket,  emelkedé- 
söket,  jövőjüket  biztosító  anyagi  és  szellemi  kultúra, 
munka  útjával :  ez  az  érzés  vezette  el  nagy  történeti 
hivatására.  Körülbelül  azon  a  módon  és  abban  az 
irányban,  mint  egykor  Apáczait  s  félszázaddal  koráb- 
ban Bessenyeit,  kiknek  nemzeti  érzése  szintén  a  mű- 
velt idegenben  ébredt  öntudatra  és  izmosodott  tett- 
vággyá. A  magyarság  és  műveltség  apostolai  ők  is  ; 
de  csekélyebb  erővel  és  szűkebb  körben  :  inkább  csak 
a  filozófia,  oktatásügy  és  költészet  mezején.  Jelentő- 
ségök,  hogy  magyar  érzésök  lobogó  világánál  felismer- 
ték a  helyes  utat  ;  de  amaz  csak  a  pusztába  kiáltott, 
emez  csak  egy  írói  csoportra  hatott,  erre  is  inkább 
formáival,  mint  eszméivel.  Széchenyit  a  lángelme  uni- 
verzahtása  és  gyújtó  ereje  emeli  föléjük.  Egyazon 
motívum  és  egyező  körülmények  érttették  meg  vele 
hivatását ;  de  ő  lángeszével  be  is  töltötte  ezt  a  hiva- 
tást. Talán  legrövidebben  úgy  fogalmazhatnók,  hogy 

az  ő  szellemében  forr  össze  legtökéletesebben  a  nem- 
zetiség és  a  művelődés  gondolata  ;  a  kultúra  fogal- 
mát ő  terjeszti  ki  elsőben  a  nemzeti  életnek  minden 
viszonyaira  ;  ő  érteti  meg  velünk  legelőször  igazán  a 
müveit  emberiség  életének  fontosságát  a  nemzeti 
életre  és  viszont.  Az  ő  szelleme  győzi  meg  nemzetét 
teljesen  és  véglegesen  a  magyarság  és  a  haladás  érde- 
kének benső,  elválaszthatatlan  kapcsolatáról,  arról, 
hogy  élet-halál  kérdése  ránk  nézve,  hogy  magyarsá- 
gunkban műveltekké,  műveltségünkben  magyarokká 
legyünk.  Ebben,  csakis  ebben  van  váltságunk  az  el- 
maradottságból, halálos  aléltságból,  fenyegető  vég- 
romlásból. Ennek  a  gondolatnak  kérlelhetetlen  postu- 
latumával  indítja  meg  és  folytatja  fenséges  harcát 
mindaz  ellen,  ami  érvényesülésének  nemzeti  életünk 
bármely  körében  útját  állja,  és  keresi  a  segítséget, 
időlegest  vagy  állandót,  mindenütt,  ahonnan  támo- 
gatást remélhet.  Harcol  a  kishitűség  és  elbizakodás, 
a  maradiság  és  elhamarkodás,  az  önzés  és  gőg,  de 
első.sorban  és  legkitartóbban  a  nemzetietlenség  és 
műveletlenség  ellen.  A  munka  hazafiságát  állítja 
szembe  a  száj  hazafiságával.  Együtt  törekszik  leverni 
hazaszerte  a  lelki  és  az  anyagi  szegénységet  s  fárad- 
hatatlanul ostromolja  mentsváraikat  :  az  osztály-ön- 
zést, az  előítéleteket,  avult  szokásokat  és  intézménye- 
ket, a  sérelmi  politikát  és  formalismusát,  felekezeti 
visszavonást,  régi  jogrendünk  jogtalanságainak  egész 
rendszerét.  Reformot  hirdet,  de  nemcsak  a  politikáét, 
hanem  a  társadalomét,  nemcsak  az  intézményekét, 
hanem  a  lelkeket.  Ezeknek  meghódítása  :  Széchenyi 
lángelméjének  legnagyobb  bizonysága  és  történeti 
munkájának  alapja.  Amit  Dessewffy  József,  egy  sha- 
kespeare-i idézettel,  magára  nézve  mond,  az  egész 
nemzet  elmondhatta :  «Fülébe  önté  lelkét  nyelve 
tüzével)). 

Hogy  mi  indította  útjára,  mi  élesítette  ki  szemeit 
annak  a  nemzetlélektani  mozzanatnak  tekintetében, 
melyre  egész  reformtervét  alapította  :  leghatározot- 
tabban megjelöli  a  Fz7ag-nak  egy  helyén  :  «Minél  töb- 
bet s  mélyebben  tekintek  a  múít  idők  rajzába,  mely 

leghívebb  tükre  a  jövendőnek  ;  minél  tisztább  világ- 
ban kezdem  látni  a  jelenkor  eseteit  :  annál  erösb 
hitté  vált  keblemben,  hogy  a  munkásságnak  legna- 
gyobb rugója  a  honszeretet,  a  munkásságnak  legbizo- 
nyosb  követője  a  gazdagság,  erő  s  erény,  s  hogy  így 
a  közgyarapodás,  nemzeti  súh'  s  lakosok  tiszta  erköl- 
cse honszeretetből  fakad  leginkább).  Naplójának  szám- 
talan helye  bizonyítja,  hogy  erre  az  igazságra  nemcsak 
a  múlt  és  a  jelen  esetei  tanították,  hanem  egyenesen 
a  saját  belső  története.  Széchenyi  egyenesen  a  maga 
magyarságának  indítékából  fogott  nemzetét  nemzetté 
tevő  munkájához.  Érzéseivel  szemben,  mióta  ezeknek 
teljes  képét  ismerjük,  ítéletét  és  akaratát  bizonyos 
felsőségben  látjuk.  Mindazt,  ami  nagy  hivatásában 
értéktelennek  vagy  akadályozónak  látszott,  elnyomta 
vagy  legalább  elrejtette  ;  ami  pedig  ennek  iránj'ában 
hevítette,  azt  belátásába,  gondolataiba  olvasztotta, 
tetté  érlelte,  szavának  gyújtó  hangjában  nyilatkoz- 
tatta meg.  A  maga  példáján  tanulta,  hogy  a  magyar 
lelket,  melynek  részese  volt,  csak  ennél  a  legősibb, 
legmélyebb,  legegyetemesebb  érzésénél  fogva  indít- 
hatja meg  és  vezetheti  új  életútjára.  Bármily  külön- 
böző vegyületekben,  bármily  torzul  és  visszásán  mu- 
tatkozik is  szemében  :  midőn  új  és  egj'séges  nem- 
zeti fejlődést  akar,  csak  ennek  az  egységes  nemzeti 
érzésnek  felébresztésével,  megerősítésével,  salakjaiból 
megtisztításával,  egységes  célra  irány zásával  indít- 
hatja meg.  Életünk  célját  mindig  uralkodó  érzéseink 
tűzik  ki,  az  egyesekét  úgy,  mint  a  nemzetekét. 

Mindenekelőtt  két  érzés  s  ezektől  érlelve  két  gon- 
dolat az,  amit  nemzetének  lelkében  meggyökereztetni 
és  megszilárdítani  törekszik.  Egyik  a  nemzeti  egység. 
Ez  egység  közérzése  és  közgondolata  forrása  annak 
az  igazi  életerőnek,  melynek  próbájára  állítja  nemzetét 
Széchenyi ;  emelkedésének  és  nagyságának  föltétele, 
melyről  álmodik.  Egység  az  érzésben,  a  nyelvben,  a 
munkában,  a  célokban.  Hogy  ez  az  egység  igazán 
megvalósuljon,  egyelőre  legalább  a  lelkekben,  poli- 
tikai, társadalmi,  gazdasági,  művelődési  intézmények, 
hagyományok,  szokások,  előítéletek  állják  útját.  «E1 


vagyunk  darabolva,  mint  a  Világ-ha.n  mondja,  párt- 
felek, hitvallás,  külön  nemzetek  s  municipalis  alkot- 
mányunk által  s  ez  az  eldarabolás  teszi  hazánkat  egy 
beteg,  egy  haldokló  testhez  hasonlóvá,  melyben  a  vér 
nem  kering».  Azután  a  nagy  választófal,  melyet  jog- 
rendünk a  nemzet  és  a  belőle  kizárt  nép  közé  emelt. 
Politikai  és  hivatalos  életünk  nyelve  a  latin  vagy 
amint  ő  gúnyosan  írni  szokta  :  a  <(latán»;  arisztokrá- 
ciánké a  francia  ;  városi  polgárságunké  a  német  és 
így  tovább ;  s  azoknak  a  különböző  kultúráknak 
foszlányai,  melyek  e  nyelvekkel  országunkban  kava- 
rognak, útját  állják  nemzeti  művelődésünk  fejlődésé- 
nek. Ez  a  szaggatottság  lekötve  tartja,  megbénítja, 
kiforgatja  magából  az  igazi,  teljes,  feltétlen  nemzeti 
érzést  is,  mely  megtisztult  lényegében  épen  a  közös- 
ségnek, az  egységnek  érzete.  «Kiki  szeresse  felebarát- 
jában a  hazafit  s  embert  s  ne  nézze,  mi  módon  vet 
számot  istenével  s  mely  úton  igyekezik  mennyek 
országát  elérni)),  olvassuk  a  Hitel-hen.  Hogy  hazasze- 
retetünk valóban  nemzeti  egységérzéssé  legyen  és  hogy 
a  jövő  fejlődést  ekként  szolgálja  és  irányozza:  az 
Széchenyi  magyar  nemzeti  agitációjának,  lelkesítő 
iratainak  és  példaadó  tevéken^^ségének  egyik  vezér- 
gondolata. Mikor  rendületlenül  hisz  ennek  az  érzés- 
nek ősforrásában  s  erre  hivatkozva  lát  munkához, 
mennyire  kezébe  kapta  a  magyar  lélek  ütőerét :  mi 
sem  bizonyítja  jobban,  mint  a  Hitel  Taglalatj á-ndik 
egy  lapja.  Dessewffy  József,  kiben  a  magyar  konzer- 
vativizmus először  támadt  fel  Széchenyi  kritikája  és 
eszméi  ellen,  áradó  lelkesedéssel  ír  a  Hitel-nek  arról 
a  szakaszáról,  mely  nemzeti  szellemünk  erősödésé- 
nek, érvényének,  győzelmének  jogát  és  szükséges- 
ségét hirdeti.  «Mázsát  nyomó  szavak,  melyeknek  úgy 
kellene  feküdni  szíveinken,  mint  a  véghetetlen  sok 
nnázsáju  Aetna  Briareus  felett. »  Ebben  egyek,  ennek 
a  szónak  nyitva  minden  magyar  szív. 

A  nemzeti  egységben  van  a  nemzeti  erő.  De  a  nem- 
zetben, hogy  megtisztult,  megnemesedett  nemzeti  ér- 
zésével ezt  az  erőt  teljes  mértékben  a  rá  váró  nehéz 
munkára  fordítsa  :    bizalmat  kell  ébreszteni  elégségé- 

ben,  a  munka  sikerében,  a  jövő  győzelmében.  Ennek 
a  hite  az  a  másik  motivum,  mely  Széchenyit  vezeti 
s  amelyet  nemzetébe  oltani  törekszik.  A  maga  fen- 
séges hitét,  hogy  a  szeretet  erősebb,  mint  a  halál,  a 
honszeretet  feltámaszthatja  a  haldokló  nemzetet  is. 
A  történet-filozófiában  egy  akkor  divatozó  elmélet 
kapja  meg,  vagy  inkább  egy  ötlet  az  emberi  és  nem- 
zeti élet  analógiájáról  s  ebből  meríti,  erre  alapítja, 
vonatkoztatja  újra  meg  újra  argumentációját.  A  Stá- 
dium előszavában  egyenesen  hivatkozik  Herderre,  ki 
történetbölcseleti  eszméinek  tizenhatodik  könyvélDen 
azt  írja,  hogy  egypár  század  múlva  a  magyar  nyelv- 
nek nyoma  is  elvész.  Ez  a  jóslat  széles  körökben  kei- 
tett  komoly  visszhangot,  nemcsak  a  külföldön,  hanem 
hazánkban  is  :  a  legfenségesebbet  a  Sághegy  magá- 
nyos orma  alól,  Berzsenyi  ódáját.  De  maga  az  a  gon- 
dolat, melyből  Herder  jóslata  fakadt,  Széchenyit  már 
régebben  izgatta.  Már  az  első  föllépte  előtti  évekből 
följegyzi  naplójában,  hogy  Marosujvárt  az  öreg  Mikes 
mondta  neki :  <(A  mi  legnagyobb  hibánk  és  szeren- 
csétlenségünk, hogy  Magyarország  már  nagyon  vén». 
Az  analógia  érvényét  elfogadva,  magát  a  ránk  vonat- 
koztatást, vénségünk,  halálraérettségünk  tételét  egész 
szenvedéllyel  fordítja  meg.  A  nagy  jövő  munkás 
hitében  kész  megtagadni  múltunk  nagy  emlékeit  : 
ifjú  nemzet  vagyunk,  hirdeti ;  ami  mögöttünk  van, 
csak  előkészület  ;  a  férfikor  nemes  próbái  és  dicső 
erőkifejtése  csak  ezután  vár  reánk.  «Boldogok  mi, 
kiált  fel  a  Hitel-hen,  hogy  köztünk  inkább  a  íiatalság 
jelei  s  hibái  láthatók  s  hogy  még  távol  tőlünk  a  vén- 
ség s  koporsó !»  «Hála  az  egeknek,  sóhajt  a  Vildgha.n, 
még  fiatal  nemzet  vagyunk  ;  nekünk  nem  fénylik  a 
múlt,  ellenben  más  nemzeteknek  nincs  jövendőjük  ;  — 
kik  szerencsésbek ?»  «Fiatal  a  nép  —  csitítja  aggodal- 
mait a  Kelet  Népéhen  —  s  mind  inkább  erőre  virul, 
melynek  tagjai  vagyunk  s  így  a  legnemesb,  a  leg- 
dicsőbb  dologban,  egy  nemzet  felemelésében  vehe- 
tünk munkás  részt. »  Nincsen  könj^ve,  melyben  ehhez 
a  gondolathoz  újra  meg  újra  vissza  ne  térne,  ismét 
és  ismét  ne  fejtegetné  vagy  legalább  ne  vonatkoznék 

rá.  Egész  történet-filozófiai  felfogásának  gerincévé  lesz. 
Mikoriban  először  vívódik  vele,  szent  akarattal  hinni 
és  hitét  elterjeszteni  akarván,  akkor  születik  legklasz- 
szikusabb  tanujául  ennek  az  ifjú  nemzetnek  kebelé- 
ből egy  kiskőrösi  parasztházban  a  fiatal  emberi  szív 
világának  legnagyobb  költője.  Az  ő  halhatatlan  sza- 
vából is  az  a  hit  szól,  melynek  Széchenyi  volt  a  hir- 
detője, mely  az  ő  lelkéből  hatotta  át  nemzetét.  Ez  a 
hit  az  ő  ajkán  találta  meg  azt  az  örök  formuláját  is, 
amilj^en  sohasem  születik  csak  az  észből,  hanem  min- 
dig a  szívből  is  :  «Sokan  azt  gondolják  :  Magyar- 
ország —  volt ;  én  azt  szeretem  hinni :  lesz !» 

Sok  érdekesnél  érdekesebb  probléma  fűződik  Szé- 
chenyi pályájához.  Aki  a  Ferenc  császár  idejebeli  köz- 
viszonyokat csak  fölületesen  ismeri  is,  bizonyára  nem 
fog  csodálkozni,  ha  e  problémák  közé  sorozom  azt  is, 
hogy  miképen  érthették  meg  őt.  Amint  lelkét  ki- 
tárta :  a  nemzeti  búbánathoz  és  lemondáshoz  ép  oly 
kevés  köze  volt,  mint  a  múlt  dicsőségében  sütkérező 
nemzeti  hiúsághoz.  Új  eszméknek  és  életnek  előttünk 
merőben  ismeretlen  világát  tárta  föl ;  nehéz,  ki  nem 
próbált  utat  mutatott ;  egészen  egyéninek  látszó  el- 
szigetelt álláspontot  foglalt  el ;  olyan  szokatlan  han- 
gon szólott,  melyben  forró  lelkesedés  és  hideg  gúny, 
erős  bizalom  és  metsző  kritika,  oktatás  és  korholás 
eddig  nem  hallott,  sajátos  módon  keveredtek  s  amel}'- 
nek  tekergős,  zsúfolt,  sokszor  kusza  menete  semmi 
kapcsolatot  nem  mutatott  sem  a  magyar  népi  beszéd- 
del, sem  a  kuriális  stílussal,  sem  Ciceróval.  Üjító  szó- 
kincsével, néhány  merész  szóalkotásával  is  Kazinczy 
iskolájához  csatlakozik  s  a  Világ-han  hosszú  apológiát 
ír  róla,  ahhoz  az  iskolához,  mellyel  épen  a  gyökere- 
sebb magyarság  fejcsóválva,  szinte  értetlenül  áll  szem- 
ben. És  mindennek  ellenére  megértették.  Megértette 
még  a  maradiaknak  tőle  úgynevezett  «rozsdás  cso- 
port ja»  is  ;  de  megértette  különösen  hazaszerte  az  a 
magyar  ifjúság,  melyre  Dessewffy  oly  bizton  számí- 
tott, hogy  ellene  sorakoztathatja.  Megértették,  de 
ugyan  mikép,  minélfogva?  Egyszerűen  lelkének  annál 
a  két  erejénél  fog\'a,  mely  minden  szavából  kitetszett 

és  minden  tettéből  kisugárzott  :  nemzeti  érzésénél  és 
hiténél  fog\'a. 

Sőt  nemcsak  megértették,  hanem  megszívlelték. 
Nem  érezték  nemzeti  sérelemnek,  nem  vették  zokon 
sok  zokszavát  ;  a  bölcsesség  szeretetével  hatott  a 
szívekbe  nemzeti  hibáink  kérlelhetetlen  feltárása  és 
ostorozása.  Ami  politikai  szónokoknál  majdnem  pél- 
dátlan s  csak  a  középkor  nagy  penitencia-hirdetőinél 
és  a  reformáció  erkölcsi  megújhodást  követelő  prédi- 
kátorainál találjuk  mását  :  Széchenyi,  mikor  vessze- 
jét suhogtatja  nemzetének  tévedései,  hiúsága,  hibái, 
vétkei  fölött,  sőt  nem  egy  féltve  őrzött  eszményét 
rombolja  szét :  szinte  ellenállhatatlan  erővel  ragadja 
magával.  A  titka,  hogy,  mint  ama  régi  prédikátorok, 
ő  is  fel  tudta  nemzetének  tárni  vele  dobogó,  érte  vérző 
szívét  és  meg  tudta  mutatni  az  üdvösség  útját.  Bizo- 
nyára volt,  aki  máskép  gondolkodott ;  de  nem  volt 
senki,  aki  kételkedett  benne.  Legnagyobb  ellenfele,  a 
magyar  hazafi-érzés  legszenvedélyesebb  tolmácsa, 
emelte  őt  mint  magyart  maga  fölé.  Milyen  tanulság 
rejlik  mindebben  ránk,  a  mi  korunkra  nézve  is!  Nem- 
csak nagyobb,  de  keményebb,  kérlelhetetlenebb  bírá- 
lója sem  volt  nemzetünknek  soha  Széchenyinél.  De 
legkíméletlenebb  szavaiban  is  mindig  és  mindenkivel 
éreztetni  tudja,  hogy  nem  a  lenéző  idegenség,  nem  a 
kénytelen,  alkudozó  opportunizmus,  nem  a  föltételes 
hazafiság  beszél  belőle.  Gúnyjában,  támadásaiban  a 
fájdalom,  a  keserűség  reszket,  ebben  is  legmélyebb 
magyarsága,  legégőbb  honszeretete.  A  szájas  és  ma- 
gyartalan kultúr-gőgnek,  mikor  reá  hivatkozik,  nem 
lenne  szabad  elfelednie  azt  a  vallomását,  mely  napló- 
jában szakad  föl  szívéből,  hogy  :  nemzetét  ostoro- 
zott hibáiban  is  szereti,  és  azt  a  másikat  a  Világhói : 
<'A  tett  az  első,  a  szó  a  második  ;  az  ember,  a  hazafi 
elül  áll  s  csak  aztán  jő  az  író». 

így  kapcsolván  magához  nemzetét,  fölemelte  a  nem- 
zeti élet  felfogásának  nálunk  ismeretlen  magaslatába. 
Sok  helyt  megfesti  a  jövőt,  de  talán  legszerrüéleteseb- 
ben,  a  képzeletre  ható  legnagyobb  erővel  a  Stádium- 
nak   következő   soraiban  :     «Országunk   nagysága   a 

tökéletesen  elrendelt  honi  mechanikai,  mint  :  számos 
híd,  egy  mocsár  sem,  számos  gőzhajó,  egy  korlátlan 
víz  sem,  sok  színház,  egy  kóborló  társaság  sem  stb., 
leginkább  pedig  a  nagy  tökélyre  fejlett  nemzeti  er- 
kölcsiség, mint :  számos  vagyonos  s  egy  ügyefogyott 
sem,  számnélküli  tanult  s  egy  tanulatlan  sem,  minden 
számon  túli  hazafi  s  egyetlenegy  korcs  sem.»  Még 
előbb  a  Hitelben  :  «Évek  tünése  után  virágozzék  egy 
nemesb  s  felemeltebb  aera  következtében  a  haza,  mint 
örömre  készült  kert,  melyben  idegen  a  nyomorult, 
hol  az  ember  méltósága  szent  s  melyben  erény  s  ész 
a  legszebb  dísz!»  Amint  egpk  legsűrűbben  emlege- 
tett és  legszívesebben  magj^arázott  tétele  volt,  hogy 
az  egyéni  jólét  a  nemzeti  boldogulást  szolgálja  :  ak- 
ként kapcsolja  bele  ezt  a  nemzeti  fejlődést  is  az 
emberiség  életébe.  Maga  a  kapcsolat  nem  új  ;  a  nem- 
zeti önérzet  rég  emlegeti  egy  közkeletű  formuláját : 
a  nyugoti  kultúra  hadi  védelmét  a  keleti  barbárság 
támadásai  ellen.  Ezt  a  feladatunkat  jóformán  befejez- 
tük ;  múltunknak  lélekemelő  emlékévé  lett,  de  nem 
lehet  többé  jövő  fejlődésünk  irányzója.  Széchenyi 
nemcsak  újat,  de  fensőbbet  álHtott  nemzetének  szeme 
elé  :  magának  ennek  a  kultúrának,  az  emberiség  hala- 
dásának szolgálatát,  benne  való  részességünkkel,  a 
magunk  módján.  Rámutat  már  a  Htinniáhan  :  «Egy 
nemzet,  mely  sajátságinak  kifejtésében  valami  egészre 
kiképezheti  magát,  oly  erkölcsi  test,  melj^  az  emberi- 
ségnek alkotó  része  és  azon  lépcsőknek  egyike,  me- 
lyeken az  emberi  nem  mind  magasbra  emelkedhetik 
véghivatása,  a  tökéletesülés  felé.»  Ezt  az  új  feladatot 
fejezi  ki  a  Kelet  népé-nek  egy  sokat  idézett  helye,  a 
nemzeti  gondolatnak  talán  legszabatosabb,  de  min- 
denesetre legmagasztosabb  fogalmazása  :  «Az  emberi- 
ségnek egy  nemzetet  megtartani,  sajátságait  mint 
ereklyét  megőrizni  s  szeplőtelen  minéműségében  kifej- 
teni, nemesíteni  erőit,  erényeit  s  így  egészen  lij, 
eddig  nem  ismert  alakokban  kiképezve,  végcéljához, 
az  emberiség  feldicsőítéséhez  vezetni  :  kérdem,  lehet-e 
ennél  minden  kesertől  tisztább  érzés  ;  ha  csak  mint 
hangya^  ily  megdicsőítéshez  egy  paránnyal   is   járul- 

hatni,  van-e  ennél  emberek  közt,  kiktől  lelki  örömök 
el  nem  zárvák,  édesb  osztályrész?*  Széchenyinek  min- 
den szava  között  talán  épen  ezek  fejezik  ki  legrövi- 
debben és  legtökéletesebben  szellemének  és  pályájá- 
nak történeti  tartalmát  és  jelentőségét.  Az  emberi  és 
nemzeti  haladásnak  egymást  támogató  összefüggése. 
a  nemzetiség  ereje,  mint  a  közös  emberi  tökéletesedés 
tényezője,  az  emberiség  haladása,  mint  a  nemzeti  erő- 
nek állandó  forrása  :  ezzel  az  igazsággal  van  tele 
egész  lelke,  ennek  válik  prófétájává,  ezzel  alapítja 
meg  az  új  Magyarországot. 

Amily  világosan  látja  a  célt  és  utat,  olyan  rendü- 
letlenül bízik  benne,  hogj^  a  magyar  nemzet  géniusza 
ennek  a  feladatnak  betöltésére  alkalmas,  képes  és  kész. 
Amint  Széchenyi  legnagyobb  tanítványa.  Kemény 
Zsigmond  jellemzi  :  «Kemény  faj,  nyílt  homlokú  és 
merész  szívű  nép».  Két  fő  vonása  :  nemzetiségéhez 
és  alkotmányához  való  ragaszkodása.  Életfentartásá- 
nak  ez  a  harcos,  küzdő  ereje  hatalmas  munkaerővé 
idomulhat.  Ezzel  az  ösztönző  erővel,  általa  egy  nagy 
közösségbe  füz\-e  s  a  maga  érdekében  minden  emberi 
közérdeket  legkönnyebben  és  legvilágosabban  meg- 
értve, tiszta  belátásával,  méltó  becsérzetével,  rom- 
latlan fizikumával  a  népek  sorompójába  állva  :  meg 
fogja  tenni  kötelességét.  Mindezek  nemcsak  magára, 
a  maga  sorsára  értékesek,  hanem  az  emberiségére  is. 
Érték  a  nyelve  :  egy  eredeti  észjárás  alkotása  és  őre 
s  az  igazságkereső  elmének  külön  utakon  talán  új 
eredményekre  kalauzolója.  Érték  a  magyar  paraszt- 
nak, «aki  nem  csókkal,  hanem  kézfogással  köszönt», 
egész  komoly,  férfias  valója,  melyről  a  Hunnidna.k 
néhány  szép  sora  olyan  vonzó  és  hű  képét  rajzol.  De 
érték  különösen  szabadságszeretete,  melyet  Széchenyi 
nem  szűnik  meg  újból  meg  újból  kiemelni  s  jelentő- 
ségére rámutatni.  Ez  a  jellemző  mag^'ar  szabadság- 
szeretet, a  maga  néplélektani  kiirthatatlanságában  és 
megtéveszthetetlenségében,  nemzetünknek  nemcsak 
politikai  életét  és  nem  is  csak  a  maga  éltét  van  hivatva 
szolgálni,  hanem  a  szellemit  is  és  mindenekét.  Széche- 
nyi, amily  világosan  látja  nemzete  ez  új  útra  indítása- 

nak  nehézségeit,  ép  annyira  tisztában  van  veszélyé- 
vel. Egész  erejével  törekszik  legj^őzni  amazokat  és 
lángoló  hévvel  fordul  emez  ellen.  Talán  csak  a  Blick 
iróniája  haladja  meg  maró  gúnj^ban,  kíméletlen  szen- 
•  vedélyességben  azokat  a  kifakadásait,  melyeket  a 
hazátlanság,  a  kozmopolitizmus  ellen  intéz.  «Mint  a 
kiégő  üstökcsillag  iszonyú  forgásában  se  határt,  se 
utat  nem  tart,  de  mint  átok  a  végtelen  üregben  maga- 
magát emészti  s  nap-systemákat  rendít  meg  :  úgy 
bolyong  cél  s  törvény  nélkül  a  hazátlan»,  írja  a  Hitel- 
ben. Történetfilozófiai  fogalomrendszerébe  is  beilleszti 
a  kozmopolitizmust,  még  pedig  mint  a  nemzeti  elvén- 
hedésnek  legkétségtelenebb  és  legszomorúbb  jelét. 
A  társtalan,  magára  utalt,  féltékeny  magyar  érzésnek 
nem  ugyanaz  a,  faját  és  korát  egyaránt  jellemző  ha- 
ragja-e ez  benne,  amely  Kisfaludy  Károlytól  Petőfiig 
költészetünknek  is,  a  nemzeti  lélek  e  legközvetlenebb 
megnyilatkozásának,  eg\dk  uralkodó  moti\a.ima. 

Széchenyinek  épen  ebben  az  érzésben  való  részes- 
ségét és  reá  hatását  igyekeztem  néhány  töredékes  vo- 
nással megvilágítani.  Közpályájának  menetét  és  egyes 
mozzanatait  :  terveit  és  alkotásait,  sikereit  és  csaló- 
dásait még  ebből  a  szempontból  is  szükségtelennek 
látszik  fölidéznem  ;  ezek  maguk  érthetőbben  és  tanul- 
ságosabban beszélnek,  mintsem  hogy  tolmácsra  lenne 
szükségük.  Gondolatvilágának  is  csupán  azokra  az 
általános  vezéreszméire  hivatkoztam,  melyek  épen  az 
érzelmi  indítékot  legmélyebbről  és  legvilágosabban 
tükröztetik.  De  hogy  egész  létének,  munkájának  és 
nagyságának  ez  az  érzelmi  gyökere  milyen  erős  volt ; 
annak  lehetnek  fenségesebb  bizonyságai,  de  érdeke- 
sebb alig,  mint  jelentőségének  az  a  folytonos  fokozó- 
dása, melyet  irodalmi  munkássága  tüntet  fel.  Kemény 
Zsigmond^  essay-irodalmunknak  Széchenyiről  írt  reme- 
kében mély  psychológiai  és  politikai  éleslátással  fejti 
ki,  mint  lett  «majdnem  rögeszméjévé  :  esze  által  zsar- 
nokoskodni szívén».  De  ez  a  megfigyelés  bennünket 
további  jellemző  mozzanatokra  utalhat.  A  zsarnoki 
akarat,  mellyel  érzéseit  féken  tartja,  a  közpálya 
izgalmaiban,  az  országos  élet  forrongó  hevületeiben. 

a  népszerűség  hullámtörései  közt,  a  haladó  korraj 
egjTre  lazul  és  az  érzés,  a  maga  közvetetlenségében 
egyre  beszédesebbé  váhk,  egyre  nagyobb  helyet  kö- 
vetel, eg^Te  uralkodóbbnak  tűnik  fel,  egyre  jellem- 
zőbbé lesz  irataiban.  Fejlődése  épen  fordított  azzal, 
amire  közembereknél  a  tapasztalás  tanít  bennünket. 
Együtt  nő  mintegy  a  képzelet  hevével  s  végül  szinte 
a  vizionárius  szenvedély  tüzében  izzik. 

írói  munkásságának,  mint  életútjának  három  nagy 
stádiumára  tipikus  jelentőségűek  :  a  Hitel,  a  Kelet 
népe  és  a  Blick.  Az  első  csupa  gondolat.  Érzelmei  csak 
motívumokat  pendítve  meg,  eg^-'-egy  tételének  ki- 
színezésében  csillanva  föl  vagy  itt-ott  néhány  lelke- 
sítő képben,  szóban  törve  elő,  de  az  egész  gondolat- 
szövedéknek még  hátterébe  szorítva.  A  Kelet  népe 
irányában,  célzatában,  Kossuth  veszélyesnek  tetsző 
izgatásával  szállva  szembe,  az  ész  jogát,  elsőségét 
köv^eteh  a  politikában  ;  de  szívének  teljes  fölindulá- 
sával, hazafi  érzésének  szent  jogán,  sebeire  hivatkozva. 
E  nélkül,  a  hazaszeretet  aggodalma,  kétsége,  haragja 
nélkül,  nemcsak  hatása,  de  szinte  értelme  sem  lenne 
kassandrai  intéseinek  és  kérésének.  Azonban  rettegő 
szívének  kiáradása  oly  elnyomhatatlanul  őszinte,  oly 
kristálytiszta,  hogy  senkinek  sem  juthat  eszébe  a 
hatáskeresés  eszközének  nézni.  Ha  Széchenyi  nem  tel- 
jes tartalmával  tárta  föl  lelkét,  amit  rejtegetett,  az 
mindig  az  érzése  volt  ;  mikor  ez  előtör,  annak  a 
bizonysága,  hogy  nem  bír  többé  vele.  És  mindig  ke- 
vésbbé  és  kevésbbé  bír.  A  Blick-né\  szenvedélyesebb 
prózát  sem  a  Siralmas  panasz  szerzője,  sem  Kossuth 
nem  írt  soha  ;  verset  is  talán  csak  Petőfi.  Egy  vulkán 
kitörése  ez  a  könw,  mely  köveket  szór  és  lávát  ont  ; 
de  gyilkos  köveinél  és  pusztító  lávájánál  félelmesebb 
gyűlöletének  tüze  és  haragjának  kavargó  füstje. 
Bachot  és  rendszerét,  erőszakosságait  és  képmutatá- 
sait erkölcsi  felháborodásával,  Schwarzenberg  herceg 
cinikus  vérszomját  keserűségének  tajtékzó  dühével, 
Albrecht  főherceg  sikertelen  kardcsörtetését  fölényes 
és  lenéző  iróniával  árasztja  el.  Csak  magát  az  ifjú 
fejedelmet  kíméli,  kinek  belátásából  és  szívéből  hazája 

sorsának  jobbrafordultát  remélni  sohasem  szűnik  meg. 
íme,  hova  ért  el,  hova  sodorta  sorsa  a  hideg,  gyakor- 
lati, számító  Széchenyit!  Ifjúkori  naplójából  tudjuk, 
hogy  Bánk-hán-t  «veszedelmes  tendentiája  miatt»  rossz 
darabnak  tartotta  és  csodálkozott  rajta,  hogy  a  Nem- 
zeti Színházban  előadják.  És  a  Blick  egy  lélekállapo- 
tot  tár  föl,  a  magyar  lélek  történeti  tragikumának 
egész  sajátságos,  forrongó  világát,  mely  királyhűsé- 
gének rendületlenségében  és  nemzeti  érzésének  izzá- 
sában oly  csodálatosan  közel  mutatkozik  nem  is 
Bánkhoz,  hanem  Peturhoz. 

Ez  a  fejlődés,  amint  szubjektivitása  mind  telje- 
sebben bontakozik  ki  előttünk  munkáiban,  életének 
tragikus  bonj'odalmával  és  végzetével  halad  előre. 
Megindul,  mikor  Kossuthtal  és  a  közhangulattal  elő- 
ször kerül  szembe  s  befejeződik,  mikor  a  forradalom 
után  ennek  a  közhangulatnak  szenvedélyében  is  újra 
eggyé  lesz  nemzetével.  Tragikuma  abban  gyökere- 
zik, hogy  amit  érzésével  indított  meg,  az  rohamosab- 
ban indult  fejlődésnek,  mint  a  magok,  melyeket  gon- 
dolataival vetett  el.  Az  ő  lelkének  tüzétől  lángra 
kapott  a  magyar  önérzet,  az  erőnkben  és  jövőnkben 
való  bizalom,  az  áldozatkészség  és  hősiség.  A  nemzet 
követelte  a  jövőt,  melyet  ő  igért  neki,  ide  talán 
korábban,  mint  amikorra  biztosan  megalapozhatta. 
Ö  csak  biztos  alapon,  minden  magyar  kéz  munkájá- 
val, minden  magyar  fej  okos  belátásával,  minden 
magyar  lélek  türelmével  és  kitartásával  hitte  és  akarta 
fölépíteni  az  új  Magyarországot.  Igazáról  meg  tudta 
győzni  nemzetét,  de  az  érzések,  melyek  igazsága  által 
ennek  nyomában  fakadtak,  gyorsabban  fejlődtek,  mint 
igazi  és  végleges  győzelmöknek  lelki  föltételei.  Kö- 
zöttük a  legfontosabbak,  a  legelengedhetetlenebbek  : 
a  kötelességtudás  és  felelősségérzet,  kicsinyben  s  nagy- 
ban, a  nemzeti  munkának  egész  vonalán.  Ezek  már 
nem  születhetnek  meg  hirtelen,  bármi  mély  és  nemes 
fellángolásból ;  csak  hosszú,  céltudatos,  átalakító 
kultúrmunka  eredményei  lehetnek.  Katasztrófánk- 
ból, melyben  egyetlen  vígasztalásunk  volt  a  Széchenyi- 
től  felébresztett   nemzeti   érzés   hősi   helytállásának 

dicső  emléke.  Deák  bölcseségével  kiszabadított  ugyan- 
ez érzés  rendületlen  ereje  a  balsorsban.  De  az  ő  mun- 
kája koránt  sincs  befejezve  most  sem  :  annak  az  új 
Magyarországnak  kiépítése,  mely  kifejtett  nemzeti 
erejével,  anyagi  és  szellemi  erejével  megvetvén  a 
maga  biztosságának  alapját,  szolgálja  az  emberi  ha- 
ladást. Az  építés  terve  azonban  megvan  :  az  ő  szel- 
lemmé nemcsak  kortársainak  szólt,  hanem  a  jövőnek, 
a  messze  jövőnek  is.  Amint  nem  is  egy  kor  lelke  szólt 
belőle,  hanem  nemzetéé,  szellemében  sem  egy  kor 
problémájának  megoldása  érett,  hanem  egész  nem- 
zeti életünké,  ennek  további  folyamáé.  A  bécsi  csá- 
szári palotának  pompás  kapuzatában  Fischer  von 
Erlachnak,  egy  közel  két  századja  elhunyt  nagy  mes- 
ternek tervét  valósította  meg  nemrég  ezer  és  ezer 
munkás  kéz:  így  kell  nekünk,  a  nemzet  minden  napszá- 
mosának, Széchenyi  munkáját  folytatnunk,  eszméit 
közelebb  vinnünk  a  megvalósuláshoz.  Folytatnunk  kü- 
lönösen a  nemzeti  lélek  erősítésének  és  nemesítésének 
munkáját,  nemzeti  érzésének  ápolásával  s  kötelesség- 
tudásának  és   felelősségérzetének   fejlesztésével. 

De  Széchenyinek  nemcsak  gondolatai  a  mi  világossá- 
gunk, hanem  érzései  is  tanulságaink.  Ö  nemcsak  lángel- 
méjével lehetett  és  volt  feltámasztója  és  iránymutatója 
nemzetünknek,  hanem  magyar  lelkével  is.  Történe- 
tünknek egész  folyama,  fajunknak  egész  élete  arra 
tanít,  hogy  a  nagy  munkát  csak  annak  az  eszménynek 
hevületében  folytathatjuk  a  siker  bizalmával,  mely  őt 
és  általa  nemzetét  megindította  :  a  nemzeti  eszmény 
uralma  alatt.  Világfelfogásunk  sok  fordulót  ért ;  de 
tengelye  mindig  ez  maradt.  Ez  létünk  bélyege,  leg- 
belső ereje,  történeti  folytonosságának  elve,  mely  mi- 
ben sem  gátolta,  mindig  megsegítette,  ha  kellett  :  meg- 
mentette. Ez  ismertette  föl  vele,  Széchenyi  lángszel- 
leme által,  a  közös  emberi  haladásban,  kultúrában  a 
maga  nemzeti  érdekét.  Ez  vezette  eleddig,  kivétel  nél- 
kül, valamennyi  lépését  előre  s  a  természeti  törvény 
biztosságával  mondhatjuk  :  míg  magyar  nemzet  mara- 
dunk, ez  fogja  vezetni.  Más  szóval :  addig  maradunk 
magyar  nemzet,  míg  ez  vezet  bennünket. 

VÖRÖSMARTY  MIHÁLY.' 

I.  Százados  fordulóját  üljük  ma  annak  a  napnak, 
1800  december  i- jenek,  mely  hazánk  egyik  legnagyobb 
költéjét  szülte.  Az  idő  nagy  órájának  a  századok  vál- 
tozását jelentő  kongása  emlékeztet  rá,  hogy  a  mikor 
legutoljára  szólott  :  a  Gondviselés  akkor  adta  nem- 
zetünknek Vörösmarty  Mihályt.  Minden  magyar  szív 
kegyelettel  gondol  ma  erre  az  ajándékra  s  minden 
magyar  szem  kegyelettel  tekint  a  tájék  felé,  hol  a 
fehérvári  zöld  szőlőhegyek  lábánál  a  velencei  tó  tükre 
terül.  Azon  a  vidéken,  gróf  Nádasdy  Mihály  puszta- 
nyéki uradalmának  gazdatiszti  lakában  született  Vö- 
rösmarty Mihály  és  Csáty  Anna  fia,  a  nemzet  koszo- 
rúsa. Ehhez  a  lakhoz  vezet  bennünket  az  a  csilla.g, 
mely  a  magyar  égen  most  száz  esztendeje  föltetszett 
s  amely  biztató,  útmutató,  melegítő,  ragyogó  fényé- 
ben nem  fogyatkozva,  sőt  erősödve  tündöklik  fölöt- 
tünk és  tündökleni  fog,  míg  sugara  magyar  szemet 
és  magyar  szívet  talál. 

Mert  Vörösmarty  nemcsak  azoknak  a  költőknek 
egyike,  kik  csodás  és  szép  mesékkel,  fönséges  és  bájos 
alakokkal,  ragyogó  és  gyöngéd  képekkel,  a  zengő 
beszéd  édességével  hatják  meg  lelkünket  s  lesznek  az 
élet  bajai,  csalódásai,  küzdelmei,  visszásságai  között 
pihentetőink,  vígasztalóink.  jóltevőink.  Bizonyára  a 
legelsők  közé  tartozik  ezek  sorában  is,  kiknek  művé- 
szete a  mindennapi  élet  gondjaiban  fáradó  léleknek 
kifogyhatatlan  édes  balzsama.  De  az  ő  költészete 
nekünk,  mint  embereknek  is,  mint  magyaroknak  is, 
sokkal  több  ennél.  Nemcsak  pihentet,  hanem  új  erőre 
kelt ;  nemcsak  megnyugtat,  hanem  utat  mutat ; 
nemcsak    kibékít,  hanem  munkára  indít  ;    nemcsak 

^  E  dolgozat  eredetileg  Vörösmarty  születésének  szá- 
zados évfordulójára  készült ;  majd  némi  átdolgozásban 
és  kiegészítésekkel  Vörösmarty  válogatott  verseinek  be- 
vezetéséül jelent  meg. 

elbájol,  hanem  megnemesít  ;  nemcsak  szép  álmokat 
bocsát  reánk,  hanem  új,  tiszta  és  fényes  hajnalt  derít 
egünkre.  Képzeletünkkel  meghódítja  érzésünket  és 
akaratunkat  is  :    elragad,  fölemel,  megvált. 

Vörösmarty  a  magyar  erkölcsi  életnek  mestere. 
Mind,  mind  tanítvánnyal  vagyunk,  kicsinyek  és  na- 
gyok, írásait  forgatva,  verseit  olvasva,  darabjait 
nézve  :  mintegy  körüle  ülünk  és  hallgatjuk  a  mestert. 
Fülünket  beszédének  csodálatos  zenéjével,  szemün- 
ket világának  káprázatos  színjátékaival,  szívünket 
érzéseinek  nemes  hevével  hódítja  meg  :  a  szépség 
erejével  vési  lelkünkbe  magasztos  igazságát.  így  hall- 
gatva őt  :  tisztábban  látjuk  életünket,  mélyebben 
erezzük  kötelességeinket,  jobban  szeretjük  mieinket, 
s  ebben  az  erkölcsi  okulásban  a  legnemesebb  élvezetet 
szerezzük  meg.  És  hogyha  ma  épen  az  ő  szavaival 
fejezünk  ki  annyi  mindent,  ami  lelkünkben  él  gon- 
dolat és  érzés,  a  hazáért  és  királyért,  a  múltról  és 
jövőről,  embertársainkról  és  kötelességeinkről,  a  ha- 
ladásról és  igazságról :  minek  adjuk  ezzel  világos  és 
kétségtelen  bizonyságát?  Nem  másnak,  mint  hogy 
gondolataink  megvilágításával,  érzéseink  áthevítésé- 
vel  annyira  magához  kapcsolt,  hogy  a  mi  ajkainkon 
voltakép  az  ő  lelke  szólal  meg.  íme  a  mester,  kinek 
ajakán  csüggünk.  A  lángelméjü  mester,  kinek  hal- 
hatatlan szavai  a  szépség  erejével  oltják  lelkünkbe  a 
legnemesebb  igazságokat,  ezzel  őrzik,  ezzel  világosít- 
ják és  ezzel  nyilatkoztatják  meg. 

II.  A  természet  és  az  emberi  élet  mire  oktat,  mire 
kötelez  erkölcsi  világunk  körében?  Amannak  vonzó 
erejét,  benne  a  szépség  és  igazság  örök  forrását  mi- 
képen  nézzük,  mily  érzéssel  közelítsük  meg,  jelen- 
ségeit és  törvényeit  hogyan  foglaljuk  egybe  :  az  ő 
szavai  szinte  bibliai  egyszerűséggel  mondják  meg  ne- 
künk : 

A  természet  örök  könyvét  forgatni  ne  szűnjél  : 
Benne  az  Istennek  képe  leírva  vagyon. 

A  méltó  emberi  élet  törvényeit  :  a  szeretetet,  az 
igazságot,  a  tökéletesedést  a  megindító  és  megrázó 

képeknek,  az  elmét  és  szívet  meghódító  hangoknak 
mily  kiapadhatatlan  gazdagságával  tolmácsolja!  A 
jók,  a  szenvedők  és  a  nagyok  :  ezeknek  nemesítő 
körébe  vonja  lelkeinket.  A  gyermeki  szeretet  édes 
melegségét  megőriznünk  tanít  mindvégig  és  minde- 
nütt, a  hajló  kor  gondjai  közt  s  a  dicsőség  magaslatán. 
Vele  sóhajtunk  A  szegény  anya  után  s  vele  fohászko- 
dunk A  szegény  asszony  könyvéhői.  A  szenvedő  ember 
iránt  való  tevékenj',  áldozatkész  részvétünknek  nem 
örök  táplálója,  buzdít  ója  marad-e  az  Árvízi  hajós 
hatalmas  allegóriája  s  a  költő  képzeletének  «tündér- 
asszonya»,  ki  sorsunk  éjjelén  a  legvigasztalóbb  szót 
Ígéri : 

Önérzeted  vag>'ok. 
Nevem  Jótétemény. 

A  nagyok  tiszteletét,  emiékök  iránt  való  kegyeletet 
életünk  másik  vezető  sugarául  ragyogtatja  előttünk. 
Mesteréről,  Kisfaludy  Károlyról,  Vitkovicsról,  Ber- 
zsenyiről, Kölcseyről,  Virágról,  Deákról  írott  költemé- 
nyeibői a  nemes  hódolat  szent  tisztasága  szól,  de  mély 
átérzése  is  e  kegj^elet  értékének  erkölcsi  életünkre. 
Különösen  nemzeti  irányban,  amint  Zrinyi  apotheó- 
zisában,  egész  epikai  költészetének  mintegy  vezér- 
motivumául,  kifejezi : 

Nagy  példákra  magj-ar  már  nagg>'á  lenni  ne  tudjon  ? 

A  közös  nagy  emberi  célok,  az  igazság  és  tökéle- 
tesedés felé  való  haladás  szükségét,  vágyát,  köteles- 
ségét is  a  lángoló  igék  hevével  gyújtja  meg  lelkünk- 
ben. E  magasztos  célok  egységes  erejéről,  mintegy  az 
örökkévalóság  világából,  tétet  vallást  PázmánnaA,  a 
megtért  térítővel,  isten  előtt  : 

Legszentebb  vallás  a  haza  s  emberiség! 

Az  elűzött  babona,  a  levert  erőszak,  a  biztosított 
béke,  a  felszabadult  nép,  a  nemcsak  megtisztult,  ha- 
nem megnemesedett  gondolat,  a  győztes  igazság  :  ezek 
országának  megalapítását  várja  Gutenbergtől.  A  Gon- 

dohtok  a  könyvtárban  lelketrázó  kétségei  az  emberi 
sors  felől  a  bizalom  és  lelkesítés  hangjaiba  olvadnak. 
A  nagy  Széchenyivel  találkozik  gondolatban  :  szol- 
gáljuk nemzetünkben  az  emberiséget. 

Előttünk  egy  nemzetnek  sorsa  áll. 
Ha  azt  kivittük  a  mély  sülyedésből, 
S  a  szellemharcok  tiszta  sugaránál 
Olyan  magasra  tettük  mint  lehet, 
Mondhatjuk,  térvén  őseink  porához  : 
Köszönjük,  élet,  áldomásidat. 
Ez  jó  mulatság,  férfi  munka  volt! 

III.  íme,  mikor  az  egész  emberiségnek  kenyeréért 
és  jogaiért  való  életharcán  tűnődik  :  a  nemzeti  emel- 
kedés gondolatához  jut  s  ebben  nyugszik  meg.  E  gon- 
dolatnak s  annak  az  érzésnek,  melynek  melegén  érik, 
a  magyar  hazaszeretetnek  költője  Vörösmarty  leg- 
első sorban,  s  kiváltképen  mint  ilyen  él  lelkünkben. 
Ha  egyetlen  munkájáról  akarjuk  elnevezni  :  a  Szózat 
költőjének  mondjuk 

A  hazaszeretet  énekese,  még  pedig  nem  valamely 
elvont,  általános  hazaszereteté,  hanem  költője  a  saját- 
ságos magyar  hazaszeretetnek,  minden  jellemző  voná- 
sában, különös  érzelmi  összetételében  és  fejlődésében. 
Ott  van  ebben  az  érzésben  egy  kis  népnek,  mely 
«testvértelen  ága  nemének»,  összetartó,  elemi,  faji 
ösztöne  ;  meg-megújuló  csapásainak,  életveszedelmei- 
nek, szenvedéseinek  borzasztó  emléke  ;  félreértetésé- 
nek  és  elnyomatásának  keserve  ;  múltja  dicsőségé- 
nek, hősi  emlékeinek  hol  melancholikus,  hol  lelkesítő 
büszkesége  ;  a  jog  érzetének  s  a  szabadság  vágyának 
hullámzó  energiája  ;  majd  álmatag  sejtelmek,  majd 
áldozatkész  rajongás.  Vörösmarty  bizonyára  a  maga 
korának  költője  volt  ;  de  az  ő  ifjúsága  és  férfikora 
idejének,  történelmünk  e  nevezetes  tizedeinek  folytá- 
ban, a  nemzeti  életmozzanatoknak  az  az  egész  sora 
felmerült,  amelyeknek  váltakozó  hatása  alatt  ez  a 
magyar  hazaszeretet,  a  maga  sajátosságában,  száza- 
dok folytán  kialakult.  Ifjúságában  nem  is  egy  kor- 
mánynak, hanem  a  «szent  szövetséggé*  egyesült  ha- 

talniak  világerejének  nyomása  alatt  nyögünk,  pusz 
tulunk,  lazulunk.  Féríikorában  új,  nemzetalkotó,  sza- 
badságszerző munkához  láthatunk  ;  a  nemzeti  erő- 
nek új  forrásai,  a  múltaknak  új  tanulságai,  a  tevé- 
kenységnek új  körei,  a  reménj^eknek  új  távlatai  nyíl- 
nak meg  előttünk.  De  míg  szántunk  és  vetünk,  fel- 
hők gyülekeznek  az  égen,  hogy  senki  sem  tudhatja, 
eg}^  végzetes  napon  nem  <(lesz-e  oda  az  emberek 
vetése*.  A  zivatar  kitör  s  a  forradalom  feltámasztja 
a  magyar  hőskort,  szenvedélyeinek  elemi  hatalmá- 
val, halálmegvető  feláldozásával.  A  költő  életének 
hajló  korában  hazátlanná  lesz  a  nemzet  hazájában  : 
a  bujdosók  lelke  a  nemzet  leikévé.  A  halottsiratók 
gyásza,  kétségbeesése  mindenfelé  ;  a  föltámadás  re- 
ményének mécse  alig  pislog.  Negyven  esztendőnek  e 
végzetes  sorsfordulatai  a  hazáján  csüggő  magyar  szív- 
nek megütik  mindazt  a  húrját,  mely  ezer  év  alatt 
valamikor  megzendült  s  az  a  sok  hang,  a  magyar 
hazaszeretet  akkordja,  teljesebben,  harmonikusabban, 
mélyebben  és  fenségesebben  nem  zengett  soha,  mint 
Vörösmarty  költészetében. 

A  jelen  sivárságából,  bánatából,  szégyenéből  a 
múltba  merengvén,  nem  is  egy  költő,  hanem  a  magyar 
lélek  szavának  tetszik  már  a  sóhajtás  : 

Régi  dicsőségünk,  hol  késel  az  éji  homályban  ? 

A  veszedelmek  között,  az  idegen  áramlatok,  a  fölénk 
kerekedő  világ  hatalmával  szemben  fajtájának,  lelké- 
nek és  nevének  bizonytalan  jövőjén  aggódó  honfi- 
szív szorongását  nem  Béla  herceg  fohásza  tolmá- 
csolja-e legigazabban  és  legszebben,  újra  meg  újra  : 

Teremt-e  Isten  több  magyart, 
Míg  a  világ,  míg  napja  tart, 
Ha  mink  is  elfogyánk? 

Nem  millió  és  millió  magyar  szívnek  első,  utolsó, 
legforróbb  fohászkodását  hallotta-e  meg  az  időknek 
és  tereknek  közeléből  és  távolából  a  költő  s  adta  a 
pólai  remetének  és  vele  mindnyájunknak  ajakára  ■ 

Boldoguljon  a  magyar  hazája! 

Boldogiünia  kell.  A  meg-megrendülő,  de  soha  ki 
nem  téphető  hitet,  melynek  levegőjéből  él  a  magyar 
lélek,  a  ragaszkodást  hozzá,  egész  a  csodákban  való 
bizakodásig,  a  legegyszerűbben,  legkövetelőbben  és 
legforróbban  az  ő  Jóslatával  fejezzük  ki  : 

Neked  virulnod  kell,  ó  hon! 

Még  a  nemzeti  temető  romjai,  az  öröknek  látszó 
nemzeti  éjtszaka  rémlátásai,  a  kétségbeesés  mardosó 
sóhajtásai  között  is  kitör  belőle,  a  Vén  cigányhói,  és 
belőlünk  : 

Lesz  még  egyszer  ünnep  a  világon ! 

A  hon  vinilása,  új  ünnepe  —  de  mikor  és  miként? 
Aggódva,  elmélkedve,  elszánva,  az  erkölcsi  fölemelke- 
dés tisztább  világosságában,  a  Himnusz  gondolatai  és 
szavai  bontakoznak  ki  lelkünkből.  A  munkásság,  a 
szabadság,  az  egyesség  Istenének  áldásából  ;  de  csak 
a  magunk  akarata  által : 

Naggyá  csak  fiaid  szent  akaratja  tehet. 

Szent  akarat,  nemes  elszánás,  kitartó  munka,  de 
nem  kérkedő  lárma  és  haza-puffogtatás.  Az  iga.zi  Hon- 
szerelemnek ezt  az  égő,  de  szűzi  tisztaságát  máig  az 
ő,  szállóigévé  lett  szavával  jellemezzük  : 

Szeresd  hazádat  és  ne  mondd. 

A  Himnusz  első  sorában  a  királyok  Istenéhez  for- 
dul. A  nemzeti  egység  és  hatalom  egyik  legősibb  és 
legerősebb  érzelmi  alapja  fajunkban  :  a  hazaszeretet 
benső,  elválaszthatatlannak  látszó  egybeolvadása  a 
királytisztelettel,  melyet  ebben  az  összetételben  és 
ilyen  fokban  csak  az  angoloknál  találunk.  Nemzeti 
érzésvilágunknak  ezt  a  jellemző  mozzanatát  is,  azt 
a  viszonyt,  melyben  királyunkat  látjuk,  látni  kíván- 
juk :  a  Fóti  dal  felköszöntője  öltöztette  elmúlhatat- 
lan szavakba  : 

A  legelső  magyar  ember  a  király! 

De  mindezt,  ennek  a  sajátos  magyar  hazafiságnak 
egész  nagy  és  mégis  egységes  hangulatkörét,  erejét  és 
mélységét,  keservét  és  lelkesedését,  borongását  és 
tüzét,  együtt  mindezt,  minden  magyar  időkből  és 
minden  magyar  időknek,  a  Szózathstn  fejezte  ki.  Ebben 
foglalta  örökre  élő  és  ható  igékbe  nemzeti  ethikánk- 
nak  legfenségesebb  kategorikus  imperativusát,  mely- 
nek költői  körülírására  nem  kisebb  szellem  vállalko- 
zott, mint  Arany  János  : 

Hazádnak  rendületlenül, 
Légy  híve,  ó  magyar. 

Vörösmarty  a  magyar  erkölcsi  életnek  legnagyobb 
költői  mestere. 

IV.  Mikép  lett  mesterünkké?  Hogyan,  miféle  be- 
folyások között  alakult  és  fejlődött  érzés-  és  gondolat- 
világa ;  hogyan  ért  és  bontakozott  ki  költői  láng- 
elméje, mely  elmúlhatatlan  képekbe  öltöztette  s  el- 
feledhetetlenül  hatalmas  és  édes  szavakba  foglalta, 
ami  lelkében  élt?  A  költő  gyermek-  és  ifjúkoráról 
elég  számos  és  megbízható  adatunk  van  s  egész  pá- 
lyájáról oly  kitűnő  életrajzunk,  a  Gjoilai  Pálé,  mely 
a  maga  nemében  első  irodalmunkban.  Ezekre  támasz- 
kodva, röviden  és  nagy  vonásokban  igyekszünk  meg- 
felelni a  föltett  kérdésekre. 

Vörösmarty  Nyéken  s  utóbb  Velencén,  ahová  atyja 
mint  haszonbérlő  költözött,  majd  a  ciszterciták  székes- 
fehérvári gimnáziumában,  hol  öt  éven  keresztül  ta- 
nult :  csöndes,  rendszerető,  szorgalmas  fiú  volt.  Egy 
kissé  magába  vonult,  de  nem  zárkózott  ;  kitűnő  ta- 
nuló, de  nem  könyvmoly.  Ugy  tudjuk,  hogy  atyjától 
örökölte  komolyságát  és  erős  munkakedvét,  anyjától 
érzékenj'ségét,  képzelődésének  elevenségét  és  nemes, 
részvevő  hajlamát.  E  kettős  örökség  képezi  alapjelle- 
mét lelki  valójának.  Az  ember,  amint  él :  az  egy- 
szerű, komoly,  igénytelen  polgár  és  tudós  ;  életmód- 
jában, pályájában,  kötelességei  végzésében,  barátai 
társaságában  és  a  közéletben  semmi  rendkívüliség  : 
csöndes,  vidám  és  munkás.  De  kívül  a  világon,  ma- 


139 

gányában  :  egész  gazdag  érzésvilága  hullámzásban, 
fölverve  a  képzeletnek  eleven  tündérségei.  Mikor  «meg- 
jön  az  éj,  szomorún  feketednek  az  ormok  s  az  élet 
elnyugszik»  :  hálójába  ejti  lelkét  a  merengés  s  szár- 
nyára kapja  az  elragadtatás.  A  szeretett  s  annyiszor 
megénekelt  magány  csöndjében  és  homályában,  épen 
ezektől,  a  szenvedély  eleven,  csatázó  erejére  kap, 
világa  csodás  képzetek  omló  változataival  és  káprá- 
zatos színeivel  telik  el  s  beszéde  a  zenének  édes  hatal- 
mával szólal  meg.  íme  atyja  :  Vörösmarty  az  élet- 
ben ;  anyja :  Vörösmarty  a  költészetben.  Lelke  e 
két  felének  van  egy  összefoglaló,  egységesítő  mozza- 
nata :  a  tiszta  és  szigorú  erkölcsi  eszme,  mely  az  élet 
kerékvágásában  feltűnés  nélkül  szerény  komolysággal 
haladó  Vörösmart}Ti  ép  úgy  uralkodik,  mint  a  költőn, 
ki  feltámasztja  a  múltat,  elbolyong  a  tündérek  vilá- 
gába, átröpüli  a  mindenséget  és  elbájolja  az  egész 
magyar  világot. 

Lelkének  örökölt  kettősségét  különben  fejlesztette 
az  élet  is.  Alig  került  Fehérvárról  a  pesti  egyetemre, 
elvesztette  atyját  ;  testvérei  szétszóródtak,  anyjából 
pedig  az  a  «szegény  asszony*  lett,  kinek  szűkös  sorsát 
lefestette  abban  a  költeményben,  mely  a  humor  gyön- 
gédségére nézve  páratlan.  A  korai  kenyérkereset 
gondja,  a  íiúi  kötelesség  gondja,  az  instruktor  munká- 
jának és  felelősségének  gondja,  de  meg  a  szegény 
deák  és  nevelő  helyzete  is  :  csak  szerénységét,  igény- 
telenségét, komolyságát  fokozták. 

Perczel  Sándor,  tolnai  földesúr  házához  került  neve- 
lőnek előbb  Pestre,  majd  Börzsönybe,  s  egy  évi  meg- 
szakítással nyolc  esztendeig  maradt  ott.  Perczel  Mór, 
a  hős  honvéd-tábornok  és  Perczel  Béla  igazságügy- 
miniszter, tanítványai  voltak.  Itt  fejledezett  belső, 
költői  világa,  még  pedig  annál  erősebben,  minél  in- 
kább el  kellett  zárkóznia  vele.  A  jobb  napokban  atyja 
taníttatta  hegedülni  az  öreg  Patikáriustól,  de  rég 
abban  kellett  hagynia,  s  a  leckékből  lelkében  talán 
csak  egy  kép  maradt,  a  rég  elfeledett  nótákból  hattyú- 
dala :  a  Vén  cigány.  A  zenének  búcsút  mondott ;  de 
a  költők  olvasásába  mindjobban  és  jobban  belemélye- 

dett.  A  legelsők  deákosaink  voltak  :  Baróti,  Rajn  s, 
Virág,  eredeti  verseikkel  és  klasszikái  fordításaikkal 
Vergilből  és  Horácból.  Az  Aeneis  és  az  ódák!  Egy 
istenvezette  sereg  hányatásai  és  hős  küzdelmei,  hogy 
hazát  alapítson  magának  és  utódainak  :  erkölcsi  pél- 
dául mutatva  föl  egy,  belső  romlástól  fenyegetett 
késő  kor  előtt ;  azután  a  nagy  eszméknek,  nagy  ala- 
koknak mély  és  lelkes  kultusza  :  ezek  az  első  komoly 
és  nagy  benyomások,  melyeket  a  költészet  világából 
kapott.  Első  irodalmi  barátja  :  Virág  Benedek,  kinek 
lelkében  eladdig  legbensőbben  olvad  össze  a  klasszikái 
és  a  magyar  szellem.  Minél  komolyabban  gondolko- 
dott s  minél  nemesebben  érzett  Vörösmarty  :  annál 
mélyebben  kellett  mindennek  hatnia  rá.  Ébredő  köl- 
tői lelke  Pesten  és  Tolnában  jókor  megkapja  táplá- 
lékát az  emberi  szellem  újkori  nagyjaitól :  Shake- 
speare-től,  Tassótól,  Goethetői  és  a  többiektől,  s  ben- 
nük a  képzeletnek  és  érzelmeknek,  gondolatoknak  és 
moti\aimoknak,  színeknek  és  hangoknak  végtelen  gaz- 
dagságát. 

Olvasmányaival  és  tanulmányaival  egy  irányban 
hat  reá  az  élet  is.  Éveken  át  reménj'telenül  és  némán 
szereti  tanítván^^ainak  testvérét :  Perczel  Etelkát. 
Míg  az  életben  észre  sem  szabad  vétetnie  vonzalmát, 
a  szép  és  szelíd  leány  sugalló  múzsája  magányos  órái- 
nak. Minél  kevesebb  külső  jelét  volt  szabad  adnia 
szerelmének,  természetesen  annál  mozgalmasabbá 
teszi  belső  életét,  annál  inkább  át-  meg  átfonja  annak 
minden  mozzanatát.  A  kedves  képe  ott  van  költészete 
első  tíz  évének  lírai  és  epikai  motívumai  között.  A 
Száriakodótól  az  Elhaló  szerelem  méla  keservének  gyö- 
nyörű strófáiig,  1822-től  1833-ig,  e  történettelen,  néma 
viszony  s  e  gazdag  ábránd  sugallja  egész  szerelmi 
költészetét.  Epikájának  bájos  nőalakjaiban  mind 
Etelka  képe  él :  a  deli  Haina,  kit  a  tündérség  nem 
hódíthat  meg,  de  az  élet  boldogsága  vár ;  a  nyájas 
Etelka,  kit  a  vihar  elkap,  de  megpróbáltatása  után 
megmenekül ;  a  bús  Ida,  ki  már  az  élet  csalódásá- 
nak hervadó  virága ;  végül  a  szegény  Enikő,  kit 
irgalmatlan  végzete  letipor :    mind  az  ő  képe  ;    tán 

sorsa  is,  a  költői  lélek  sejtéseiben?  Ez  az  érzés  szol- 
gáltatta a  színeket  is  Vörösmartynak  Zalánhzn  és 
Szépiákban  sl  völgység  tájainak  képéhez,  melyet  sze- 
relmének emléke  aranj^oz  be. 

Hát  a  közélet  mily  benyomásokkal  táplálja  nemzeti 
érzését?  A  század  két  első  évtizede,  különösen  a  má- 
sodik, melyben  ifjúvá  fejlett,  egyike  volt  történetünk 
szomorú  korszakainak  •  Metternich  kormánj'ának  kez- 
dete. A  francia  háborúk  végén  az  esztelen  gazdálko- 
dás által  majdnem  koldussá  tett  nemzetet  szabad- 
ságában és  nemzetiségében  is  tönkre  akarta  tenni  ez 
a  kormán3\  Mintegy  egyesítette  a  Lipót  és  Mária 
Terézia  rendszerét,  az  erőszakét,  és  a  gyámkodásét, 
de  amannak  bátorsága,  emennek  jóindulata  nélkül. 
Vissza  akarja  fojtani,  elnyomni  és  elaltatni  a  nemzeti 
életet  s  kiirtani  a  szabad  gondolatot.  A  csak  1790-ben 
biztosított  alkotmány  félretéve,  az  országgyűlés  kapui 
bezárva,  legszentebb  nemzeti  és  emberi  jogaink  az 
erőszakoskodó  királyi  biztosok,  rendőrök,  kémek, 
könyvvizsgálók  kezén  sikkadnak  el.  A  vármegyegyűlé- 
seken lobban  csak  fel  itt-ott  a  nemzeti  érzésnek  egy- 
egy  szikrája  ;  de  a  nemzeti  erő  fogy,  a  kitartás  lan- 
kad, a  remén\^  foszlik.  Álom  kezdi  öldösni  szívünket 
s  a  bécsi  kormány  182 1-  és  22-ben  eljöttnek  látja  az 
időt,  hogy  leplezetlen  törvényszegéssel,  országgyűlés 
nélkül  kivetett  ver-  és  pénzadóval  nyíltan  széttépje 
ősi  szabadságlevelünket. 

De  Magyarország,  melyet  már-már  halottnak  tar- 
tottak, ha  másutt  nem,  élt  még  a  költők  szívében  és 
innen  vala  föltámadandó.  Élt  Virágéban,  Kazinczyé- 
ban.  Berzsenyiében  Kölcseyében,  a  Kisfaludyakéban, 
a  még  ismeretlen  Katonáéban  s  az  ifjú  Vörösmartyé- 
ban.  Az  élet  épen  lazult  sivárságában  hevítette  leg- 
erősebben azokat  az  érzéseit,  hítta  föl  leggazdagab- 
ban  azokat  a  képzeteit,  melyek  hazájáról  éltek  lelké- 
ben. Éltek  ősi  örökségéül,  gyermekkora  benj'omásai- 
ból  Fehérvárott,  az  Arpádolc  városában  és  temető- 
jében, öreg  barátainak  bús  panaszaiból  s  társainak 
heves  kifakadásaiból,  múltunk  irodalmi  emlékeiből, 
melyek  közül  Zrínyit  és  Mikest  szerette  legjobban. 


142 

Minél  kevésbbé  n3dlatkozhattak  meg  ezek  a  benyo- 
másai :  annál  métyebbre  hatottak  és  annál  gazda- 
gabb belső  fejlődésnek  indultak  ;  minél  hátrább  szo- 
rította őket  a  külső  élet,  annál  uralkodóbbá  lettek  a 
belsőben.  Hatalmuk,  uralmuk  enyhíti  a  titkon  szerető 
szív  keservét,  míg  ez  nemzeti  érzésének  azt  a,  fensége 
mellett  is  gyöngéd  melegségét  adja  meg.  mely  haza- 
fias költészetének  egyik  jellemző  vonása. 

így  alakul  és  fejlődik  Vörösmarty  belső  világa 
annak  a  költészetnek  tartalmává,  melj'  a  magyar  szel- 
lemnek egyik  legnagyobb  dicsősége. 

V,  Vörösmarty,  amint  lelkének  költői  világa  ekké- 
pen  kifejlődött :  költőnek  is  érezte  magát  s  korán, 
még  deák-  és  egyetemi  jogtanulö  korában  kereste  az 
alakot,  melyben  megnyilatkozzék.  Verseket  ír,  na- 
gyobbára  annak  az  erkölcsi  pathosnak,  baráti  nyá- 
jasságnak és  enyhe  érzelmességnek  nyelvén  és  formái 
között,  melyre  első  mesterei,  a  deákosok  és  németesek 
tanították.  Legszívesebben  az  antik  lírai  formákban 
ír  ;  de  hamar  megérzi,  hogy  ezek  az  alakok  és  ez  a 
hang  lelkének  gazdag  tartalmát  és  eleven  mozgalmait 
nehezen  tolmácsolhatják.  Amilyen  kis  hellyel  beéri 
az  életben,  oly  tág  teret  kell  hódítania  a  költészetben. 
Képzelete  és  érzelmei  túláradnak  a  hagyományos  és 
divatos  lírai  formák  zárt  körén.  Költői  indítékainak 
gazdagsága,  különösen  nemzeti  érzésének  szenvedé- 
lyes ereje  nem  tud  beilleszkedni  Kazinczy  költői  el- 
méletébe, s  szívéletének  finom  fényhomálya  hiába 
keres  hangot  és  színeket  a  klasszicistáknál.  Csak  bizo- 
nyos összefoglaló  tömörség,  melj-  legáradóbb  beszéde 
közt  is  képeiben  és  vonatkozásaiban  helyenként  mind- 
végig megjelenik,  emlékeztet  első  iskolájára  :  a  klasz- 
szikusokra.  Keblében  új  világ  támadt,  mellyel  át 
akarja  hatni  a  régit  s  új  hangot,  új  nyelvet,  új  formá- 
kat kell  találnia  neki.  Az  új  mesterhez,  Kisfaludy 
Károlyhoz  csatlakozik,  ki  föloldozza  a  magyar  költői 
képzelet  szárnyát,  a  nemzeti  élethez  kapcsolja  felada- 
tait s  egyszersmind  a  nagy  modern  irodalmakhoz 
törekvéseit,  meggazdagítja  tárg}^-,  képzet-  és  hang- 
körét  s  a  voltaképeni  irodalmi  életet  az  ország  szívé- 

ben  az  Auróra-körrel  megteremti.  1824-ben  letette 
Vörösmarty  az  ügjrvédi  vizsgálatot  s  két  évvel  utóbb 
elhagyta  a  Perczel-házat,  hogy  Kisfaludy  körében 
Pesten  egészen  az  irodalomnak  szentelje  életét. 

Már  akkor  minden  mívelt  és  jó  magyar  ember  is- 
merte Zalán  költőjének  nevét.  Korábban  írt  lirai  köl- 
teményééi közül  legmélyebben  és  általánosabban  a  Kis 
gyermek  halálára  hatott,  melynek  gondolatai  úgy  szár- 
nyalnak, mint  a  galambok,  enyhe  szellőt  verve  a 
bánatra.  Fehérvár  ódájában  első  nagy  eposzának  szen- 
vedélyes érzelmi  motívuma  csendül  meg  :  támasszuk 
fel  a  múltat,  hogy  ébressze  föl  a  jelent.  Ezzel  az 
eposszal,  Zalán  futásával,  1825-ben  egyszerre  kora 
költészetének  élére  lép.  Az  érzület,  melyből  fakadt, 
mely  átrezgi  s  amelyet  visszhangoztat  bennünk : 
alkotja  legerősebb  költői  varázsát.  A  nemzet  lelke 
szólal  meg  Vörösmartyban.  Az  áldatlan,  romlással 
fenyegető  napokban,  ami  még  a  jobbaknál  nemzeti 
érzés  :  lelkébe  látszik  összegyűlni  s  ott  találja  meg 
azokat  a  képeket  és  hangokat,  melyek  az  egész  nem- 
zetet képesek  vele  megilletni.  A  forrongás,  melyet  a 
törvénytelen  rendeletek  néhány  megyében  keltettek, 
így  a  Vörösmartyéban,  Tolnában  is,  s  amelynek  kö- 
vetkezése az  1825-diki  országgyűlés  egybehívása  volt : 
Zalánhói  a  költői  eszme  és  szó  hatalmával  sugározza 
be  az  egész  országot.  Űzi  a  nemzeti  éjjel  álmát,  hogy 
megindítsa  a  munkát  ;  fölveri  a  szégyent,  hogy  meg- 
foganjon benne  az  erős-akarat  ;  fölidézi  a  múltat, 
hogy  megteremtse  vele  a  jövőt.  A  honszerzés  hősi 
véráldozatának  képeivel  a  kötelességre  emlékeztet : 
hogy  meg  kell  tartanunk  a  hazát,  neki  és  érette  élvén. 
A  magyar  nemzeti  epika  nagy  triásza  mind  ebben 
a  gondolatkörben  él.  Alkotásaikkal,  a  Zrínyiásszdl, 
Zalánnsd,  Buda  halálávsd,  melyek  mind  sötét  napok- 
ban születtek,  nemcsak  a  játszi  képzeletre  hivatkoz- 
nak, hanem  a  nemzet  lelkére,  hogy  fenyegetett  sor- 
sának belső  intézésében  részök  legyen.  Zrínyi :  a  régi 
hősiséget,  Vörösmarty  :  a  nemzeti  érzést.  Arany  :  a 
kialvó  hitet  akarják  föltámasztani.  Ha  értékre  nem 
mérjük  is  össze  őket,  a  nemzeti  életre  való  hatása 

tekintetében  kétségkívül  Zalán  áll  első  helyen.  A  hon- 
alapító Árpádra  mutatva,  beviszi  a  szívekbe  annak 
az  új  honalapításnak  lelkesedését,  melyet  elnyoma- 
tásunk és  elmaradásunk  szükségessé  tett  s  amel3niek 
öt  év  múlva  Széchenyi  adta  programmját. 

De  hát   költészetnek  milyen  a  Zalán?  Az  alpári 
ütközet   előzményei   és  lefolyása,   a  szívekben   és  a 
tettekben,  az  égben  és  a  földön  :  ez  a  tárgya.  Forrásai : 
Anonymus,  néhány  újabb  történetíró,  de  legnagyobb- 
részt  a  költő  képzelete.  Szellemében,   tárgyának  és 
alakjának  választásában  különösen  két  író  hat  rá  : 
az  époszíró  Aranyosrákosi  Székely  Sándor,  kinek  pél- 
dája a  nemzeti  mondákra  vezeti  s  a  hexametert  vá- 
lasztja vele  formául,  meg  a  tudós  Horvát  István, 
kineíc    fantasztikus   lelkesedése    és   rengeteg    tudása 
sugallójává  és  vezetőjévé  lett  az  egész  magj^ar  köl- 
tészet ez  epikai  éviizedének,   1822 — 1832.  A  mondai 
anyag  kevés,  a  mithológia  néhány  tudományos  föl- 
tevés, a  történelmi  és  régiségtani  adatok  bizonyta- 
lanok :  mindennek  hatását  érezzük  az  eposzban.  Érez- 
zük, az  epikai  szerkezet  természetes  szabadságának 
ellenére  is,  a  cselekvény  szétágazását,  igazi  összefog- 
laltság  nélkül ;   érezzük,  hogy  túlságosan  nagy  részét 
képek  töltik  meg  történet  helyett  ;    érezzük,  hogy 
hőseit  inkább  csodálja  és  szereti,  mint  jellemzi.  De 
mindamellett  nem  ismerünk  ily  lényeges  hibákkal 
költői  müvet,  mely  oly  bizton  és  kétségtelenül  érez- 
tetné velünk  a  nagy  költő  erejét  és  hatását,  mint 
Zalán.   Érezteti   képzeletének   áradó   gazdagságában, 
festéseinek  megragadó  hatalmában  és  elevenségében, 
az  egészet  átható  érzületének  mély  varázsában  s  kü- 
lönösen nyelvében.  Az  érzület,  melyet  fest,  beszéltet, 
áraszt  és  sejtet :    majd  hősi  ódákban  és  himnuszok- 
ban szárnyal,  majd  elegiákban  és  heroidákban  bú- 
song ;  előhangja  ezt  a  csodálatos,  majdnem  példátlan 
lírai  közvetetlenséget  adja  meg  epikai  és  drámai  részei- 
nek is.    Két   kedveltje  :    Zrínyi   és   Mikes  látszanak 
összeolvadni  benne,  legalább  leikök  alapvonásával : 
a  hősi  fölemelkedéssel  és  a  nemes  borongással.  Mily 
megható  a  két  világ,  melyet  megnyit  előttünk,  amint 

szemben  látja  és  érzi  egymással :  a  tettek  világa, 
melyben  ember  ember  ellen,  s  a  szívek  világa,  mely- 
ben az  ember  sorsa  ellen  küzd  :  a  dicsőség  és  a  le- 
mondás világa.  Az  elégikus  képek  szebbek,  mint  a 
hősiek,  a  szívélet  rajza  vonzóbb  és  változatosabb, 
mint  a  közé  ;  de  a  harcok  keménységében,  iszonyá- 
ban is,  föl  egészen  Hadúr  és  Ármány  égi  háborújáig, 
a  hevült  képzeletnek  megrázó  ereje  nyilatkozik,  me- 
lyet a  meghatottságnak  egy-egy  szava  a  halál  előtt 
fokoz  hatásában. 

Ezt  a  tartalmat  Vörösmarty  csodálatos  nyelve 
avatja  fényes  művészetté.  Mi  e  nyelv  titka?  Csak  talál- 
gatni és  magyarázgatni  lehet ;  megfejtése  a  láng- 
elméket szülő  Gondviselés  rejtelme  marad.  Amint 
Vörösmarty  hazaszeretete  a  sajátlagos  magyar  haza- 
szeretetnek minden  jellemző  vonását  egyesíti  magá- 
ban :  úgy  nyelve  is  nemcsak  a  legszebb,  hanem  a  leg- 
teljesebb magyar  nyelv.  A  népi  és  irodalmi,  a  régi  és 
új  nyelv  gazdagságát,  erejét,  báját  az  eredeti  nyelv- 
géniusz hatalmával  egyesíti  s  fordulatainak  merész- 
ségében, képleteinek  ezernyi  új  vonatkozásában,  szí- 
neinek páratlan  ragyogásában  és  hangjának  rezgésé- 
ben :  mégis  a  legegyénibb.  Képeinek  ezeréihez  száz- 
húrú  hangszere  van.  Mint  e  hangszernek,  a  magyar 
költői  nyelvnek  legnagyobb  művésze,  voltakép  ő 
maga  töltötte  be  teljesen  és  dicsőén  azt  a  feladatot, 
melyet  híres  ódájában  Liszt  Ferenc  elé  tűzött.  Ö  hódí- 
totta meg  igazán  a  hexametert,  mely  a  görög  világ 
óta  általa  érte  meg  legnagyobb  diadalát.  Az  ő  géniusza 
oldotta  meg  a  nyelvújítási  harc  ellentéteit  is. 

A  lírai  hasonlatok  megható  bája  s  a  hősi  képzetek- 
nek magukkal  ragadó  röpte  :  ezek  fő  szépségei  többi 
epikai  műveinek  is,  a  nagyobbaknak  úgy,  mint  a 
kicsinyeknek.  A  szimpathikus  érzés  varázsa,  melyben 
alakjai  megjelennek,  talán  nem  egészen  objektív  köl- 
tészet a  régi  iskola  értelmében,  de  mély  és  igaz  köl- 
tészet. Ennek  fényében  ragyog  Cserhalom,  Széplak, 
Eger.  Mindegyikben  a  heroikusnak  az  elégikussal  való 
váltakozása,  az  elbeszélésbe  erősen  benyomuló  liriz- 
mus  :   Szent  László  csatabárdjának  félelmes  csapásai 

közt  zendül  föl  a  kún  ifjak  szerelmes  epedő  éneke  ; 
Ugod  vak,  féltő  szenvedélyének  tombolásába  bele- 
hangzik  a  költő  boldogtalan  szerelmének  melancho- 
liája  ;  az  egri  hősök  kegyetlen  küzdelmeit  Leila  égő 
sovárgásának  és  a  szegény  Ida  bús  hervadásának  képei 
és  hangjai  szakítják  meg.  A  Romhan,  a  hazaszeretet- 
nek hatalmas  epikai  allegóriájában,  a  legzordonabb 
fenség  képébe  a  szerelem  és  családélet  bájos  idillje 
szövődik.  Az  utolsó  köztük,  1831-ből,  a  Két  szomszéd- 
vár, Sámson  Tihamér  tragédiája,  mely  költői  eszmé- 
jének tiszta  erejére,  szerkezetének  kerekségére,  hatá- 
sának művészi  fokozására,  hangulatának  komor  mély- 
ségére mind  felülmúlja  elődeit.  Legmüvészibben  nyi- 
latkozik meg  befejezésében  Vörösmarty  szellemének 
az  a  sajátossága  is,  hogy  a  heroikusból  egy-egy  pilla- 
natra átcikázik  az  érzelmesbe.  A  zordon  fenség  képei 
a  legétheribb  finomságú  érzelmi  kihangzásba  olvad- 
nak :  Tihamér  katasztrófáját  a  szépség  keltette  gyön- 
géd megindulás  zúdítja  fejére.  Az  érzelmi  élet  festé- 
sének ez  a  bámulatos  finomsága  a  Szép  Ilonkdban 
aratja  legszebb  koszorúját.  A  leányszív  szűzi  tiszta- 
ságú szerelme,  panasztalan  lemondása,  néma  virág- 
hullása soha  egyszerűbben  és  meghatóbban  kifejezve 
nem  volt,  de  a  végzet  hatalma  sem  megdöbbentőbben, 
mint  a  magyar  költészetnek  ez  egyik  legelső  remeké- 
ben. Balladái,  költői  elbeszélései,  életképei,  komorak 
és  vidámak,  mind  e  dús  és  eleven  képzelődés,  e  bűvös 
szimpathikus  érzés,  e  nemes  életfelfogás  s  e  minden 
hangban  művészi  nyelvtehetség  alkotásai. 

VT  Vörösmarty  mint  ismeretlen  tanuló  került  a 
Perczel-házhoz  s  mint  a  nemzet  koszorús  költője  távo- 
zott onnan.  Megszerzett  ügyvédi  oklevelének  hasz- 
nálatára nem  érzett  hajlamot  ;  inkább  írónak  sietett 
Pestre  Kisfaludy  Károlynak  és  barátainak  körébe. 
E  körnek  ő  volt  legnagyobb  költője,  s  a  mester  halála 
után,  1830  óta,  vezére  is.  A  következő  esztendőben 
meghalt  a  «szent  öreg»,  Kazinczy  Ferenc  is,  s  innen 
kezdve  egy  negyedszázadon  át  az  egész  nemzet  Vörös- 
martyt vallja  irodalma  fejének.  Az  akadémia  mind- 
járt alakulásakor,  1830-ban  rendes  tagjának  választja 

az  ifjú  költőt,  ki  mint  nyelvész  és  kritikus,  főleg 
magyar  nyelvtudományi  és  dramaturgiai  munkálko- 
dásában vezető  részt  vesz.  Szerkeszti  1828-tól  1832-ig 
a  Ttídomdnyos  Gyűjteményt,  majd  1837-től  1843-ig, 
Bajza  és  Toldy  társaságában,  az  Athenaeuniot,  mely- 
lyel  rendkívüli  befolyást  gyakorol  a  magyar  költői 
irodalom,  de  az  egész  közművelődés  emelésére. 
1843-ban  alapít  családi  tűzhelyet,  nőül  vévén  Csajághy 
Laurát,  kinek  ((gyöngynél  és  drágakőnél  maradandóbb 
nászajándéka*  :  A  merengőhöz  című  költemény  volt. 
Ve  r3smarty  költői  munkásságának  mindkét  felében, 
1832  előtt  és  után,  melyeknek  elseje  inkább  epikai, 
másodika  inkább  lírai,  állandó  hévvel  és  szívós  kitar- 
tással keresi  a  drámai  babért  :  Salamon-tói,  melyet 
még  Börzsönyben  1821-ben  írt,  a  Csillag  és  a  Hunya- 
diakig, 1844-ben.  Shakespeare-t  szereti  és  tanulja  min- 
denek fölött  ;  de  bár  az  érdek  drámai  feszítésére, 
színszerűségre  láthatólag  törekszik,  sem  valószerűsé- 
gének erejében,  sem  drámai  hatásosságában  követni 
nem  bírja.  Mondai  és  történeti  színműveinek,  külö- 
nösen az  Áldozatnak  és  a  Marót  bánnak  inkább  egyes 
jelenetei,  lapjai  hatnak  a  fényes  dikció  áradó  erejével 
és  zengő  szárnyalásával,  mely  nemes  felfogásának 
nemes  felindításra  törekvő  tolmácsa.  De  drámai  között 
is  van  egy  tündérjáték,  melyet  Vörösmarty  az  Árgirus 
királyfinak  ponyvára  került  régi  meséjéből  alkotott  : 
a  Csongor  és  Tünde,  mely  a  maga  nemében  nálunk 
első  és  páratlan.  1831-ből  való  ez  is,  mint  a  Két  szom- 
szédvár;  abból  az  évből,  melyben  Vörösmarty  géniusza, 
úgy  látszik,  legdúsabb  termékenységében  forrott  s 
legintenzívebb  és  gazdagabb  fényében  ragyogott. Toldy 
Ferenc  «hibás,  de  lángclméjű  mű»-nek  nevezi ;  előttünk 
a  lángelmének  oly  fénye  sugározza  be,  melytől  már 
alig  vesszük  észre  hibáit.  Az  élet  nagy  kérdésein 
tűnődő  reflexió  mélyebben  talán  csak  az  Ember  tragé- 
diájá-val  jelent  meg  költészetünkben,  költőibben  soha. 
Az  Éj  fenségesen  sötét  igéivel  mintha  Michel  Angelo 
Éjjele  szólalna  meg.  A  költői  érzésnek  szinte  teljes 
hangköre  zeng  e  bűvös  játékban  ;  szenvedély  és  hu- 
mor,  lemondás   és   elszántság,    gyöngédség  és   tréfa 

szeszélyes  szövedékben  és  ragyogó  színekben  játszik, 
s  oly  hangon  nyilatkozik  meg,  mely  a  magyar  költői 
nyelvnek  legfényesebb  diadala. 

Lírájának,  melyben  legnagyobb  s  amellyel  leg- 
mélyebben és  legállandóbban  is  hatott  nemzetére,  ural- 
kodó motívumait  már  érintettük.  Száz  hangja  van  e 
lírának,  de  költőjének  mégis  egy  jellemző  hangulata. 
Egyénibb  és  nemzetibb,  hogy  sem  a  klasszicizmus 
mithológiai  képzetkörétől  el  ne  szakadna  ;  egészsé- 
gesebb és  komolyabb,  hogysem  a  német  szentimenta- 
lizmusból  ki  ne  bontakoznék  ;  hatalmasabb,  hogysem 
ezen  az  útján  egész  költészetünket  magával  ne  vinné. 
Az  úgynevezett  általános  emberinek  és  a  nemzetinek 
Kazinczytól  fölvett  ellentéte,  épúgy  mint  a  nyelv- 
harc, költészetünkre  mindmáig  az  ő  szellemében  oldó- 
dik meg,  midőn  a  nemzetit  :  célt,  eszmét,  alakot 
emberileg  is  legértékesebbnek  érzi,  követi  és  követeli. 
Egész  valójának  az  a  kettőssége,  szülei  öröksége  és  az 
élet  nevelése,  melyre  föntebb  mutattunk,  motívumain, 
tárgyain,  képein  is  szembetünőleg  megérzik.  Az  élet 
mindennapi  kötelességein,  mozgalmán,  zaján  túl,  a 
magányban  lett  költővé  :  a  magány  és  az  álom  világa 
költészetének  is  leggyakrabban  visszatérő,  legkedvel- 
tebb indítéka.  Szíve  itt  melegszik  fel,  gondolatai  itt 
hevülnek  át.  Tűnődései  az  emberi  lét  és  haladás  kér- 
désein rapszodikus  hevületbe  ragadják ;  általában 
szívesen  hajlik  reflexióra,  de  gondolatait  szívének 
melegén  érleli  és  fantáziájának  szárnyán  bocsátja 
útra.  A  dal  egyszerű,  üde,  röpke  hangjának  is  mestere  ; 
de  lelke  lírájában  is,  mint  eposzaiban,  többnyire  el- 
ragadtatva szállong  vagy  borongva  méláz,  sőt  e  két 
hangulatot  művészileg  köti  vagy  vegyíti  össze.  Képei 
és  szavai  ép  oly  nagy,  mint  gyöngéd  szívet  nyitnak 
meg  előttünk,  amely  örök  hullámzásban  dobog,  küzd 
vagy  sóhajt  az  emberiségnek,  a  hazának  és  önmagának 
jogaiért  és  méltó  boldogságáért. 

A  haza  új  alapítására  Za/űwban  kondul  meg  a 
harangszó.  Az  1825-diki  országgyűlés  már  megnyitja 
a  nemzeti  érzésében  újra  ébredt  Magyarország  reform- 
korát, melynek  politikai  és  társadalmi  vezére  Széche- 

nyi,  költője  Vörösmarty.  A  nemzeti  erő  kifejtésében, 
az  alkotmány  biztosításában,  majd  demokratikus  ala- 
kításában, a  művelődési  és  gazdasági  élet  fejlesztésé- 
ben, a  nagy  cél  lelkes  szolgálatában  munkához  látunk  : 
intézményekben,  áldozatokban,  tettekben,  gondola- 
tokban és  szenvedésekben  haladó  munkához.  Ország- 
gyűlésről országgyűlésre,  sikerről  sikerre  törünk  előre. 
A  régi  dicsőség  nem  késik  már  a  múlt  éji  homályá- 
ban ;  sugara  a  jövőben  is  megcsillan.  Magyarország 
lesz!  A  nemzetet  átjárja  a  munka,  a  küzdelani,  az 
emelkedés  öröme  és  láza  ;  de  meg-megdöbbentik  a 
bizonytalanság  sejtelme  s  benne  a  régi  rémképek. 
Vörösmarty  a  nagy  Széchenyi  zászlaja  alatt  s  kezet 
fogva  barátjával,  az  ifjú  korában  szintén  írónak  ké- 
szült Deák  Ferenccel :  a  kor  vezető  eszméinek  és 
forrongó  érzésvilágának  tolmácsa.  Hazafias  ódáinak, 
himnuszainak,  elégiáinak,  aposztrofálnak,  intelmeinek 
az  egész  hazát  bezúgó  hangjaival  magasztalja  a  dicső- 
ket, erősíti  a  küzdőket,  bátorítja  a  csüggedőket,  kor- 
holja a  közönyösöket  és  maradiakat  s  a  legmagaszto- 
sabb áldozati  tűzzel,  egy  nagy  költői  szív  lobogó 
lángjával  engeszteli  a  végzetet.  De  megengesztelhe- 
tik-e ő  és  nemzete?  A  jelenből  a  letiport  lengyel  sza- 
badságharc rémei,  a  múltból  Rákóczi,  Bercsényi  és 
Mikes  árnyai  szállonganak  körülötte.  A  nagy  nemzeti 
munka  nemcsak  munka,  hanem  egy  sok  százados  küz- 
delem folytatása  az  ellenséges  hatalmak  ellen.  Szé- 
chenyivel együtt  a  költőt  is  meg-meglepi  a  szorongó 
sejtelem,  hogy  nemzetének  nagy  erőgyűjtését  küszö- 
bön várja  a  megpróbáltatás.  A  lelkesedés  tüzes  óráit 
a  kétség  borongása  váltja  fel :  valósággal  a  jobb  kor 
vár-e  ránk  vagy  a  nagyszerű  halál?  Lelkének  ezt  a 
vívódását  hit  és  kétség  között  fejezi  ki  a  Szózathan. 
Egyetlen  lírai  költeményéről  sem  tudjuk,  hogy  oly 
lassan,  oly  soká  ért  és  készült  volna,  egy  egész  eszten- 
deig, mint  ez  a  nemzeti  ének.  Egy  kor  hangulata 
szülte,  de  e  hangulatban  a  magyar  léleknek  teljes  és 
örök  nemzeti  érzése  :  büszke  önérzete,  égő  fajszere- 
tete, törhetetlen  jogérzete,  a  régi  dicső  emlékeknek 
elragadtatása,  balsorsának  mélységes  gyásza  és  maga- 

hoz  való  hűsége.  A  refom-kort  bezárta  a  forradalom 
s  az  új  világnak  új  nagy  költői  jöttek:  Petőfi,  kit 
atyai  szívvel  fogadott  és  támogatott  Vörösmarty, 
azután  Arany,  kinek  ő  ítélte  oda  legelső  koszorúját. 
A  korok  eszméi,  törekvései  változtak  és  változnak  ; 
de  az  a  nemzeti  lélek,  melynek  hazafi-érzését  leg- 
belső valójában  és  teljességében  megnyilatkoztatta  a 
Szózat,  nem  változik  meg  soha.  Ezért  maradt  meg  a 
mi  költői  imádságunknak  és  meg  fog  maradni  utó- 
dainkénak is. 

Költőjét  az  1848-iki  országgyűlésre  Bácsbodrog 
megyének  almási  kerülete  követévé  választja  s  a  kor- 
mány a  kegyelmi  szék  bírájává  nevezi  ki.  De  a  forra- 
dalom katasztrófája  romba  borította  nemzeti  életün- 
ket s  a  romok  Vörösmartyt  is  eltemették.  Megválto- 
zott a  külső  világ,  melyben  derűs  komolysággal  haladt 
és  végezte  napi  munkáját  ;  itt  nem  volt  többé  munka- 
tere, megváltozott  belső  világa  is,  az  a  tündérvilág, 
melyben  életének  szebbik  felét  leélte.  Képzeletének 
gazdagsága  és  érzelmeinek  elevensége  e  szörnyű  na- 
pokban csak  kétségbeesésének  lehettek  forrásai.  Falura 
vonult  ;  ősmondáink  énekese  a  regéknek  egyik  leg- 
ősibb színterére,  Keveházára,  azután  Baracskára  és 
szülőföldére,  Nyékre  s  gazdálkodni  próbált  egy  kis 
bérletben.  De  meg  volt  törve  testileg  és  lelkileg. 
Shakespeare-ből  Leart,  a  koronájától  megvált  agg 
király  tragédiáját  fordítgatja  s  néhány  keserű  költe- 
ményt ír.  Az  Ember  életéhen  megírja  sorsának  elégiá- 
ját, a  Vén  Cigányban  még  egyszer  átcikázza  szelleme 
az  emberi  és  nemzeti  élet  egész  nagy  tragédiáját, 
háborgó  lelke  egy  vigasztaló  sugarat  követel  magá- 
nak és  népének  :    azután  behunyja  szemeit. 

Pesten,  ahol  gyógyulást  keresett,  1855  november 
19-én,  ugyanabban  a  váci-utcai  házban  halt  meg, 
melyben  huszonöt  évvel  azelőtt  Kisfaludy  Károly 
halottas  ágya  mellett  állott. 

VII.  Vörösmarty  a  Cserhalomhoz  írt  Utóhangbain,  a 
világköltészet  legszebb  elégiáinak  egyikében,  írja  e 
sorokat  László  harcainak  költőjéről,  magáról : 

öt  hamar  a  sors  erős  vas  karja  lehúzza  örökre, 
És  benövik  sírját  a  vad  fák  ágai  ;  akkor 
Még  ki  fog  emlékezni  felőle?  ki  tudja,  hogy  ott  is 
Megfáradt  ember  hamvára  nehézkedik  a  domb?  .  .  . 
Nem  tudják  ;    de  ne  is  tudják  ;    csak  az  ősi  dicsőség 
Híre  maradjon  fenn  s  unokánk  tettekre  hevüljön! 

A  legmélyebb  megindulással  érezhetjük  Vörösmarty- 
ban  a  költőnek  és  embernek  nemes  összhangját,  ha  e 
sorok  mellé  idézzük  azt  a  nyilatkozatát,  melyet  Pető- 
fire vonatkozólag  tett  :  «Nem  szeretnék  úgy  meghalni, 
mint  az  ország  első  költője. »  Nem  álmodik  költői 
nevének,  hírének  jövőjéről,  sőt  szívesen  lemond  róla  ; 
csak  eszméi  érjenek  diadalt.  Mily  kivételes  hang  ez 
a  nagy  költők  karában,  idegenben  és  nálunk  egyaránt! 
Zrínyi,  Csokonai,  Petőfi  a  dicsőség  fényétől  besugá- 
rozva látják  nevöket  és  költészetöket  a  jövő  távolá- 
ban ;  Vörösmarty  a  feledés  rögei  alatt  a  magáét.  Lel- 
kének ez  a  teljes  és  mély  beolvadása  az  eszmébe,  még 
pedig  a  nemzeti  eszmébe,  melynek  életét,  lángelméje 
kincseit  áldozta,  személyiségének  ez  a  kész  odaszen- 
telése  a  köznek  :  talán  legmélyebben  és  legnemeseb- 
ben jellemzi  egész  valóját. 

Nagysága  igazán  beolvadt,  alkotólag  olvadt  be  nem- 
zeti életünkbe,  mel3mek  erejét,  hűségét,  kötelességeit, 
eszméit  és  céljait  oly  velőkig  ható  erővel  és  oly  szíve- 
ket hódító  tűzzel  hirdette  és  hirdeti  máig.  Beolvadt, 
irányozva,  példát  mutatva  költészetünkbe,  melynek 
mindekkorig  legelső  nyelvmüvésze  ;  az  eszmék,  han- 
gok és  formák  leggazdagabb  és  legváltozatosabb  köré- 
nek tolmácsa ;  nemzeti  irányú  fejlődésének  egyik 
nagy  alapvetője  ;  értékére  nézve,  a  világirodalom 
szempontjából,  Zrínyi  óta  az  első  klasszikusa.  így 
olvadt  Vörösmarty  géniusza  a  jövőbe.  így  és  itt  lát- 
ván őt,  bizton  elmondhatjuk,  hogy  neve  és  dicsősége 
nemcsak  korának  történetétől,  hanem  költészetünk- 
nek, sőt  nemzeti  életünknek  egész  jövő  fejlődésétől 
örökre  elválaszthatatlan. 

ARANY  NEMZETI  ÉRZÉSE 
EPIKÁJÁBAN/ 

Van-e,  aki  nem  találja  természetesnek,  hogy  Arany 
érc-alakja  csöndesen  és  mélázva  ül  talapzatán,  míg  a 
magyar  epika  múzsájává  eszményített  Piroska  ko- 
szorút fon  neki,  Toldi  pedig,  lábaihoz  telepedve  fegy- 
verzetében, őrzi  dicsőségét?  El  tudnók-e  képzelni  őt 
szónokolva,  izgatva,  riadót  verve,  harc  tüzében  égve? 

Pedig  az  ő  méla  lelke  és  csöndes  pályája,  ha  mélyeb- 
ben tekintünk  beléjök,  küzdőtér  képét  mutatja  lel- 
künk előtt.  Küzdelem  terét,  melyen  évtizedeken  ke- 
resztül keserű  tusa  folyt  sorssal  és  emberekkel.  A  költő 
szívének  vércsepjei  borítják  e  teret.  A  nemzeti  gyász 
minden  fájdalma  visszhangzik  lelkében.  Küzködik  a 
végzettel,  hogy  adja  vissza  elvesztett  hazáját,  elvesz- 
tett reményeit,  elvesztett  gyermekét,  elvesztett  barát- 
ját. Még  őt,  dicsőségének  nagy  osztátyosát  is  el  kel- 
lett vesztenie.  Nem  tud  megnyugodni  az  örök  tör- 
vényben, hogy  a  nagynak  egyedül  kell  lennie,  vagy 
ha  jó  csillaga  egy  rövid  órára  társat  rendelt  neki,  el 
kell  vesztenie  és  egyedül  maradnia.  Végre  eltemeti,  el- 
siratja az  ezerekkel  együtt,  kikkel  a  dicső  társhalált 
halt.  Melléjük  temeti  lelke  ifjúságát.  Ege  beborul  s  a 
kétségbeesés  és  gúny  villámai  cikáznak  rajta  keresz- 
tül. Milyen  küzdelem  ez,  melyben  fárad  és  roskad, 
hevül  és  vérzik,  harcban  az  ég  és  föld  hatalmai  ellen, 
a  meghasonlás  kísértetével  vívódva,  a  rég  elhullott 
hősök  árnyékait  toborozva  új  hadsereggé.  Az  eltört, 
szerte  heverő  fegyverek  nem  segítettek  ;  de  van  még 
egy  fegyver,  amelyben  jobb  percei  derültén  bízik  s 
amelyet  felragad  :  az  eszme  szava,  az  ige  ereje.  Har- 
col hát  velők.  Szellemi  hadának  élén  a  biztató  zászlót 
akarja  feltűzni  magasra,  ahova  csak  ő  tud  emelkedni, 
ahol  mindenek  meglássák.  Az  erőszak  nem  érhet  oda 

^  Felolvastatott  a  pozsonyi  Toldy-körben,  1887  nov. 
13-án. 

fel  :  a  lángész  magaslata  az.  A  pusztulásból  eredő  új 
életet  hirdetni,  a  kétségbeesettek  vigaszát  a  hadak 
útjában,  Csabában,  Isten  csodájában,  mely  csak  az 
ideig-órát  győztes  erőszaknak  csoda,  a  tűrő  és  hívő 
igaz  előtt  pedig  Isten  igazságának  teljességében  való 
megnyilatkozása. 

E  sokat  szenvedett,  ez  amelyén  folyvást  zajló  szív, 
ez  a  mindig  érzései  által  ihletett  képzelet  epikai  alko- 
tásaiban, főleg  és  kivált  ezekben,  hagyta  ránk  pályá- 
jának örök  emlékeit.  Olyan  műnemben,  melyet  tár- 
gyiasnak  nevez  a  széptan  s  abban  különböztet  meg, 
hogy  a  költő  nem  a  maga  belső  világát  fejezi  ki  benne, 
hanem  a  külsőt.  Képzeletének  kiegészítő,  alakító,  cso- 
portosító, bonyolító,  megvilágító  munkájában  :  ennek 
alakjait  és  viszonyait.  A  lírikus  Aranyt  megszoktuk 
az  üstökös  uszályának  nézni  csak  ;  a  csak  tündöklő 
fényével  az  epikus  ragyog  szemünk  előtt.  Ha  egy 
szobrász  három  ágú  babért  nyújtana  neki,  alig  haboz- 
hatna a  felírásokra  nézve  :  Toldi,  Buda  halála,  a  bal- 
ladák. 

Az  epikust  pedig  egész  más  adományainál  fogva 
szokták  dicsérni.  A  képzelet  gazdagsága,  a  jellemzés 
igazsága,  a  világ  eleven  festései,  az  előadás  tiszta  tár- 
gyiassága :  íme  az  epikus  tehetség  leggyakrabban 
emlegetett  érdemei  és  erényei.  De  mind  e  tehetsége- 
ken túl,  mindezeknél  mélyebben  nem  hiányozhatik 
még  egy,  elemibb  és  hatalmasabb,  mely  mind  amazo- 
kat sugallja,  vezeti,  irányozza,  s  egyedül  teszi  képessé 
művészi  alkotásra  :  a  költői  érzés.  Az  érzésnek  rend- 
kívüli fogékonysága.  Ez  ad  életet  alakjainak,  igaz- 
ságot meséinek,  hatást  előadásának.  Nem  mintha 
mindazon,  amit  elbeszél,  fest,  felmutat,  szükségkép 
magának  keresztül  kellett  volna  mennie  ;  mindazt, 
amit  tolmácsol,  önmagának  is  úgy  és  mindenben 
éreznie.  De  ki  kell  fejlődve  lennie  fogékonyságának 
minden  iránt,  ami  emberi.  Mi  ez  a  fogékonj^ság?  A  fej- 
lett és  fejletlen,  tudatos  és  tudattalan,  kinyílt  és  szen- 
dergő érzések  sokasága,  teljessége.  A  lelki  szervezet- 
nek kiváló  finomsága  és  mozgalmassága,  mely  gya- 
kori és  mély  hullámzásban   van  s  amely  a  megfelelő 

hatásra  huUámzani  képes  és  kész.  Mindannak,  ami  az 
emberi  szívet  meghatja,  mozgásba  hozza,  elragadja  : 
rezgésbe  kell  hoznia  szívét  ;  találnia  itt  valamit,  ami- 
nél fogva  megindítja.  Az  érzésvilág  törvényeit  magá- 
ban tanulnia  ki,  a  lelkesedés,  szeretet,  bánat  és  csaló- 
dások iskolájában,  hogy  a  jellemek  százféle  változatai 
között  bizton  mutathassa  torz  vagy  fenséges  alakulá- 
saikat ;  hogy  személyeit  ajakukon  és  tetteikben  iga- 
zán és  elevenen  fejezhesse  ki.  A  szem,  mely  élesen 
képes  felfedezni  az  emberi  érzések  és  tettek  összeköt- 
tetését, kétségkívül  elsősorban  lelkének  kiváló  fogé- 
konysága által  lát. 

Arany,  ki  az  érzésnek  oly  gazdag  világát  rajzolja, 
oly  igaz  és  természetes  hangját  találja  meg,  oly  biztos 
indítékaiban  és  oly  következetes  fejleményeiben  :  rend- 
kívüli mértékben  bír  az  epikusnak  lírai  adományával. 
Az  általa  festett  életnek  gazdag  érzésvilága,  ennek 
természetessége  és  igazsága  :  a  magáénak  felelt  meg. 
Jobban  mondva :  ebből  keletkezett.  Érzékenysége 
valóban  jellemző  vonása  szellemének.  Minden,  ami 
érinti :  emberek  és  viszonyok,  képek  és  helyzetek, 
köz-  és  magánéletének  eseményei :  élénken  és  mélyen 
megrezegtetik  lelkét,  s  a  keserv  vagy  tréfa,  humor 
vagy  melancholia,  enyelgés  vagy  maró  kétely  hangu- 
latai közt  hullámoztatják.  Mély  keserűségének  érzelmi 
nyilatkozásai  ép  oly  változatosak,  amily  sok  színben 
játszanak  ama  könnyebb  felindulások,  melyekbe  szem- 
lélődése és  reflexiója  ejti.  Az  ifjúkor  szív  világa  gazda- 
gabb másnál ;  de  az  érzések  oly  köreiben,  melyek  a 
költészetben  ritkábban  vagy  egyszínűbben  jelennek 
meg,  hasonlíthatatlan  bő  :  a  féríikornak  és  öregség- 
nek mily  gazdag  érzésvilágát  tárták  föl  kisebb  versei! 
Amint  gyöngülő  szemei  elől  enyésznek  a  külső  világ 
színei  és  vonalai,  belseje  annál  élesebb  vonalakban, 
annál  gazdagabb  színekben  nyilatkozik.  Minden  sora 
visszavezet  egy  nagy  lélek  világához,  de  a  leggazda- 
gabb sugártörésben.  A  Tölgyek  alatt,  a  Pesti  liget,  az 
Epilógus  s  az  1877-diki  margitszigeti  gazdag  aratás 
az  őszi  virágoknak  oly  üde,  dús,  színes  bokrétája, 
melyhez  e  nemben  alig  hasonlíthatunk  valamit.  A  régi 

fogékonyság  ez,  melyben  új  érzések  fogannak,  nem 
kevésbbé  mélyen  és  gazdagon,  mint  egykor  ;  a  régi 
költészet,  «csak  hangköve  niás». 

Az  érzés  e  rendkívüli  fogékonyságával  egyesül  nála 
szemérme.  Valami  sajátos  tartózkodás  világ  elé  vinni 
magát.  A  szerénységnek  és  büszkeségnek  az  a  keveréke, 
melyet  férfiúi  léleknek  nevezünk.  Az  ifjúnak  jól  áll  a 
lelkes  kitörés,  jól  áll  a  búsongó  panasz  is  ;  a  férfi  rej- 
tegeti a  pillanatnyi  fölindulásokat,  szilárd  lelkének 
megrezzenéseit.  Mintegy  fölöttük  állónak  képzeli  ma- 
gát s  boszús,  ha  nem  tudja  elhallgatni  ;  a  gúnynak, 
iróniának,  humornak  költői  álarcát  ölti  magára.  Arany- 
nak e  férfias  szemérméből  foly  szerelmi  költészetének 
eltűnése,  s  az  őszikék,  az  a  gazdag  kincs,  melyet  agg- 
kora meghatottságainak,  ellágyuíásainak  emlékeiből 
gyűjtve  és  fiókjában  rejtegetve,  hagyott  reánk  örök- 
ségül. A  rejtett  érzés  nehezen  fogy,  lassabban  enyhül. 
Maga  is  el-eltünődik  :  nmért  sebeií  rejtegetni:  szégyen-e 
a  fájdalo^n?))  Keserűn  panaszolja  egy  csonka  és  rejte- 
getett versében  wrök  belső  vérzést* ;  de  nem  tehet 
máskép.  Ez  a  sajátsága  is  az  epikust  szolgálta  és  gaz- 
dagította. Az  érzés  szemérme  :  az  érzések  magába 
zárása.  Ami  meghatja,  amit  érez  :  magába  zárja  ; 
keletkezésében,  fejlődésében,  ámyéklataiban  megfi- 
gyeli ;  hullámzásában  kiismeri.  Csak  ritkán  foglalja 
a  maga  lelkét  kifejező  énekekbe  ;  gyűjti  és  ápolja, 
rejtegeti  és  halmozza,  hogy  annak  idején  egy-egy 
epikai  alkotásában,  változtatva  és  alakítva,  de  az 
igazságnak  lehető  erejével  tárgyiasíthassa.  Érzésvilá- 
gának ez  elzárt  elemei,  vonásai,  töredékei  lassanként 
a  világ  képéül  sokasodnak,  rendezkednek,  módosul- 
nak és  jelennek  meg.  Küzdelmeiről  hallgat  ajaka,  míg 
elzárt  keble  teljes  tartalmát  az  emberiség  küzdelmei- 
nek megható  képébe  olvasztja.  A  levert  nemzet  éne- 
kesétől dalt  kíván  az  erőszakos  hatalom  :  keserű  föl- 
indulása a  Walesi  bdrdokha.n  keres  kifejezést.  Atyai 
szívének  szeretetével,  mellyel  elhalt  leányát  vette 
körül,  emlékezésének  egész  fájó  hevével,  melynek  lírai 
kifejezése  i866-ban  töredékben  maradt  :  Toldi  bol- 
dogtalan Piroskáját  árasztja  el. 

Hogy  érzékenysége  által  gyűjtött,  szemérme  által 
elzárt  érzései  ilyen  módon  tárgyiasulhatnak,  így  sugall- 
ják epikáját,  még  egy  tulajdonsággal  kell  bírniok  :  a 
mélységgel  s  ebben  az  állandósággal.  A  benyomások- 
nak valóban  érzésekké  kell  lenniök  s  mélyen  hatniok, 
hogy  zártságukban  el  ne  foszoljanak.  Arany  a  leg- 
mélyebb érzésű  ember  és  költő  volt.  A  nagy  sebek, 
melyeket  élete  küzdőterén  kapott,  oly  mélyre  hatot- 
tak szívében,  hogy  egyikből  sem  tudott  kigyógyulni. 
Mindegyik  halálos  volt  :  az  egyik,  mely  a  hazafit 
érte,  megölte  ifjúságát  ;  a  másik,  mely  az  atyát  súj- 
totta, megölte  nyugalmát  és  reményeit.  Minden  viszo- 
nya :  tisztelete,  szeretete,  barátsága  örök.  A  szeszélyes 
és  nehéz  természetű  Petőfinek  talán  csak  ő  az  egyetlen 
barátja,  kivel  való  viszonyát  felhő  sohasem  árnyékolta 
be.  Arany  viszonyait  csak  a  sír  szakítja  meg  ;  sőt 
uiég  az  sem.  Petőfi,  Juliska  élnek  neki ;  amannak 
mintha  végig  kezét  szorítaná,  elköltözött  gyermekét 
mintha  végig  fájó  szívén  pihentetné. 

De  az  epikus  :  a  saj átlag  nemzeti  költő,  a  nemzet 
komoly  énekese.  A  nemzeti  eszme  az,  melyből  ihletét 
meríti,  a  nemzeti  erő  és  nagyság,  mely  eltölti  lelkét, 
a  nemzeti  jellem,  melyet  kifejez,  a  nemzeti  érzés,  mely 
hat  benne  s  amelyre  hivatkozik.  Költészetének  a  nem- 
zeti jellege,  valójának  legerősebb,  legszorosabb  össze- 
köttetését illeti  nemzetével.  Ennek  nemcsak  múló 
törekvéseivel,  pillanatnyi  eszme-  és  érzésáramlataival, 
hanem  egész  mivoltával,  múltjával,  jelenével,  érzésé- 
nek és  gondolkozásának  állandó  és  jellemző  sajátos- 
ságával. Aranyt  kiváló  mértékben  ez  az  egész,  teljes, 
örök  mag3'arsága  teszi  naggj^á.  Petőfi  szenvedélyes, 
lázongó,  lázas  magyarsága  a  forradalmi  kor  magyar- 
jának bizonyára  legelragadóbb  költői  megtestesülése  ; 
de  nem  ez  a  teljes,  örök  magyarság.  A  magyar  géniusz 
mindannak  színével,  ami  benne  mély  és  állandó,  egy 
és  örök,  Aranyt  ajándékozta  meg  legteljesebben.  Kell-e 
fejtegetnünk,  hogy  a  legmagyarabb  lelkű  költőnknek 
érzékeny,  zárkózott  és  mély  érzésű  szíve  mennyire 
együtt  dobogott  nemzetével?  Mennyire  együtt  örült 
és  sírt,  remélt  és  gyászolt,  remegett  és  áldozott,  élt 

és  halt  vele!    Mennyire  egy  volt  vele,  mennyire  neki 
köszönte  ihletét  és  neki  áldozta  lángszellemét! 

Az  első  nagy  vihar,  mely  Arany  lelkén  átrohant  s 
teljesleg  felf(jrgatta  azt  :  a  hazafi  fájdalma  volt,  a 
forradalom  bukásán.  Ez  a  csapás  osztja  mintegy  két 
felé  egész  lelki  életét  s  egész  költészetét.  Tiszta  szem- 
mel, derült  arccal,  ragyogó  tekintettel  kereste  előbb 
eszményeit.  A  költeményben,  melyet  első  helyre  tett 
versei  között  (Télben),  így  köszönti  múzsáját  : 

Deríts  szép  álmokat,  örökzöld  tavaszról, 
Oh  költészet,  nekem! 

Múzsája  meghallgatta  :  örökzöld  tavasz  volt  az, 
amit  szemei  elé  varázsolt  s  amely  az  ő  ifjú  szemeinek 
tükre  által  halhatatlan  képekké  szövődött.  Tavasz, 
melyben  a  méh  zümmögi  gyöngéd  románcát,  az  ifjú 
Toldi  vívja  első  párbaját,  Szécsi  Mária  és  Vesselényi 
szíve  szerelemre  dobban,  Rózsa  királyfi  és  Tündér 
Ibolya  tréfás  és  komoly  csodadolgai  megesnek  ;  tavasz 
még  az  is,  melyben  a  vén  Toldi  utoljára  emeli  fel  a 
nemzeti  címer  becsületeért  buzogányát  :  az  agg  szív 
végső  lelkesedésének  új  tavasza.  Az  érzés  ifjú  frisse- 
sége,  a  felfogás  tiszta  derűje,  az  enyelgő  tréfa  és  gyön- 
géd megindulás  enyhe  sugarai,  az  életnek  egészséges 
és  vonzó  színei  s  éles  és  nyugodt  körvonalai,  az  egy- 
szerű szív  naivitásának  s  a  fényes  szellem  művészeté- 
nek bájos  harmóniája.  Az  enyhe  tavaszi  levegő  meleg 
és  tökéletes  tisztasága  az  alföldi  síkon.  Ebben  a  lég- 
körben tekinthetett  szét  ;  «nézte,  mi  szép  van  égen, 
földön». 

Az  ágyúk  füstje  borítja  be  elsőben  e  nyílt  és  derűs 
eget,  a  honfiúi  aggodalom  köde  szállja  meg  e  verő- 
fényes mezőket,  kardok  csattogása,  puskaropogás, 
paripák  dobogása  dúlja  föl  e  tiszta  harmóniát.  A  költő- 
nek csendes,  tiszta,  derűit  világa  oda  van  :  szíve 
együtt  dobog  a  hazáéval  s  ez  lázban  lüktet.  Ismeret- 
len érzések  támadják  meg  :  hevesek,  izgatók,  emész- 
tek, minőkhöz  lelki  szervezete  nincs  szokva  ;  felfor- 
gatják egész  valóját  s  átalakítják  látóhatárát.  A  har- 

móniás  lélek  fenekéig  felzaklatva  sóhajtja  az  Alom- 
valóhan  : 

A  kétségbeesés  az  én  reménységem ! 

A  nyugodt  és  tiszta  szemek  tűzben  égve  s  mégis 
homályba  borulva  esdenék  a  Válság  idején: 

Óh  ha  most  valaki  egy  sugárlvát  adna! 
Bár  a  látás  után  szivem  megszakadna  .  .  . 

Az  életnek  kedves  valószerűségében  és  egyszerű 
elevenségében  elfogódott  lélek  előtt  megjelennek  az 
első  árnyak,  kiket  élete  végéig,  balladáiban  és  lírájá- 
ban, oly  sokak  követtenek.  Ez  első  árnyak  a  rodostói 
temető  felkelt  halottjai,  kik  eljönnek  unokáikat  harcra 
buzdítani.  Közelgenek  feléje  a  puszta  rémei  is  ;  de 
ezektől  még  megmenekszik,  a  rólok  szóló  dal  félben 
maradt. 

A  katasztrófa  végkép  beborítja  lelkét.  A  lantot  is 
le  akarja  tenni,  mert  : 

Oda  vagy,  érzem,  oda  vagy 
Oh  lelkem  ifjúsága  1 

Reménye  nincs.  Alélt  hattyú  gyanánt  várja  magára 
a  halált.  A  régi  Arany  valóban  oda  van  ;  de  hazafi 
fájdalmából  űj  költő  születik.  Az  idill  múzsája,  ki 
eddig  vezette,  elszállt  mellőle  s  gyászos  testvérére,  a 
tragikai  múzsa  kezére  bízza  kedveltjét.  Itt  válik  el 
pályájának  két  fele  :  a  vidám  és  a  naiv,  —  a  bús  és 
szenvedélyes.  Ami  egyikből  a  másikba  átjátszik : 
amott  a  jövő  sejtelme,  itt  a  múlt  utórezgése. 

Arany  elsőben  csak  azért  látszik  visszanyerni  munka- 
kedvét, hogy  a  képzelet  vakmerő  játékai,  a  kétely  lázá- 
nak és  csüggetegségének  izgalmai,  a  gúnynak  önkínzó 
torzítása  által  minél  mélyebben  merüljön  szent  fáj- 
dalmába. A  harmóniát,  az  élet  zagyva  képeinek  egy- 
egy  tiszta,  emelkedett  és  vigasztaló  eszme  alá  fogla- 
lását, mely  korábban  keresetlen  és  önkéntelen  fakadt 
lelkéből,  sötét  perceiben  nem  is  keresi,  mert  nem  is 
hiszi  többé.  Kétségbeesése  nemcsak  felsíró  kitörései- 

ben  keres  utat  magának  ;  de  gyötrelmes,  kacagó  iró- 
nia leplébe  borítja  be  szemei  előtt  a  világot,  a  nagyság- 
nak és  szerencsétlenségnek  világát.  íme  a  Furkó 
Tamás  furcsa  töredéke  és  terve,  mely  a  forradalmi 
szájhösöket  akarta  gúnyolni  ;  maga  írja,  hogy  «sírnia 
kellett  s  abbahagytao.  íme  a  Nagyidai  cigányok,  a 
forradalom  e  torz  eposzának  keletkezése,  amint  ő 
magyarázza  : 

Oly  küzdelemre,  mely  világ-csoda, 
Kétségbeesett  kacaj  lön  is  agy-Ida. 

Ép  annyira  líra,  mint  eposz.  Kikacagta  és  kizo- 
kogta magát  benne  ;  de  nyugalmát,  egyensúlyát  nem 
kapta  vissza.  Üj  tervek  vonzották  ;  de  csak  rövid 
ideig  tudták  lekötni.  A  képzelet  alakjait  minduntalan 
szétriogatták  az  emlékezés  rémképei.  Ujakhoz  meg 
újakhoz  tért  ;  mind  gyöngék  voltak.  Ez  időből  való 
sok  elkezdett  töredéke  :  «a  sok  kerített  óriás  fenék». 
Lírai  sóhajokban  kellett  széttördelnie  fájó  lelkét.  Egy 
későbbi  kis  töredékében  énekli : 

.  .  .  Romba  dőlt  oltáridon,  hazám, 

A  honfi  legszentebb  könnyével  áldozám, 

Mint  egy  Jeremiás  nyögdelve  bánatom, 

Oly  megtörött  szívvel,  de  nem  oly  szabadon ! 

A  sebe  nem  szűnik  meg  fájni  soha,  de  idő  multán 
legalább  kevésbbé  égő.  Az  ég  boltja  nem  derül  ki 
többé  teljesen  soha  ;  látásai  és  sejtelmei  nem  hagy- 
ják el ;  fölzaklatott  érzései  az  emberi  szenvedélyek 
vészes  hánykódásához,  a  pusztulás  képeihez  vezetik. 
A  költészet  eg\'ik  tragikai  műformájához  tér  :  a  balla- 
dához. Ennek  lesz  mesterévé.  A  félhomály,  melybe 
cselekvényei  burkolva  vannak,  az  ő  lelkének  hangu- 
lata ;  a  szenvedélyek  szűk  szavú  nyilatkozásai  az  ő 
érzéseinek  természete,  s  e  nyomott  kornak  fél-szavak- 
kal, célzásokkal  sejtető  kénytelensége.  Egészen  magá- 
ból indul  e  műformának.  Mikor  első  balladáját  írja, 
saját   nyilatkozata   szerint,   nem   látott   egyet   is   az 

északi  balladákból.  1853,  54,  55  és  56  :  balladás  évei. 
A  végzettel  és  szenvedélyeinkkel  való  vészes  küzdel- 
meink képsorozata  :  mind  visszautalok  arra  a  tra- 
gikai  hangulatra,  melj''  Arany  szívét  a  mi  nemzeti 
tragédiánk  lezajlása  után  elfoglalta.  Rejtettebb  vagy 
egyenesebb  vonatkozásoknak  sincs  híján.  V.  László- 
ban  a  nemzeti  visszahatás  és  idegen  erőszak,  Török 
Bálint-hdSi  a  hazaszeretet  rabja.  Bot  bajnok  özvegy é- 
ben  az  üldözés  és  nyomor^  mint  az  erkölcsi  nagyság 
bölcseje,  A  walesi  bdrdokhaji  az  erőszak  tehetetlen- 
sége a  szellemmel  szemben,  a  háromszor  kezdett 
Szondi  két  apródiá.ha.n  a  honfiúi  feláldozás  fenséges 
példája  áll  megrázó  képben  előttünk.  Mindenütt  a 
kérlelhetetlen  nemezis. 

Az  apródok  éneke  már  1856-ból  való.  A  költő  az  erő- 
szakon, a  balsors  és  ármány  erőszakán  túl  megcsil- 
lantja benne  a  reményt,  az  eszme  diadalában.  Kép- 
zeletében a  múlt  a  jelenhez  kapcsolódik,  eszméi  össze- 
köttetésbe jutnak  vele,  alakjába  átjátszik  ennek  képe 
a  nélkül,  hogy  meghamisítaná  amazt.  A  nagy  epikusok 
e  tulajdonsága  kiváló  mértékben  megvan  Aranynál. 
A  nemzeti  életet  egészében  fogja  fel.  A  múltat  nem 
a  jelen  által  meghamisítva,  hanem  a  nemzeti  tulaj- 
donságok, erények  és  tévedések  által,  benső  kapcso- 
latban látva  ennek  mozgalmaival.  Abban  a  nemzet 
életének,  törekvéseinek,  küzdelmeinek  oly  jelenségeit 
látja,  metyek  az  egymást  űző  századok  folyamán  új 
alakban  ismétlődvén,  a  költő  által  fehdézett  emiékök 
tanulságul  jelenik  meg.  így  jelenik  meg  Zrínyinél  a 
keresztyén  és  nemzeti  eszme  új  összeolvadása  ;  így 
Vörösmartynál,  ki  a  haza  megszerzésének  képeivel  inti 
kötelességére  nemzetét,  hogy  védje  és  tartsa  meg  a 
hazát. 

Arany  is,  mikor  nagyobb  epikai  alkotásokra  gon- 
dolt, érezte  is,  tudta  is  ezt  :  tudta,  hogy  az  eposz  nem 
múlhatta  korát  oly  korban,  melyet  a  nemzeti  gondolat 
tölt  el.  A  költészet  legnemzetibb  ága  ez.  Nem  múl- 
hatta korát  nálunk,  kik  csüggedtségbe  merülve  ten- 
gettünk. Nem  kellett-e  megszólalnia  az  eposz  múzsájá- 
nak, mely  a  képzeletet  az  emberfölötti  határáig  ra- 

gadja  s  az  emberi  erő  csodás  hatalmának  képeivel, 
eszméi  győzelmeinek  festéseivel  hatja  meg.  A  költé- 
szetnek szüksége  van  ezekre  a  tárgyakra  s  az  emberi- 
ségnek, a  nemzeteknek  szükségük  van  erre  a  költé- 
szetre. A  megpróbáltatások  napjaiban  visszaálmod- 
juk boldog  gj^ermekkorunkat  s  megvigasztalódunk  édes 
emlékeinél.  A  nemzetek  is  a  csapások  súlya  alatt 
fogékonyakká  lesznek  g3-ermek-emlékeik  iránt.  Meg- 
emlékeznek mondáikról  s  szívükbe  fogadják  regéiket 
hős  eleikről,  régi  dicsőségükről,  az  istenek  segítségé- 
ről, a  dereknek  és  igaznak  győzedelméről. 

Az  ellazult  kornak,  melynek  szívét  álom  öldöste, 
Vörösmarty  támasztotta  föl  az  éji  homályban  a  régi 
dicsőséget.  Ki  támasztja  föl  a  forradalom  utáni  szo- 
morú évek  csüggedt  magyarjának?  Arany  lelkének 
nagy  álmaiba  szövődni  kezdett  a  reges  hajdan  képe. 
Már  egyszer  szólott  korához  a  múlt  emlékeivel.  Toldi- 
ban a  duzzadó  ifjú  erő  nyugtalansága,  mely  lerázza 
a  viszonyok  jármát,  fölfelé  tör  s  a  diadal  és  szabad- 
ság első  mámorát  élvezi.  íme  nemzetének  képe  a 
negyvenes  években  :  anj^agi  és  szellemi  erejét  össze- 
szedve ifjúnak  érezte  magát  ez  is  s  a  népek  verseny- 
terére sietett.  De  hol  a  kép,  mely  a  tragikus  küzdelem 
sebeiben  sínylő  s  bilincsbe  vert  nemzet  szívébe  a  föl- 
emelkedésnek, vigasznak,  hitnek  egy  drága  sugarát 
lopja? 

A  harc,  melynek  dicsőségét  sirattuk  és  gyászát 
nyögtük,  történetünknek  úgyszólván  egész  folyamán 
átvezet,  messze,  messze,  egész  ősmondáink  homályába. 
Ezeknek  legnagyobb  hőse,  Etele  diadalmasan  küzd 
meg  n\'Ugot  hatalmasaival.  De  utóbb  elbukik  ő  is. 
Népét  a  feltámadt  germán  hadak  egy  szörnyű  csatá- 
ban ölik  le  és  szélesztik  el.  A  székelyek,  e  maroknyi 
magyar  faj,  Erdély  bércei  közt  húzódik  meg.  De 
utóbb  Csaba  unokája.  Árpád  megjő  s  visszafoglalja 
örökét.  A  világnak,  egész  világunknak  pusztulása  volt 
az  is,  amit  megértünk,  mint  Krimhilda  csatája.  A  szent 
romokon  kívül  semmink  sem  maradt.  Rabok  lettünk 
és  elszéledtünk.  De  nem  jönnek-e,  biztatva  felénk, 
mintegy  a  hadak  útján,  nagy  őseink  dicső  árnyékai? 

Beöthv  Zsolt  miuikái.  II 

Nem  él-e  a  magyarok  Istene?  A  szegény  székely  szá- 
zadokig várta  a  szabadítót  s  utoljára  is  megérkezett  az. 

E  nemzeti  gondolat,  ősmondáink  e  sugárfénye  ve- 
zette Arany  lelkét,  a  kétség  és  hit  hányatásai  között, 
annak  érzetére,  hogy  a  költőnek,  a  nemzet  papjának, 
meg  kell  gj^újtania  a  feldúlt  oltár  lángját.  A  hún- 
mondákból  egy  nagy  eposz  tervét  szőtte,  melyből 
csak  a  Buda  haldia  jelent  meg  iS64-ben.  A  mü  tra- 
gikai  hangon  végződik.  A  testvéri  harc,  hirtelen  fel- 
lobbanás,  a  sors  és  saját  elbízottsága  által  fenyegetett 
nagyság  képe.  Amint  Etele  előttünk  áll,  megölt  test- 
vére holttesténél :  körülötte  ármányos  cselszövők,  a 
lég  visszhangzik  eg}-  boldogtalan  asszony  átkaitól, 
fölötte  a  haragvó  Isten  fellegei.  Érezzük  a  pusztulás 
szelét,  mely  mindent  el  fog  söpörni.  A  költői  hatás 
mély  ;  de  a  kiengesztelődésnek  egyetlen  sugara  nélkül. 

Hátrahagyott  munkáiból  ismerjük  meg  kompozí- 
cióját. 1853-ban  csak  Csaba  eposzát  tervezi.  1855-ben 
már  a  trilógiából  dolgoz  ki  részeket.  Ekkor  ú-ja  Tom- 
pához, hog\'  «a  hűn  regéből  egy  Sahnámét  kell  dol- 
gozni*. i88i-ben  összevonva  kísérli  meg  a  második 
és  harmadik  részt.  E  töredékek  szépségeire  nem  kell 
utalnom.  Csak  az  legyen  kiemelve,  hogy  általok  vilá- 
gossá lesz  Arany  lelki  világa,  mikor  eposzának  terve 
megfogant,  világossá  lesz  csonkán  maradt  kompozí- 
ciója, egész  célzata,  gondolatmenete.  A  Csaba-mondá- 
ban foglalt  \igasztaló  motívum  volt  az,  amit  belőle 
kifejteni  kívánt.  A  szorongatott  és  megváltott  szé- 
kelység, amelyen  lelke  borongott.  A  hadak  útjának 
fénye,  ahová  szemeit  vetette.  Sejtelmekkel,  látások- 
kal tele  szelleme  az  ősi  naiv  néphit  képzelgéseibe  olvad. 
Együtt  látja  szent  László  megelevenült  ércszobrát, 
mely  századok  múlva  magyarjaínak  megmentésére 
támad,  s  az  elesett  hún  vitézek  árnyékait,  kik  az 
égbolton  maradékaik  védelmére  sietnek.  Szent  László 
legendája  együtt  készül  Csaba  első  tervével  1853-ban  ; 
a  motívumok  rokonsága  szembetűnő  :  az  ős-míthosz 
átjátszik  a  keresztyén  legendába,  a  pogány  hőskor 
a  lovag- világba.  Mind  a  kettő  pedig  a  jelenbe.  Nem- 
zetének küzdelme,   mely  csak  nemrég  szemei  előtt 

folyt  le,  világ  csodája  volt  ;  ki  ismerte  az  erőt,  mely 
nyilatkozott  benne?  Isten  csodája  lenne-e,  ha  a  hő- 
sök lelke  még  egyszer  föltámadna  és  diadalra  vezetné? 

A  nagy  mü  töredékben  maradt.  Jellemző,  hogy  el- 
készült a  Buda  íialáláva.1,  e  tragikai  koncepcióval, 
mely  megoldatlan  komor  disszonancián  végződik.  A 
többiekből  is  csak  a  tragikai  hangú  énekekkel :  a 
vészes  jóslatokkal,  melyek  Etelének  adatnak,  az  ellene 
szőtt  ármánj'ok  rajzával,  azután  meggyilkoltatásával 
és  elsiratásával,  Mikolt  királyné  panaszával,  melynél 
a  naiv  és  tragikus  soha  művészibben  összeolvasztva 
nem  volt  s  mely  Arany  egész  költészetének  kétség- 
kívül legfényesebb  lapjai  közé  tartozik.  A  többinek 
csak  ter\^ázlatát  bírjuk  s  ennek  egy  részletében  a 
a  balladává  tömörült  Tetemre  hívás  motívumát.  A 
trilógia  utolsó  énekei  Csaba  biztató  hagyása  s  a  hadak 
útja  lettek  volna.  De  annak  igéi  mindörökre  némák 
maradtak,  ennek  fénye  mindörökre  szétfoszlott. 

A  nagy  költő  vigasztalódva  szállhatott  sírjába. 
Abban  a  tudatban,  hogy  hit,  jog  és  erő  visszaszerezte 
nemzetének  igazait.  De  nem  fejezték  be  küzdelmeit  : 
a  magyar  szellem  harcát  megerősödéseért,  teljes  kifej- 
lődéseért. Oh  mikép  víhatnók  e  harcot,  mikép  remél- 
hetnénk diadalt,  hogy  megszerezzük  a  magyar  szív- 
nek és  magyar  szónak  mind  a  földet,  meh'et  őseink 
vére  a  magyar  hatalomnak  szerzett  meg,  —  mikép 
hihetnénk  győzelmünkben  mi,  kicsiny  unokák  a  hadak 
útjának  legendája  nélkül ;  ha  támogatni  bennünket 
a  magyar  égen  ott  nem  ragyognánk,  segítve  törekvé- 
seinket s  leverve  elleneinket  és  a  közönyös  bámészko- 
dókat, csillagkoszorúsan  a  magyar  szellem  elhullott 
hősei,  élükön  ő,  a  nagy,  a  halhatatlan! 

KEMÉNY,  A  REGÉNYÍRÓ/ 

Kemény  Zsigmond,  első  regényének,  a  Gyulai  Pál- 
nak első  fejezetében  Báthori  István  lengyel  királyi 
udvarába  vezet.  Gyulai,  az  erdélyi  követ,  Zsigmond, 
a  gyermekfejedelem  arcképét  hozta  és  mutatja  be  a 
dinasztia  fejének.  Az  olasz  művész,  kitől  a  kép  való, 
«a  vonalak  titkos  írását,  az  arcizmok  rejtélyeit,  a 
küzdő  szenvedélyek  színvegyítését  s  azon  kinyomá- 
sokat, melyeknek  hüvelyében  jelennek  meg  érzéseink, 
indulataink,  a  rögeszmék  s  uralkodó  hajlamok,  szó- 
val a  lélek  befolyását  a  létegre,  tökéletesen  ösmerte». 
Az  öreg  király  elkomorult  öccsének  lesütött  .szemű 
képmása  előtt  ;  nem  tetszett  neki  s  «Erdélynek  sem 
jósolt  szerencsét)).  A  vonalokon  át  belátott  a  gyermek 
baljóslatú  lelkébe  és  végzetes  fejlődésébe  s  az  Erdélyre 
váró  gyászos  sorsot  is  felismerte  benne. 

Ugyanezzel  az  éles,  csalhatatlan,  a  mélybe  és  a 
jövőbe  látó  szemmel  nézi  Kemény  az  egész  emberi 
életnek  gazdag  képtárát.  Nincs  festő,  ki  a  test  vona- 
laiban és  színeiben  a  jellemző  legfinomabb  ántyékla- 
tok  iránt  élesebb  megfigyelő  adományt,  a  lényegre 
nézve  a  lelket  kifejező  nagyobb  erőt  mutatna,  s  alig 
van  költő,  ki  a  lélek  gj'ökérszálait,  szövedékét,  benső 
és  titkos  életét  tisztábban  látná  s  a  maga  heves  érzé- 
sének és  képzeletének  világánál  élesebben  láttatná. 
A  legkisebb  külső  megfigj'elése  mindig  belső  lélek- 
látássá  lesz  ;  a  szem,  az  arc,  a  mozdulatok  neki  azon- 
nal elárulják  azt  is,  amit  épen  titkolni  akarnak.  Érzés, 
vagy,  indulat  mielőtt  szóhoz  jutna  vagy  tettben  nyil- 
vánulna, az  ő  szemei  előtt  szinte  természeti  szükség- 
szerűséggel vonalakban  és  színben  már  csalhatatlanul 
íelismerszik.  Rajzai  valóban  a  Van  Eyckek  genti  oltár- 
képének angyalairól  a  művészeti  kritikában  sokszor 
ismételt  mondást  juttathatják  eszünkbe,  hogy:  képök- 

^  Felolvastatott  a  Kisfal  udy-Társaság  ünnepélyes  köz- 
ülésén,  1914  febr.  8. 

bői  világos,  melyiicölc  soprán,  meiyikölc  alt.  E  Icülsö- 
ben  festett  iélelcrajzolc  sorát,  melyelvkel  minden  regé- 
nye bővelkedik,  hatalinasan  nyitja  meg  Báthori  Zsig- 
mond jellemképe,  amint  egy  fenyegető  kósza  hírre 
a  vinci  kirándulásból  visszamenekül  székvárosába. 
E  tétova  lelkű  és  zsarnoki  hajlamú  ifjonc  még  nem 
ismeri  magát  ;  de  Kemény  már  ismeri ;  bevilágítja 
szövevényes  valójának  minden  zugát  s  ezzel  megvilá- 
gítja hősének,  Gyulai  Pálnak  sorsát  is.  A  fejedelem 
külsejéből  indul  ki ;  ebből  magyarázza  lelkét  s  ebben 
adja  meg  egész  történetének  nyitját. 

Ezek  a  jellemrajzok,  épen  mivel  a  külsőben  mindig 
az  összetett,  gyakran  bonyolult  belsőt  festik  vagy 
legalább  villantják  meg  :  sohasem  merülnek  ki  egy- 
egy  feltűnő  vonással,  amire  a  korabeli  angol  regény 
nyújt  ismert  példákat.  Az  olvasónak  nem  emlékeze- 
tébe igyekszik  a  legrövidebb  úton,  hanem  emberisme- 
retének és  emberi  érzésének  mélyeit  keresi.  Alakjai, 
sőt  hősei  közül  is  nem  egy  első  tekintetre  nem  mu- 
tatkozik oly  sajátosan  egyedül,  oly  mindenektől  külön- 
bözőnek ;  egyességök,  határoztatásuk  leikök  elemei 
összetételének  sajátosságában,  szálai  rezgésének  és 
irányulásának  módjában  alakul  ki.  Uralkodik  rajtok 
egy-egy  gondolat,  egy-egy  szenvedély,  mint  Gyuláin 
a  hála,  Tamóczinén  az  önző  gyűlölködés.  Kassai 
Eleméren  a  hűség,  Eleonórán  a  hitvesi  szerelem,  Bar- 
nabás deákon  a  bosszú,  Verbőczin  politikai  dogma- 
tizmusa,  melynek  rabjai,  fanatikusai,  áldozatai,  de 
sohasem  tipikus  képviselői.  Megjelenésében  ezt  az 
uralkodó  vonást  a  lelki  összetétel,  a  helyzet  válto- 
zásai, a  fejlődés  mikéntje  és  fokozatai  tekintetében 
száz  és  száz  változatos  mozzanat  eleveníti  meg  és 
avatja  valószerűvé.  Az  egyes  ember  lelkének  mélyén, 
szenvedélyei  születésének,  fejlődésének,  elhatalmaso- 
dásának okaiban,  körülményeiben,  módjában  :  ott 
tárulnak  föl  a  lényeges  és  elválasztó  sajátosságok. 
Ha  költészetünknek  másik  nagy  jellemrajzolójára. 
Aranyra  gondolunk  :  szinte  szöges  ellentét  megvilá- 
gításában fogjuk  látni  Kemény  művészetét  és  modo- 
rát. Arany,  a  magyar  szónak  legnagyobb  plasztikusa, 

nemcsak  eposzaiban,  hanem  még  sejtelmes  balladái- 
ban is,  mind  egyszerű  lelkeket  ábrázol,  minél  plasz- 
tikusabban ;  Kemény  csupa  összetetteket,  csupa  szö- 
vevényeseket, minél  mélyebben.  Amaz  az  illatos  vagy 
mérges  virágot  nyújtja  tiszta,  kifejlett  formáiban  ; 
emezt  az  illatnak  vagy  a  méregnek  forrása  érdekli ; 
a  gyökérszálakat  kutatja  s  a  talajt,  melyből  táplálé- 
kukat szívják. 

Az  így  rajzolt  gazdag  és  változatos  embervilág  képe. 
Kemény  embereinek  képe  a  sorssal  folytatott  küzdel- 
mökben  teljesedik  ki.  Ami  fönséges  és  alacsony,  szilaj 
és  vonzó,  zord  és  simuló  erő  lakik  bennök  :  valójukat 
igaz  és  teljes  mivoltában  ez  a  sorssal  folytatott  örök 
és  egyetemes  küzdelem  fejti  ki  és  világítja  meg  :  a 
vérboszúvá  izzott  női  hűség  Eleonórában,  a  gyűlöletté 
sötétült  vallásosság  Tamóczinéban,  a  zsarnokká  ke- 
ményedett emberszeretet  Jenő  Eduárdban,  az  árulóvá 
lett  igazszívűség  Laczkó  Istvánban,  a  bűnbe  csalt 
erény  Gyulai  Pálban.  Mert  önző  vagy  közcélra  törnek, 
a  maguk  javát  vagy  a  másokét  keresik,  az  eget  akar- 
nák a  földre  hozni,  mint  a  szombatosok,  vagy  a  pok- 
lot tenni  itt  úrrá,  mint  a  muderrisek  :  valamennyien 
csak  az  emberi  erő  elégtelenségének  képei  a  sorssal 
szemben.  A  szellem  csalóka  káprázatokba  von,  az 
erkölcs  tévútakra  jut,  a  hatalom  kudarcot  vall.  Erőnk 
érzete  csak  elbizakodásba  visz,  legnemesebb  érzéseink 
mértéktelenségre  ragadnak,  logikánk  makacsságunk- 
nak szegődik  támogatójává  ;  még  szerény  re j fékezé- 
sünk árnyékában  is  észrevétlen  ör\'ények  és  szakadé- 
kok tátonganak.  És  itt  vagy  ott,  így  vagy  úgy  ránk 
csap  a  legyőzhetetlen,  a  kikerülhetetlen  végzet  s  el- 
pusztít ^■agy  könyörtelenül  kifoszt  mindabból,  ami 
életünknek  értéket  adott. 

Machiavelli  a  végzet  tudójának  ne\'ezi  Borgia  Cézárt. 
Ez  a  félelmes  elnevezés  illenék  Keményre.  «Végzet- 
tudását)),  komor  világfelfogását  sehol  nem  érzékíti 
meg  rövidebben  s  talán  megrázóbban,  mint  abban  a 
képben,  mely  az  örvény  fölött  merengő  Gyulai  kép- 
zeletében feltűnik  :  «Nem  hallottatok-e  semmit  azon 
ifjúról,  ki  rémítőn  magas  kősziklára  mászott,  hogy 

egy  keselyfészket  kizsákmányolhasson?  Midőn  épen 
kezét  nyujtá  a  fiak  után,  megérkezik  az  anyakesely  és 
szárnyaival  csapdosni  kezdi  őt.  Szédelgett,  a  légben 
függe,  ujjai,  melyek  a  szirt  vékony  ágait  átszoríták, 
zsibbadoztak  a  test  és  ütések  terhe  alatt.  Fülében 
vijjongás  és  suham,  agyában  őrült  káprázolatok,  szí- 
vében jég  félelem,  szeme  előtt  tátongó  sír,  egy  kifür- 
készhetlen  mélység!  Egyik  kezéből  lefejlik  a  szirt, 
míg  a  másikkal  a  véletlen,  zuhanások  közt  és  a  halál 
légörvényében,  új  kődarabokat  ragadtat  meg.  Megint 
ostrom  és  bukás,  diadalmas  keselyszámy  s  védő  szirt- 
szeletek, megint  haldoklás  és  remény!  Végre  egy  szé- 
les kőlapra  ereszkedhetik  le  és  mentve  van,  de  barna 
fürtéi  megőszültek  s  az  ifjúból  agg  lőn». 

Ez  a  félelmes  keselyű  ott  lebeg  Keménynek  egész 
világa  felett  ;  sötét  szárnyaival  csapkod,  éles  körmei- 
vel tép.  Mindenki  rettegi,  mindenki  szabadulni  sze- 
retne tőle  és  senki  sem  képes.  Könyörtelen  és  kibékít- 
hetetlen hatalmát  nemcsak  valamennyi  meséjében 
példázza,  hanem  utalni  látszik  rá  legkedvesebb  hősei- 
nek, alakjainak  kiválasztásával  és  jellemzésével  is. 
Szereti  különösen  a  szellemi  élet  magaslatairól  idézni 
őket  képzelete  és  képzeletünk  elé  :  költők,  államfér- 
fiak, tudósok,  a  vallásos  élet  hősei.  Első  közöttük 
mindjárt  a  boldogtalan  Camcens  ;  őt  követik  sorban 
a  tudós  Gyulai  Pál,  a  térítő  jezsuita  Mikes  Móric,  a 
reformátor  és  zsoltáríró  Pécsi  Simon,  a  jogtudós  Ver- 
bőczi  és  a  költő  Elemér  deák,  kinek  énekei  hazaszerte 
zengenek.  Még  az  ő  elméjök  éle  is  tompának,  lelke- 
sedésök  erőtlennek  mutatkozik  életünk  keselyűjével 
szemben.  Széchenyi  tragédiáját  Kemény  látta  a  tra- 
gikai  peripetia  és  katasztrófa  bekövetkezése  előtt. 
Azután  kedves  optimistái,  élükön  a  nádorból  «magyar 
kadivá»  siklott  és  megmérgezett  Verbőczivel,  Fer- 
nando  kanonok,  a  két  öreg  Deák-testvér,  a  Mikes-ház 
népe  :  gyermekes  bizakodásuk  vértje  mint  zúzódik 
össze!  Ne  feledjük  el  a  sors  babonás  kutatóit,  a  csillag- 
jósokat és  jövendőmondókat :  Pécsi  Simont,  a  próféta 
Kádárt  és  Farkas  Istvánt.  Egy  nagy  lidércnyomás  az 
egész  világon,  melyből  mindenki  a  maga  módján  mene- 

külni  törekszik.  Ezernyi  oknak  abban  az  összefonódó 
láncolatában,  melyet  sorsnak  nevezünk,  a  babona 
hinárba  visz,  a  bizakodás  hátyogot  von  a  szemre,  az 
erény  gyakran  védtelenebb  a  bűnnél,  az  elme  csak 
új  meg  új  tévedés  hínárjába  csal,  míg  «a  tömkelegből 
csak  a  kárhozat  ösvénye  vezet  ki».  Hányszor  nem 
segít  még  a  lemondás  sem!  A  balvégzete  elől  már 
meghátrált,  álmairól  való  lemondásba  menekült  Tar- 
nóczi  Sárának  az  lesz  halálos  ítéletévé,  hogy  titkos 
szerelme  viszonoztatását  megtudja.  A  tehetetlen  em- 
beri akarat  és  a  kibékíthetetlen  sors  viszonyát,  amint 
Kemény  lelkében  borong,  megrázóan,  szinte  hason- 
líthatatlan költői  erővel  tolmácsolja  Gyulai  naplója, 
mely  «egy  nemes  szív  vérébe  hullatott  méregcseppek- 
kel  van  írva»,  és  töprengése  a  kikerülhetetlennek  lát- 
szó bűnnel  szemben,  ezek  a  csodálatos  lapok,  melyeken 
a  gondolkodásnak  gyötrő  megfeszítése  és  a  zaklatott 
érzés  kínja  játszanak  össze. 

Nemcsak  a  számító  vétek,  hanem  a  rövidlátó,  ma- 
kacs vagy  ferde  útra  csalt  erény  is  kiszolgáltat  ben- 
nünket kaján  sorsunknak.  A  gonosz  Keménynél  ön- 
magát öntudatlanul,  de  föltétlenül  megsemmisítő  erő, 
másokéval  együtt  mindig  a  maga  vesztén  is  dolgozik. 
Tarnócziné  képmutató  imádsága  átokká  fordul  nem- 
csak a  mások,  hanem  önnön  fejére  ;  Barnabás  deák 
bősz  dühe  elpusztítja  Elemért,  de  magát  is  hóhér- 
kézre  juttatja  ;  Kassai  szívtelen  kapzsisága  és  gyű- 
lölete bukásba  kergeti  Pécsi  rajongóival  együtt  ön- 
magát is.  De  a  balvégzetnek  Kemény  tragikumában, 
mely  oly  megdöbbentő  erővel  és  következetességgel 
sújt  a  nemes  célú  ballépésekre  és  a  megtévedt  erényre, 
nem  ez  az  egyetlen,  nem  is  a  rá  nézve  legjellemzőbb 
forrása.  <(A  bűn  gyakran  épen  azon  nedvből  szívja 
táplálékát,  melytől  a  büszke  erény  virít»,  mondja  a 
nyomorult  szárdisi  angyal.  Az  ő  legsajátosabb  tragikai 
alakjai  épen  abba  a  pokolba  jutnak,  melynek  útja 
jó  szándékokkal  van  kikövezve.  A  tragikai  szabad- 
esés törvénye,  mely  szerint  a  bukás  annál  gyorsabb 
és  súlyosabb,  minél  magasabbról  történik,  nem  az 
aristotelesi  magaslatra,  a  hatalom  polcára  utal  nála. 

hanem  erkölcsi  jelentésével  ostromolja  szívünket  és 
képzeletünket.  Félelmessége,  hogy  a  mindnj'ájunkkai, 
gonoszokkal  és  j()kkal,  kicsmyekkel  és  nagyokkal  közös 
emberi  gyarlóság  az,  aminél  fogva  teljesedésbe  megy. 
Szemünk  gyöngesége,  elménk  korlátoltsága,  érzéseink 
makacssága,  erőnk  fogyatékossága,  aminél  fogva  áldo- 
zataivá leszünk.  E  költői  világnak  legkiemelkedőbb 
ormai  Montaigne  szavait  visszhangozzák  :  «A  legfen- 
ségesebb  lélek  is  csak  gyarló».  A  vallásos  dogma  ere- 
dendő bűnről  beszél  ;  Kemény  költői  dogmája  :  az 
eredendő  gyarlóság.  Bélyege  s  ebben  a  fenyegető 
veszedelem  árnyéka  valamennyi  személyének  hom- 
lokán ott  sötétlik,  mint  Tintoretto  Keresztről  levétel- 
nek, alakjain  a  rémes  fekete  folt. 

Kemény  nemcsak  ezzel  a  tragikai  fölfogással,  hanem 
a  megfelelő  méh'  tragikai  érzéssel  nézi  és  mutatja 
költészetében  az  életet.  Sötét,  vésszel  terhes  felhők 
borítják  és  villámok  járják,  a  látszólagos  esetlegek, 
véletlenek  forgatagai  között.  A  humornak  bágyadt 
sugara  csak  ritkán  és  halaványan  csillan  ki  a  felhők 
közül,  inkább  csak  az  öreg  és  apró  gyermekek  világá- 
ban, mint  a  két  Deák,  Pista  és  Dani  bácsi  rajzában, 
a  Szerelem  életének  elején,  a  boldogult  Tarnóczi  Sebes- 
tyén átalakult  emlékében,  Naprádiné  és  Mikes  Mihály 
viszonyában  s  a  csavargó  hegedűs  kocsmai  hazudo- 
zásaiban  ;  Keménynek  egész  költészetében  alig  egye- 
bütt. Lelkébe  nem  talál  utat  igazán  a  mosoly  ;  köny- 
nyel,  lemondással,  csalódással,  vonaglással,  jajszóval 
van  tele.  Nemcsak  az  egyesek  katasztrófái,  melyek 
rendszerint  magukkal  ragadják  a  pusztulásba  egész 
családjokat  és  környezetüket,  hanem  a  nemzeteknek 
egyetemes,  nagy,  vészes  válságai  is  elejétől  végig 
szinte  bűvös  erővel  vonták  magukhoz  képzeletét. 
Sebestyén  király  afrikai  romlásán  s  vele  Portugália 
bukásán  és  a  mohácsi  vész  okainak  vizsgálatán  kezdi  ; 
azután  a  szombatosok  rajongó  felekezetének  rémes 
pusztulását  írja  meg  ;  utolsó  regényének,  a  Zord  idő- 
nek Buda  eleste  a  történeti  középpontja,  melybe  egy- 
két vonás  mintha  a  .szeme  előtt  lezajlott  forradalmunk 
tragédiájának  emlékéből  szökkent  volna.  Mennyi  le- 


verő  kép,  kiábrándító  tanulság,  mily  komor,  vigasz- 
talan hangulat!  Mintha  Pécsi  Debora  a  mi  megzakla- 
tott szívünkből  venné  kétségbeesett  jajszavát  :  «0h 
Isten,  mily  nyomorult  ajándékod  az  élet!»  Valóban 
ez  a  világ  végtelen  messze  esik  attól,  aminek  a  költé- 
szet a  magáét  jellemezni  szokta  :  «Floret  odoratis 
terra  iucunda  rosis». 

És  mégis  a  pesszimizmusnak  ez  a  hatalmas  költé- 
szete, az  erőszakos  borzalmaknak  és  méla  hervadá- 
soknak  e  világa  csodálatosan  vonzó,  sőt  megbűvölő 
hatással  van  reánk.  Vonz  és  megbűvöl,  még  pedig 
nemcsak  költői  erejével,  képzeletének  és  érzésének 
hevével,  jellemrajzainak  példátlan  mélységével  és  éles- 
ségével, meséinek  érdekességével,  műveltségének,  ta- 
nulmányainak fensőségével.  Van  valami  benne,  ami 
nemcsak  zordon  világfölfogásának  egyoldalúságát  s 
művészi  erejének  rendkívüliségét  érezteti,  hanem  ellen- 
állhatatlanul vonz  hozzá,  sőt  melegít  és  fölemel.  Valami 
véges- végig  a  költő  szívéből,  mellyel  a  mienk  össze- 
dobban, még  pedig  szeretetben  dobban  össze.  Mi  ez? 
Kemény  emberszeretete.  Költészetének  talán  ez  a  leg- 
fontosabb és  legméh'ebb  problémája  ;  a  pesszimiz- 
mus mint  emberszeretet.  Nincsen  egyetlen  lapja,  meh^ 
meg  ne  győzne  róla,  hogy  komor  világfölfogására  ju- 
tott elméjét  szíve  vérezve  követi. 

Ez  a  szubjektív  mozzanat  nem  átmelegíti,  hanem 
áthevíti  egész  költészetét.  Érdekesen  és  szembetűnő 
módon  nyilatkozik  meg  mindjárt  első  regényének,  a 
Camcensről  írt  Élet  és  ábrándnak  nemcsak  hangja 
zgatottságában,  hanem  szinte  balladás  formájában, 
jelenetezésének,  berendezésének  izzó,  szökellő,  kép- 
zeltető  szaggatottságában.  Ez  a  szubjektivitás  dobog 
szinte  lüktető  erőszakkal  személyeinek  keserű  tűnő- 
déseiben, vergődésében,  mintha  csak  magát,  a  saját 
belső  küzdelmeit  tárná  föl.  Mintha  a  sötét  Kényszer 
előtt  egjmtt  rebegné  az  «oltáráldozat»  Tanióczi  Sárá- 
val imádságát  :  «Add,  hogy  el  tudjam  viselni  az  élet 
terhét  ;  add,  hogy  ne  gyűlöljem  azokat,  kiket  szeretni 
tartozom  ;  add,  hogy  higyjek  az  erényben  »  Ott  van 
Keménvnek  ez  az  emberszeretete  a  hitben  és  gyö- 


nyörüségben,  mell3'Cl  a  balsors  leste  jót,  a  nemest 
mutogatja,  szinte  dédelgeti  az  emberszívben,  mely- 
lyel  a  két  Elemért  és  a  Mikes  fiúkat.  Dóra  rejtekező 
szerelmét  és  a  szombatos  Klárát,  Cecilt,  a  kis  énekes- 
nőt és  az  áldozatra  szánt  Sárát,  a  csalódott  Elizt  és 
a  többieket  kíséri,  ha  már  meg  nem  védheti.  Ott  a 
lelkiismeretnek  elnyomhatatlan  hangjában,  mely  a 
tévelygők  és  megtévedtek  lelkében  olyan  rémesen 
kong,  mint  a  félrevert  harang.  Ott  az  elnéző  kedv- 
telésben, mellyel  néhány  bájos  nőalakjának,  Báthori 
Zsófiának  és  Pécsi  Deborának  végzetes  szeszélyeit 
festi.  Ott  a  részvétnek  szűk  szavú,  de  mély  komoly- 
ságában, mellyel  a  megtévedt  igazak  végzetének  be- 
töltet hirdeti.  Ez  az  ő  emberszerető  pesszimizmusa, 
mely,  igaz,  csupa  áldozatokat  lát,  de  az  áldozatokkal 
«ott  van  szíve  a  gyászpadon». 

Kemény  érzelmi  hevének  kiéreztetésére  érdekes  és 
tanulságos  összevetnünk  az  ő  pesszimizmusának  költői 
hangját  a  Madáchéval.  Az  ember  tragédiájáé  lényegé- 
ben is  enyhébbnek  látszik  az  övénél,  mert  hiszen  min- 
den csalódás  és  bukás  után  mutat  menedéket  új  törek- 
vésekben, még  az  utolsó,  legborzalmasabb  pusztulás 
után  is  az  isteni  kegyelemben,  míg  Kemény  csak  a 
lemondás  mentsvárát  ismeri,  sőt  ádáz  keselyűje  oly- 
kor még  erre  is  lecsap.  Alig  tudok  modern  költőt, 
kinek  képzeletében  a  kolostor,  Eleonóra,  Cecil,  Dóra 
és  Frangepán  menedéke,  olyan  fontos  helyet  foglalna 
el,  mint  ő  nála.  Ami  pedig  a  költő  szubjektív  érzését 
illeti,  melyben  Madách  drámája  és  Kemény  regénye 
fogant,  ennek  az  érzésnek  nyomát  nemcsak  a  koncep- 
cióban, hanem  az  előadásban  :  kettejök  között  igen 
szembetűnő  a  különbség.  A  gondolatoknak  és  érzé- 
seknek sokszor  szinte  lázasan  lüktető  dialektikája 
mellett,  mely  Kemény  egész  stíljének  jellemét  adja 
meg,  Madách  előadása,  néhány  részlet  kivételével, 
egészben  hasonlíthatatlanul  nyugodtabbnak,  sőt  hű- 
vösebbnek tetszik. 

A  heves  érzések,  melyek  Kemény  személyeinek  aj- 
káról, de  az  ő  szívéből  hangzanak,  gyújtják  föl  és 
hevítik  izzóvá  képzeletét.  A  lángelmék  közül  is  talán 

csak  az  elvonuló,  magányos,  zárkózott  életüeknek 
lehet  ilyen  eleven,  gazdag,  izzó  képzeletük,  azoknak, 
akik  voltakép  csak  ebben  a  maguíc  teremtette  világ- 
ban élnek  igazán.  Ne  csak  meséire  gondoljunk  Kemény- 
nek, melyek  amilyen  egj^szerüeknek  látszanak  váz- 
latban, olyan  mesterien,  néha  szinte  mesterkélten  szö- 
vevényesek motívumaik  tömegében  és  láncolatuk  kap- 
csolódásaiban ;  a  szórakozottságáról  és  feledékeny- 
ségéről híres  költő  képzeletének  világában  a  legapróbb 
mozzanatokra  hihetetlenül  figyelmes  és  gondos  s  em- 
lékezete ennek  a  világnak  minden,  Icgjelentéktelenebb- 
nek  látszó  mozzanatára  nézve  is  bámulatosan  erős 
és  hü.  Képzeletéről  lévén  szó,  ne  is  csak  előadására 
vonatkozzunk,  melyet  a  képeknek  toluló  tömege  néha 
ann3ára  eláraszt  súlyával,  hogy  szinte  nehézkessé  és 
fárasztóvá  tesz  Kemény  fantáziájának  legjellemzőbb 
eleme  :  fényszóró  forrásának  az  a  sugara,  mely  át- 
világít a  testeken.  Behat  a  lelkek  életébe,  belső  moz- 
galmaiba, drámáiba  ;    áttör  izzó  kohóik  ajtaján. 

Ezzel  az  erejével,  főként  mikor  a  borzalmasra  való 
hajlamát  szolgálja  s  óljakor  szinte  erőszakoltnak  lát- 
szik, nemcsak  megvilágít,  hanem  akárhányszor  meg- 
félemlít. De  lélekelemző  szemének  szolgálatában  egész 
sorát  alkotja,  szövi  meg  vele  a  drámai  jeleneteknek, 
melyek  megrázó  erőre  a  világköltészet  leghatalmasabb 
képeivel  vetekszenek.  Képzeletének  ez  a  drámaisága 
hasonlíthatatlan  erővel  lüktet  össze  a  sceneriában, 
személyeinek  rajzában,  az  ütköző  szenvedélyekben, 
a  belső  és  külső  küzdelmek  képében.  Kell-e  emlékez- 
tetnem például  a  gyulafehérvári  kormány  tanácsra, 
mely  az  ősz  Kendi  szavaira  vérbirósággá  alakul ; 
Zsigmond  fejedelem  kígyójátékára  a  leleplezéstől  ret- 
tegő Szo iróniával ;  az  árulóvá  lett  «szárdisi  angyal - 
nak9.  Szőke  Istvánnak  első  találkozására  feleségével  : 
H  balázsfalvi  szombatos  gyűlés  véres  fejetlenségére  ; 
a  mikesvári  fejedelmi  lakomára  ;  Izabella  királyné 
búcsújára  Budától  és  a  többiekre?!  Kemény  híres 
monológjai  is  mind  kis  belső  drámák.  Heves  fantá- 
ziája, mely  a  szombatosok  között,  János  Jelenései- 
nek csodavilágában  szinte  otthonosnak  érzi  magát, 


173 

szívesen  siklik  át  a  rémletesbe  s  jellemzően  árad  át 
személyeire  is.  Mind  képzeletük  uralma  alatt  állanak, 
ennek  csábító  erejével  járják  tragikus  út  jókat,  sok 
közöttük  a  mániákus,  kiket  vezető  gondolatuk  a  kény- 
szerképzetnek tébol3ntó  hatalmával  szédít  és  ragad 
egészen  az  őrületig. 

Ez  izzó  hevület,  e  drámai  erő  mellett  Kemény  kép- 
zeletét kétségtelenül  jellemzi  bizonyos  érzéki  vonás, 
mely  nőalakjainak  rajzában,  sóvárgóinak  és  erősza- 
kosainak ábrándképeiben  s  szerelmi  viszonyainak  jel- 
lemében nem  egyszer  tűnik  szemünkbe.  De  ezzel 
ellentétben  nem  hiányzanak  hangjai,  színei,  képei  a 
legtisztább,  legeszményibb  szerelemnek  megindító  áb- 
rázolására sem.  Hogy  Kláráról,  Dóráról,  ?Ilizről  hall- 
gassak, csak  Izabella  királyné  és  Frangepán  Orbán 
szerelmére  utalok,  melynek  még  «szó  sem  véthet»  ; 
lehelletszerü  gyöngédségre,  melanchohkus  bájra  alig 
tudnék  bármit  is  hasonlítani  az  irodalomból  az  o 
\iszonyukhoz,  melyet  Kemény  képzelete  az  egész 
ország  sorsára  fontossá  tud  tenni. 

Az  ország,  a  közösségnek  sorsa,  amint  az  egyesek 
lelkéből  alakul  és  az  egyesek  lelkét  alakítja  :  ezt  a 
kapcsolatot  a  legszorosabb  bensőségében  érzi  és  tol- 
mácsolja Kemény.  Fantáziája,  amily  lázas  készséggel 
szolgálja  borús  világnézetét  és  emberismeretét  :  ép 
oly  eleven  tolmácsa  történetbölcseletének  és  tanul- 
mányai egész  kincsesházának.  Ugyanazzal  a  gazdag- 
sággal és  biztossággal,  amellyel  Eötvösből  a  vallás- 
és  állambölcseleti,  a  lélektani  és  ethikai  eszmék  tolul- 
nak :  olyan  dúsan  és  elevenen  él  és  nyilatkozik  Kemény- 
ben az  emberiségnek  egész  történeti  világa,  a  politikai  és 
vallásos,  a  tudományos,  irodalmi  és  művészeti  egyaránt 
Az  ismeretek  e  rengetegére,  összefüggésük  biztos  átérté- 
sére,  a  történeti  életviszonyok  szövevényébe  és  egy- 
séges lelkébe  látás  mélységére  való  utalás  nélkül  hiá- 
nyos lenne  Kemény  művészetének  bármily  vázlato.s 
képe.  Ennek  a  saspillantásnak  csodás  élességéről  nem- 
csak szorosabb  értelemben  vett  történeti  és  politikai 
munkái,  hanem  történeti  regényei  is  tanúskodnak, 
még   pedig  egész   koncepciójukban   és   részleteikben 

egyaránt.  Ö  ezekben  is  nemcsak  az  egyes  emberi  lel- 
keknek, hanem  az  emberiség  történeti  lelkének  is  nagy 
búvára.  Csak  két  példát  említek  a  sok  közül.  Azt  a 
mély  és  ragyogó  elemzést,  mellyel  még  költői  szárny- 
próbálgatásának korában,  az  Izabella  királyné  és  a 
remete  töredékének  elején  a  XVI.  század  egész  átala- 
kult és  forrásai  szerint  megjelölt  világfelfogását  jel- 
lemzi, megvilágítván  vele  hősének,  a  barátnak  lelkét 
és  pályáját.  Azután  a  fiatal  Frangepán  Orbánnak  a 
szorongatott  budai  koronatanácsban  mondott  beszé- 
dét, melyben,  Salamon  Ferenc  ide  vonatkozó  történet- 
filozófiai fejtegetéseit  megelőzvén.  Kemény  költői 
munkában  adja  először  egész  törökvilági  politikánk- 
nak és  küzdő  vezéreszméinek  legmagasabb  szempontú 
kritikáját. 

De  ő  nemcsak  történet-filozóf,  hanem  a  szónak  leg- 
igazibb értelmében  történeti  költő.  A  történelem  meg- 
figyelt változásait,  kiismert  erőit,  kielmélt  eszméit 
eleven  emberekben,  el'  \cn  képekben  vetíti  szemünk 
elé.  A  Zord  idő  legelső  lapjain  leír  egy  doboka  vár- 
megyei völgyet,  az  éjtszakának  ráereszkedő  borújá- 
ban. Szent  Lászlótól  kezdve  különböző  korok  emlé- 
két őrző  váraival,  udvarházaival,  kolostoraival :  esz- 
méitető és  képzeltető  hatására,  egész  perspektívájára 
mélyebb  történeti  tájképet,  melyben  a  tér  és  idő  kép- 
zetei ily  varázsos  erővel  játszanának  össze,  alig  isme- 
rek. Nagy  művésze  Kemény  annak  a  költői  synchro- 
nistikának,  mely  az  egész  emberiség  életén  bizton  és 
könnyen  tekintve  át,  a  nagyvilág  egykorú  távoli  nagy 
dolgainak  röpke  fényét  vagy  árnyékát  egy-egy  kis 
emberi  élet  útjára  veti.  Báthori  Zsigmond  olasz  és 
spanyol  komédiásainak  elbeszélései  Meyer  Konrád 
Ferdinánd  művészetét  juttathatják  eszünkbe.  Kemény 
nemcsak  tudja,  hanem  érzi,  látja  a  történetet,  benne 
él.  Távlatainak  természetes  nagyító,  eszményítő  be- 
nyomását, midőn  a  múlt  eszméit,  érzéseit  az  egyesek 
szivében  dobogtatja,  a  valóságnak  eleven,  képzeltető 
és  elhitető  hatásával  kapcsolja  össze,  az  örök  emberi- 
ben mutatván  az  örök  változást.  Ez  az  ő  történeti 
költészetének  közelhozó  és    megelevenítő  művészete. 

És  mily  tiszta  a  felfogása,  mily  gazdag  a  leleménye, 
mily  kiapadhatatlan  a  képzelete  az  egyes  korok  sajá- 
tos külső  képének  és  belső  valójának  feltüntetésében! 
Az  uralkodó  eszméknek,  a  tolongó  érdekeknek,  a  jel- 
lemző törekvéseknek,  mindig  egyesek  pályaképében 
érvényesítve,  mily  kibélyegzett  vonásaival  határozza 
meg  egy-egy  kor  külön  életét.  A  múlt  nála  nemcsak 
dicsőséges  és  küzdelmes  múlt,  hanem  annyiféle  múlt, 
annyiféle  élet,  ahány  külön  korához  fordul.  Még  fölü- 
letesebb  szem  előtt  is  világossá  lehet,  milyen  élesen 
választja  el  a  Báthoriak  korát  a  Rákócziakétól,  Gyulai 
Pálét  az  özvegy  és  led^iyaétól  s  a  Rajongókétól.  Amott 
a  visszavonulni  látszó  török  hatalom  némi  szabadaljb 
mozgást  enged,  de  titkos  ármányait  vészesen  szövi, 
szemben  a  prágai  udvar  jezsuita  cselszö  vényei  vei  ;  az 
ellentétes  erők  hatása  nemcsak  a  politikában,  hanem 
a  felfogások,  vallásos  képzelgések,  szokások,  babonák 
szédítő  tarkaságában  is  érvényesül.  A  renaissance  tudcí- 
saival,  komédiásaival,  csillagjósaival,  tornáival,  fényel- 
gésével  utolsó  napjait  éli ;  de  önzése  és  erőszakossága 
annál  jobban  féktelenkedik.  Rákóczi  György  erdélyi 
világán  már  a  harmincéves  háború  vallásos  hevülete 
és  a  török  nyomás  uralkodik.  Színe  egészben  patriar- 
chálisabb  és  egyszerűbb  ;  politikájára  és  társaséletére 
a  kálvinista  puritanizmus  nyomta  bélyegét,  titkoltabb 
önzésével  és  nyílt  felekezeti  zsarnokságával.  íme,  ez 
az  időben  szomszédos  két  történeti  élet,  jóformán  az 
apáké  és  íiaké,  mily  élesen,  szinte  egymásnak  fordulva 
különül  el  az  ő  átliató  tekintete  és  megelevenítő  kép- 
zelete által  szemeink  előtt.  Valóban  e  történeti  köl- 
tészet, amint  Kemény  megértésében  és  megérzékíté- 
.sében  előttünk  áll,  nemcsak  elevenebbnek,  hanem 
szinte  igazabbnak  látszik  magánál  a  történetírásnál. 

Magva,  igaz,  Keménynek  komor  igazsága.  Amint  a 
franciák  nagy  lélekrajzolója,  Balzac,  a  boccacció-i 
Contes  drolatiquesba.n  a  történeti  életnek  úgyszólván 
komikumát  festi  :  Kemény  ez  élet  tragikumának  köl- 
tője. A  nemzetek  is  úgy  akadnak  meg  és  úgy  bonyo- 
lítják be  magukat  erényeikkel  és  gyarlóságukkal  a 
sors  hálójába,  az  okoknak  végzetes  szövedékébe,  mint 


az  egyes  emberek.  De  csodálkozhatunk-e  rajta?  Ideálja 
Széchenyi  volt ;  kora  és  nemzete  közéletének  az  a 
küzdelme  pedig,  amely  legközelebbről  és  legmélyeb- 
ben érintette  :    a  magyar  szabadságharc. 

Költészetének  inkább  erejére  és  mélységére  kíván- 
tam utalni,  mint  sokszor  emlegetett  alaki  fogyatko- 
zásaira. Nem  bolygattam  stíljének  egyszínű ségét,  mely- 
ben, alakjainak  ajakán,  még  az  életkorok,  osztályok, 
miiveltségek  különbsége  is  alig  érvényesül,  s  amelyen 
helyenkint  majd  az  elsietésnek,  majd  a  fáradságnak 
nyomai  mutatkoznak.  Nem,  bonyolult  szerkezeteinek 
egyenetlenségeit,  meséi  vezetésének,  jelenetezésének 
elő-előfordulö  nehézkességét  és  kuszál tságát.  De  költői 
géniuszát  lényegében  oly  hatalmasnak  érzem,  mely 
méltán  feledteti  ez  árnyoldalakat,  s  amelynek  a  mi 
szellemi  életünkben,  a  magyar  gondolat  és  képzelet 
világában,  előtte  nem  áll  senkisem.  Különben  is,  úgy 
hiszem,  költészetének  nem  ezekben  a  fogj^atkozásai- 
ban  kereshetjük  ama  feltűnő  jelenség  okát,  hogy  Ke- 
ményt, igazi  jelentőségében,  a  közvélemény  alig  érti 
és  alig  érzi.  A  külföldnek  távoli,  idegen,  ismeretlen  az 
ő  történeti  világa.  A  magunk  nagy  közönségénél  pedig 
hódításának  talán  az  a  nagy  igény  állja  útját,  melyet 
olvasói  műveltségének  és  komolyságának  irányában 
támaszt.  Igen  mélyre  tekint  és  igen  magasan  áll  fölöt- 
tünk. Költészetének  megértéséhez  és  átérzéséhez  való 
fölemelkedésünk  szellemi  életünk  egész  színvonalának 
emelkedését  is  fogja  jelenteni. 

Jói  tudom,  hogy  ez  a  kis  áttekintés  vázlatos  és  héza- 
gos. Hézagait  kipótolni,  vázlatosságát  kitölteni  be- 
hatóbb, elemzőbb,  részletesebb  fejtegetésre  lenne  szük- 
ség. Kemény  igazi  méltatását  megalapozni  a  lélek- 
búvár életrajzíró  hivatása  lesz  ;  forrásainak,  irodalmi 
vonatkozásainak  kimutatása  pedig  az  összehasonlító 
irodalomtörténetírás  feladata.  De  meg  vagyok  győ- 
ződve róla,  hogy  mindezek  a  tanulmányok  minél  to- 
vább haladnak  :  csak  költői  nagyságának  és  eredeti- 
ségének mind  biztosabb  megállapítására  fognak  ve- 
zetni. E  nagyság  és  eredetiség  örök  dokumentuma  : 
regénye,  a  magyar  szellemi  élet  kincsesházának  egyik 

egnagyobb  büszkesége.  Valóban  a  költészet  lénye- 
gére, az  emberi  lélek  rajzának  mélységére  és  hűségére, 
az  élet  titkait  kutató  szív  komoly  áhítatára  és  a  képzelet 
monumentális  ecsetvonásaira  nézve  mindabból,  ami 
csak  valaha  magyar  nyelven  Íratott,  a  fátum  nagy 
görög  tragikusaikhoz  és  a  lelkiismeret  nagy  angol 
tragikusához  semmi  sem  áll  közelebb,  mint  a  kettő- 
nek misztikus  összekapcsolásával :  Kemény  Zsigmond 
regény  költészete . 


AZ  EMBER  TRAGÉDIÁJA.' 

Költőisége,  jelentése,  magyarsága. 


Ez  idén  félszázadja  lett  Az  ember  tragédiája  nemze- 
tünk közkincsévé.  Ez  a  jubileum  véletlenül  összeesik 
egy  százados  fordulóval  is  :  épen  ama  férfiú  halálának 
százéves  fordulójával,  ki  a  bölcseleti  költészetet  elő- 
ször szólaltatta  meg  magyarul.  A  nagy  magyar  lelkek 
egy'k  legkiválóbbika,  Bessenyei  György,  a  bécsi  udvar 
zajos  magányában,  majd  az  álmaival  népes  bihari 
remeteségben,  fáradatlan  kitartással  és  keserű  vívó- 
dással igyekezett  rajta,  hogy  a  francia  felvilágosodás 
bölcseletének  vezető  gondolatait  a  magyar  vers  és 
költői  próza  útján  beoltsa  a  magyar  lélekbe.  Locke-ot 
és  Voltaire-t  nem  is  csak  beléje  oltani  törekszik,  hanem 
kibékíteni,  ha  lehet,  kiegyeztetni  ennek  ősi  hagyomá- 
nyaival. Elmaradt,  pusztuló  faja  megmentésének  az 
ő  egész  lelkén  uralkodó  égő  vágyában  ontja  a  verse- 
ket, megható  vallomásokat,  szónoki  oktatásokat,  hogy 
az  embert  és  nemzetét  magára  és  feladataira,  céljára 
és  jövőjére  eszméltesse.  A  magyar  élet  fejlődésének 
nagy  határkövét  letette  s  életének  tragikus  küzdelmei 

'  Felolvastatott  a   M.   T.   Akadémia    191 1.   évi  köz- 
gyűlésén. 

Beöthy  Zsolt  munkái.  12 

után  szinte  úgy  tűnt  el  szem  elől,  olyan  észrevétlenül, 
titokzatosan,  mint  azok  a  mithikus  alakok,  akik 
népöknek  az  Ígéret  földét  mutatták  meg.  Amint  egész 
újabb  szellemi,  sőt  politikai  fejlődésünk  is  az  ő  alak- 
jához vezet,  a  nemzeti  gondolatnak  és  a  művelődés 
gondolatának  az  ő  lelkében  való  új  találkozásához  : 
az  a  kezdeménye  sem  maradt  követök  nélkül,  melyet 
bölcseleti  költészetével  irodalmunkban  indított. 

Nem  maradt  tanító  költészetünkben,  melynek  tör- 
ténete méltó  önérzettel  mutat  Csokonai  hattyúénekére, 
a  Lélek  halhatatlanságára.,  a  gondolat  és  hit  postula- 
tumai  kibékítésének  e  költői  gazdagsággal  áradó  kísér- 
letére, melyben  az  <(emberiség  merész  szószólója*  való- 
színűleg először  használja  nálunk  a  napjainkban  oly 
közkeletűvé  lett  «szabadgondolkodó»  kifejezést.  Bes- 
senyei kezdeménye  visszhangzik  a  regényben  :    csak 
a  Karthaíizit  említem,  mely  egy  mélj^en  érző  és  neme- 
sen gondolkodó  lélek  történetének  külső  és  belső  sors- 
fordulataiban veti  föl  az  élet  értékének  problémáját  s 
a   fantázia   és   gondolat   dialektikájával   adja   költői 
bírálatát.  A  novellában  Helione,  Jósika  fantáziájának 
ez  a  legsajátosabb  és   talán    legtündöklőbb  terméke, 
a  végtelenségre  törekvő  szellem  Isten  ellen  lázadásá- 
nak s  a  női  szív  örök  ragaszkodásának  képe,  mely 
néhány  vonással  egyenesen  Madách  gondolatvilágára 
utal.    így  Vörösmarty  /lomjának  csodás  meséje  is, 
melyben  a  valóra  váló  s  mindig  csak  új  kiábrándulást 
hozó  álmok  sorozata  és  a  végső  pusztulás  még  szoro- 
sabb eszmei  kapcsolatot  mutat  Madách  költeményé- 
vel. De  egyenesen  a  dráma  mezején  is  ismételve  föl- 
merül a  törekvés  az  általánosabb  eszmélkedésnek  köl- 
tői alakítására.  A  Csongor  és  Tündének  röpke  és  édes 
bája  szinte   figyelmetlenekké  tesz  bennünket   mély- 
ségei iránt  :   az  eszményiségre  törekvő  emberi  lélek 
szárnyalásának,  küzdelmeinek,  sorsának  képe  és  tanul- 
ságai iránt.  Az  ifjúságnak  hol  sóvár  és  játszi  hang- 
ján, hol  szenvedélyes  hevével  szólalnak  meg  benne 
már  azok  a  gondolatok  az  emberről,  erejéről,  rendel- 
tetéséről, melyek  utóbb  az  öreg  Vörösmarty  líráját 
szinte  a  húrok  szakadásáig  reszkettették.  Czakó  Leo- 

fiáját  sem  hagyhatjuk  említetlenül,  melyben  egy  fe- 
gyebnezetlen  elme  és  megdöbbentően  cikázó  fantázia 
szinte  a  lázbeteg  energiájával  hirdeti  és  magyarázza 
az  emberi  élet  értéktelenségét  s  a  természetnek  jó- 
tékony erejét  megsemmisítésében.  Bizonyos  motívu- 
mokban való  találkozásánál  fogva  is  érdekes,  hogy 
ez  a  rémtörténet,  mitsem  törődve  az  anachronizmu- 
sokkal,  ugyanoda  van  helyezve,  a  középkori  Bizáncba, 
ahol  Madáchnak  egyik  legszebb  képe,  Tankréd  és 
Izóra  színe  is  játszik. 


2. 

A  sokáig  jeltelen  kovácsi  sír  bezárulta  után  ép  fél- 
századdal, most  ötven  éve  érkezett  meg  a  íilozóf- 
költő  Bessenyeinek  legnagyobb  utóda  :  Madách  Imre, 
az  Ember  Próbája  után  az  Ember  Tragédiája.  Arany 
János,  ki  a  Kisfaludy-Társaságnak  1861  október  31-iki 
ülésén  olvasott  föl  először  mutatványokat  az  ismeret- 
len szerző  ismeretlen  drámájából,  így  jellemzi  a  ha- 
tást :  «Majd  örvendő  meglepetés,  majd  lelkesült  cso- 
dálkozás, itt  javalló  elégültség,  ott  elmélyedő  figye- 
lem, mindenütt  pedig  folytonos,  fokozatos  érdek  ki- 
fejezését láttam  a  hallgatók  arcain. »  A  nemsokára 
megjelent  munkának  a  hatása  is  ilyen  volt  közön- 
ségére :  az  egész  nemzetre.  Ismétlődött  az,  ami 
irodalmunkban  eddigelé  csak  három  esetben  történt  : 
a  Himjy,  az  Abafi  és  a  Toldi  megjelenése  alkalmá- 
val ;  ismétlődött  az  a  byroni  hajnal,  melynek  szellője 
egy  ismeretlen  névvel  minden  palota  és  kunyhó  abla- 
kát országszerte  megkocogtatta.  Kritikusok  s  olvasók. 
Aranytól  kezdve  az  iskolás  fiúig  mindenki  érezte, 
hogy  egy  nagy  szellem  megnyilatkozásával  áll  szem- 
ben, hogy  ennek  a  szellemnek  ellenállhatatlan  varázsa 
alá  került,  mely  nemcsak  az  ismeretlen  névre,  hanem 
az  egész  magyar  lélekre  fényt  árasztani  hivatott. 
A  hatásnak  ez  a  rögtönössége,  mél3^sége  és  egyetemes- 
sége, mely  mintegy  új  erővel  tört  ki  1883  szeptember 
2i-én,  mikor  a  Nemzeti  Színház  először  mutatta  be 
a  költeményt,  nemcsak  a  váratlan  meglepetés  örö- 

mérői  tesz  bizonyságot,  nemcsak  a  tárgy  sajátszerű- 
ségének varázsáról,  de  nem  is  csak  eszmei  tartalmá- 
nak gazdagságáról  és  mélységéről,  hanem  egyenesen 
költői  értékéről,  a  költészet  erejéről,  mellyel  eszméi- 
nek gazdag  és  mély  világát  Madách  megeleveníti. 

Mert  míg  az  Emher  Tragédiájá-mk.  eszmei,  tárgyi, 
felfogásbeli  önállását  a  Fanst-iol  szemben  nem  volt 
nehéz  kimutatni :  épen  ez  a  pont  az,  amelyre  nézve 
a  legelragadottabb  kritikus  sem  tudta  egy  percre  sem 
tekintetét  elvonni  Goethétől,  kinél  tökéletesebb  har- 
móniája gondolkodónak  és  költőnek  talán  sohasem 
volt.  Ez  a  goethei  igézet  és  mérték  érv^ényesül  tuda- 
tosan vagy  ösztönszerűen  a  Madách  költői  erejét 
illető  ítéletekben.  Legélesebben  Zilahy  Károlynál,  ki 
a  drámában  egy  mélyen  gondokodó  fő  megnyilatko- 
zását üdvözli,  de  mint  költeménytől,  különösen  mint 
drámai  költeménytől  minden  értéket  megtagad.  Első 
külföldi  ismertetője,  az  érdemes  Opitz  Tivadar  sem 
tartja  Madách  fantáziáját  elégnek  feladatára  s  híján 
látja  annak  a  varázserőnek,  mely  megragad  és  meg- 
hat. Körülbelül  ilyen  értelmeben  nyilatkozott  felőle 
mindvégig  Madách  összes  költői  műveinek  első  ki- 
adója, Gyulai  Pál  is  :  bár  tisztelettel,  de  bizonyos, 
szavakban  fukar  tartózkodással.  De  még  az  a  m-agyar 
kritikus  is,  ki  először  írt  róla  nagyobb,  egész  könyvet 
tevő  tanulmányt,  aki  valamennyi  bírálója  közt  talán 
legmagasabbra  hetyezi  s  a  Faust  irányában  legheve- 
sebben védi  eredetiségét  :  Szász  Károly  azt  mondja 
a  tragédiáról,  hogy  «hatalmasan  van  kigondolva, 
gyöngébben  megalkotva  ;  eszméje  bámulatra  ragad, 
kivitele  nem  ragad  el ;  a  bölcsészet  egész  meggyőző 
erejével  bír,  a  költészet  édes  bubája  hiányzik».  Ez 
a  felfogás  azóta  átment  mintegy  kritikai  köztuda- 
tunkba. Bölcseimi  tartalmának  mélj^ségét,  gazdag- 
ságát, elevenségét,  eszméinek  helyenkint  bámulatos 
élességü  kifejező  erejét  állandóan  szembe  látjuk  állítva, 
mintegy  meghasonlásban  mutatva  föl  a  költőiséggel, 
ennek  rovására. 

Ebben  a  felfogásban,  nyersebb  vagy  óvatosabb  fo- 
galmazásaiban egyaránt,  méltán  tűnik  föl  az  indoko- 

lásnak  majdnam  szószerinti  egyezése.  Mind  azon  a, 
szinte  szájról-szájra  adott  és  alaposabb  vizsgálat  nél- 
kül ismételt  állításon  alapszik,  hog}'  az  Ember  Tragé- 
diája nem  indít  meg,  nem  ragad  el,  nem  hat  szívünkre. 
Egy  értékítélet,  mely  pusztán  szubjektív  benyomásra 
van  alapítva  és  ezzel  indokolva,  ami  különben  a 
magyar  kritikában  mindig  divatos  volt,  sohasem  lehet 
meggyőző.  De  hát  az  Ember  Tragédiája  költői  hatását 
illetően  valósággal  így  volt,  így  maradt,  így  van-e 
ez?  Nem  mond-e  ellent  világosan  és  harsányan  az  a 
szinte  példátlan  népszerűség,  melyet  a  költemény 
egy  csapásra  kivívott  s  félszázadon  át  máig  fenn- 
tartott? Az  a  kor,  melyben  megjelent  s  amelyben 
helyét  kivívta,  nem  a  gondolkodás,  mérlegelés,  esz- 
mélkedés kora  volt  ;  magyar  nemzedéke  nem  olyan 
közönség,  melyet  egész  lelkével  a  gondolatok  világába 
merülten  el  tudnánk  képzelni.  A  hatvanas  évek  eleje, 
a  tüntetésekkel  zajló  «kis  forradalom»  mozgalmai,  a 
szétkergetett  országgyűlés  zavara,  a  fölébredt  nem- 
zeti erő  letörésének  új  kísérletei :  ilyen  viszonyok 
közé  köszönt  be  az  Ember  Tragédiája  s  egy  nemzetet 
hódít  meg,  mely  a  hosszú  és  elnyomott  keserűség,  a 
felcsillanó  remény,  mindent  átható  lelkesedés,  fenye- 
gető küzdelmek  hevülete  s  egy  új  életérzés  izgalmai- 
ban égett.  Élete  inkább  érzésekben,  mint  gondolatok- 
ban lüktetett.  A  mű,  mely  ilyen  kort  és  ityen  nemze- 
déket meg  tud  hódítani  magának,  melyet  ilyen  kor 
és  ilyen  nemzedék  érez  a  magáénak,  magát  érezvén 
benne  :  népszerűségét  bizonyára  elsősorban  költői 
erejének,  az  érzés  és  képzelet  hatásának  köszöni. 
A  gondolatok  világába  csak  ezeknek  erős  szárnyán 
ragadhatja  olvasóit. 

Nem  ejthet-e  már  ez  a  körülmény  gondolkodóba 
bennünket  s  nem  utal-e  rá,  hogy  legalább  egy  futó 
pillantással  mélyebbre  igyekezzünk  tekinteni  s  más- 
kép formulázni  a  kérdést?  Kétségtelen,  hogy  Madách 
nem  művésze  a  nvelvnek,  sem  zeneiségének,  sem  festői- 
ségének.  Gondolatokat  tolmácsoló,  sokszor  bámula- 
tosan tömör  erejének  ritka  birtokában  van,  de  zeng- 
zetességének, színeinek,  bájának  már  sokkal  kevésbbé. 


l82 


Költői  nyelvünknek  az  a  nagy  átalakulása,  jellemze- 
tességben,  gyökerességben,  hangzásban,  melyen  az 
előző  évtizedek  alatt  átment,  alig  érzik  rajta  s  oly- 
kor szinte  Kölcsey  bölcseimi  költeményeinek  stíljére 
emlékeztet.  Legkönnyedebb  még  Lucifernek  egy-két 
női  kísérőjével  folytatott  ironikus  párbeszédében,  leg- 
szárnyalöbb  a  szónoki  részletekben.  Ez  bizony  fogyat- 
kozás, amint  Arany  is  megjegyezte  egy  Tompához 
írott  levelében  ;  de  hozzátéve,  hogy :  a  névtelen 
költő  «igazi  talentom,  az  első  Petőfi  óta,  ki  önálló 
irányt  mutat».  Ha  nyelvének  és  verselésének  ez  a 
fogyatékossága  a  költészetnek  lényegét  illetné,  akkor 
nem  érthetnők  azt  a  benyomást,  melyet  Arany  egy 
kis  körre  jellemez,  de  az  egész  nemzetre  is  s  kiváltkép 
fiatalságára  találóan.  A  lelkeknek  olyan  fölindulását, 
mely  «kiül  az  arcokra»,  költői  mü  nem  verheti  föl 
semmi  mással,  mint  költői  erejével.  És  ha  az  Ember 
Tragédiája  el  tudta  érni,  még  pedig  a  nemzedékek 
sorában,  ezt  a  hatást,  egyik  legerősebb  és  legtermé- 
szetesebb eszköze  nélkül  is  :  annál  kevésbbé  von- 
hatjuk kétségbe  vagy  becsülhetjük  le  költői  erejét 
és  ezzel  értékét. 

A  költői  művészet  lényegét  keresve  benne,  valóban 
más  eredményre  jutunk.  Ha  nem  iskolás  meghatáro- 
zásokat keresünk,  ezt  a  lényeget  legegyszerűbben 
úgy  jelölhetjük  meg,  hogy  az  érzés  és  képzelet  szug- 
gesztív erejével  emberi  lelkek  életkörébe  von  be  ben- 
nünket. Magába  a  költőébe  elengedhetetlenül  és  min- 
denek előtt.  Nemcsak  a  lírai,  hanem  mindenféle  köl- 
tészet hatásának  ez  a  fő  feltétele.  Dantét  Vergil  ve- 
zette, de  véges-végig  a  maga  hitének,  erkölcsi  fel- 
indulásainak, honfi  fájdalmának,  szerelmének  emlé- 
kei, álmai,  képei  között  bolyongott  s  a  maga  lelkének 
poklán  és  tisztító  tüzén  keresztül  a  maga  lelkének 
Paradicsomába  jutott.  A  Shakespeare-kutató  csak 
annál  fogva  keresheti  a  drámák  sorozatában  Sha- 
kespeare-t, az  embert,  mert  mindnyájan  érezzük 
bennök,  az  ifjú  képzelet  és  érzés  küzdelmeitől  a  pálya- 
végnek verőfényes  békéjéig,  a  szenvedélyek  elvihar- 
zásáig  a   Viharha.u.   Nem  Goethe  szelleme  lázong-e 

Faustban  ;  amiket  ('belerejtegetett»,  nem  önnön  szí- 
vének hosszú  és  gazdag  életéből  merítette-e?  Termé- 
szetesen nem  költői  értéköket  mérem  össze  annak  a 
benyomásomnak  kifejezésével,  hogy  a  maga  lelkét 
egyikök  sem  tárja  föl  sem  mélyebben,  sem  teljesebben, 
a  maga  küzdő,  szenvedő,  lelkesülő,  csalódó,  törekvő 
emberi  lelkét,  mint  tragédiájában  Madách.  Ha  mit 
sem  tudnánk  róla  és  életviszonyairól  :  ifjúkora  költői 
kísérletéről,  mely  hajótörést  látszott  szenvedni ;  poU- 
tikai  törekvéseiről,  melyeket  egy  szörnyű  katasztrófa 
némított  el ;  a  «procul  negotüs»,  családi  tüzheljTiél 
keresett  boldogságának  rombadőltéről ;  a  nemzeti  élet 
új  reménysugaráról,  mely  már  derengett  lelkében,  mi- 
kor halhatatlan  költeményét  írta  :  ha  minderről  mit 
sem  tudnánk  is,  bizonyára  éreznők  egy  nagy  léleknek 
egyéni  világát  benne,  nemcsak  gondolati,  hanem  ér- 
zelmi tartalmát,  mozgalmait,  életét.  Az  egész  kon- 
cepció sajátossága,  az  az  egymásra  következő  ütkö- 
zések hatalma,  a  tetteknek  és  álmoknak  egymásba 
játszó  váltakozása,  a  keservnek  és  lelkesülésnek  he- 
lyenkint  kitörő  elemi  ereje,  a  szív  legmélyebb  gyön- 
gédségének különösen  Éva  néhány  alakjában  megható 
kivallása,  a  nagy  megoldásnak  a  gondolatok  világá- 
ból az  érzelmek  világába  való  utalása  :  mindez  véges- 
végig érezteti  velünk  annak  a  Bessenyinek  utódját, 
ki,  mint  egykor  Petrarca,  a  maga  Lelkével  folytatott 
vívódását  írta  meg  a  Holmi  dialógusaiban.  Nem  a 
szemléletből,  tanulmányból,  elmélkedésből  elvont  gon- 
dolatok keresnek  itt  képeket  és  költői  formát,  hanem 
olyanok,  amelyek  egy  szív  érzéseiből  fakadtak,  egy 
élet  tisztító  tüzében  kristályosodtak  ki  s  ezt  a  jelle- 
möket  félreismerhetetlenül  magukon  visehk.  A  gon- 
dolat mélységei  még  mélyebbre  mutatnak  :  az  érzés 
mélységeire.  Az  Ember  Tragédiája  a  szív  vérével  írt 
könyvek  közé  tartozik.  A  gondolatok  dialektikus  fej- 
lesztésében a  sajgó,  hullámzó,  torlódó  érzelmek  dia- 
lektikája vívódik  és  keresi  a  béke  révpartját.  Nem 
igazi,  nem  eleven  képzelet-e  az,  mely  egy  lélek  vilá- 
gát a  világköltészetnek  egyik  leghatalmasabb  és  leg- 
gazdagabb képsorozatába  tudta  foglalni  s  nem  igazi. 

nem  csodálatos  költői  erő-e  az,  amely  benne  ily  tisz- 
tán és  mélyen  érzetetni  volt  képes? 

Ennek  a  szuggesztív  erejű  költői  képzeletnek  és  ér- 
zésnek a  tragédia  valamennyi  lapján  elénk  toluló 
bizonyságai  közül  az  idő  és  alkalom  csak  töredékes 
és  rövid  utalásokat  enged.  A  költői  szemnek  milyen 
élessége  szedte  össze,  a  fantáziának  milyen  ereje  szí- 
nezte s  az  érzésnek  milyen  mély  gyöngédsége  fejlesz- 
tette ki  Éva  vonásait  és  alakját.  Az  igazságkeresés  és 
kiengesztelődés  legnemesebb  harmóniája  alkotta  meg 
ezt  a  képet  ilyen  káprázatos  változatosságban  és  mégis 
szoros  egységben.  A  léleknek  magasztosságában  ma- 
kacs elszánása  és  a  lelkesedés  érzéki  brutalitása,  a 
bűnből  visszasóhajtó  eszményiség  és  a  bűntől  vissza- 
tartó gyávaság,  a  föláldozás  és  élvezetvágy,  a  ragasz- 
kodás és  hiúság  képei  között  mily  finom  és  gazdag 
szövedék,  melyből  a  legmélyebb  és  legjellemzőbb  vo- 
násokkal úgy  emelkedik  ki  az  asszonyi  szív,  mint  az 
életnek  fenntartó,  nemes  ereje.  íme  egy  nagy  lélek 
kohója,  melynek  tüzében  salakjától  megtisztul  az 
arany. 

E  lélek  költői  erejének  bizon3^ságaiul  elég  rámutat- 
nom a  képzeletnek  arra  a  hatalmas  összefoglaló  ere- 
jére, mely  a  történeti  színekben,  ezeknek  anachronis- 
tikus  igazságában  nyilatkozik  meg ;  a  közbeszőtt 
beszédeknek,  különösen  Péterének  és  Dantonénak, 
magával  ragadó  szárnyalására  s  a  dalok  jellemző  szép- 
ségére ;  a  mellékalakok  rajzának  egyszerű  és  nagy 
művészetére,  melyek  egy-egy  vonással  meghódítják 
képzeletünket  és  emlékezetünket.  Madách  drámaírói 
erejét  ezek  teremtésében  Szász  Károly  is  félreismer- 
hetetlennek  mondja.  De  különösen  ki  kell  emelnem 
azokat  a  tragikai  helyzeteknek  egész  sorát,  melyek- 
ben az  Ádám  küzdelmét  és  törekvéseit  vezető  gondo- 
latok az  emberi  szívek  kibékíthetetlen  összeütközésé- 
nek és  elvérzésének  képében  jelennek  meg  előttünk. 
Ezek  közül  az  egyiptomi  rabszolga  halála,  a  római  és 
a  bizánci  színek,  Kepler  belső  tragédiája,  Danton  és 
áldozata,  a  falanszter-beli  anya  :  mindez,  egészen  ki- 
szakítva is  az   őket   összefűző  eszmei  kapcsolatból, 

minden  fogékony  lélek  előtt  örökre  feledhetetlennek. 
E  kis  tragédiák  nemcsak  a  fejlődő  emberi  gondolat 
változásainak,  hanem  az  emberi  érzés  örökkévalósá- 
gának képei  s  épen  mint  ilyenek  nyilatkoztatják  meg, 
koncepciójukban  és  alakításukban  egyaránt  a  költőt. 
Ezekhez  a  színekhez  készültek  a  magyar  költészetnek 
legkitűnőbb  illusztrációi.  És  ha  e  kis  remekeknek 
nemcsak  művészi  értékére,  hanem  kifej ezésök  és  meg- 
felelésök  tökéletességére  gondolunk  :  a  sugalmat,  mely 
a  legnagyobb  magyar  rajzoló  művésznek,  Zichy  Mihály- 
nak fantáziáját  megtermékenyítette,  kereshetjük-e 
másban,  mint  Madách  képzeletének  erejében?  De 
maga  erkölcsi  életünk  szimbólumainak  az  a  tömege, 
mely  mindnyájunk  lelkébe  és  ajakára  az  Ember  Tra- 
gédiájából került  :  a  halálos  csók,  a  feltetsző  kereszt, 
a  sikoltó  szív,  a  fűtő  Luther,  a  székfaragó  Michelan- 
gelo, az  utolsó  rózsa,  a  kevés  fóka  és  annyi  más,  fakad- 
hatott-e másból,  mint  a  legtermékenyebb  költői  kép- 
zeletből? Nem  költő-e  a  szónak  legkövetelőbb  értel- 
mében az,  aki  érzésekből  fakadt  gondolatokra  miUiók 
lelkébe  ható,  szinte  halhatatlan  képeket  alkot? 


f  '^Gyulai  Pál  egyik  régibb  bírálatában  a  költészetet 
♦isteni  kijelentésnek))  mondta,  «mely  kibékít  bennün- 
ket az  élet  meghasonlásaivab).  Ahhoz  a  kérdéshez  ju- 
tottunk, hogy  ilyen  értelmű  költészetet  találunk-e  az 
Ember  TragédidjahsLn.  Más  szóval  az  egész  magyar  kri- 
tikai irodalomnak  talán  legtöbbet  vitatott  és  leg- 
nehezebben megoldható  problémája  elé.  Kibékít-e 
nemcsak  az  élet  \'isszásságaival,  hanem  épen  azzal  a 
meghasonlással,  melyet  a  történetnek  kiábrándító  ta- 
nulságaival s  a  tudománynak  az  emberiség  jövőjét 
illető  pesszimista  hipothéziseivel  maga  ver  fel  lelkünk- 
ben? Balzsamot  cseppent-e  sebünkre  vagy  inkább 
tövist  szúr  bele  Ádám  megadásának  chiaroscuró jávai, 
a  dráma  megoldásának  a  halhatatlanság  és  a  haladás 
kérdéseit  illető  mozzanatával?  Sokan  foglalkoztak, 
kiváló  elmék,  Madách  költemén vének  ezzel  a  legfon- 


tosabb  és  legfogósabb  problémájával :  az  álomjelene- 
tek jellemével  és  a  megoldás  jelentőségével.  Arany 
János  és  Greguss  Ágost  irányadó  bemutatásaival  s 
Szász  Károly  és  Erdélyi  János  első  részletesebb,  beható 
fejtegetéseivel  indul  meg  a  tanulmányok  sora,  mely 
Morvay  Győző  irodalmi  és  történeti  összeállításával, 
Palágyi  Menyhért  biográfiai  megvilágításával,  Kármán 
Mór  ethikai  magyarázatával  és  Alexander  Bernát  ki- 
merítő kommentárjával  bizonyára  nem  ér  véget.  Kri- 
tikai könyvtárunknak  kétségkívül  becses  szakaszát 
teszik  e  munkák  ;  de  épen  a  főproblémára  nézve  talán 
szabad  folytatnom  a  kísérleteket  olyan  formulázással, 
mely  lehető  egyszerűségében  minél  jobban  megfeleljen 
egy  lényegében  költői  mü  természetének.  Ez  alka- 
lommal nem  adhatok  mást,  mint  röpke  utalásokat  és 
rövid  vázlatot ;  de  hiszen  az  Ember  Tragédiájának 
nem  utolsó  dicsősége  az,  hogy  ezeket  az  utalásokat  itt 
bizonyára  mindenki  megérti  s  ezt  a  vázlatot  mindenki 
követni  tudja. 

Madách  koncepciója  szerint  egy  ember,  az  első  em- 
ber álomképekben  végigéli  az  egész  emberiség  életét, 
még  pedig  külső  és  belső  életét  egyaránt.  Az  első, 
második  és  harmadik  szín  az  égben,  a  Paradicsomban 
és  a  Paradicsomon  kívül  játszik,  mint  az  egész  tra- 
gédia expozíciója.  A  tizenegy  színre  terjedő  bonyoda- 
lom már  az  álomképekben  fejlik  ki.  A  befejező,  tizen- 
ötödik szín  ismét  Ádám  gunyhója  előtt  hozza  a  meg- 
oldást. Az  egész  emberiség  történeti  életének  jellemző 
mozzanatai,  mintegy  belső  tragikai  fejlődés  fokozatai, 
voltaképen  egy  tragédiának  egymásra  zúduló  motí- 
vumai, melyek  a  hőst  a  kétségbeesés  örvényébe,  a 
tragikai  katasztrófa  szélére  ragadják.  Ezek  a  történeti 
képek  nem  csupán  a  historizmus  újraébredt  szellemé- 
nek sorozatos,  művészi  kifejezései,  mint  Kaulbachnak 
egyidejű  nag}^  falképei  a  berlini  múzeum  lépcsőházá- 
ban, nem  csupán  történetek  ábrázolatai,  hanem  egyet- 
len történetnek  organikusan  összefüggő,  sőt  össze- 
fogózó alkotó  elemei.  A  főcselekvény  egy  embernek 
mithikus,  de  személyes  története,  mely  lényegében  és 
részleteiben  az  egész  emberiség  tragédiáját  tükrözi. 

Ennek  a  tételnek  megállapításával  kell  keresnünk  az 
eligazodást. 

Amint  az  álomképek  egyes  színei  egymást  követik, 
eg)Tnásba  kapcsolódnak,  egy  sajátságos  rendszer  je- 
lentkezik bennök,  mely  kritikánk  szemét  mintha  el- 
kerülte volna  :  nemcsak  az  emberiség,  hanem  az  egyes 
ember  életét  vezető  erkölcsi  erőknek  bizonyos  rend- 
szere. Az  egoizmus  és  altruizmus,  az  önzés  és  közérzés 
változásának  rendszere  ez.  Ez  a  két  erő  a  természeti 
erők  szükségszerűségével  uralkodik  rajtunk  és  kor- 
mányozza életünket,  mert  nem  élnénk  emberi  életet,  ha 
csak  magunknak  nem  élnénk  és  nem  élhetnénk  sem- 
miféle életet,  ha  magunk  nem  élnénk.  Minden  egyes  em- 
beri léleknek  ezt  a  két  erejét  egymást  szabályszerűen 
váltogatva  mutatja  föl  Madách  az  egész  emberiség  élet- 
történetében. Az  egyiptomi  képben  a  fáraó  a  maga 
nagyságának,  hírének,  emlékének  szolgálatába  akarja 
hajtani  egész  világát.  Utána  Miltiades  a  haza  közös- 
ségének áldozza  erejét  és  életét.  Sergiolus  orgiájában 
a  gyönyörhaj hászat  érzéki  önössége  tombol.  Tankréd, 
hősiségével  és  lemondásával,  a  hit  áldozatkész  köz- 
érzésének vitéze.  Kepler,  a  világ  zajától  elvonulva, 
a  tudásban  csak  a  maga  lelkének  keres  kielégülést. 
Danton  az  emberiség  békóinak  széttörését,  a  közsza- 
badságot, a  haza  nagyságát  és  szabadságát  hirdeti. 
A  londoni  szín  az  önérdek  hajtotta  emberi  élet  képe. 
A  falanszter,  vele  szemben,  az  egyéniség  tagadásának, 
teljes  megsemmisítésének  rendjét  tárja  elénk.  Végre 
az  eszkimó- jelenet  megint  az  egoizmusnak,  a  szinte 
állativá  sülyedt  emberi  önzésnek  képével  fejezi  be  a 
sort.  íme  mily  rendszeres,  dialektikus  következetes- 
séggel váltogatják  egymást,  egészen  a  két  végletig, 
az  emberiség  életfolyamának  egymásra  következő  ké- 
peiben az  egyéni  lélek  vezető  erői.  Az  emberiség  lelke, 
élete  összességének  fejlődő  mozgalmasságában  az  egyes 
ember  lelke  fejezi  ki  magát :  ez  az  élet  a  maga  vég- 
telenségében az  egyes  ember  életének  hasonmása.  Az 
ember  tragédiája  :  Ádám  tragédiája.  Alapgondolatát 
is  ebben  kell  keresnünk. 

A  tragédia  azzal  indul,  hogy  az  Ürral  való  meg- 

hasonlás  fölébreszti  Ádámban  a  függetlenség  érzetét 
s  életét  egészen  a  maga  erejével  és  módján  akarja 
végigélni,  azaz  csak  :  élni,  mert  a  vég  tudata  még 
nincs  meg  a  lelkében.  Finom,  kiváló  költői  tudatos- 
ságra mutató  vonása  a  lélektani  expozíciónak,  hogy 
Ádámot  nem  az  Ür  űzeti  ki  a  Paradicsomból,  hanem 
a  mithosszal  ellentétben,  ő  maga,  még  pedig  emelt 
fővel  hagyja  oda  az  édent.  Önérzete,  a  maga  erejébe 
vetett  hite  szinte  félelmes  hirtelenséggel  tör  ki.  Első 
szavaiban  mondja,  hogy  «maga  lett  önistenévé»,  sőt 
csakhamar,  hogy  «erősebb  mint  az  Isten».  A  Gond- 
viselés vezető  kezét  ellökvén  magától,  Lucifer  törek- 
szik járomba,  a  maga  jármába  hajtani.  De  ez  a  féktelen 
erőérzet  az  ő  tervére  sem  kedvező  ;  minden  módon 
igyekszik  megtömi  az  álomképek  kiábrándító  sorá- 
ban. Ezeknek  a  kis  tragédiáknak  a  nagy  tragédiában 
kettős  jellemök  van.  Az  egyik  az,  hogy  Ádám  törek- 
vései sorra  meg\'alósulnak  ugyan,  de  ő  Lucifer  ren- 
dezésében és  jellemzésében  sohasem  a  meg^'alósulás 
stádiumában  látja  őket,  hanem  mindig  a  sikeren  túl, 
a  bomlás  és  bukás  képében  s  Lucifer,  a  hideg  értelem 
kritikája  folyton  ennek  tanulságaival  ostromolja  lel- 
két. A  másik  meg  az,  hogy  ez  a  bukás  sohasem  teljes, 
sohasem  végleges,  mert  Ádámnak  mindig  marad  ereje 
a  küzdelemnek  más  irányú  folytatására,  egészen  az 
utolsóelőtti  színig.  Bánk  és  Petron  Maxim  élve  ma- 
radnak bukásukban  ;  de  semmivé  téve,  a  további 
életnek  úgyszólván  minden  föltételéből  kifosztva ; 
Ádámnak,  a  fáraónak  pedig  már  a  katasztrófájában 
jelentkezik  Ádám-Miltiades,  ezében  Ádám-Sergiolus, 
ennek  bukásában  Ádám-Tankréd,  ezében  Ádám-Kepler 
és  így  tovább.  A  bukás,  egészen  az  eszkimó-színig, 
egyszersmind  újjászületés.  És  ez  az  utóbbi  vonás  már 
a  végső  megoldás  kibékítő  lehetőségére  is  utal. 

E  két  mozzanat  épen  az,  amely  az  eltérő  magyará- 
zatokra alkalmat  adott  :  az  álomképek  jelleme,  igaz- 
sága vagy  csalfasága,  meg  a  vég.  Minden  egyes  emberi 
törekvésünk  az  emberi  természetünknél  fogva  szük- 
ségszerű bukás  csalódásába  fúl-e  és  valamennyi  a 
nyomorult   véghez   vezeti-e  az  emberiséget?    Midőn 

az  Ür  szavára,  erre  a  nagy  kinyilatkoztatásra,  Ádám 
megnjoigszik,  legutolsó  szava  mégis  az,  hogy  <(csak 
az  a  vég,  csak  azt  tudnám  feledni !»  Igazán  kibékítő, 
igazán  megnyugtató-e  ez  a  megoldás  ;  <(az  isteni  ki- 
jelen tésből»  kitör-e  a  költészetnek  az  a  sugara,  mely 
«az  élet  meghasonlásaival  kibékíthet  bennünket»  vagy 
a  pesszimizmus  borúja  elrejti  szemeink  elől?  Az  Ür 
eltakarja  előlünk  a  jövőt,  a  sírontúlit  úgy,  mint  a 
földit.  Honnan  merítsünk  erőt  az  élet  küzdelmeire, 
sikereinek  kivívására,  csalódásainak  és  szenvedéseinek 
elviselésére,  a  jövőnek  ránk  súlyosodó  előkészítésére, 
ha  minden  igyekezetünk  biztos  hajótörésnek  indul  s 
nemünk  is  talán  a  végső  pusztuláshoz  közeledik? 

Vissza  kell  térnünk  oda,  ahonnan  kiindultunk  s  a 
hova  az  egész  költemény  cselekvénye  és  szerkezete 
utasít  :  az  egyes  ember  életének  analógiájára.  Amit 
Lucifer  a  kihűlt  nap  és  kipusztult  föld  világában,  az 
eszkimó-színben  az  emberiség  életének  végéül  mutat  : 
az  egyes  emberre  nézve  mindaz  kikerülhetetlen  bizo- 
nyosság :  az  élet  tevékenységéből  kivénhedés  és  a 
halál.  A  tudomány  jóslata  csalódhatik  ;  az  egyesnek 
ez  a  sorsa  bizonyos.  És  ennek  a  bizonyosságnak  elle- 
nére nemcsak  megfelelő  erőnk  van  a  magunk  élete 
munkájának  végzésére,  a  magunk  és  mások  iránti 
kötelességeink  teljesítésére,  érdek-  és  eszme-harcaink 
megvívására,  csalódásaink  és  szenvedéseink  elviselé- 
sére, hanem  mindig  nyitva  szívünk  a  reménjTiek,  a 
megelégedésnek,  az  örömnek,  a  boldogságnak  is.  Mi 
az  voltaképen,  ami  fenntart  bennünket  ;  lelkünk  ere- 
jének melyek  a  forrásai?  Fenntart  a  mi  kis  életünk 
összefüggésének  tudata  és  érzése  egy  egyetemes  és 
végetlen  élettel,  mely  a  vallásos  érzésben  lelkünket 
fölemeli.  Fenntart  a  törekvésnek,  a  küzdelemnek,  a 
munkának  öröme,  melyben  valónk  természeti  rendel- 
tetésének kielégülését  élvezzük.  És  fenntart,  mint 
erkölcsi  levegőnk  szívdobogtató  oxigénje,  a  szeretet. 
az  adott  és  a  vett  szeretet,  mellyel  az  élet,  a  termé- 
szet és  a  művészet  pihentet,  támogat  és  erősít  ben- 
nünket. 

Az  erőknek  ugyanez  a  háromsága  az,  melyet  az 

Úr,  mikor  a  kétségbeeső  Ádámot  újra  kegyelmébe 
fogadja,  ajándékul  az  emberiség  bölcsejébe  helyez. 
Az  Úrtól  elszakadt  Ádám,  mindjárt  magára  maradása 
után,  önerejében  való  elbizakodásának  legelső  meg- 
csúfolásául szorongva  érzi  magát  az  anyagvildg  óriási, 
megsemmisítő  kapcsolatában.  Mikor  ép  ennek  köte- 
lékeiben, a  földről  fölemelkedve,  majd  az  élet  termé- 
szeti feltételeinek  híján,  végromlásra  jutna:  az  Ür  föl- 
ébreszti lelkében  a  szellem  világával,  a  végtelennel  való 
kapcsolatának  tudatát,  ebben  való  részességének  érzé- 
sét ;  megnyitja  fülét  a  lelkében  zengő  «égi  szó»  hallására 
«Ha  legörnyesztené  a  percnyi  lét  súlya,  emelje  majd 
a  végtelen  érzete. »  A  küzdésnek  meg  nemcsak  siker- 
telenségét és  csalódásait  fogja  érezni,  hanem  az  «erős 
kar  és  emelkedett  szív»  munkájának  örömét,  lelkese- 
dését, előre  hajtó  erejét,  melyet  a  földre  visszakíván- 
kozó Ádám  az  űrben  maga  is  hangoztat.  Ez  a  lelkese- 
dés, mint  tudomány,  dacolni  fog  a  természettel  is. 
Végül  mellette  lesz  a  szeretetnek  mosolj^gó  és  vigasz- 
taló géniusza  :  a  nő,  a  költészet,  a  művészet.  Mikor 
magában  teljes  tehetetlenségét  érzi,  hogy  nem  sem- 
misítheti meg  magát,  mert  Éva  már  anya  :  ezt  is  a 
szeretet  diadalául  kell  éreznie.  Az  Úr  voltakép  annak 
a  szeretetnek  szavával  győzi  le,  melyet  szívében  éb- 
resztett. Végességének  kétségbeeséséből  a  szeretet 
ragadja  át  a  végtelenben  való  részességének  érzésébe 
s  küzdő  erejének,  lelkesedésének  ez  fakaszt  új  forrást. 
Ádám  le  van  győzve,  de  leveretésében  meg  is  van 
mentve. 

Mikép  foglalhatjuk  már  össze  mindezt,  amit  az 
Ember  Tragédiájának  szerkezeti  sajátosságáról,  színei- 
nek váltogató  lélektani  jelleméről  és  megoldásáról 
mondottunk?  Azt  hiszem,  legrövidebben  és  legegy- 
szerűbben úgy,  hogy  :  az  egyes  ember  életének  erköl- 
csi erőforrásai  táplálják  az  emberiség  életét  is,  s  amint 
elegendők  arra,  elégségesek  és  alkalmasok  erre  is.  Ha 
ezt  a  gondolatot  erkölcsi  tétel  alakjába  akarnók  fog- 
lalni, a  régi  költői  szó  visszhangját  hallanók  benne  : 
aki  a  maga  korának  eleget  tesz,  megfelel  minden  idők 
iránti  kötelességének  is. 

Ez  a  következtetés  talán  abban  is  talál  némi  támo- 
gatást, amit,  a  dráma  költői  jelleméről  szólván,  szub- 
jektivitásáról mondottam.  Az  emberiség  életén,  Ádám 
♦színeváltozásaiban)),  a  költő  lelke  viharzik  át,  tör 
céljai  felé,  vérzik  csalódásain,  vívódik  kétségei  között 
és  emelkedik  ki  tisztító  tüzéből.  Egy  magyar  költő 
lelke,  de  —  első  tekintetre  legalább  úgy  látszik  — 
egy  vonás  híján,  mely  egyetlen  társából,  egyetlen 
magyar  költőből  sem  hiányzott  soha.  A  mag^^ar  nem- 
zeti érzést  értem,  melynek  egyenes  és  világos  meg- 
nyilatkozását az  Ember  Tragédiája  nem  tartalmazza. 
A  magyar  történelemből  vett  színe  nincs  s  magyar 
vonatkozása  talán  kevesebb,  mint  Dante  Commediá- 
jának  vagy  Camoens  Luziádá]kmk.  Nem  érdek- 
telen a  kérdés,  hogy  ebben  a  tekintetben  kiszakad-e 
mintegy  a  magyar  költészetnek  nagy  közösségéből, 
vagy  a  kutató  szem  megtalálhatja-e  benne  ezt  a 
vonást  is,  de  a  művészetnek  abban  a,  tőle  követelt 
legfőbb  tökéletességében,  «mely  úgy  elbú,  hogy  észre 
sem  veszik».  Az  Ember  Tragédiájának  van  két  helye, 
mely  ez  irányban  eligazítónak  látszik  előttem.  Sőt 
többnek  ;  döntőnek  arra  nézve,  hogy  az  egész  költe- 
ménjmek  érzelmi  gyökerei  között,  azok  között,  me- 
lyeket Madách  szívének  vére  táplált  :  ott  van  hazafi- 
érzése  is. 

Az  első,  mikor  az  eszkimó-sátor  előtt  Lucifer  az 
egyéni  erő,  nemes  törekvések  semmiségét  gúnyolja  s 
Leonidas,  Brutus,  Luther  és  Napóleon  mellett  a  (oiagy 
Hunyadra»  utalva  kérdi,  hogy  «ha  nem  méltó  nép 
körében  jő  világra,  mi  lesz  első  hőséből  a  keresztnek?* 
Emlékezzünk  csak  rá,  hogy  a  tragédia  mindannyi- 
szor, mikor  a  népet  szerepelteti  vagy  emlegeti,  ön- 
zését, vakságát,  sülyedtségét  következetesen  mint  a 
nagy  és  nemes  egyéni  igyekezetek  akadályát,  meg- 
buktat óját  tünteti  föl.  Egyetlen  népről  sincs,  mint 
ilyenről,  egyetlen  magasztaló  szava.  Ez  az  egyetlen- 
egy :  a  magyar  méltó  volt  hőséhez,  a  mindent  csúfoló 
Lucifer  is  meghódol  neki.  Hogy  ennek  a  rövidke  rész- 

létnek  egész,  Madáchra  jellemző  psychologiai  jelentő- 
ségét megértsük,  gondoljunk  arra,  hogy  ez  a  néhány 
sor  voltakép  az  egész  koncepció  természetében  rejlő 
következetességet  töri  meg.  És  ebben  a  jelentőségé- 
ben bizonyára  a  legmegkapóbban  és  élesebben  fejezi 
ki  Madách  lelkének  magyarságát,  a  nagj^  költőtársá- 
tól követelt  «szüz  és  néma  szeretet*). 

A  dráma  másik  helye,  mely  e  vonatkozásában  eddig 
szintén  észrevétlen  maradt,  ugyanilyen  természetű. 
Az  egyes  színek  elején,  mikor  Ádám  beköszönt,  az 
életnek  olyan  rendjét  találja,  amilyet  legutóbbi  csaló- 
dásában kívánt  s  a  romlás  csirái,  mérgei  csak  utóbb 
ötlenek  szemébe  és  éreztetik  vele  új  csalódását.  Egyet- 
len egyszer  azonban,  mindjárt  a  színek  legelején, 
legelső  szavával  megütközik  az  új  rendnek  eg}'  moz- 
zanatán :  a  haza  fogalmának  száműzetésén  a  falansz- 
ter világából.  A  tudomány  alkotta  és  vezette  köz- 
rendet kívánt  ;  «beteljesült  lelkének  ideálja  ;  csak 
egyet  bán  :  a  haza  fogalmát*.  A  kitörés  rögtönisége 
és  szokatlansága  Lucifernek  is  feltűnik.  Ez  az  Ádám 
itt,  akár  a  Hoi-vát  Istváné,  magyarul  beszél.  Nem  a 
legtisztább  és  legmélyebb  magyar  érzésvilágra  utal-e 
ez  a  kicsiny  s  szinte  az  ő  költői  fejlesztésének  mód- 
jába ütköző  vonás?  Csak  két  sugár,  mely  átszökken 
a  nagy  borúlátón,  de  olyan  fényes  és  forró,  hogy  biz- 
ton érezteti  velünk  a  világosságnak  és  melegnek  azt 
az  egész  áradatát,  melyből  kitört. 

Tudjuk,  hogy  Madáchnak  magába  vonult,  szemlé- 
lődő, érzékeny,  sokszor  sebzett  lelke  épen  legégőbb 
érzéseit  mily  ritkán  és  futólag  fejezte  ki  egyenesen  ; 
még  fiókjába  rejtett  lírájában  és  bizalmas  leveleiben 
is  csak  mintegy  ki-kivillannak  a  bölcselkedő  irónia 
burkából.  Szeret  általánosítani  ;  de  a  gondolatokba 
szüremlés  eredményeiben,  jellemében,  irányában  min- 
dig mél3"en  érző,  keserű  lelke  vívódik,  félreismerhe- 
tetlenül és  szívbe  ható  erővel.  Azok  között  az  érzelmi 
motívumok  között,  melyekből  az  Ember  Tragédiájá- 
nak koncepciója  született  és  cselekvénye  kialakult,  — 
kialakult  nemcsak  a  filozóf  gondolatvilágának,  hanem 
egyben  a  költő  érzésvilágának  képéül  is  :  —  ezek  között 

az  érzelmi  motívumok  között  kétségtelenül  ott  van 
a  nemzeti  érzés  is.  Nem  ép  ennél  az  érzésénél  fogva 
élte-e  át  maga  a  törekvéseknek,  küzdelmeknek  és 
csalódásoknak  egész  analóg  sorát  azzal,  amelyben  az 
emberiség  életefolyását  tükröztette?  Fogékeny  ifjú- 
sága, szellemi  fejlődése  a  reform-kor  küzdelmei  között 
folyt  ;  az  emberi  és  nemzeti  haladás  eszmeharcának 
izzó  levegőjében  ;  az  Ember  Tragédidjá-na.k  egy  meg- 
íratlan színében,  melynek  Ádámja  Széchenyi.  Madách 
verses  zsengéinek,  a  maga  dicsősége  kora  kísérletei- 
nek sikertelensége  után,  egész  lelkével,  tanulmányai- 
val és  lelkesedésével  belemerül  kora  közéletének  ha- 
talmas mozgalmaiba.  A  nemzeti  küzdelem  véres  bu- 
kásra vezet  s  a  költő  a  magánélet  szerény  munkájá- 
ban és  a  családi  tűzhely  boldogságában  keres  új  célt 
és  megnyugvást.  A  kiábrándulás  gyilkos  keserve  várja 
itt  is.  Az  Ember  Tragédidjd-nvik  terve  ebben  a  lélek- 
állapotában  foganik  meg  ;  de  akkor  alakul  ki  és  jut 
megoldásra,  mikor  az  önkénj^uralom  végén  a  nemzet 
új  reménnyel  új  munkára  szólítja  fiait.  És  amint 
kialakul,  nem  érdektelen  szerkezeti  fő  motívumának 
találkozása  sem  a  mondaalkotó  magyar  népiéleknek 
egyik  legősibb  és  jellemző  motívumával.  Ez  indíték 
a  nemzet  jövőjére  vonatkozó  jós  álom,  mely  a  mi 
Emesénk  meg  a  török  Er-Togrul  és  Oszmán  szemeire 
szállott  s  epikai  évtizedünknek  nemzeti  érzéstől  át- 
hevített hexametereiben  is  fe  l-f  eltűnik. 

De  mindezekben  talán  nem  is  végezhetünk  a  kon- 
gruenciáknak azzal  a  sorával,  melyek  a  dráma  és 
nemzeti  életünk  között  megjelölhetők  s  amelyek 
épen  Madách  nemzeti  érzésével  világítják  meg  a  köl- 
temény keletkezését  és  alakulását.  Életküzdelmei  be- 
nyomásainak sorába  a  magyar  költő  és  politikus 
nemzeti  érzése  bizonyára  beleszövi  a  történet  tanul- 
ságait is,  s  a  maga  nemzedékének  tragikai  színét  a 
nemzeti  történet  tragikai  színeinek  kapcsolatában 
látja  és  érzi.  Ezek  is  csak  azt  az  érzését  és  ebből 
fakadó  felfogását  verik  föl,  a  melyet  az  Ember  Tragé- 
diájá-hsin  kifejez.  A  törekvéseknek  és  bukásolcnak 
egymásból   sarjadó   sorozata.    A   magj'arság   őshitét 

védelmezi  a  vakság  az  új  idők  követelményei  iránt, 
hűségét  egész  világának  romjai  alá  temeti.  A  ke- 
resztyénségért harcol  pogány  atyafiai  ellen  s  vére- 
vesztetten a  császárság  fojtogató  hálójába  keveredik. 
A  művelődésért  küzd  és  nemzetisége  megy  veszen- 
dőbe. Nyugatot  védelmezi  s  a  török  igájába  vagy 
szövetségébe  szorul.  Fejedelmeihez  való  hűségében 
ontja  vérét  és  szolgaságot  arat.  A  közszabadságért 
áldoz  és  harcol  s  a  tőle  fölszabadított  erők  élete  ellen 
törnek.  És  a  nemzet  a  tragikai  katasztrófáknak  ezt 
a  sorát  túlélte  mégis.  Mi  tarthatta  fenn?  Bizonyára 
elsősorban  és  leghathatósabban  nemzeti  érzésének,  lel- 
kességének kiapadhatatlan  ereje.  ím  ez  a  kérdés  is 
ugyanoda  vezethette  és  vezette  is  Madáchot,  ahol 
az  egész  emberiség  sorsának  elviselésére  és  küzdel- 
meinek megvívására  szükséges  erő  legmélyebb  és 
legdúsabb  forrását  találta  :  az  érzéshez. 

De  hát  a  nemzeti  jövő  és  ennek  szívünkben  meg- 
megrezzenő balsejtelmei?  Ügy  tetszik  nekem,  van 
szava  erről  is.  Költeményének  tanulsága,  mely  az 
Úr  ajakán  n3álatkozik  meg,  nemcsak  a  mi  emberi, 
hanem  a  mi  magyar  lelkünknek  is  szól.  Szólhatna-e 
nemzetéhez  intésül  és  biztatásul  igazabban,  mélyeb- 
ben és  fenségesebben,  mint  hogy  :  <(Küzdj  és  bízva 
bízzál ?» 


JÓKAI  MÓR  EMLÉKEZETE.' 

Tisztelt  közönség! 

A  magyar  nemzet  ezredéves  ünnepére  a  legelső  köl- 
teményt Jókai  Mór  írta.  A  nagy  ünnep  még  csak  kö- 
zelgett akkor  ;  az  Ezer  év  legendája  a  kiegyezés  évé- 
ben készült.  A  magyar  nemzet  a  hazaszeretetet  védő, 
fenntartó,  mindeneken  győztes  erejének  képviselője 
benne,  mint  Faust  és  Ádám  az  emberi  lélek  erőre  és 

'  Felolvastatott  a  Kisfal udy-Társaság  1905.  évi  má- 
jus 31-dikén  tartott  Jókai-emlékünnepén. 

boldogságra  törekvő  küzdelmének.  Ezredéves  próbát 
kell  állania  a  bízó  Isten  és  a  tagadó  ördög  között. 
Magára  marad,  védetlenül,  az  ősi  lélekakaratnak  egyet- 
len erejével.  Az  ördög  rázúdítja  a  nemzetlétnek  min- 
den pusztító  zivatarait  ;  a  pokol  kapui  meg  tudják-e 
semmisíteni?  Sem  idegen  ellenség,  sem  belső  liarc  nem 
tudnak  végezni  vele  ;  de  végere  végzetes  álomba  me- 
rül, elhagyja,  megtagadja  magát  s  az  Isten  könnj^et 
ejtve  lemond  róla.  Ámde  az  Isten  könnyéből  költő 
támad  s  az  ál  halott  fölébred,  önérzetre  gyúl,  erőre 
kap  és  újjászületik  «egyenlő  hév\^el  bírva  meg  :  a 
kardot,  lantot,  ásót  és  gyalut».  Ez  a  költemény, 
mely  az  ezredév  végső  évtizedeinek  munkájára  lel- 
kesített bennünket,  nem  a  nemzeti  és  művészi  lelke- 
sedéstől hevített  képzelet  legendája,  hanem  történe- 
tünk költői  példázása.  A  görög  bölcs  fenséges  álmain 
kívül  bizonyára  sehol  sem  volt  a  költőnek  olyan  éb- 
resztő, védő,  fenntartó,  sőt  irányzó  feladata  a  nemzeti 
életben,  mint  minálunk  magyaroknál.  Jókai  megváltó 
költőjének  sok  neve  volt,  de  egy  szíve  és  egy  célja. 
Az  elsőnek  neve  talán  Bessenyei  György,  az  utolsóé, 
ki  még  hatalmas  erővel  és  sikerrel  vett  részt  nemze- 
tünk megmentésének  és  újjáalkotásának  küzdelmei- 
ben és  munkájában,  a  máig  utolsónak  neve  minden- 
esetre :  Jókai  Mór. 

Az  ő  emlékezetének  ünneplésére  gyűltünk  ma  össze 
e  teremben  ;  ünneplésére  és  nem  felújítására.  Mert 
ugyan  van-e  szükség  Jókai  emlékének  felújítására? 
Hiszen  még  talán  sírján  sem  hervadtak  el  a  virágok  ; 
hogyan  hervadtak  volna  el  azok,  melyeket  lelkünbe 
ültetett?  Amint  a  természet  ősereje  múlhatatlannak 
őrzi,  amit  megteremtett  :  a  szellemnek  igazi  ősereje 
is  enyészhetetlen  mag\'akat  vet  az  emberi  szívekbe. 
Amit  Jókaitól  kaptunk  valaha  :  művészi  gyönyörű- 
séget, erkölcsi  tanulságot,  nemzeti  erőt,  legelső  olvas- 
mányainktól kezdve,  mikor  az  ő  képzeletének  ragyogó 
világát  még  az  élet  tündérvilágának  néztük,  gondok 
és  küzdelmek  között  hajló  korunkig,  mikor  már  csak 
az  élet  mentsvárának  érezzük  és  annál  jobban  sze- 
retjük —  mindez  ma  még  tudatos,   szoros  kapcsolat- 

ban  van  az  ő  nevével.  De  megmarad,  a  lelki  élet  örök 
törvényeinél  fogva,  megmarad  majd  akkor  is,  mikor 
ez  a  kapcsolat  lazul,  mert  igazi  költői  őserő  ültette. 
Ma  még,  ha  e  pillanatban  lelkünkbe  egy  pillantást 
vetünk,  azonnal  tisztába  jutunk  vele,  hogy  mi  hitt, 
mi  vont  ellenállhatatlanul  ide  bennünket.  Magyarsá- 
gunk benne  \álágló  értékének  érzése,  nemzeti  érzé- 
sünknek tőle  oly  fényesen  tolmácsolt  heve,  művészi 
érzésünknek  oly  hatalmasan  táplált,  fejlesztett  ereje  : 
az,  hogy  büszkék  vagyunk  rá  és  benne  fajunkra,  hogy 
szükségünk  van  még  rá  magán  és  nemzeti  életünk 
harcaiban,  hogy  szeretjük  őt.  Mindez,  de  mindez 
együtt  gyűjtött  bennünket  az  ő  ünneplésére,  mert 
az  ő  neve  is  annak  a  költőnek  neve,  kiről  ezelőtt 
harmincnyolc  esztendővel  énekelt. 

Ennek  a  soknevü  költőnek,  a  magyar  nemzet  köl- 
tőjének pátyája,  egész  jelentőségében  és  reánk  való 
értékében,  alig  ismerhető  meg  igazán  és  teljesen  akár 
élete  egyes  mozzajiatainak  földerítéséből  és  elsorolá- 
sából, aícár  lelki  \'ilágának  magában  való  vizsgálatá- 
ból és  elemzéséből,  akár  munkássága  művészi  becsé- 
nek figyelmes  és  pontos  mérlegeléséből.  Igaz,  teljes 
valójukat,  értéköket  kortársaikra  reánk  és  maradé- 
kainkra nézve  csupán  az  erkölcsi,  sőt  természeti  erők- 
nek abban  a  nagy  mozgalmában,  fejlődésében,  mun- 
kájában érthetjük  meg,  mielyet  nemzeti  életnek  neve- 
zünk. A  mi  nagy  költőink  alkotóbb  tényezői  nemzeti 
életünknek,  nemcsak  szellemének,  hanem  tetteinek 
és  változásainak,  hogj'sem  ez  uralkodó  vonatkozá- 
saikon kívül  hű  és  teljes  képöket  megalkothatnók. 
Az  idegen,  Petőfi  dalaiban  az  emberi  szív  ifjúságá- 
nak hasonlíthatatlan  hangjait  hallja  ;  mi  többet :  a 
szeretetben,  igazságban,  hősiségben  megifjodott  és  fel- 
szabadult magyar  nemzeti  lélek  számj'csattogását. 

A  nemzeti  életnek  éltető,  mozgató  ereje  a  nemzet 
lelke,  mel^Tiek  minél  mélyebb  eredetiségében  és  minél 
teljesebb  gazdagságában  való  kifejezése  és  érvényesü- 
lése jelöli  legközvetlenebb  megnyilatkozásának,  köl- 
tészetünknek, fejlődési  fokozatait.  Mikor  költészetünk 
a  XVIII.  század  végén,  idegen  szellem  és  fonnák  vara- 

zsában  újra  születik,  a  magyar  léleknek  legmélyebb 
és  legősibb  vonása  már  nyilatkozik  benne  •  a  nemzeti 
érzés  ereje.  Nyilván  és  tudatosan  nemzeti  újjáalko- 
tásra tör  s  ennek  a  munkájához  lát.  Az  útjokat  kere- 
sőknek mind  ez  az  érzés  a  sugallója,  egyik  előtt  a 
múlt,  másik  előtt  a  jövő  képével.  Sugallja  nemcsak 
azt,  aki  Gyöngyösit  és  Balassit,  hanem  ép  úgy  azt  is, 
aki  Voltairet,Vergilt,  Goethét  vagy  Rousseaut  vá- 
lasztja vezetőjének.  Irodalmunk  történetének  további 
folyamában  ez  az  ősvonás,  a  Taine-féle  anyajelleg  mel- 
lett és  belőle  eg5'másután  éled  és  fejlődik  mind  a 
többi :  a  költői  képzelet,  mintegy  ébredő  hazaszere- 
tetével itthon  marad  s  a  magyar  érzés  sajátszerű- 
ségei jellemzőkké  lesznek,  ódái  fellángolásának  és 
elégikus  elborulásának  váltakozása,  Vörösmartynál  és 
társainál,  lírában,  epikában,  sőt  Katona  tragédiájá- 
ban is.  Majd  a  múlt  század  delelőjén,  Petőfi  és  Arany- 
nyal, maga  ez  a  magyar  lélek,  legeredetibb  forrásából, 
a  népszellemből  merítve,  lesz  költészetté  :  a  magyar 
gondolkodás-,  képzelet-,  érzés-  és  kifejezésmód.  És 
sohasem  szabad  elfelednünk,  hogy  a  fejlődésnek  ez  a 
vázoltam  útja  nem  távolodást  jelent  az  emberiség 
közös  szellemétől,  hanem  ellenkezőleg  közeledést  hozzá, 
emelkedést  feléje  ;  hiszen  a  világ  költészetét  épen 
olyan  kinccsel  gazdagítottuk,  melynek  a  föld  kerek- 
ségén csak  egyetlen  aranybányája  van  :  a  magyar 
lélek.  Ehhez  a  lélekhez  való  viszonya,  ebben  a  lélek- 
ban  való  részessége  :  ez  az  egyik  szempont,  melybői 
költőnket,  a  kit  igazi  valójában  meg  akarunk  ismerni, 
tekintenünk  kell.  A  második  és  harmadik  szempontra 
is  világosan  ráutal  már  az,  amit  mondottam.  Amaz 
a  művészi  fejlődés  szempontja  :  annak  a  helynek  meg- 
jelölése, melyet  a  költő  szellemi  életünk  történetében 
elfoglal ;  megvilágítása  annak  a  mozzanatnak,  mely- 
ben egyéni  erejével  művészetté  alkotta,  amit  fajának 
természetéből  és  természetét  megnyilatkoztató  tör- 
ténetéből vett  ;  kimutatása  a  különbségnek,  amennyi- 
vel többet  ad  utódainak  eszmékben,  érzésekben,  ké- 
pekben és  formákban,  mint  amennyit  elődeitől  örö- 
költ. Egy  szóval,  a  nemzet  lelkéhez  való  viszonyán 


túl,  e  lélek  költői  kifejezésének  egyéni  erejében,  tar- 
talmában, módjában  való  viszonya  egész  költői  fej- 
lődésünkhöz. Végre  harmadik  szempontunkul  a  nem- 
zeti közélethez  és  az  ezt  tápláló  közszellemhez  való 
viszonya  kínálkozik.  Feleletet  kell  keresnünk  arra  a 
kérdésre,  hogy  ezekkel  az  egyéniségében  eggyé  lett 
erőkkel :  a  nemzeti  léleknek  benne  és  általa  ható 
erejével  meg  a  maga  művészi  erejével,  a  nemzeti 
egyetemes  közszellemnek,  a  léteért,  haladásáért,  bol- 
dogulásáért küzdő  magyar  szellemnek  milyen  szolgá- 
latot tett. 

E  gondolatokat  verte  föl  Jókai,  a  költő,  bennem, 
az  elmélkedőben  :  mi  viszonyban  állott  népének  lelké- 
vel;  milyenben  költészetünk  fejlődésével ;  milyen  irányban 
nemzeti  közéletünk  haladásával.  E  gondolatok  fonalán 
közeledem  feléje  s  mind  ama  kedves,  drága  emlékek- 
nek zsongó  raja  felé,  melyek  pályájával  kapcsolatosak. 
Munkái  feltámasztják  ifjúságunk  tündérálmait,  me- 
lyek a  hit,  szeretet,  jókedv  meleg  verőfényében  ra- 
gyogtatták az  életet  és  a  jövőt.  Képzeletének  alko- 
tásai nem  is  csak  irodalmi  gyönyörűségeinkké,  hanem 
szinte  személyes  szívéletünk  édes  emlékeivé  lettek  s 
ma  is  úgy,  azzal  a  méla  és  eleven  érzéssel  gondolunk 
vissza  örömeikre  és  bánatukra,  mint  első  szerelmünk 
mosolyára  és  könnyére.  Nemcsak  képzeletünket  népe- 
sítette be,  hanem  életünket  gazdagította  hű  barátok- 
kal, kik  mindaddig  őrködve  velünk  maradnak,  míg 
szeretet  és  hit  él  szívünkben.  Ami  sugarat  őrzünk  ifjú 
álmainkból,  hány  de  hány  vezet  az  ő  szellemének  fény- 
forrásához! Emléke  fel-feltámasztja  bennünk  a  köve- 
telő, munkával  és  csalódásokkal  teli  életnek,  a  fárasztó 
és  kiábrándító  életnek  azokat  a  neki  köszönt,  leg- 
édesebb pihenő  óráit,  mel3^ekben  gyermekálmaink  közé 
vezetett  vissza.  Erre  az  időleges,  pihentető  és  erősítő 
győzelemre  az  életen  és  koron,  az  ilyen  csodálatos 
visszafordítására  az  időnek  csak  a  legnagyobb  és  leg- 
naívabb  költői  őserő,  elsősorban  a  költői  népszellem 
képes.  Hán^^szor  tette  meg  mindnyájunkkal  Jókai 
azt  a  csodát,  hogy,  mint  Petőfi  a  Cserebogár  nótájára, 
gyermekekké  lettünk  újra  általa  :  hivő,  bízó,  kaczagó, 

síró,  gondról  és  bajról  megfeledkező  gyermekké!  Föl- 
idézik aztán,  még  pedig  mi  gazdagon,  pályájának 
mozzanatai  a  magyar  közélet  több  mint  félszázados 
fejlődésének  gyászukban  is  lelkesítő  s  fenyőkben  is 
óva  intő  képeit.  A  nagy  eposz  jeleneteit,  melyeknek 
mozgató  ereje  a  magyar  nemzeti  erő  és  igazság  :  ki- 
törve, legyőzve,  tűrve,  diadalmaskodva.  Jókai  végig 
és  mindenütt  ott  van,  mint  ennek  a  küzdő  és  győztes 
erőnek  része,  ennek  az  igazságnak  hirdetője.  «Járt  a 
korszak  legnagyobb  hőseivel  együtt  diadalút jókon  s 
futott  futó  betyárokkal  együtt  úttalan  pusztákon, 
mocsarak,  erdők  sűrűjében  ;  ott  volt  Bécs  város  és 
Budapest  ostrománál,  a  bombatüz  közepett  s  a  fel- 
dúlt Komárom  romjai  között  ;  látta  a  világot  fejére 
szakadni  Világosnál.*  így  tovább  :  így  szövődik  be 
életének  története  az  ország  történetébe  s  támasztja 
fel  lelkünkben  ennek  azokat  a  jeleneteit  és  motívu- 
mait, melyek  szívünket  legerősebben  megdobogtatják. 

De,  ha  szabad  szót  vesztegetnem  személyes  emlé- 
keimre, gyermek-  és  ifjúkorának  környezete,  társa- 
sága, világa  :  nekem  nemcsak  történeti  adat,  hanem 
eleven  és  drága  emlék.  Pályája  engem  visszavezet 
szülővárosába,  a  gazdag  és  egyszerű,  a  komoly  és 
vidám  dunamelléki  városba,  Komáromba,  mely  még 
akkor  sem  akart  gyárvárossá  lenni,  hanem  büszke 
volt  rá,  hogy  magyar  kereskedő  és  földmívelő  város 
lehetett,  hajóiról  és  kenyeréről  híres.  Elvezet  a  girbe- 
gurba, hepe-hupás  utcákba,  melyeknek  virágos  ablakú, 
zörgetős  kapujú,  boltozatos  tornácú,  hosszan  elnyúló 
házai  között  annyi  volt  a  salva  guardia,  a  nemesi 
hajlék,  hogy  a  városnak  nagy  része  voltakép  vármegye 
volt.  Elvezet  e  házak  patriarchális  világába,  melyben 
a  komoly  meggondolással  és  illő  tempóban  végzett 
napi  munkát  a  régi  magyar  mulatságoknak,  név- 
napoknak, disznótoroknak,  szüreteknek  ritkán  zajos, 
de  annál  vidámabb  és  zavartalanabb  örömei  válto- 
gatták. Ennek  az  ósdi  életnek  képeiből  milyen  jólét 
és  milyen  egyesség  fénye  sugárzik!  A  városban  lakó 
táblabíró,  a  tekintélyes  szenátor,  a  gazdag  magyar 

gabona-  és  fakereskedő,  meg  a  jómódú,  tisztesség- 
tudó, egypár  deák  iskolát  végzett  ((szekeres  gazda> 
közös  társadalmi  életet  élnek,  melynek  az  öreg  pap 
tudós  tekintélye  és  orátora,  a  fiatal  káplán  és  pro- 
fesszor gj^akran  legvigabb  kalefaktora.  Deák  szó  fél- 
századja nem  hallik  ugyan  már  benne,  de  ma  is  áll 
a  régi  kollégium,  melyben  még  ismertem  a  marad- 
hatatlan  «peregrinust».  Falai  annak  a  nagy  templom- 
nak árnyékában  emelkednek,  melyben  nag3^anyám 
keresztvízre  tartotta  Jókai  Mórt.  Ismertem  azt  is, 
aki  odaküldötte  és  visszavárta  :  az  öreg,  fekete  fő- 
kötős «tekintetes  asszonj^t*,  kit  sohasem  láttam  mo- 
solyogni, de  g3^erekkuckómból  sokat  hallgattam  ki- 
fogyhatatlan mulatságos  elbeszéléseit  s  a  nagy-mihály- 
utcai  tornácon  meghúzódva  figyeltem,  míg  odabenn, 
rokkája  mellett,  végigdúdolja  a  zsoltárt.  Kék  szemei 
szigorú  és  éles  fénn3'el  ragyogtak  ;  de  ajkáról  csak 
úgy  ömlött  a  szíves  tanács,  komolykodó  tréfa  és 
a  végetlen  mese.  Jókai  Mór  édesanyja  volt,  Ásvai 
Jókay  Józsefné,  Pulay  Mária. 

A  költőnek  legelső,  egész  szellemi  képére  határozó 
benyomásai  ebből  a  világból  valók  s  csak  megerősítet- 
ték mindazt,  amit  már  családi  örökségéül  kapott:  a 
magyar  néplélekkel  való  közösségét.  Nem  a  szorosabb 
értelemben  vett  nép  gyermeke  volt,  még  olyan  érte- 
lemben sem,  mint  Petőfi  és  Arany ;  de,  szülőföldé- 
nek és  családjának  hagyományai  és  viszonyai  szerint, 
a  nép  körében,  életfelfogásának,  szellemének  hatása 
alatt,  éltető  levegőjében  növekedett.  Régi  nemes,  bir- 
tokos család  sarja  ;  ősei  Komárommegyében  a  falusi 
nemes  életét  élték  a  nép  körében  és  társaságában  ; 
jogokban,  jogi  és  deákos  míveltségben  fölötte,  de  a 
bibliában,  a  vallásos  és  életfelfogásban,  örömökben 
és  bajokban  vele  és  közötte.  Édesatyja,  Jókay  József, 
valamikor  az  insurrectió  hadnagya,  Ó-Gyalláról  Ko- 
máromba költözik  be  ügj'védnek  ;  majd  árvák  aty- 
jává lesz  és  nem  sokkal  legifjabb,  gyermekének,  Mó- 
ricnak születése  után,  házat  épít.  A  legtekintélyesebb 
szekeres-gazda  családok  egyikének,  a  Móricz-familiá- 
nak  minden  tagja  három  napig  fuvaroz  az  új  ház- 

töltéshez,  így  köszönvén  meg  a  becsületet,  hogy  az 
úri  ház  az  ő  nevökre  kereszteltette  legifjabb  sarja- 
dékát. Az  a  belső  lelki  kötelék,  melyet  ez  a  kis  emlék- 
adat példáz,  az  «ezüstös  város»  magyarságának  min- 
den osztálya  között,  régi  hagyományokból  fejlődött. 
A  komáromi  kálvinistaság  százados  küzdelmek,  ke- 
serves szenvedések,  hihetetlen  üldözések  között  for- 
rott így  gondolkodásban,  érzésben,  sőt  szokásokban 
eggyé,  egy  táborból  egy  társadalommá.  Valamikor 
csak  összevetett  vállakkal  élhettek  meg  ;  legalább  a 
kezök  egymáséban  maradt.  A  közös  emlékek,  közös 
hit,  közös  törekvések  kötötték  össze  s  a  kollégium 
még  műveltség  tekintetében  is  közelebb  hozta  a  ho- 
noratior  nemességet  a  népnek  legalább  egy  részével. 
Az  elátkozott  család  tragikus  háttere,  a  vallásüldözé- 
sek és  templom-rombolások  képe,  Jókai  psychologiá- 
jához  is  kulcsot  szolgáltat.  Herczeg  András  uram,  a 
szekeres  gazda,  Fabula  János  a  kormányos.  Kapor 
András  a  fuvaros,  Borsos  István  a  hajdúkáplár,  Bajcsy 
András  a  csizmadia-kurátor  és  ennek  a  világnak  Jókai 
költészetében  megörökített  pompás  alakjai  mind  gyér. 
mekkori  ismerősei  a  költőnek,  sőt  tanító  mesterei, 
kiknek  térdén  hallgatta  eredeti  mókáikat  és  egyenes 
bölcseségöket.  Az  a  lélek,  mely  ezt  a  társadalmat,  a 
megye  és  város  uraitól  a  gazdákig,  hajóácsokig,  mes- 
teremberekig áthatotta,  az  életviszonyoknak  és  mű- 
velődési eltéréseknek  legkülönbözőbb  kombinációi 
mellett  is  :  alapjában  a  magyar  néplélek  volt.  Ezt 
örökölte,  ennek  levegőjét  szítta  Jókai  szülei  házánál ; 
az  iskola  padjain  dolmányos,  patkós  csizmájú,  talán 
mezítlábas  pajtásai  között  ;  a  gombai  töltés  víg  eresz- 
kedőin,  a  kis  piac  és  cigány-mező  métáin,  a  két  sziget 
suttogó  füzeseiben.  A  fák,  azok  az  ő  kedves  fái,  me- 
lyekről önéletiratában  oly  gyöngéd  szeretettel  emléke- 
zik :  bizonyára  ekkor  suttogták  neki  az  első,  a  szíve 
legmélyén  mindvégig  megőrzött  sugallatokat.  Ennek 
a  népléleknek  gazdátlan,  de  annál  eredetibb  alkotásai 
voltak  legelső  költői  benyomásai :  a  népmese  és  nép- 
monda. Rajzolgató  és  verselgető,  jó  szívéről  és  becsü- 
letességéről messze  híres  édesatyja  el-elmesélt  neki 


Szalonnavárról,  Csalóka  Péterről,  Hüvelycsik  Palkó- 
ról, míg  betűvetésre  tanítója,  Székely  Simon,  csodá- 
latos és  tréfás  históriákkal  tartotta  Mátyás  királyról, 
Mária  Terézia  udvari  bolondjáról  s  találós  mesékkel 
mulattatta.  így  rakodott  le,  így  öröködött  meg  lelké- 
nek az  a  legmélyebb  rétege,  melynek  zamata  egész 
életének  költői  termését  átjárja. 

Csak  erősödött,  kiegészült,  gazdagodott  azok  alatta 
tanulói  évei  alatt,  melyeket  Pápán  és  Kecskeméten 
töltött,  tehát  oly  vidékeken  és  intézetekben,  melyeket 
áthatott  a  magyar  falusi  élet,  a  Bakony,  a  Csallóköz, 
a  Cserhát,  a  Kunság  levegője.  Maga  mondja,  hogy  sze- 
rencséjére mindenütt  «puritán»,  azaz  régi,  hamisítat- 
lan, magyar  szellemet  talált.  Azután  debreceni  élete 
a  forradalom  alatt,  majd  hosszú  rejtekezése  a  Bükk 
rengetegeiben,  nemkülönben  erdélyi  tartózkodása 
mind  ebben  az  irányban  folytak  be  szellemére.  De 
nem  szabad  megfeledkeznünk  még  egy  tényezőről. 
Lelke  épen  azokban  az  évtizedekben,  a  múlt  század 
harmincas  és  negyvenes  éveiben,  szítta  magába  leg- 
határozóbb  benyomásait,  mikor  minden  magyar  lélek 
tárva  volt  a  népinek,  szinte  szomjas  volt  reá  ;  mikor 
minden  gondolkodó  elme  és  nemesen  érző  szív  egynek 
tudta  és  akarta  magát  a  néppel.  Azután  egyszerre, 
a  nagy  idők  nagy  eseményei  között,  mélyen  és  telje- 
sen feltárult  előtte  ez  a  magyar  néplélek,  minden 
rejtekező  erejével,  egész  gazdagságában,  minden  ár- 
nyéklatával,  a  viszonyok  szédítő  változásainak  fe- 
nékre világító  fényénél.  A  nagy  fölindulás  fölszínre 
robbantotta  minden  kincsét,  amely  talán  elfeledve, 
tán  ismeretlenül  húzódott  meg  mélységeiben  :  aka- 
ratának hajlíthatatlan  vasércét,  képzeletének  tün- 
döklő aranyát,  keserűségének  lobogó  szenét,  áldoza- 
tának és  gyászának  tiszta  ezüstjét.  Mindennek  nyitva 
volt,  mindebben  részes  volt  a  márciusi  ifjak  egyik 
vezérének,  a  fiatal  debreceni  szerkesztőnek  és  a  Bükk 
bujdosójának  szíve. 

Nyilatkozik  ez  a  hatás,  ez  a  közösség  mindenek- 
előtt nyelvében,  a  magyar  prózai  költészetnek  abban 
a  nyelvében,  melynek  Jókai  mindmáig  kétségtelenül 

legnagyobb  művésze.  Gazdagságával  szinte  kápráz- 
tat, hajlékonyságával  megbűvöl,  erejével  meghódít, 
gyöngédségével  elbájol,  eredetiségével  felüdít,  szinte 
megif  jít.  Nincsen  irodalmunk  egész  történetében  senki, 
ki  dúsabb  volna  szavakban,  kifogyhatatlanabb  jel- 
lemző és  találó  kifejezésekben,  változatosabb  fordu- 
latokban ;  ki  a  magyar  nyelvnek,  különösen  a  népi 
nyelvnek  kincsesházát  oly  mérhetetlennek  éreztetné  ; 
kinél  ez  a  szó-  és  alak-kincs  a  maga  költői,  képzeltet© 
és  éreztető  erejét  annyi  irányban,  olyan  mélyen  és 
olyan  teljesen  kifejtette  volna,  mint  Jókai  Mór.  Arany 
nagyobb  művész,  különösen  a  régiségnek  tudatos  és 
mély  felhasználásában,  a  nyelvnek  «folt  nélkül  való* 
mestere  ;  de  se  nem  fogékonyabb,  se  nem  gazdagabb 
Jókainál.  Vörösmarty,  költőink  között  a  legnagyobb 
teremtő  nyelvgéniusz,  zengésében,  színeiben,  vonza- 
tainak és  képeinek  eredetiségében  utolérhetetlen  ;  de 
a  lélek  ezerféle  hangulatainak  természetes,  simuló, 
hajlékony  és  változatos  kifejezésére  nézve  Jókai  mél- 
tán versenyez  vele.  Az  iskolának  és  a  régi  irodalom- 
nak szövevényesebb  beszédétől,  mely  klasszikái  és 
nyugoti  befolyások  alatt  fejlődött,  visszatér  a  kifeje- 
zésnek egyszerű,  rövides,  közvetetlen  módjához. 
Mintha  nem  íróasztalánál  írná,  hanem  mint  a  nép 
mesemondója,  hallgatóságának  mindjárt  íziben,  a 
támadó  érzés  hevével  és  hamvával,  élőszóval  beszélné 
el,  amit  hallott  vagy  kigondolt.  Mikor  ezekben  az 
egyszerű  nyelvi  alakokban,  ezzel  az  eredeti  nyelv- 
anyaggal fejezi  ki  nem  a  legmélyebb  gondolatokat, 
de  a  legfinomabb  hangulatokat  :  ebben  van  új,  le- 
biUncselő,  ellenállhatatlan  hatása.  Minden  nagy  költő 
titka :  hogy  egyszerre  minél  magasabban  érezzük 
magunk  felett  és  minél  közelebb  magunkhoz.  Jókai 
mindig  közöttünk  ül.  Nyelve,  szavai,  fordulatai,  képei : 
vadvirágok  mezeje,  de  az  üvegházak  minden  szín- 
pompájával és  illatával.  Sok  mindenféle  tanulmánya, 
a  fővárosi  élet  benyomásai,  munkájának  sokszor  sietős 
végzése,  főképen  újabb  dolgozataiban,  nem  engedték 
végig  megőrizni  nyelvét  folttalan  tisztaságában  ;  de 
elsietési  és  különködései  mellett  hány  lapja  ragyog 

még  azok  is,  melyek  már-már  reszkető  öreg  kezei  alól 
kerültek,  a  régi  hamisítatlan,  magyaros  erőben.  Nyel- 
vében is,  bármilyen  gazdag  anyagát  olvasztotta  még 
magába  különösen  az  alföldi  és  a  székely  nyelvjárás- 
nak, határozottan  érzik  mindvégig,  mint  egész  köl- 
tészetén, első  benyomásainak  ereje.  Alapjellemében 
a  dunántúli  m.agyar  beszéd  ez  :  változatosabb  hang- 
zásával, gyöngéd  árnyalatokban  feltűnőbb  gazdag- 
ságával, a  kölcsönszavak  nagyobb  sokaságával,  tö- 
mörség helyett  folyamatában  szabadabb  és  enyhébb 
ömlésével. 

Már  ennek  a  nyelvnek,  Jókai  költői  nyelvének  né- 
pies eredetisége,  mely  elbeszélő  prózánk  történetére 
oly  rendkívüli  fontosságúvá  lett,  rámutat  egész  szelle- 
mének a  néplélekkel  való  benső  kapcsolatára.  Hiszen 
a  nyelv  formái :  az  észjárás  alakjai ;  szavai  a  lélek 
tartalmának  kifejezése  ;  éreztető  ereje  :  tulajdon  ér- 
zéseinek sugallata.  A  nép  nyelvével  csak  az  hat,  aki 
a  nép  lelkével  tud  hatni  benne  ;  ha  a  nyelv  nem  tanult, 
hanem  önkénytelen,  nem  mesterkélt,  hanem  termé- 
szetes. Jókai  szellemének  —  legalább  jellemző,  hatá- 
rozó vonásaiban  —  népi  kapcsolatára,  gyökeres  ma- 
gyarságára utal. 

A  magyar  nép  lélektana  még  nincs  megírva,  sőt 
anyagának  gyűjtése  is  nagyon  fogyatékos  ;  de  egy 
pár  fővonása,  legalább  költészetének  adataiban  és  tör- 
ténetének mozzanataiban,  tisztán  áll  előttünk.  E  köl- 
tészet is  ott  zsongott  Jókai  lelkében  a  szombat-utcai 
ház  mesemondó  estéitől,  a  Tapolcában  sujkoló  leá- 
nyok s  a  kecskeméti  aratók  nótáitól  kezdve,  attól, 
hogy  első  regényének,  a  Hétköznapoknak  összes  jeli- 
géit népdalokból  szedte  össze  —  késő  aggkoráig. 
Hányszor  csodáltuk,  vidám  mulatozás  közben,  ezt 
a  vén  «cigányt»,  ki  a  közmondás  ellenére  talán  egyet- 
len nótát  sem  felejtett  a  száz  és  száz  közül,  melyet 
valaha  hallott!  Ha  költészetének  nem  tárgyait,  ha- 
nem szellemét  tekintjük  :  fogadásban,  a  megfigyelés 
módjában,  életfelfogásban,  szerkesztésben,  előadásban: 
szinte  olyas  viszonyt  érezhetünk  közte  és  a  magyar 
népmese  között,  mint  amilyenben  két  nagy  költőtár- 

fiának,  Petőfinek  és  Aranynak  költészetét  szoktuk  te- 
kinteni a  magyar  népdal  és  népballada  irányában. 

Kiszabott  időm  alig  enged  meg  többet,  mint  hogy 
ennek  a  viszonynak  néhány  jellemzőbb  mozzanatára 
eg>-szerűen  és  röviden  rámutassak.  Jókai  páratlan  di- 
csősége, hogy  e  rövidségre  vállalkozhatom  ;  hiszen 
mindnyájan  ismerjük,  lelkünkben  tartogatjuk  őt  s 
egyetlen  ujjmutatásra,  egyetlen  hivatkozásra  alakjai, 
képei,  világa  megelevednek  képzeletünkben.  Mi  más 
az  ő  gyermeteg,  rendületlen  hite  emberben,  életben, 
jóban,  igazságbán,  az  erkölcsi  erőnek  szinte  minden- 
hatóságában, mint  népünk  optimizmusa,  melyet  az 
áldáshozó  föld  s  az  ezer  csapás  közt  gondviselő  ég 
őrzött  lelkében.  Új  viszonyok,  a  politikai,  társadalmi 
és  gazdasági  élet  átalakulása  már-már  fenyegetik  ezt 
a  naivitást  ;  de  ma  még  él  s  ha  nemzeti  csapásul  egy- 
kor veszendőbe  menne :  legalább  a  legragyogóbb 
emléke  marad,  amit  valaha  gyermek  szülőjének  állí- 
tott :  Jókai  költészete.  Ennek  törvénye  is  az,  ami 
a  népmeséké  :  a  «minden  poklokon  keresztül»  törő 
igazság,  az  üldözött  Hamupipőke  boldogulásának  és 
a  kitudott  harmadik  királyfi  győzedelmének  meggátol- 
hatatlansága  ;  talán  nem  az  élet  igazi  törvénye,  de 
az  ő  végig  megőrzött  ifjúságának  s  mindnyájunk  ifjú- 
ságának bizonyára  legtisztább  és  legdúsabb  forrása. 
Hát  Jókai  humora,  mely  akár  gazdagságát,  akár  ele- 
venségét, akár  magyaros  ízét  tekintsük,  nem  találja 
párját  irodalmunkban,  ez  a  humor  is  nem  népünk  lel- 
két tükrözi-e?  Ahgha  véletlen,  hogy  legnagyobb  ere- 
jét, legmeghatóbb  és  legkacagtatóbb  színeit  épen 
népies  tárgyakon,  vagy  a  néphez  legközelebb  álló  élet 
képein  ragyogtatja  :  majdnem  valamennyi  nagy  re- 
gényének népi  epizód-alakjain  és  jelenetein,  a  Deka- 
meron tréfás  rajzaiban,  a  Népvilág  kisvárosi  és  falusi 
történeteiben,  a  komposszesszori,  kollégiumi,  vásári 
élet  feledhetetlen,  pompás  képeiben.  Valóságérzése 
abban  a  mértékben  növekszik,  amint  az  anyaföld- 
höz, a  természethez  és  embereihez  közelít  s  ez  a  való- 
ságérzés majdnem  mindig  humoros  hangulatú,  akár 
a  népnél,  mikor  a  látókörébe,  közelébe  eső  dolgokról 

mesél.  Ha  képzeleti  világának  nehéz,  zivataros  felhői 
megszakadnak,  humorának  napja  kivillan  és  sugarai 
itt  a  földön  vígan  játszanak.  Jókedve  föléled  ;  játé- 
kos öröme  támad  a  világon,  dolgokon,  embereken  ; 
öröme  az  elme  tréfás  szökkenéseiben.  Komikai  ere 
friss  és  dús  ;  de  bizonyos  felsőséget,  öntudatot,  jó- 
ságos szelídséget  mindig  megőriz  az  elmének  vidám 
és  torzító  cikázatai  között  is.  Emberszeretet  nélkül 
nincs  igazi  humor  ;  de  alig  tudnék  humoristát  ne- 
vezni a  legnagyobbak  közül  is,  kinek  emberszeretetét 
oly  közvetlenül,  mélyen  és  állandóan  éreznők,  mint 
az  övét.  Az  akadémiába  A  magyar  néphumor  vizsgá- 
latával, ilyen  szellemű  felfogásával  köszönt  be.  Köl- 
tészetéből száz  és  száz  példára  utalhatnék  ;  de  legyen 
elég  az  ő  s  az  egész  magyar  költészetnek  csak  két 
drágagyöngyére  mutatnom.  Egyik  a  szegény  csizma- 
dia-család boldog  zavarának  az  a  legg\'öngédebb  sze- 
retettől áthatott  humoros  idillje,  mehmek  címe : 
Melyik  a  kilenc  közül?  Másik,  a  SzV^a,  eg\ike  legutolsó 
írásainak,  mely,  mikor  a  legrémletesebb  képzetek 
egyikét,  az  akasztófát,  a  legmélyebben  megindító  hu- 
mor arán}'  leplével  tudja  bevonni :  a  lángelme  képze- 
letének és  a  nemes  emberi  szív  érzésének  ifjan  maradt 
erejével,  egy,  szinte  lehetetlennek  látszó,  művészi 
problémáját  játszi  könnyedén  old  meg  A  magyar 
lélek  világossága,  egyenessége,  biztossága  magában, 
költészetének  ezen  a  valószerű,  humoros  oldalán  érzi 
legerősebben. 

De  érzik  egész  elbeszélő  módján,  mellyel  nemcsak 
nálunk,  hanem  az  egyetemes  irodalomban  a  legelső 
helyek  egjákére  emelkedett.  Oly  világosan,  könnye- 
dén, kedves  gj^önyörködéssel,  egészen  képeibe  és  alak- 
jaiba merülve  beszél,  mint  a  népmesék.  Naiv  módon 
olvad  mintegy  át  személyeibe  és  sorsukba  ;  így  ismer- 
tet meg  velők,  von  ellenállhatatlanul  közibök  ben- 
nünket is.  Nem  a  klasszikái  ornamentumoknak  ki- 
mért és  szövevényes  alakulataiban  fohTiak  mondatai, 
hanem  úgy,  mint  a  magyar  leány  kláris  vagy  gránát- 
sorának szemei :  kedves  füzérben,  egyszerűen,  kere- 
ken, csillogva  és  égő  elevenen.  Ez  a  folyamatos  ele- 

vénség  lüktet  minden  szavában,  ötletében,  ellentété- 
ben, képében,  érzelmes  közbevetéseiben.  Izgatottság- 
nak, nyugtalanságnak  érezzük  olykor  nyomait,  külö- 
nösen pályájának  első  felében,  mikor  a  francia  roman- 
tika hevítő  italába  kóstolt  s  a  forradalmi  idők  villamos 
levegőjét  szítta  ;  de  lankadásnak  soha  ;  hatvan  esz- 
tendő irodalmi  termésének,  túlzás  nélkül  mondhatom, 
az  Istenítélettől  kezdve  egész  a  Börtön  virágáig  nincs 
egyetlen  lapja,  mely  fáradtnak  mutatná.  Sem  csodá- 
latos termékenységének,  sem  lelki  üdeségének  nem 
volt  szüksége  soha  erőg3'üjtő  pihenőkre,  nem  voltak 
szünetei.  Mintha  jó  angyala  az  örömnek  és  jóságnak 
megszámlálhatatlan  magvát  —  melyet  a  mi  tévedező, 
küzdelmes  és  fáradó  világunkban  hintegetett  —  azzal 
hálálta  volna  meg,  hog}'  ő  maga  is  észrevétlenül  át- 
suhanhasson a  tőle  teremtett  világba,  ennek  kivételes 
életét  élje  :  az  örök  ifjúságét.  Ez  ifjúság  kedve,  hite, 
öröme  sugárzik  minden  sorából.  Képzeletének  leg- 
csalókább, legszeszélyesebb  alkotásait  is  ép  oly  gyer- 
meteg hittel,  nézi  festi,  beszéli,  mint  a  legközvetle- 
nebb valóság  képeit.  Bizonyára  nem  ritkán  messze 
ragadja  ez  a  képzelet  a  valóságtól,  az  emberi  lélek- 
nek és  életnek  természetes  útjaitól ;  de  mesterkedést 
még  ityenkor  is  alig  kereshetünk  benne.  Ö  nemcsak 
költői,  hanem  emberi  fölindulásáinak  óráiban  is,  tün- 
dérképzeletének szemüvegén  át,  ilyennek  nézte,  látta, 
érezte  a  világot,  még  az  ő  személyes  életének  világát 
is.  Múltját  a  Politikai  divatok  és  a  Tengerszemű  hölgy 
romantikus  meséiben  támasztotta  fel  előtte  félig  az 
emlékezet,  féhg  a  képzelet.  Azután  szerelmei :  a  fel- 
ébredt szív  első  sóhajával  eg\^ütt  égbe  szállott  gyer- 
mekleány, a  magyar  színművészet  legünnepeltebb  hős- 
nője s  szívének  utolsó,  szenvedélyes  másodvirágzása, 
amint  élte,  vívta,  sírta  őket  :  nem  egy-egy  odaillő 
fejezete-e  épen  azoknak  a  regényeinek,  melyeket  a 
kritika  legbizalmatlanabbul  fogadott?  E  képzelet, 
Jókainak  e  mindig  munkás,  mindig  izzó,  mindig  ter- 
mékeny képzelete  a  legjelentősebb  költészetének  mind- 
azon lelki  tényezői  között,  melyekkel  egyéniségéből 
hatja  át,  amit  a  népszellem.ből  vett. 

Költészetének  még  némely  fogyatkozásai  is,  melye- 
ket szigorú  bírálói  sokszor  vetettek  szemére,  a  nép- 
szellemnek bizonyos  sajátságos  ellentéteire  emlékez- 
tetnek. A  meseköltő  és  mesemondó  nép  lelke  két 
úton  jár.  A  látókörébe  eső  jelenségek  iránt  a  valóhoz 
való  vonzalmat  mutat,  a  jellemző  vonások  éles  föl- 
ismerésével és  torzító  kedvével,  általán  humoros  han- 
gulattal. Ellenben  a  távolibb  és  ismeretlenebb  dol- 
gokkal szemben  a  nagyítás,  túlzás  hajlamát  érezteti, 
az  érdek-  és  csodálatkeltés  szándékával.  A  világ  min- 
den hatalmasságán  győzedelmes  vitéz,  a  minden  fur- 
fangon túljáró  táltos,  a  kengyelfutó,  messzenéző  és 
a  többi  emberi  csoda  világa  ez  :  a  túlzások  áradata 
az  érdekes,  mulattató  bonyodalom  kedvéért,  amint 
Arany  László  találóan  fejtegeti.  Nem  vezetnek-e  ben- 
nünket ezek  a  vonások  egyenes  úton  Jókai  szellemi 
képéhez?  Tovább  megyek :  nem  érezzük-e  a  költé- 
szetben egészen  közel  magunkat  a  népképzeletnek 
azokhoz  a  mélységeihez,  melyekben  mondái,  regéi  ér- 
nek és  alakulnak?  Arra  a  sokat  kifogásolt,  de  termé- 
szetében rejlő  s  így  soha  le  nem  vetkezhetett  naiv 
módjára  gondolok  vonzalmának  a  jó,  nagy  és  hős 
iránt  —  hajlamára,  folttalan  eszményekké  és  lebír- 
hatatlan  erőkké  emelni  mind,  akiket  szeret  és  tisztel 
s  megszerettetni  és  tiszteltetni  kíván.  Ha  Kárpáthy 
Zoltánra,  Baradlay  Rikhárdra,  Kadarkuthy  Zoltánra, 
Berend  Ivánra,  Timár  Mihályra,  Áldor falvi  Incére, 
Manasséra  és  nagy  regénj-ei  hőseinek  bizonyos  sorsára 
gondolunk  s  nem  bírálni,  hanem  inkább  családi  voná- 
saik közössége  révén  eredetökben  megérteni  kívánjuk 
őket :  talán  nem  helytelen  útra  vezet  a  fonal,  melyet 
kezünkben  tartunk.  Míg  Jókai  szemléletei  költői  alak- 
jaivá lesznek,  míg  az  ő  képzelete  világában  kialakulva, 
állandó  helyöket  elfoglalják  :  mintha  ugyanaz  a  folya- 
mat menne  végbe  lelkében,  melyet  a  népszellemnek 
inkább  képzelődő,  mint  emlékező,  inkább  összefog- 
laló, mint  különböztető,  mondaalkotó  folyamatai  mu- 
tatnak. Az  emberek  nemcsak  megnőnek,  túl  az  emberi 
mértéken,  de  többől  eggyé  olvadnak  ;  Petőfi  és  Sá- 
rosy  sorsából  alakul  Pusztaíi ;    Kisfaludy  Károlyból 

és  Katonából  Jenőy  Kálmán.  Lelkének  uralkodó,  köl- 
tészete forrására,  szellemére  és  hatására  nézve  hatá- 
rozó eleme  :  a  magyar  néplélek  volt.  Híre,  népszerű- 
sége akkor  volt  delelőben,  mikor  ez  a  lélek,  az  egyesü- 
lésnek, a  tudatára  ébredésnek,  az  egymást  megértés- 
nek első  mámorában  s  a  közös  szenvedés  borújában 
legmélyebben  és  legegységesebben  hatotta  át  az  egész 
mag>'ar  társadalmat.  Jókai  költészete  mindig  egyik 
mutatófája  marad  életének  és  erejének.  Míg  olvas- 
suk és  szeretjük  őt  :  addig  értjük  és  magunkban 
érezzük  ezt  a  lelket. 

Az  a  nagy,  prózai  költészetünk  stíljét  egyenesen 
újjáalakító  befolyás  is,  melyet  Jókai  irodalmunk  fejlő- 
désére gyakorolt :  valójának  ebben  a  mozzanatában, 
a  magyar  néplélekkel  való  benső  rokonságában  találja 
gyökerét.  A  múlt  század  neg^'venes  éveinek  három 
középső  esztendeje  az,  mely  újabb  költészetünkben  a 
fejlődés  nemzeti  irányát  betetőzi  és  teljes  győzelemre 
juttatja.  Tompa,  Petőfi,  Arany  és  Jókai  első  föllépé- 
sének, első  diadalainak  évei  ezek.  Mint  a  művészi  élet- 
nek minden  egyes  jelensége,  egész  költészetünknek 
ez  az  újjáalkotása  is  az  érzésből,  a  fölébredt,  de  borús 
napra  ébredt  s  verőfényre  sóvárgó  nemzeti  érzésből 
indul  ki.  A  nemzeti  érzés,  háromnegyed-százados  fej- 
lődés, a  mind  tisztább  képben  mutatkozó  cél  felé 
vándorlás  után,  melynek  halhatatlan  Mózese  :  Vörös- 
marty, bennök  és  általok  végre  megtalálja  teljes,  har- 
monikus művészetét  :  a  nemzeti  tartalomnak  és  alak- 
nak, felfogásnak  és  ízlének  összhangos  kifejezését. 
Minderre  nézve  egyazon  szellem  nyilatkozik,  él  és  hat 
bennök  :  a  népies,  tehát  a  legtisztább  és  leggyökere- 
sebb magyarság  szelleme.  Egyéniségök  alkotó  erejét 
ez  ihleti  meg  s  alakul,  emelkedik  nemzeti  költészetté. 
Tompa,  Petőfi,  Arany,  Jókai!  Áhítatos  szemeink  úgy 
tekintenek  ma  fel  reájok,  mint  szellemi  életünk  egé- 
nek csillagkoszorújára,  kik  mezeink,  pusztáink  vad- 
virágaiból fűzték  koszorúikat.  A  népszellem  forrásá- 
ból merítve  lesz  általok  költészetünk  a  magyar  lélek- 
nek tiszta  és  teljes  képévé.  Természetérzését  és  méla 

borongását  Tompa,  az  érzés  tüzét,  egyenességet  és 
szabadságát  Petőfi,  szemléletének  plasztikus  tiszta- 
ságát s  hagyományainak  varázsát  Arany,  mesemondó 
kedvét  és  humorát  Jókai  hozta  föl  mélyéből.  így  tel- 
jesedik ki  költészetünknek  képe,  így  elevenednek  meg 
színei  azon  a  gazdag  és  egyszerű,  kifejező  és  zengő 
nyelven,  melynek  változatos  kincseit  eg3ák  a  Sajó 
mellől,  másik  a  Kunságból,  harmadik  Biharból,  ne- 
gyedik meg  Dunántúlról  hozta. 

Ebben  a  kapcsolatban,  az  időnek  benne  érvénye- 
sülő és  kiválasztottainak  egymásra  ható  szellemében 
találjuk  meg  Jókai  irodalomtörténeti  jelentőségének 
legfontosabb  mozzanatát.  Történeti  küldetése,  mely- 
nek oly  fényesen  felelt  meg,  a  magyar  elbeszélő  próza 
nyelvére  nézve  ug^'anaz  volt,  ami  nagy  kortársaié  és 
barátaié,  különösen  Petőfié  és  Aranyé,  a  magyar  köl- 
tői nyelv  tekintetében.  Idegen  ékeskedéseiből,  nehéz- 
kes kötelékeiből,  utánzott  formáiból  felszabadítása  s 
az  egyszerűségnek,  természetességnek,  eredetiségnek 
sokkal  gazdagabb  és  változatosabb,  de  reáillő,  tartal- 
mát és  szabadságát  egyként  kifejező  köntösébe  öltöz- 
tetése. A  szó  és  gondolat,  a  hang  és  érzés  egj'másnak 
természetes  szomszédságába  jutnak  s  a  gondolat  és 
érzés  mag\^arságának  bélyege  jellemzőleg  ott  ragyog 
a  szón,  kifejezésen,  formán  is.  Nem  ismétlem,  anüt 
nyelvéről  már  elmondottam  ;  csak  azt  teszem  még 
hozzá,  hogy  ezt  az  új  stílt  Jókai  nemcsak  magának 
teremtette  meg,  hanem  egész  irodalmunknak  :  szel- 
leme szárnyalásában  és  gazdagságában  utánozhatatlan 
volt,  de  az  egyszerűség  költői  erejére  utaló  példája  : 
győzött  és  úrrá  lett  az  egész  vonalon.  Általa  alakul 
át  egész  elbeszélő  prózánk  stílje  —  s  ami  csak  költé- 
szetünknek ez  ágában  formájára  nézve  igazán  magyar 
és  gyökeres  :    mindazon  ott  fénylik  Jókai  szelleme  is. 

Nagy  kortársai  közül  Petőfivel  volt  legrégibb  és 
legbensőbb  barátságban.  E  barátság  emlékét  nemcsak 
az  elröppent  üstököst  visszahívó,  feltámasztó,  dédel- 
gető és  sirató  írásainak  szinte  végtelen,  megható  és 
elragadó  sorában  kereshetjük,  hanem  egész  költésze- 
tében is.   Már  serdülő  koruktól  sokszor  összehozta 

őket  sorsuk  :  a  csöndes,  magába  vonult,  tanulmányai- 
nak és  álmainak  élő  fiút  az  életnek  viharverte,  ifjú 
vándorával,  ki  hitének,  önérzetének  és  dacának  lo- 
bogó lángjánál  kereste  a  halhatatlanság  útját.  Jókai, 
a  tisztes  módú,  kitűnő  iskolai  bizonyítványokat  gyűjtő, 
gondtalan  jövő  elé  néző  ifjú  benső  barátságot  köt 
Pápán  a  nyomorgó  deákkal ;  Kecskeméten  elragad- 
tatva siet  a  kóbor  színész  karjaiba  ;  Pesten  szinte 
elválhatatlan  szövetségben  él  a  pályatörés  nehéz  küz- 
delmeit vívó,  majd  a  dicsőség  szárnyain  egyszerre 
magasba  emelkedett  költővel.  Amíg  szükség  volt  rá, 
jó  szívvel  és  tehetségéhez  képest  egyengetni  igyekezett 
barátjának  földi  útját,  ki  meg  lánglelke  sugallatával 
a  szelíd  és  félénk  Jókainak  szárnyait  bontani  s  őt  égi 
útjára  indítani  törekedett.  Kiegészítették  és  szerették 
egymást.  Valóban  Jókai  szívének  nemességét,  ragasz- 
kodó gyöngédségét  mi  sem  jellemzi  jobban,  mint  az 
a  hatás,  melyet  Petőfinek  fogékony,  de  türelmetlen 
és  dacos  szellemére  gyakorolt.  Arannyal  való  barát- 
sága egy  irodalmi  benyomás  keltette  vonzalmon  ala- 
pult, melyet  személyes  találkozás  csak  később  fejtett 
ki  és  erősített  meg.  Jókait  szíveért,  ragaszkodásáért 
szerette  meg.  Benne  is  megénekli  a  fiatal  írót,  bajtársát 
a  közös  ideálért  ;  de  másik  fontosabb  költeménye 
csak  a  barátnak  és  barátról  szól.  Keserű  órában  ké- 
szült ez  a  vers  :  Jókai  Mórhoz,  mikor  megtagadott- 
nak  érezte  magát  az  egész  világtól  s  megtagadta  az 
egész  világot  ;  ebben  a  sötét  órájában  nevezi  Jókait 
•lelke  megmaradt  felének*.  Édesanyját  kivéve,  az  erős, 
szívbeli  ragaszkodásnak  és  bizalomnak  ilyen  hangján 
senkiről  sem  ír.  Meghasonlottak  utóbb  mégis  ;  még 
pedig  részint  Jókai  első  házasságának,  részint  Vörös- 
marty ismert  megtámadásának  okából.  A  harag  rövid 
hevületén  túl  Jókai  szívébe  visszaszállott  a  régi 
galamb  ;  de  a  sas  már  akkorra  az  égbe  röpült.  Hogy 
milyen  mélyen  gyászoló,  sokszor  a  keserv  lángjában 
égő  szívvel  tekintett  utána  addig  a  napig,  melyen 
bizonyára  bánatosan  lehajtott  fővel,  kérlelő  szelíd 
szemekkel  és  szívére  szorított  kézzel  közeledett  feléje 
a  csillagok  világában  :    szinte  kötetekre  menő  emlé- 

kezesei  tanúskodnak  róla,  a  vidám  emlékek  könnyes 
humorú  képeitől  a  Szilveszter-éjszakák  szárnyaló  rhap- 
szódiáiig.  Mindnyáját  átrezgi  a  fájdalom  mindazért, 
amit  szíve  kétszer  vesztett  benne;  de  hála  és  mindazért, 
amit  szelleme  örökre  nyert  általa. 

Kétségkívül  Petőíi  lelki  energiája,  rendületlen  hite, 
célra  törekvő  szenvedélyessége  volt  egykor  magányos, 
szerény  költői  álmodozásainak  legerősebb  serkentője 
és  biztatója.  Első  költői  kísérleteinek  heve  és  sikere 
a  kis  pápai  társaságban  lelkesítette  és  biztatta  ;  de 
irányozta  is.  Petőfivel  együtt,  fejlődésök  első  szaká- 
ban, a  francia  romantikáért  hevültek  ;  ifjú  képzeletök 
ennek  mámorosító  italától  égett  ;  ennek  körében  ke- 
restek mintákat  és  eszményeket.  De  Petőfi  lírai  ere- 
detiségével kétségkívül  legalább  is  annyira  hatott  rá, 
mint  irodalmi  vonzalmaival.  Ami  az  eredeti,  egyetlen, 
nagy  költőből  ébredt  Petőfiben  :  az  segített  ébresz- 
teni Jókainak  vele  rokon,  költői  szellemét  is  :  lelkének 
magyar  népi  tartalmát.  A  lelki  élet  folyamatainak 
finomabb  szálaival  haladva,  talán  nyújt  némi  bizo- 
nyítékot e  gondolatokhoz  az  a  kis  adat  is,  hogy  Jókai 
legelső  önállóan  megjelent  munkájának  jeligéjét  Petőfi- 
ből választotta  «Szép  vagy,  Alföld,  legalább  nekem 
szép!»  Azután  nagyot  tévedünk-e,  ha  Petőfi  pályá- 
jának hatását  is  keressük  Jókai  képzeletében  és  köl- 
tészetében? Hiszen  baráti  szíve  úgyszólván  életének 
minden  órájában  tele  volt  ennek  az  életnek  eleven, 
rendkívüli  emlékeivel.  Ha  Széchenyi  tragikumának 
megrendítő  benyomását  joggal  kutathatjuk  Kemény 
Zsigmond  tragikai  felfogásának  sajátosságában  :  nem 
gondolhatunk-e  rá,  hogy  Petőfi  pályája  is  egyik  sugal- 
lója volt  Jókai  fantáziájának,  költői  hitének,  hogy 
ezen  a  világon  is  vannak  csodák,  mindenhatóságok, 
tüzes  szekéren  égbe  szálló  próféták. 

Legelső,  a  pápai  kollégiumban  pályadíjat  nyert  no- 
vellája :  az  Istenit  élet,  meg  az  a  másik,  mellyel  az 
író-világ  és  olvasó  közönség  megdöbbent  figyelmét 
először  vonta  magára,  a  N epean-sziget  egy  fölizga- 
tott, de  alapjában  naiv  fantáziának  töredékes,  bor- 
zalmas lázálmai.  Kecskeméten  írt  történeti  drámája, 

a  Zsidó  fiú,  s  első  regénye,  a  Hétköznapok,  mind  ebben 
a  rikító,  pokoli  iszonyatokkal  teljes  képzetkörben 
mozognak.  Scott  Valternek  nem  sok  nyoma  van  ben- 
nök  ;  de  annál  több  Hugó  Viktornak  és  Sue  Eugén- 
nek.  Regényének  előadása,  stílje  nem  egyenletes  ;  az 
ő  könnyű,  természetes,  kedves  módja  helyenkint  fe- 
ledhetetlen lapokon  ad  biztos  zálogot  a  jövőre,  de  a 
rémes,  meg  egyebütt  na.gyzó,  ironikus,  szakadozottan 
kitörő,  ellentétekkel  izgató  beszédet  diktál  ;  míg 
néhány  részletében  épen  ellenkezőleg  az  angol  humor 
ismert  komolykodó,  bonyolultabb,  nyugodtan  tagoló, 
körmondatos  módjára  ismerünk.  De  már  ugyanabban 
az  időben,  amelyből  ez  a  kísérletező,  egyenetlen  regé- 
nye való,  voltakép  meg  is  találta  magát :  otyannak, 
egészen  olyannak,  amilyennek  mindvégig  szerettük  és 
csodáltuk.  Megtalálta  a  magyar  élet  vidám  képeiben, 
melyeket  színről-színre  ismert  :  a  Sonkolyi  Gergelyben, 
Serfőzöhen,  Házasságokban,  melyeknek  tiszta  magyar 
levegője,  a  humor  sugaraival,  innentúl  uralkodóvá 
lesz  költészetében.  Időnkint  fel-felmerülnek  utóbb  is 
mindvégig  a  régi  árnyak,  rémek,  a  képzeletnek  izgal- 
mas, fantasztikus  szeszélj'ei ;  sőt  talán  olyan  munkái- 
nak cselekvényén  és  egyes  részletein  is  föltetszik  em- 
léke ennek  az  ő  első  iskolájának,  melyek  koncepció- 
jukban, tárgyaik  szerint,  alakjaikkal  más  szellem  ter- 
mékei. Az  ő  híres,  sokat  emlegetett  szertelenségei  és 
hihetetlenségei !  Mikor  ezeket  olyan  műveinek  is  sze- 
mére vetették,  melyeket  az  egész  nemzet  elfogódott 
és  meghatott  lélekkel  olvasott  ;  mikor  «csodavilágába» 
olyan  képek  között,  olyan  utakon  vezetett  be,  melyek- 
nél valószerüségökben  is  megragadóbbak  alig  kerül- 
tek magyar  tollból :  egy  pillanatra  minket  is  meg- 
állítanak a  költői  képzelet  tilalomfái.  A  költő,  ha  igazi, 
vagy  épen  a  lángelme  mindig  jobban  tudja  vagy  leg- 
alább jobban  érzi  :  mi  szabad  neki,  mint  bírálói.  Ha 
alakjait  és  sorsukat  éli ;  ha  azt,  amit  valónak  kép- 
zel és  valónak  érez,  költői  szavának  erejével  át  tudja 
vinni  olvasói  lelkébe  is  :  világában  a  valóság  mértéke 
másodrendű  kérdés.  E  mérték  mindig  a  géniusz  hatal- 
mához igazodik,  képzeltető  és  éreztető  hatalmához : 


ai4 

mit  tud  elfogadtatni  és  mit  tud  elfeledtetni  velünk. 
A  kérdés  lényege  nem  az,  hogy  milyen  messze  száll 
a  költő,  hanem  az,  hogy  elég  erősek-e  szárnyai,  hogy 
bennünket  is  magával  ragadjon  ;  tehát  :  képzelete, 
hozzánk  intézett  követelésének  viszonya  költői  ere- 
jéhez. 

De  vélekedjünk  bármikép  e  kérdésben,  irodalmi 
fejlődésünk  krónikása  bizonyára  el  fogja  ismerni,  hogy 
Jókainak  ez  a  naiv,  örök-eleven,  mesék  és  alakok  te- 
remtésében egyaránt  kifogyhatatlan  képzelete  mér- 
hetetlen kincsekkel  gazdagította  lelki  életünket  és 
egész  költészetünket.  Abban  a  száz  és  száz  kötetben, 
melyet  fáradhatatlan  keze  összeírt,  a  magyar  törté- 
neti élet  egésze,  a  magyar  társadalmi  élet  egésze  és  a 
magyar  föld  változatosan  bűvös  képeinek  egésze  a 
költői  feldolgozásnak  oly  gazdagságában  és  teljes- 
ségében maradt  ránk  és  utódainkra  tőle  örökségül, 
amilyen  nemcsak  nálunk,  hanem  bármely  irodalom- 
ban példátlan.  Regényei  és  novellái  átvonulnak,  a 
hogyan  ő  maga  tekinti  végig,  «a  régi  pogány  magyarok 
korszakától  kezdve,  az  első  keresztyénség,  Kálmán 
király,  a  tatárpusztítás,  a  Dózsa  pórlázadás,  a  török 
uralom,  az  erdélyi  fejedelmi  udvar,  a  Zrínyiek,  a 
Tököli  és  Rákóczi  szabadságharcok,  a  törökök  kiűze- 
tése, Rákóczi  fiai,  Mária  Terézia,  II.  József,  a  magyar 
insurrectio  és  napóleoni  hadjárat  eseményein  keresz- 
tül, egész  az  1848— -49-diki  szabadságharcig.))  A  ren- 
geteg termés  nem  egyenlő  értékű  ;  de  a  leleménynek 
és  előadásnak  lekötő  elevensége,  a  bonyodalomnak 
az  újabb  regényben  egyre  ritkuló,  megnyugtató  ki- 
kerekedése,  a  majd  káprázatosan  ragyogó,  majd  derűs 
kedvességgel  csillogó  szinek  sohasem  hiányzanak. 
Amint  közelebb  és  közelebb  jut  korához  és  szülőföl- 
déhez, abban  a  mértékben  növekszik  jellemző  ereje, 
valóérzése,  humora.  Mikor  élő  emlékei  gyermekké  va- 
rázsolják vissza  :  akkor  lesz  legnagyobb  művésszé. 
Legmélyebben  és  legáltalánosabban  kétségkívül  azok- 
kal a  regényeivel  hatott,  melyekben  nagy  reform- 
korunkat, előzményeit  és  következményeit  rajzolja. 
Képzelete,  egész  művészi  ereje  itt  mintha  lelkének 


ai5 

legmélyebb  és  legállandóbb  ihletétől  merítené  sugal- 
mait  :  a  művészi  mellett  a  nemzetiből.  Az  ébredő 
magyar  szellem  első  apostolainak  lelkességökben  titáni 
küzdelmei  az  Eppor  si  mouvéhan,  az  ósdi  magyar  világ 
haldoklása  s  az  újnak  első  fecskéi  a  Magyar  Nábob- 
ban,  a  patriarkhális  vármegyei  élet  a  Régi  jó  tábla- 
btr ákhsin,  a  pozsonyi  országgyűlés  ifjúság  mozgalmai 
a  Mire  megvénülünkhen,  a  «látnoknak  és  világtalan- 
nak*, Széchenyinek  és  Wesselényinek  országot  és  lel- 
keket mozgató  kora  a  Kárpáthy  Zolíánha.n,  a  forra- 
dalom lángja,  dicsősége  és  gyásza  a  nagy  regények 
egész  sorozatában,  a  Politikai  divatoktól  a  Mi  lengye- 
lünkig, a  Bach-világnak  hamu  alatt  lappangó  tüze  Az 
alföldi  földesúrhsLn.  Minden  kifogás,  minden  rajzhiba 
hasonlíthatatlan  humorában  és  elragadó  lendületé- 
ben, a  képzeletnek  és  érzésnek  milyen  villamfényével 
világítja  meg  e  múlt  és  aligmúlt  világokat,  a  forrongó, 
fejlődő,  tisztuló  magyar  léleknek  ős-erejében  új  hiva- 
tására ébredését.  Kemény  bizonyára  mélyebben  látja 
s  megrázóbb  igazsággal  festi  a  korokat  és  embereket  : 
de  gazdagságban,  teljességben,  változatosságban,  me- 
legségben sem  ő,  sem  bármelyik  elbeszélőnk  Jókaihoz 
nem  hasonlítható.  Egy-egy  korképében  rendesen  ott 
van  annak  az  időnek  egész  magyar  társadalma,  a 
vezető  osztályok  képviselőitől  kezdve  a  föld  népéig, 
s  e  gazdag  összefoglalás  a  nemzeti  szellem  nagy  ideál- 
jaiban való  együttérzést,  itt  a  céltudatosság,  amott 
tisztán  a  természet  ős-ösztöneinek  erejéből,  milyen 
velőkig  és  szívekig  ható  módon  fejezi  ki! 

Egész  nemzeti  életünket,  társadalmunkat  ilyen  sok- 
színű gazdagságában,  szinte  teljességében  öleli  fel  és 
őrzi  költészete.  Őrzi  közösen  és  külön  jellemző  típusai- 
val és  hangjaival,  szokásaival  és  hagyományaival, 
alakjaival  és  színterével.  írói  pályájára  visszatekin- 
tésében írja,  hogy  «fantáziája  bejárta  Magyarországot 
a  Kárpátokon  kezdve,  a  Székelyföldön,  a  magyar  ten- 
gerparton, a  pusztákon,  mocsarakon,  várakon  keresz- 
tül a  bányákig  és  a  névtelen  Dunaszigetig. »  Annak 
az  életnek,  ami  mind  itt  folyt  és  folyik,  szinte  belát- 
hatatlanul  dús  képtárát  adta,  dúsabbat,  mint  összes 

többi  elbeszélőink  együttvéve.  Legtöbbet  és  legjobb 
kedvvel  időz  Komáromban  és  Debrecenben,  a  dunai 
és  tiszai  magyarságnak  e  két  ős  fészkében  ;  ha  amar- 
ról beszél,  a  gyermekkornak,  ha  emerről,  a  forradalmi 
hevületnek  fogékonyságával  gyűjtött  benyomásai  ki- 
fogyhatatlan bőséggel  és  frisseséggel  áradnak  lelkéből. 
Különösen  gyermekkorának  régies  hangjához  és  for- 
máihoz késő  vénségeig  megőrzött  vonzalma  jellemző 
úgyszólván  egész  költészetére ;  nyájas  bizalmasko- 
dása derűt  áraszt  és  ébreszt.  Jellemző  erejének  és 
humorának  egyáltalán  kiváltságos  területe  ez  a  régies 
és  népi  magyar  élet  :  a  debreceni  deákok  és  vásáro- 
sok, a  komáromi  szekeresgazdák  és  superek,  az  alföldi 
halászok  és  csikósok,  komposszesszorok  és  gazdatisz- 
tek, kis  boltosok  és  mesteremberek,  csárdák  és  betyá- 
rok élete.  Legigazibb,  művészileg  is  legértékesebb  re- 
mekei ebből  a  legeredetibb  magyar  világból  valók, 
még  a  fővárosi  életből  vett  legelevenebb  munkája,  a 
Gazdag  szegények  is  az  amabból  ide  szakadt,  nyomorgó, 
becsületes  szegénység  tragikomédiája.  Költői  szelle- 
mének legízesebb  termékeit  itt  kell  keresnünk.  A  Sárga 
rózsdha.n  a  pusztai  magyar  népjellemnek  valószerüségé- 
ben  és  mélységében  egyként  páratlan  megtestesítése  ; 
a  Kedves  atyafiak  ósdi  kúriáinak  a  komikum  ősére jé- 
vel  megrajzolt  és  színezett  képe  ;  a  Debreceni  luná- 
iikushan  a  régi  kollégiumi  életnek  a  torzítás  igaz- 
ságában mutogatott,  kacagtató  jelenetei ;  a  Felfor- 
dult világ  farsangi  mulatozásainak  szilaj  kedve  ;  — 
de  mikor  és  hol  érném  végét  a  sornak?! 

És  ennek  az  életnek  nagy,  változatos,  drága  szín- 
tere :  a  magyar  föld,  talált-e  valaha  méltóbb,  fris- 
sebb, színekkel  telibb  ecsetet,  mint  a  Jókaié?  A  ma- 
gyar vizeknek  és  pusztáknak,  hegyeknek  és  völgyek- 
nek, a  Tiszának  és  Balatonnak,  a  délibábos  Hortobágy- 
nak  és  a  túladunai  jegenyéseknek,  mindnek,  ami  csak 
szemünknek,  szívünknek  kedves  :  szinte  végetlen  kép- 
sorozatát tárják  fel  írásai.  Valamennyiben  a  természet- 
szemléletnek az  a  naiv  elevensége,  a  hangulataiba 
való  beleolvadás  készsége,  a  jellemző  vonásoknak  és 
színeknek  éles  és  biztos  kiérzése,  az  árnyéklatoknak 

áradó  bősége,  amit  az  egész  élet  végéig  megőrizni  : 
a  legritkább  adományok  egyike.  Jókai  költészete  való- 
ban egész  iskolája  a  magyar  tájképfestésnek  ;  iskola 
abban  az  értelemben  is,  hogy  arra  tanít :  milyen 
lélekkel  kell  és  lehet  magyar  tájat  festeni. 

Ideje  összefoglalnom  a  mondottakat.  Röviden  meg 
kell  felelnem  arra  a  kérdésre,  hogy  Jókai  költészeté- 
nek kincsesházát  mennyiben  és  különösen  miben 
tekinthetjük,  irodalmi  életünk  egész  folyamára  nézve, 
történeti  jelentőségűnek?  Csak  a  legfontosabb  mozza- 
natokra szorítkozva,  elbeszélő  prózánk  új  stíljének 
megteremtésén  kívül,  a  magyar  életnek,  múltjának  és 
jelenének,  az  egyetemes  irodalom  egész  láthatárán 
páratlanul,  grandiózus  teljességében  való  költői  fel- 
dolgozása, az  ő  csodálatos  gazdagságának  ez  a  magyar- 
sága :  ez  az,  ami  örökre  kapcsolatban  marad  Jókai 
Mór  nevével. 

Költészetének  ebben  a  nemzeti  talajában  gyökere- 
zik rendkívüli  hatása  az  egész  magyar  közszellemre, 
ha  úgy  tetszik  :  a  magyar  politikai  életre  is.  Nem- 
csak költő  volt,  hanem,  mint  kevés  kivétellel  vala- 
mennyi magyar  költő  társa,  egyszersmind  politikus 
is  ;  nemcsak  tollal,  hanem  tettekkel  is  szolgálta  hazá- 
ját. Nem  szükséges  feltámasztanom  az  önök  emléke- 
zetében, tisztelt  hallgatóim,  életének  és  nemzeti  éle- 
tünknek azt  a  fényes  napját,  melyet  március  tizen- 
ötödikének nevezünk,  mikor  a  megifjodott  nemzet 
ifjúságának  élén,  Petőfi  oldalán,  meglódította  az  idő 
kerekét.  Tudjuk,  hogy  mint  politikai  küzdelmeink- 
nek elszánt  részese,  ette  a  bujdosás  és  a  börtön  ken)'e- 
rét.  Jobb  napjaink  felderültétől  negyven  éven  át  vett 
te\'ékeny  részt  a  nemzet  tanácsában.  De  nem  ezekről, 
a  pohtikus  politikájáról,  hanem  a  költőéről  szólani : 
tűztem  feladatomul.  Arról  a  politikáról,  melynek  szín- 
arany tiszta  tartalma  :  a  magyar  nemzeti  lélek  éb- 
resztése, fejlesztése,  erősítése,  arról,  mellyel  nemzeté- 
nek szeméből  törülgette  előbb  az  álmot,  utóbb  a 
könnyeket  ;  mellyel  nemzete  szívén  tartotta  kezét, 
csillapítva,  mikor  lázban  dobogott,  élesztve,  mikor 

azt  lestük  :  dobog-e  még?  Költészete  kísérte,  mun- 
kálta, vezette  félszázadnál  hosszabb  időn  át,  a  reform- 
kortól jóformán  napjainkig,  nemzeti  eszményünk  fel- 
tűnését, megtisztulását,  felragyogását.  Ideálokat  adott 
nemzetének  s  ápolta  nemzete  ideáljait.  Ápolta  az 
újjáalakulás  tétováiban,  az  erőkitörés  forrongó  lázá- 
ban, az  elnyomatás  vak  éjszakájában,  a  feltámadás 
új  mámorában.  Egykor  az  önzés  és  kishitűség  vona- 
kodásai között  :  nemzetté  tenni  az  egész  nemzetet, 
majd  az  idegen  önkény  gőgjével  szemben  :  nemzet- 
nek ismerni,  —  hatalmas  költői  erejének  sugallatával 
hirdeti,  példázza,  árasztja  a  hitet  a  jóban  és  igazban. 
A  csüggedés,  zsibbadás,  fásultság  szomorú  napjaiban 
képzeletének  tarka  játékaival,  humorának  derűs  csil- 
logásával éleszti  nemzetének  fáradt,  aléló  lelkét  :  meg- 
virrad még  valaha!  Az  ingadozás,  szakadás,  tétova 
húzás  idején  költészete,  részeiben  és  egészében,  össze- 
foglalja a  nemzet  képzelete  előtt,  egynek  érezteti 
lélekben  és  célban  mindazt,  akit  valaha  magyarnak 
hittak  és  akit  ma  magyarnak  hínak.  Hatása,  nép- 
szerűsége a  bizonyság  rá,  hogy  egyszerű,  de  annál 
hatalmasabb  igazságainak  a  nemzet  megnyitotta  szí- 
vét ;  hog}'  vérévé  lettek  ;  hogy  nehéz  és  dicső  élet- 
munkájának erkölcsi  ereje  g3'arapodott  velők  :  Jókai 
költészetének  hatása  ott  volt  a  győztes  erők  sorában 
félszázad  óta  nemzeti  igazságunk  minden  diadalában. 
Ott  volt  már  Buda  ostrománál  ép  úgy,  mint  királyunk 
koronázásánál  s  ott  lesz  minden  erkölcsi  győzelmünk- 
ben —  ha  ugyan  a  Gondviselés  még  tartogat  szá- 
munkra. 

A  magyar  nemzeti  és  művészi  lélek  kölcsönhatásá- 
nak e  fejezetét,  melynek  hőse  Jókai  Mór,  a  siető  idő 
nem  engedi  tovább  részleteznem.  Csak  egy-két  érde- 
kesebb s  az  egészre  fényt  vető  mozzanatát  legyen 
szabad  még  befejezésül  kiemelnem.  A  forradalom  bu- 
kása után  még  lappangva  s  nevét  is  rejtegetve  írja 
Csataképeit  és  a  Bujdosó  naplóját.  A  letiport  haza 
romjain  majd  égő,  majd  könnyes  szemekkel  azt  hir- 
deti minden  sorában,  hogy  a  mi  gyászunk  nemcsak 
gyász,  hanem  dicsőség  is.  Föltámadásra  ki  mert  volna 

gondolni  akkor  ;  de  akinek  szó  adatott,  legalább  a 
dicsőítő  gyászbeszéd  balzsamával  állott  elő,  az  alig- 
múlt fényével  világított  a  jelen  zord  sötétébe.  Férfiak 
voltunk,  hősökül  estünk  el  —  mondott  legalább 
ennyit,  a  költői  érzésnek  és  titkos  füződésének  ugyan- 
azon az  útján  járván,  mely  Arany  Jánost  az  Utolsó 
magyarnsik  szintén  vigasztalásra  szánt,  tragikus  képei- 
hez vezette.  A  nagy  epikus  e  hatalmas  torzójának 
szellemét  érezzük  a  Varchonitdkha.n  is.  De  az  idő  telt. 
a  lombok  hervadtak  s  a  költő  legelőbb  érezte,  hog^- 
ez  nem  elég.  «Elolvad  a  jég,  de  a  kristály  azt  mondja  : 
nem  olvadok,  és  szikrát  vet  a  napban. »  A  nemzetben 
föl  kell  ébreszteni  a  hitet  föltámadásában,  mert  csak 
ebből  a  hitből  meríthet  erőt  reá.  Jókai  lelki  világát 
ismerve,  képzeteinek  gazdagságával  és  mozgalmas- 
ságával, nem  adnak-e  feleletet  ezek  a  gondolatok 
arra  a  kérdésre,  vájjon  mi  vonta  épen  ekkor,  1853-ban 
épen  legelső  nagy  alkotásának  anyagául  fantáziája 
elé  régi,  töredékes  benyomásaiból  a  Nábob  képeit  :  a 
százados  nemzeti  lethargiából,  álhalálból  való  ébre- 
désünknek példázó  történetét.  A  mindenható  erő,  mely 
alig  néhány  évtizede  csodát  mívelt  bennünk  és  velünk, 
semmivé  lehetett-e  vagy  új  csodákra  van  hivatva  még? 
Ugyané  viszonyok  hatása  alatt,  ugyanebben  az  esz- 
tendőben, ugyanilyen  csoda  régibb  képein  merengett 
Arany  borús  lelke  is,  midőn  a  Csaba-mondának  nem- 
zet-biztató vezérgondolatából  és  képeiből  első  költői 
álmait  szőtte.  Arany,  az  epikusnak  őshagyományokat 
elevenítő  képzeletével,  a  magyarok  istenére  utal  ; 
Jókai  meleg,  meleg  színektől  duzzadó  regényében,  a 
magyar  lélek  őserejére.  A  Nábob  alakjainak,  jelene- 
teinek, meséjének  irodalmi  hatásán  túl,  talán  inkább 
sejtve,  mint  tudva,  a  legelső  reménysugarak  egyikét 
szöktette  a  nemzet  csüggedő  lelkébe. 

És  akkor  és  azután,  a  benső  együttérzésnek,  a  köz- 
szellem erkölcsi  szükségei  iránt  való  fogékonyságnak 
mily  elevenségével  táplálta,  irányozta,  gazdagította 
ezt  a  lelket,  egyenesen  és  hegedüszóban,  regénnyel, 
drámával,  verssel,  folyton-fol^'vást !  Tíz  évi  rabosko- 
dás után  közállapotaink  javulására  lidércfén}'  csillant 


föl,  mely  mocsárba  csalogatott,  de  talpra  állított  ben- 
nünket, hogy  utána  új  megpróbáltatás  esztendei  követ- 
kezzenek. Várnunk  kellett  tovább ;  még  láncokat 
csörgettünk,  de  már  bizodalommal  vártunk.  Politi- 
kának és  irodalomnak  csak  táplálnia  kellett  ezt  a 
bizalmat  magunkban  és  jövőnkben,  buzdítania  a  ki- 
tartásra, kísértések  és  szenvedések  között,  igazaink 
mellett.  Ekkor,  1862-ben  írja  Jókai  Uj  földesúrit, 
talán  legművészibb  alkotását,  mely  sokkal  több  egy 
szép  regénynél,  több  az  önkényuralom  alatti  magyar 
életnek  legeredetibb  képénél,  több  a  képzelet  arany- 
hímzésénél. Ama  nagy  és  mély  igazságok  egyikének 
művészi  kifejezése,  melyek  a  legnagyobb  költőket  is 
csak  ünnepi  óráikon  ihletik  méltó  alkotásokra.  Jókai 
sohasem  látott  mélyebben  nemzete  lelkébe,  mint  eb- 
ben a  könyvében.  A  magyar  életnek  és  természetnek 
talán  legemelőbb  és  legtermékenyebb  igazsága  :  hódító 
ereje,  benne  találta  meg  költői  kinyilatkoztatását. 
Aminek  annyi  csodát  köszönünk,  s  talán  a  legnagyob- 
bat, nemzetünk  fennmaradását  is  :  ő  volt  hivatva  a 
költészet  varázsába  öltöztetni.  A  legrégibb,  legtündök- 
lőbb és  legerősebb  magyar  igazságot :  magyar  lel- 
künk, életünk  hódító  hatalmát  minden  idegennel  szem- 
ben, ki  n}n\t  szemmel  és  nyílt  szívvel  közeledik  felénk, 
s  ebben  a  hatalomban  vonzó  erejét,  erkölcsét,  igaz- 
.ságát.  Mikor  ennek  az  igazságnak  fénye  megihlette 
fantáziáját,  mintha  csak  a  jövőbe  is  belátott  volna. 
Mintha  látta  volna  a  közel  jövő  fátyola  alatt  egész 
történetünkben  talán  legtisztább,  legcsodálatosabb  és 
legfenségesebb  példáját.  A  regény  hősnője,  Anker- 
schmidt  Eliz,  egy  bájos  ifjú  német  leány,  az  elme  és 
szív  minden  kincsével  megáldva,  a  nyomott,  üldözött 
magyar  világ  közvetetlen  közelébe  kerül.  Előbb  csak 
érdekű  ez  a  világ  ;  az  igaztalanság,  nemtelen  furfang 
hálói,  melyeket  becsületes  lelkekre  vet  ki  az  ármány, 
megilletik  igazságérzetét.  Majd  egy  lépéssel  tovább 
jut  ;  a  bús  magyar  mogorva  bánata  meghatja  s  a 
börtönben  sinylő  hős  sorsa  gyöngéd  szívének  rész- 
vétét veri  föl ;  ő  közel  áll  a  hatalmasokhoz,  kegyel- 
met  kér   neki.    Végre   szemtől-szembe   nézhet   vilá- 


gunkkal,  mely  rendületlen  jogérzetével  és  büszke  szen- 
vedésével már  meghódította  képzeletét.  Megtanult  és 
megszeretett  nyelvével  életében  és  költészetében  meg- 
ismerni igaz  és  vonzó  lelkét  is.  A  miénk  lesz  egész  szí- 
vével —  Elizböl :  Erzsébetté.  Mennyire  természetes 
mindez  s  fülünkbe  úgy  hangzik  mégis,  mint  egy  le- 
genda. Nem  ama  fenséges  szívnek  hozzánk  vezető 
útját  álmodta-e  meg  előre,  nyomról-nyomra  benne  ked- 
ves költője,  kit  szabadító  és  gondviselő  angyalunkul 
küldött  végzetünk  ? !  Midőn  ihletett  tolmácsuk  em- 
lékünnepén, nemzeti  ideáljaink  lebegnek  előttünk, 
ime  nem  maradhatott  távol  ő  sem  ;  idegen  földön 
nyugtából,  legalább  egy  röpke  pillanatra,  szent  emlé- 
kezésünkben ide  szállott  közénk. 

öreg  költője,  a  mi  költőnk  is,  elment  már  utána, 
elpihent  már.  Amint  most  fénj'es  pályájának  mind- 
nyájunk lelkében  zsongó  nagy  emlékeit  idézgetem, 
személyes  viszonyunknak,  irántam  tanúsított  atyai 
barátságának  egy  mozzanata  föltetszik  emlékezetem- 
ben. Épen  most  tíz  éve  írta  hozzám  egy  levelében  ez 
elégikus  hangú  sorokat  ;  ((Aggódva  gondolok  rá,  hogy 
évek  múlva  azon  feladat  fog  reád  várni,  hogy  utó- 
iratban törvényt  tarts  egy  magát  túlélt  vén  író  felett, 
akinél  a  késő  ősz  kiparódiázta  a  kora  tavaszt*.  Meg- 
illetődve érzem,  hogy  ime  nemcsak  a  Kisfaludy-Tár- 
saság  megtisztelő  bizalma,  hanem  a  Te  régi  kívánságod 
ruházta  rám  mai  feladatomat,  melynek  csekély  erőm- 
mel, de  teljes  szeretetemmel  törekedtem  megfelelni. 
Szeretettel  és  hálával  kerestem  költészeted  forrásait 
és  ereit  szívedben.  A  belőle  áradó  érzések  hevületé- 
ben kereslek  magadat  is  :  merre  vagy?  Nem,  nem 
ott  pihennek  hamvaid,  ahová  vágytál,  ahol  kikeres- 
ted és  megjelölted  a  szívednek  legkedvesebb  nyug\^ó 
helyet  :  svábhegyi  hársfáid  hüs,  suttogó,  illatos  ár- 
nyékában, ahol  édesen  hallgatni  akartad,  «amit  a  fák 
a  méheknek,  a  méhek  a  virágnak,  a  virág  gyökere 
neked»  mesélni  fognak.  De  ha  már  hamvaidat  nem, 
lánglelkedet  ott  találom,  hová  egész  életedben,  min- 
den gondolatoddal  törekedtél,  amelyből  termettél, 
amelyben  éltél  és  amelyben  mindenkorra  meg  fogod 

tartani  helyedet  :  nemzeted  szívében.  Ott  van  nem- 
csak kegyeletes  emlékül,  hanem  egész  köz-  és  magán- 
életünknek ható,  eleven  erkölcsi  ereje  gyanánt.  Ott 
van  minden  magyar  szívben,  melyet  ideáljaid  össze- 
dobogtatnak, és  ha  fajunk  erényeit  meg  nem  tagadva, 
hibáit  levetkezve  ki  tudjuk  vívni :  ott  lesz  abban  a 
jövőben  is,  melyről  Te  álmodtál  és  amelyről  mi  ál- 
modunk. 

